
ЗАКОН


о добробити животиња


"Службени гласник РС", број 41 од 2. јуна 2009.


I. ОСНОВНЕ ОДРЕДБЕ


 Члан 1.


Овим законом уређује се добробит животиња, права, обавезе и одговорности правних и физичких лица,
односно предузетника, за добробит животиња, поступање са животињама и заштита животиња од злостављања,
заштита добробити животиња при лишавању живота, држању, узгоју, промету, превозу, клању и спровођењу
огледа на животињама, као и друга питања од значаја за заштиту добробити животиња.


Члан 2.


Добробит животиња, која се уређује овим законом, односи се на животиње које могу да осете бол, патњу,
страх и стрес, и то нарочито на:


 1) животиње које се користе у производне сврхе;


 2) животиње које се користе у научноистраживачке, биомедицинске и образовне сврхе;


 3) животиње које се користе за изложбе, такмичења, приредбе и друге облике јавног приказивања;


 4) животиње за рад и службене животиње;


 5) кућне љубимце;


 6) напуштене и изгубљене животиње;


 7) дивље животиње у заточеништву.


Изузетно од става 1. овог члана, добробит животиња, која се уређује овим законом, не односи се на дивље
животиње у природним стаништима чија се заштита, лов, коришћење и располагање уређују посебним
прописима.


Члан 3.


  Државни органи, научноистраживачке организације, установе у области образовања, ветерине,
пољопривреде, здравства, информисања, културе, као и друге установе и организације и правна и физичка
лица, односно предузетници, који обављају делатности, односно послове у вези са животињама, дужни су да
обезбеђују, усмеравају и подстичу јачање свести о значају добробити животиња.


 Лица из става 1. овог члана, органи јединица локалне самоуправе, као и грађани и удружења дужни су да
брину о животу и заштити здравља и добробити животиња и међусобно сарађују, координирају и усклађују
доношење и спровођење одлука у области добробити животиња.


 Дужност сваког грађанина Републике Србије јесте да спречи и пријави министарству надлежном за послове
ветеринарства (у даљем тексту: Министарство) или министарству надлежном за унутрашње послове, све облике
злостављања животиња и угрожавања њиховог живота, здравља и добробити.


 Република Србија остварује сарадњу у области заштите добробити животиња са другим државама и
међународним организацијама.


Члан 4.


  Основна начела заштите добробити животиња јесу:


 1) начело универзалности бола, које подразумева да животиње могу да осете бол, патњу, стрес, страх и
панику, као и обавезу човека да поред очувања врсте брине и о заштити живота и добробити сваке јединке;


 2) начело бриге о животињама, које подразумева моралну обавезу и дужност човека да поштује животиње
и брине о животу и добробити животиња чији опстанак зависи непосредно од њега;


 3) начело интегралности, које подразумева да државни органи и органи јединица локалне самоуправе, у
оквиру свог делокруга, обезбеђују интегралну заштиту добробити животиња спровођењем међусобно







усаглашених планова и програма;


 4) начело посвећивања пажње добробити животиња, које подразумева да се у свим активностима које се
предузимају у области пољопривреде, сточарства, ветеринарства, промета, истраживања, као и у другим
областима које се на директан или индиректан начин односе на животиње мора посветити пуна пажња заштити
добробити животиња;


 5) начело превенције и предострожности, које подразумева да свака активност која је у директној или
индиректној вези са животињама мора бити планирана и спроведена тако да представља најмањи ризик по
живот и добробит животиња, људи и животне средине и заснива се на процени утицаја различитих начина
коришћења животиња на њихов живот и добробит, као и на коришћењу најбољих расположивих технологија,
средстава и опреме;


 6) начело одговорности, које подразумева да је власник, односно држалац животиња одговоран за њихов
живот и добробит и да је дужан да сноси трошкове збрињавања животиња чији је власник, односно држалац,
ако више не жели или није у могућности да се стара о њима.


Члан 5.


  Поједини изрази употребљени у овом закону имају следеће значење:


 1) аналгезија јесте поступак којим се смањује или искључује осећај бола код животиња, а спроводи се
давањем аналгетика;


 2) анестезија јесте поступак којим се искључује осећај бола код животиња, а спроводи се давањем
локалних или општих анестетика;


 3) власник животиње јесте правно или физичко лице, односно предузетник, које има право чувања,
држања, узгоја, репродукције, превоза, коришћења и продаје животиње и које је одговорно за живот, заштиту
здравља и добробити животиња;


 4) добробит животиња јесте обезбеђивање услова у којима животиња може да остварује своје
физиолошке и друге потребе својствене врсти, као што су исхрана и напајање, простор за смештај, физичка,
психичка и термичка удобност, сигурност, испољавање основних облика понашања, социјални контакт са
животињама исте врсте, одсуство непријатних искустава као што су бол, патња, страх, стрес, болести и повреде;


 5) добра ветеринарска пракса јесу принципи професионалног понашања и спровођења система
управљања квалитетом рада субјеката који обављају ветеринарску делатност, у складу са правилима
ветеринарске етике;


 6) допинг јесте давање животињи страних супстанци или већих количина супстанци које организам
животиње нормално садржи са циљем да се на вештачки начин стимулишу радне и спортске способности
животиње;


 7) допингована животиња јесте свака животиња код које се у ткивним течностима утврди присуство
недозвољених супстанци или њихових метаболита, односно недозвољених количина супстанци које организам
животиње нормално садржи;


 8) дивља животиња јесте она животиња чија врста, односно раса није настала под утицајем човека као
последица укрштања, односно селекције или узгојних активности;


 9) домаћа животиња јесте животиња коју је човек одомаћио и чији опстанак зависи од непосредне бриге
човека;


 10) држалац животиње јесте правно или физичко лице, односно предузетник, које има право чувања,
држања, узгоја, репродукције, превоза и коришћења животиње, као и право продаје животиње на основу
писменог одобрења власника и које је одговорно за живот, заштиту здравља и добробити животиња;


 11) држање животиње јесте смештај, чување, нега и брига о животињама, осим репродукције;


 12) егзотична животиња јесте дивља животиња која није аутохтона на територији Републике Србије;


 13) животиња јесте сваки кичмењак који је у стању да осети бол, патњу, страх и стрес;







 14) животиње чији опстанак зависи непосредно од човека јесу животиње које се држе и репродукују у
производне сврхе, огледне животиње, кућни љубимци и дивље животиње које се држе у заточеништву;


 15) животиње које се држе, односно репродукују у производне сврхе јесу животиње које се користе за
производњу хране, производа и отпадака животињског порекла, као и за рад;


 16) злоупотреба лекова јесте давање лека животињи од стране нестручног лица у било коју сврху, као и
давање лека животињи од стране стручног лица на нестручан и непрописан начин, супротно намени за коју је
лек регистрован;


 17) зоолошки врт јесте привредни субјект који држи и репродукује домаће и дивље животиње ради
приказивања јавности и у сврху биолошког образовања човека, као и ради истраживања у циљу очувања
угрожених врста;


 18) злостављање животиње јесте свако поступање или непоступање са животињама којим се намерно или
из нехата изазива бол, патња, страх, стрес, повреда, нарушава генетска целовитост животиње и изазива смрт, и
то:


 – физичко злостављање животиње којим се нарушава физичка целовитост оштећењем ткива и органа, као
што је: батинање, шутирање, бичевање, сексуално насиље, присиљавање на рад или обуку који превазилазе
издржљивост животиње, неодговарајући начини хватања и обуздавања, спровођење интервенција на
животињама супротно одредбама овог закона и свесно репродуковање јединки које пате од наследних болести,
ако се оно не врши у огледне сврхе у складу са законом;


 – психичко злостављање животиње којим се нарушава њена психичка целовитост и које може изазвати или
изазива поремећаје у понашању, и то: онемогућавање животињи да задовољи своје основне потребе у
понашању, да искористи простор за одмор и заклон, разјаривање животиње применом физичке силе, другим
животињама или надражајима који јој нису својствени, наношење страха, патње и проузроковање осећаја
досаде и несигурности, као и спречавање животиње да успостави социјалну везу са животињама исте врсте;


 19) изгубљена животиња јесте животиња која је напустила власника, односно држаоца, без његове воље
и коју он тражи;


 20) интервенција на животињи јесте сваки захват којим се спречавају или лече болести и повреде,
односно мења физичка, психичка или генетска целовитост животиње;


 21) лишавање животиње живота јесте поступак којим се животињи одузима живот на начин који изазива
тренутну смрт;


 22) напуштена животиња јесте животиња која нема дом или која се налази изван њега и лишена је бриге
и неге власника, односно држаоца и коју је он свесно напустио;


 23) клање животиње јесте поступак лишавања животиње живота које укључује обуздавање, омамљивање
и искрварење животиње;


 24) коришћење животиње јесте употреба животиње на начин прописан овим законом;


 25) контролна станица јесте објекат у коме се врши истовар животиња, њихово храњење и напајање, у
коме се животиње одмарају најмање 12 сати, односно у коме се врши утовар животиња;


 26) кућни љубимац јесте свака животиња која се држи ради дружења;


 27) лице одговорно за превоз животиње јесте правно лице или физичко лице, односно предузетник, које
је одговорно за организацију и обављање комплетног превоза;


 28) место за одмор јесте било које место заустављања током превоза, а које није у одредишном месту,
укључујући и место у коме животиње мењају превозно средство са или без истовара;


 29) објекат за хигијену и улепшавање животиња јесте објекат у коме се обављају послови хигијене и
улепшавања коже, длаке и ноктију животиња;


 30) огледна животиња јесте сваки живи кичмењак и бескичмењак, као и њихови развојни облици који су
намењени за спровођење огледа;







 31) оглед на животињама јесте коришћење животиња у огледне или друге научне сврхе које може
проузроковати повреде, бол, патњу, страх и стрес животињи, нарушити здравствено стање и изазвати трајно или
привремено нарушавање физичке, психичке, односно генетичке целовитости животиња, као и смрт животиње;


 32) одгајалиште за дивље животиње јесте подручје или простор са објектима за смештај јединки дивљих
животиња, у коме се налази најмање пет парова репродуктивних јединки једне или више врста које се држе у
репродуктивне сврхе или се користе за пуштање потомства у природу;


 33) одгајивачница за животиње јесте објекат за репродукцију животиња у комерцијалне сврхе;


 34) омамљивање јесте обавезни поступак који се спроводи пре клања или лишавања животиње живота
којим се животиња доводи у бесвесно стање;


 35) пажња доброг домаћина јесте обезбеђивање услова којима се задовољавају животне потребе
животиње, као што су довољна количина квалитетне хране и воде, простор за кретање, исхрану и одмор,
заклон, микроклиматски и хигијенски услови живота, присуство и контакт са животињама исте врсте и очување
физичке, психичке и генетске целовитости животиње, као што је предузимање и спровођење превентивних,
дијагностичких, хигијенских, терапеутских и других мера ради очувања здравственог стања животиње и
спречавања настанка повреда, болести, стреса, бола, патње, страха и смрти животиње;


 36) пансион за животиње јесте објекат у коме се животиња преузима од власника, односно држаоца и
чува одређени временски период, уз новчану накнаду;


 37) поремећај у понашању животиње јесте свако понашање које одступа од понашања већине
припадника исте врсте у условима који погодују врсти и које штети самој животињи, другим животињама и
човеку;


 38) прихватилиште за животиње јесте објекат који служи за привремени или трајни смештај напуштених и
изгубљених животиња и помоћ и бригу о напуштеним и изгубљеним животињама;


 39) прихватилиште за дивље животиње јесте подручје или простор са објектима уређеним за привремено
или трајно збрињавање јединки дивљих животиња које нису способне да се самостално брину о себи;


 40) превоз животиње јесте сваки утовар, претовар, превоз и истовар животиње у јавном превозу, превозу
за сопствене потребе и превозу за личне потребе;


 41) превозна средства јесу средства друмског, железничког, ваздушног и водног саобраћаја, која се
користе за превоз животиња;


 42) превозник јесте правно или физичко лице, односно предузетник, који обавља превоз живих животиња
за свој рачун или за рачун другог лица;


 43) пратилац животиње јесте физичко лице које припрема животињу за превоз и које је одговорно за
живот, заштиту здравља и добробити животиње током превоза;


 44) продавнице животиња јесу објекти за продају кућних љубимаца, као и хране и опреме за кућне
љубимце;


 45) радна животиња јесте животиња која се користи као помоћ човеку у чувању лица или имовине,
одбрани, спасавању, трагању, пољопривредним радовима, у терапеутске сврхе, као подршка особама са
инвалидитетом и друге сличне сврхе;


 46) религиозно клање јесте клање које се обавља у објектима за клање животиња (кланицама) у складу
са религиозним ритуалима верске заједнице регистроване у Републици Србији, уз претходну сагласност верске
заједнице;


 47) репродукција животиње јесте држање, брига и нега животиње ради добијања потомства;


 48) службена животиња јесте животиња која је обучена и користи се за обављање послова појединих
државних органа (службени коњи и пси);


 49) технопатија јесте поремећај здравственог стања животиње проузрокован грешкама у процесу држања,
односно репродукције животиње, а који се испољава као физикопатија (болести и повреде) и етопатија







(поремећаји у понашању);


 50) стерилизација и хируршки захват, који изводи ветеринар, а подразумева овари-хистеректомију женки
и кастрацију мужјака, а примењиваће се у терапеутске сврхе и у сврху контроле популације.


II. ОПШТА ЗАШТИТА ДОБРОБИТИ ЖИВОТИЊА


1. Права и обавезе


Члан 6.


  Право да држи и узгаја животиње имају правно и физичко лице, односно предузетник, који испуњавају
услове за држање и узгој животиња у складу са овим законом.


 Обавеза сваког лица је да брине о животињама, а нарочито о животињама чији опстанак зависи
непосредно од њега.


 Обавеза сваког лица које повреди животињу је да јој пружи прву помоћ, као и да обезбеди пружање
помоћи од стране стручног лица.


 Власник, односно држалац животиње је дужан да:


 1) према животињи поступа са пажњом доброг домаћина и да обезбеди услове за држање и негу животиња
који одговарају врсти, раси, полу, старости, као и физичким, биолошким и производним специфичностима и
особинама у понашању и здравственом стању животиње;


 2) благовремено обезбеди помоћ ветеринара ако је животиња оболела, при порођају животиње, као и
збрињавање болесне, повређене и изнемогле животиње.


 Власник, односно држалац животиње одговоран је за живот, здравље и добробит животиње и мора да
предузима све неопходне мере како би обезбедио да се животињи не наноси непотребан бол, патња, страх и
стрес, односно повреда.


Члан 7.


  Забрањено је:


 1) злостављати животињу;


 2) напустити и одбацити животињу чији опстанак зависи непосредно од човека;


 3) лишавати животињу живота, осим у случајевима и на начин прописан овим законом;


 4) држати и репродуковати животињу на начин којим јој се наноси бол, патња, страх и стрес;


 5) присиљавати животињу на узимање хране, осим у здравствене или научноистраживачке сврхе;


 6) користити техничке уређаје или друга средства којима се животиња кажњава и којима се утиче на њено
понашање, укључујући бодљикаве огрлице или средства за обуку или гоњење употребом електричне енергије
или хемијских материја, осим у обуци службених паса;


 7) хватати животињу замкама којима јој се наноси бол или повреда, осим у случају хватања штетних
глодара;


 8) повећавати агресивност животиње селекцијом или механичким методама;


 9) нахушкавати животињу на људе или друге животиње, осим у поступку обуке службених животиња;


 10) користити живе животиње за исхрану других животиња, осим ако је то једини начин за исхрану тих
животиња;


 11) користити живе животиње као мамце за лов или обуку животиња;


 12) организовати трке животиња на начин којим се превазилазе физичке могућности животиња и
животињама наноси повреда, бол, патња, страх и стрес;


 13) репродуковати животињу која није достигла телесну зрелост, као и животињу са наследним
поремећајима, осим у случају мутација код огледних животиња;







 14) пустити у дивљину репродуковану, отхрањену и припитомљену дивљу животињу, ако претходно није
припремљена за преживљавање у таквом животном окружењу;


 15) додељивати животиње као награде у играма на срећу;


 16) користити допинг, стимулансе и друге супстанце које се користе ради бржег развоја животиње и
побољшања производних и физичких особина;


 17) хранити или напајати животињу супстанцама које начином употребе или садржајем могу да изазову
непотребну патњу или бол животиње;


 18) излагати животињу директном утицају неповољних временских прилика или недостатку кисеоника;


 19) подвргавати или омогућавати подвргавање животиње интервенцији, која се спроводи без стручне
бриге и хуманости и противно правилима добре ветеринарске праксе;


 20) пропагирати активности које су овим законом забрањене, осим ако се тим активностима указује на
негативне последице таквих радњи;


 21) омамљивати, клати, односно лишавати животињу живота супротно одредбама овог закона;


 22) одржавати борбе између животиња или између животиња и људи, организовати клађење, кладити се,
као и присуствовати борбама животиња;


 23) држати, репродуковати, обучавати и вршити промет животиња, као и стављати на располагање
објекте, земљиште или материјална средства другом лицу ради борбе између животиња или између животиња и
људи;


 24) убијати, злостављати и подстицати животињу на агресивност и противприродно понашање ради
производње филмова, реклама и других дела на филмској траци, видео траци и другим носачима слике и тона,
као и стављати у промет, изнајмљивати и јавно приказивати такве филмове, рекламе и друга дела;


 25) давати лекове, медицинска средства и друга слична средства која немају за циљ дијагностику,
превентиву, лечење животиње и побољшање њеног здравственог стања, а која могу довести до промена у
понашању, физичким и психичким способностима животиње;


 26) поседовати, употребљавати и продавати лекове и супстанце у циљу допинговања животиња;


 27) подстицати, подржавати, помагати и прикривати допинг животиња;


 28) обучавати животињу применом силе или другим средствима која су штетна за њен живот и добробит,
као и приморавати је на понашање које није карактеристично за њену врсту и превазилази њене физичке
могућности;


 29) употребљавати отрове и друга хемијска средстава која изазивају бол, патњу и смрт животиња, осим у
циљу контроле популације глодара, односно дератизације и извођења огледа на животињама у
научноистраживачке сврхе;


 30) продавати или поклањати кућне љубимце лицима млађим од 18 година без дозволе родитеља или
старатеља;


 31) ловити изгубљене и напуштене кућне љубимце;


 32) занемаривати животињу лишавањем основних животних потреба, као што су: храна и вода, удобан
простор за смештај, односно склониште, простор за одмор и обављање физиолошких потреба, хигијена,
ветеринарска нега, као и амбијенталне прилике које одговарају врсти, раси, полу и старосној категорији;


 33) злоупотребљавати лекове на животињама;


 34) навикавати животињу на активности које су за њу неприродне и самоуништавајуће;


 35) држати, репродуковати и користити дивље животиње у циљу излагања у циркусима, на такмичењима и
приредбама и, осим у научне сврхе, на изложбама;


 36) увозити и продавати животиње, односно сировине и производе од животиња са којима се поступало
супротно захтевима добробити животиња;


 37) држање, репродукција, увоз, извоз и лишавање живота животиње искључиво ради производње крзна и
коже.


 Изузетно од става 1. тачка 6) овог члана код утовара, претовара и истовара животиња, у складу са овим
законом, може се примењивати електрични гонич.







2. Изложбе, такмичења и приредбе


Члан 8.


  Циркуси, изложбе, такмичења, приредбе и други облици јавног приказивања животиња (у даљем тексту:
јавно приказивање животиња) могу се организовати само ако не угрожавају живот, здравље и добробит
животиња, ако се њима животиње не присиљавају на понашање несвојствено врсти и ако се не извргавају руглу
физичке и психичке особине животиња.


 Јавно приказивање животиња може се вршити само на основу дозволе, коју издаје Министарство.


 Дозвола из става 2. овог члана издаје се у складу са законом којим се уређује ветеринарство.


 Организатор јавног приказивања животиња дужан је да најмање седам дана пре одржавања јавног
приказивања животиња Министарству пријави време и место јавног приказивања животиња.


 У случају промене локације јавног приказивања животиња, организатор јавног приказивања животиња је
дужан да промену локације благовремено пријави Министарству, као и да о приспећу животиња обавести
надлежног ветеринарског инспектора у одредишном месту.


 Уз пријаву из става 5. овог члана прилаже се доказ о броју и врсти животиња и локацији, као и подаци о
врсти и времену одржавања јавног приказивања животиња.


 Министар надлежан за послове ветеринарства (у даљем тексту: министар) прописује ближе услове и начин
организовања јавног приказивања животиња.


3. Коришћење животиње ради производње филмова, реклама и других дела на филмској траци,
видео траци и другим носачима слике и тона


Члан 9.


  Правно и физичко лице, односно предузетник, може користити животињу као носиоца или учесника радње
филмова, реклама и других дела на филмској траци, видео траци и другим носачима слике и тона, на основу
решења о одобрењу коришћења животиње које доноси надлежан ветеринарски инспектор.


 Решење из става 1. овог члана доноси се на основу захтева заинтересованог лица.


 Захтев из става 2. овог члана мора да садржи:


 1) попис животиња које ће се користити као носиоци или учесници радње филмова, реклама и других дела
на филмској траци, видео траци и другим носачима слике и тона у погледу врсте и броја животиња;


 2) порекло животиње;


 3) сврху коришћења животиње;


 4) дужину трајања коришћења животиње приликом производње филма, рекламе и другог дела на филмској
траци, видео траци и другом носачу слике и тона.


 Обавезно је присуство ветеринара током снимања сцена у којима се користе животиње, као и поседовање
уверења о здравственом стању животиња коју издаје овлашћени ветеринар.


 Решење из става 1. овог члана доноси се у року од 15 дана од дана подношења захтева.


 Решење из става 1. је коначно и против њега се може покренути управни спор.


4. Обука животиња


Члан 10.


  Обука животиња, у смислу овог закона, јесте обука службених и радних животиња и кућних љубимаца.


 Обука животиња се мора обављати на начин примерен врсти, раси и намени животиње.


Члан 11.


  Обуку животиња може да обавља правно и физичко лице, односно предузетник, који је уписан у Регистар
лица за обуку животиња, који води Министарство.







 Захтев за упис у Регистар лица за обуку животиња лица из става 1. овог члана подносе Министарству.


 Правно лице и предузетник уписују се у Регистар лица за обуку животиња ако испуњавају услове у
погледу објеката за држање животиња и ако имају запослено најмање једно лице које је обучено за добробит
животиња.


 Физичко лице уписује се у Регистар лица за обуку животиња ако испуњава услове у погледу објеката за
држање животиња и ако је обучено за добробит животиња.


 Регистар лица за обуку животиња нарочито садржи:


 1) редни број уписа;


 2) назив правног лица, односно предузетника, односно име и презиме физичког лица које обавља обуку
животиња;


 3) седиште правног лица, односно предузетника, односно адресу физичког лица које обавља обуку
животиња.


 Правно и физичко лице, односно предузетник, брише се из Регистра лица за обуку животиња ако престане
да испуњава неки од услова из ст. 3. и 4. овог члана.


 Упис и брисање из Регистра лица за обуку животиња врши се на основу решења које доноси министар у
року од 30 дана од дана подношења захтева за упис, односно настанка услова за брисање из Регистра лица за
обуку животиња.


 Решење из става 7. овог члана је коначно и против њега се може покренути управни спор.


 Министар прописује ближе услове у погледу објеката за држање животиња, програм обуке о добробити
животиња из ст. 3. и 4. овог члана, као и ближу садржину Регистра лица за обуку животиња.


 Министар, уз сагласност министра надлежног за унутрашње послове и министра надлежног за послове
одбране, прописује начин обављања обуке животиња.


5. Коришћење животиња за рад


Члан 12.


  Коришћење животиња за рад мора бити примерено врсти, раси, полу, старости и здравственом стању
животиња.


 Болесне, повређене и изнемогле животиње, као и бремените животиње почев од трећине гравидитета, не
могу се користити за рад.


6. Интервенције на животињама


Члан 13.


  Интервенције на животињама којима се нарушава физичка, психичка, односно генетичка целовитост
животиња може да обавља само ветеринар, а изузетно и власник, односно држалац животиње.


 Интервенције из става 1. овог члана у научноистраживачке и биомедицинске сврхе може обављати и
овлашћени научни радник.


 За обављање болне интервенције на животињама обавезна је анестезија, а у постоперативном току
аналгезија.


 Интервенције на животињама без употребе анестезије могу се обављати:


 1) ако анестезија може изазвати смрт животиње;


 2) при спровођењу дијагностичких поступака;


 3) ако анестезија проузрокује већи бол него што га изазива интервенција.


 Све интервенције које обавља ветеринар морају се обављати у складу са добром ветеринарском праксом.


 Министар ближе прописује врсте интервенција које може обављати власник, односно држалац животиње и
врсте интервенција које може обављати само ветеринар, као и врсте интервенција које се могу обављати без
примене анестезије.







Члан 14.


  Забрањено је обављати интервенције на животињама ради промене њиховог идентитета, прикривања
телесних мана и старости, као и делимичну или потпуну ампутацију појединих делова животињског тела, а
нарочито:


 1) сећи и скраћивати реп;


 2) одстрањивати гласне жице, односно вршити девокализацију;


 3) уклањати канџе и отровни зуб;


 4) болно поткивати копитаре;


 5) скраћивати кљун живини;


 6) кастрирати овнове еластичним прстеном;


 7) обаваљати интервенције на полним органима мужјака, осим кастрације;


 8) жигосати овце и говеда;


 9) сећи језик теладима;


 10) онеспособљавати петлове да се оглашавају кукурикањем;


 11) интервенције на живини које их онемогућавају да користе крила, осим скраћивање крилних пера;


 12) обављати радње којима се код живине утиче на слабљење вида;


 13) сећи ушне шкољке;


 14) сећи рогове.


 Интервенције из става 1. овог члана изузетно се могу обављати:


 1) ради заштите здравља, односно спречавања угрожавања живота и добробити животиња;


 2) у научноистраживачке и биомедицинске сврхе, у складу са овим законом;


 3) ради контроле популације животиња стерилизацијом или кастрацијом;


 4) ради обележавања напуштених животиња, засецањем ушне шкољке.


7. Лишавање животиња живота


Члан 15.


  Животиња се може лишити живота на хуман начин, ако:


 1) је повређена, неизлечиво болесна, телесно деформисана или на други начин патолошки онеспособљена
тако да опоравак није могућ, а живот за њу представља бол, патњу, страх и стрес;


 2) је достигла старост па јој отказују основне животне функције;


 3) се користи за исхрану људи;


 4) се користи у начуноистраживачке и биомедицинске сврхе, у складу са овим законом;


 5) се лишавањем живота спречава ширење, односно ако се сузбијају и искорењују заразне болести, у
складу са законом којим се уређује ветеринарство;


 6) животиња не може да се прилагоди условима смештаја, а њено пуштање на слободу представља
опасност за људе, друге животиње и животну средину;


 7) је у питању уништавање штетних глодара;


 8) је неопходно контролисати бројност популације одређене врсте дивљих животиња, у складу са посебним
прописима;


 9) је лишавање животиње живота од веће користи за њену добробит него што су патње од даљег живота, у
складу са мишљењем ветеринара.







Члан 16.


  Животиња се не може лишити живота на јавним местима, осим:


 1) у ловиштима, у складу са законом којим се уређује ловство;


 2) у случају када је неопходно лишити животињу непотребног бола и патње, ако њен опоравак није могућ,
на основу мишљења ветеринара, у складу са процедуром еутаназије;


 3) ради спречавања ширења, сузбијања и искорењивања заразних болести, у складу са законом којим се
уређује ветеринарство.


Члан 17.


  Лишавање животиње живота обавља се на хуман начин који проузрокује тренутну и сигурну смрт.


 Лишавање животиње живота на хуман начин мора се обављати уз претходно омамљивање животиње, осим
код принудног лишавања живота ради прекида патње и бола насталог услед патолошког стања, повреде или
заразне болести.


 Животињу може лишити живота само ветеринар или ветеринарски техничар под надзором ветеринара или
друго обучено лице под надзором ветеринара, осим у случајевима када је угрожена безбедност људи и
животиња, ако овим законом није друкчије прописано.


 Лица из става 3. овог члана дужна су да после спроведеног поступка лишавања живота провере да ли је
наступила смрт животиње.


 Министар прописује ближе услове и средства за лишавање животиње живота.


III. ПОСЕБНА ЗАШТИТА ДОБРОБИТИ ЖИВОТИЊА


1. Држање, узгајање и промет животиња


Члан 18.


  Животиње се могу држати, узгајати и стављати у промет у производне сврхе у објектима који испуњавају
услове за добробит животиња у погледу простора за животиње, просторија и опреме, у складу са овим законом.


 Објекти из става 1. овог члана морају бити уписани у Регистар објеката који води Министарство, у складу
са законом којим се уређује ветеринарство.


 Правна и физичка лица, односно предузетници, који се баве држањем, узгајањем и прометом животиња у
производне сврхе обавезни су да воде евиденцију, која се нарочито односи на кретање, исхрану и лечење
животиња.


 Министар прописује ближе услове за добробит животиња у погледу простора за животиње, просторија и
опреме из става 1. овог члана, начин држања, узгајања и промета појединих врста и категорија животиња, као и
ближу садржину и начин вођења евиденције из става 3. овог члана.


Члан 19.


  Власник, односно држалац животиње не може бити лице млађе од 18 година.


 Ако лице из става 1. овог члана поседује животињу власником, односно држаоцем животиње сматра се
његов родитељ или старатељ.


Члан 20.


  Власник, односно држалац животиње дужан је да обезбеди:


 1) одговарајући и сигуран смештај животиње, као и микроклиматске услове, хигијену, довољно простора,
слободу кретања, храну и воду која одговара врсти, раси, полу, старости и физичким, биолошким, производним
потребама и потребама у понашању животиње;


 2) заштиту животиња од штетног утицаја временских прилика, као и од природних непријатеља;


 3) одвојено држање животиња које узнемиравају једна другу или представљају опасност за друге
животиње и људе;







 4) одвојено држање болесних, повређених и изнемоглих животиња;


 5) да о животињама брине потребан број обучених лица.


 Власник, односно држалац животиње дужан је да спречи настанак технопатија.


Члан 21.


  Власник, односно држалац животиње мора животињи којој је ускраћена слобода кретања обезбедити
простор за смештај у којем без тешкоће може да легне и устане, испружи предње, односно задње ноге, као и да
се на истој површини и у истом простору без савијања трупа и главе слободно окрене у стајаћем и у лежећем
положају.


 Власник, односно држалац животиње дужан је да животињи која се стално држи у затвореним објектима
обезбеди одговарајућу површину за кретање.


 Власник, односно држалац животиње дужан је да животињи која се држи везана обезбеди у току дана
период у коме неће бити везана и у коме ће моћи слободно да се креће у складу са њеним физиолошким
потребама и потребама у понашању.


 Дивље животиње се не смеју држати везане, осим из ветеринарско-здравствених разлога, а из сигурносних
разлога се могу држати само привремено везане.


2. Превоз животиња


Члан 22.


  Превоз животиња могу обављати правна и физичка лица, односно предузетници, који су уписани у
Регистар превозника животиња, који води Министарство и која су од стране Министарства овлашћена за превоз
животиња.


 Министарство, после уписа у Регистар превозника животиња, издаје правном и физичком лицу, односно
предузетнику, који врше превоз животиња овлашћење за дужи или краћи превоз животиња.


 Изузетно од става 1. овог члана, упис у Регистар превозника животиња и овлашћење за превоз животиња
није потребно:


 1) ако превоз животиње врши физичко лице за личне потребе до удаљености од 65 км, рачунајући од
места утовара до места истовара;


 2) у случају превоза кућних љубимаца за личне потребе, осим када је у питању комерцијални превоз;


 3) у случају сезонског пресељења животиња на испашу.


 Министар прописује садржину овлашћења за превоз и елементе за одређивање дужег и краћег превоза
животиња.


3. Регистар превозника животиња


Члан 23.


  Захтев за упис у Регистар превозника животиња лица из члана 22. став 1. овог закона подносе
Министарству.


 Правно и физичко лице, односно предузетник, уписују се у Регистар превозника животиња ако испуњавају
услове у погледу превозних средстава за превоз животиња и обучености за добробит животиња приликом
њиховог превоза.


 Регистар превозника животиња нарочито садржи:


 1) редни број уписа;


 2) назив правног лица, односно предузетника, односно име и презиме физичког лица које обавља превоз
животиња;


 3) седиште правног лица, односно предузетника, односно адресу физичког лица које обавља превоз
животиња.


 Правно и физичко лице, односно предузетник, брише се из Регистра превозника животиња ако престане да
испуњава неки од услова из става 2. овог члана.







 Упис и брисање из Регистра превозника животиња врши се на основу решења које доноси министар, у року
од 30 дана од дана подношења захтева за упис, односно настанка услова за брисање из Регистра превозника
животиња.


 Решење из става 5. овог члана је коначно и против њега се може покренути управни спор.


 Министар прописује програм обуке о добробити животиња из става 2. овог члана, као и ближу садржину и
начин вођења Регистра превозника животиња.


 Министар, уз сагласност министра надлежног за послове саобраћаја, прописује ближе услове у погледу
превозних средстава у којима се превозе животиње.


Члан 24.


  Превозник је дужан да пре почетка превоза попуни план превоза животиње који се мора налазити у
возилу за време превоза, а који нарочито садржи: назив, односно име и презиме превозника; регистарски број
под којим је уписан у Регистар превозника животиња; место утовара, претовара, одмора и истовара животиње;
маршруту; трајање превоза.


 Превозник је дужан да превоз животиња обавља на начин којим се обезбеђује заштита живота и добробити
животиња.


 Животиње у току превоза мора пратити лице које је превозник задужио за бригу о добробити животиња (у
даљем тексту: пратилац) и које је обучено за добробит животиња приликом њиховог превоза.


 Пратилац припрема животиње за превоз, надгледа их и брине о њима у току превоза.


 Министар прописује образац и садржину плана превоза животиња из става 1. овог члана и начин превоза
животиња из става 2. овог члана.


Члан 25.


  Животињи се приликом гоњења, утовара, претовара, истовара, као и у току превоза не сме наносити бол,
патња, повреде, односно не сме се лишавати основних физиолошких потреба, нити проузроковати њена смрт.


 Животиња се може превозити само ако је способна да издржи путовање.


 Истовар животиње мора се обавити без одлагања по приспећу у место одредишта.


 Места на којима се врши утовар, претовар и истовар животиње места за одмор и контролне станице морају
испуњавати услове за добробит животиња у погледу простора за животиње, просторија и опреме.


 Министар прописује ближе услове које морају да испуњавају места за утовар, претовар и истовар
животиња, места за одмор и контролне станице.


Члан 26.


  Забрањено је превозити:


 1) високобремените женке у периоду од последњих 10% времена од укупног трајања бременитости, женке
првих седам дана после доношења младих на свет, новорођене животиње код којих пупчана врпца није сасвим
зарасла, болесне или повређене животиње, осим ако је превоз животиња неопходан ради лечења, принудног
клања, односно принудног лишавања живота;


 2) животиње у непокривеним превозним средствима, боксевима, контејнерима и другој опреми у којој нису
заштићене од штетног утицаја временских прилика и разлика у климатским условима;


 3) животиње у топлим месецима у затвореним превозним средствима, боксевима, контејнерима и другој
опреми, ако у току превоза није обезбеђено одговарајуће проветравање;


 4) животиње које су осетљиве на разлике у температури ако у току превоза није обезбеђена стална
температура;


 5) животиње ако превозно средство не испуњава прописане услове;


 6) животиње ако је смештај такав да су могуће повреде или испадање животиње из превозног средства;


 7) животиње ако се у току превоза не може обезбедити напајање и храњење, прва помоћ и ветеринарско
збрињавање болесних и повређених животиња;







 8) водене животиње ако није обезбеђена довољна количина воде одговарајуће температуре и
концентрације кисеоника;


 9) животиње ако се са њима заједно превозе материје које су штетне по њихово здравље, као и заједно са
лешевима животиња;


 10) животиње поштом;


 11) животиње ако превозник не поседује пратећу документацију у складу са овим законом.


Члан 27.


  Органи унутрашњих послова или царински органи дужни су да задрже пошиљку животиња, превозника и
превозно средство ако се превоз животиње врши супротно одредбама чл. 25. и 26. овог закона и да о томе
обавесте надлежног инспектора.


 Задржавање из става 1. овог члана може трајати најдуже два сата.


4. Клање животиња


Члан 28.


  Пре клања, са животињом се мора поступати на хуман начин, а клање животиње мора се обавити што је
могуће ближе месту држања.


 Пре клања животиња се мора омамити на начин којим се проузрокује тренутни губитак свести животиње.


 Приликом омамљивања животиње се не смеју обуздавати средствима која проузрокују бол и патњу, не
смеју се везивати за задње ноге, качити пре омамљивања, односно пре искрварења.


 Живина и кунићи могу се окачити пре омамљивања ради клања, под условом да се одмах после тога
омаме.


 Министар прописује начин поступања са животињама непосредно пре клања и начин омамљивања и
искрвављења животиња.


Члан 29.


  Животиње се не смеју клати без стручног и на прописан начин изведеног омамљивања пре клања.


 У циљу омамљивања животиња пре клања не сме се користити бодеж, чекић, секира или друга средства
која нису предвиђена за те намене у складу са овим законом.


 Обрада закланих животиња не сме се наставити, ако искрварење животиње није у потпуности завршено.


Члан 30.


  Животиње се могу клати без претходног омамљивања у случају:


 1) клања живине и кунића у домаћинству за сопствене потребе на начин и средствима који доводе до
тренутне смрти;


 2) принудног клања ради прекида патолошког стања животиње које може довести до угинућа због тешких
повреда насталих услед несреће или из других здравствених разлога, ако нема услова за омамљивање;


 3) религиозног клања које се обавља према прописима верске заједнице регистроване у Републици Србији.


 У случајевима из става 1. овог члана животиње се пре клања морају обуздати на прикладан начин,
искрварити брзо и стручно како би се бол и патња свели на најмању могућу меру.


 Министар прописује ближе услове и начин клања животиња без претходног омамљивања.


Члан 31.


  Обуздавање, омамљивање и клање животиња, осим живине и кунића који се кољу у домаћинству и за
сопствене потребе, може обављати само лице које је обучено за ту врсту послова.


 Лице из става 1. овог члана мора бити обучено за добробит животиња током клања.







 Ветеринарски инспектор у кланици одговоран је за добробит животиња при обуздавању, омамљивању и
клању.


 Министар прописује програм обуке о добробити животиња из става 2. овог члана.


5. Религиозно клање


Члан 32.


  Религиозно клање животиња могу обављати лица која су за ту врсту клања овлашћена од стране верске
заједнице регистроване у Републици Србији и то на начин којим се спречава непотребан бол, патња, страх и
стрес.


6. Огледи на животињама


Члан 33.


  Оглед на животињама могу обављати правна и физичка лица која су уписана у Регистар за огледе на
животињама, који води Министарство.


 Лица из става 1. овог члана уписују се у Регистар за огледе на животињама, ако испуњавају услове у
погледу објеката, опреме и обучености о добробити огледних животиња.


 У Регистар лица за огледе на животињама, поред лица из става 1. овог члана, уписују се и правна и
физичка лица, односно предузетници, који се баве држањем, репродукцијом и прометом огледних животиња која
испуњавају услове из става 2. овог члана, а ради евидентирања огледних животиња.


 Захтев за упис у Регистар за огледе на животињама лица из ст. 1. и 3. овог члана подносе Министарству.


 Регистар за огледе на животињама нарочито садржи:


 1) редни број уписа;


 2) назив и седиште правног лица, односно име и презиме и адресу физичког лица које обавља огледе на
животињама;


 3) назив и седиште правног лица или предузетника, односно име и презиме и адресу физичког лица које се
бави држањем, репродукцијом и прометом огледних животиња.


 Правно и физичко лице, односно предузетник, брише се из Регистра за огледе на животињама ако
престане да испуњава неки од услова из става 2. овог члана.


 Упис и брисање из Регистра за огледе на животињама врши се на основу решења које доноси министар, у
року од 30 дана од дана подношења захтева за упис, односно настанка услова за брисање из Регистра за огледе
на животињама.


 Решење из става 7. овог члана је коначно и против њега се може покренути управни спор.


 Министар прописује ближе услове у погледу објеката и опреме, програм обуке о добробити огледних
животиња, као и ближу садржину и начин вођења Регистра за огледе на животињама.


Члан 34.


  Спровођење огледа на животињама може се обављати на основу решења о одобрењу спровођења огледа
на животињама које доноси министар, на основу стручног мишљења Етичке комисије за заштиту добробити
огледних животиња.


 Захтев за доношење решења о одобрењу спровођења огледа могу поднети лица из члана 33. став 1. овог
закона.


 Захтев из става 2. овог члана подноси се Министарству и мора да садржи:


 1) опис поља истраживачког рада који је написан на јасан и недвосмилен начин, како би се разумео циљ
истраживања;


 2) предности и значај спровођења огледа, потенцијалне опасности и непријатности за огледне животиње,
као и категорију тежине, односно инвазивности огледа;


 3) детаљан опис материјала и метод рада;







 4) доказе о постојању алтернативних метода спровођења огледа и разлоге због којих се они не спроводе;


 5) укупан број и врсту животиња по фазама огледа;


 6) врсте и дозе анестетика и аналгетика који ће се употребљавати;


 7) опис очекиване реакције животиња;


 8) опис могућих негативних утицаја огледа на животиње, тежине и дужине трајања таквих утицаја, методе
које ће се предузети да би се такви негативни утицаји ублажили или избегли;


 9) начин лишавања огледних животиња живота, ако се врши у току или на крају огледа;


 10) име лица које је задужено за заштиту добробити огледних животиња и његову стручну оспособљеност;


 11) имена лица која ће учествовати у спровођењу огледа из члана 36. овог закона.


 Изузетно од става 1. овог члана, за извођење специфичних и инвазивних огледа на животињама, решење
из става 1. овог члана издаје се на основу мишљења Етичког савета за добробит огледних животиња.


 Решење из става 1. овог члана доноси се у року од 30 дана од дана подношења захтева.


 Решење из става 1. је коначно и против њега се може покренути управни спор.


 Министар прописује образац захтева за одобрење спровођења огледа на животињама.


 Министар, уз сагласност министра надлежног за послове науке и министра надлежног за послове
образовања, прописује врсте специфичних и инвазивних огледа на животињама.


Члан 35.


  Лица из члана 33. ст. 1. и 3. овог закона дужна су да се брину о огледним животињама са пажњом доброг
домаћина.


 Лица из члана 33. ст. 1. и 3. овог закона морају одредити стручно лице за заштиту добробити огледних
животиња које мора имати завршене дипломске академске студије – мастер у области ветеринарских наука
(доктор ветеринарске медицине), односно завршене основне студије у трајању од најмање пет година у области
ветеринарских наука и које је обучено за добробит огледних животиња.


Члан 36.


  Оглед на животињама може спроводити само стручно лице које је обучено за добробит огледних
животиња.


 Хируршке интервенције на животињама током огледа врши ветеринар или овлашћени научни радник.


Члан 37.


  Оглед се може спроводити само на животињама које су у власништву, односно поседу лица из члана 33.
ст. 1. и 3. овог закона.


 Изузетно од става 1. овог члана, оглед се може спроводити на дивљим животињама ради очувања
животињске врсте.


Члан 38.


  Оглед на животињама може се спроводити само ради:


 1) превенције болести, лошег здравља или других аномалија или њихових последица по човека, животиње
и биљке;


 2) испитивања квалитета, ефикасности и нешкодљивости лекова, супстанци или производа;


 3) дијагностиковања и лечења болести, односно других аномалија и њихових последица по човека,
животиње и биљке;


 4) откривања, оцене, контроле или промене физиолошког стања човека, животиње и биљке;


 5) заштите животне средине;


 6) научних истраживања;







 7) образовања и стручног оспособљавања;


 8) судско-медицинских испитивања.


Члан 39.


  Оглед на животињама се мора спроводити применом опште или локалне анестезије и других стручних
метода које искључују бол, патњу, страх и стрес, осим у случају када се њиховом применом наноси већа штета,
односно угрожава здравље огледној животињи или се не постиже циљ огледа.


Члан 40.


  Животињама се мора обезбедити одговарајући смештај, брига и нега пре, у току и после спровођења
огледа.


 Министар ближе прописује начин неге и поступања са огледним животињама при држању, репродукцији,
коришћењу, превозу и промету, као и начин лишавања живота за сваку врсту огледне животиње.


Члан 41.


  Оглед на животињама не може се спроводити ако постоји алтернативни метод за спровођење огледа којим
се постиже исти циљ.


 Оглед на животињама мора се спроводити на животињама које највише одговарају циљу огледа, као и на
најмањем броју животиња потребном за постизање тог циља.


 Приликом спровођења огледа на животињама мора се користити метод којим се животињама наноси
најмање бола, патње, страха и стреса.


Члан 42.


  Оглед на животињама се не сме спроводити у случају:


 1) испитивања оружја, ратне опреме, као и утицаја радијације;


 2) испитивања козметичких препарата и супстанци које улазе у њихов састав, хемијских средстава за
прање и дезинфекцију предмета опште употребе, дуванских и алкохолних производа, односно средстава за
повећање мишићне снаге и других сличних средстава;


 3) огледа који се спроводе без анестезије, супротно одредбама овог закона;


 4) напуштених животиња, односно животиња из прихватилишта;


 5) приказивања биолошких и медицинских правила или чињеница које су већ научно потврђене.


Члан 43.


  Лица из члана 33. ст. 1. и 3. овог закона дужна су да воде евиденцију о држању, репродукцији, промету,
односно спровођењу огледа на животињама.


 Евиденција из става 1. овог члана садржи податке о броју, врсти животиња, сврси спровођења огледа и
класификацији тежине, односно инвазивности огледа.


 Подаци из става 2. овог члана достављају се Министарству.


 Подаци из става 2. овог члана су јавни.


 Лица из члана 33. ст. 1. и 3. овог закона дужна су да евиденцију из става 1. овог члана чувају најмање пет
година.


 Министар ближе прописује садржину и начин вођења евиденције из става 1. овог члана.


Члан 44.


  Огледи на животињама у образовне сврхе могу се спроводити само ако не проузрокују бол, патњу, страх,
стрес, повреду или смрт животиња.


 У основним и средњим школама дозвољено је обављати вежбе на живим животињама које су
опсервативног карактера.







 У високошколским установама на основним студијама дозвољено је обављати вежбе којима се не нарушава
живот и добробит, односно физичка, психичка и генетичка целовитост животиња.


 У основним и средњим школама и у високошколским установама остале вежбе се не могу обављати на
лешевима животиња које су лишене живота у циљу извођења практичних вежби.


Члан 45.


  Публиковање научних радова не може се вршити у случају када је оглед на животињама спроведен
супротно одредбама овог закона.


Члан 46.


  Генетске модификације и манипулације у огледима на животињама могу се одобрити само ако се тим
поступцима не угрожава живот и добробит животиња и не ремети равнотежа у екосистему, а фаворизују жељене
фенотипске и генотипске особине.


Члан 47.


  Ради повећавања производних и радних особина животиње или задовољства појединца који нарушавају
живот и добробит животиње не сме се вршити селекција, планирање репродукције и обављање генетске
модификације и манипулације на животињама.


 Министар прописује врсте дозвољених генетских манипулација и модификација на животињама.


7. Етички савет за добробит огледних животиња


Члан 48.


  Ради разматрања стручних питања, давања стручних мишљења и учешћа у реализацији пројектних
задатака у области добробити животиња, министар, у складу са прописима којима се уређује државна управа,
решењем оснива посебну радну групу – Етички савет за добробит огледних животиња (у даљем тексту: Етички
савет).


Члан 49.


  Члан Етичког савета не може истовремено бити и члан етичке комисије за заштиту добробити огледних
животиња.


Члан 50.


  Етички савет:


 1) даје савете из етике и добробити животиња приликом спровођења огледа и генетских модификација и
манипулација животиња;


 2) даје стручна мишљења о етичкој и научној оправданости обављања огледа, као и прекида огледа на
животињама;


 3) даје савете ради усаглашавања рада етичких комисија за заштиту добробити огледних животиња;


 4) даје стручна мишљења о извођењу специфичних и инвазивних огледа;


 5) учествује у развоју и промовисању алтернативних метода обављања огледа;


 6) подноси извештај о свом раду и стању добробити огледних животиња министру једном годишње;


 7) обавља друге послове у складу са законом.


8. Етичка комисија за заштиту добробити огледних животиња


Члан 51.


  Научноистраживачке организације и друга правна лица која спроводе огледе на животињама дужне су да,
у оквиру своје организације или заједно са другим научноистраживачким организацијама, односно правним
лицима која спроводе огледе на животињама, образују етичку комисију за заштиту добробити огледних
животиња (у даљем тексту: Етичка комисија).







 Етичка комисија састоји се од ветеринара хирурга, ветеринара са искуством у узгоју огледних животиња,
стручњака са искуством примене статистике у истраживањима, представника удружења, односно организација
чији циљеви су усмерени на заштиту добробити животиња, као и истраживача из сродних научних области.


 Најмање трећина чланова Етичке комисије морају бити лица која нису запослена у научноистраживачкој
организацији, односно другом правном лицу које спроводи огледе на животињама из става 1. овог члана.


Члан 52.


  Етичка комисија:


 1) утврђује начин спровођења огледа на животињама, у складу са овим законом;


 2) обавља стручну контролу над спровођењем огледа на животињама;


 3) организује обуку лица која спроводе огледе на животињама;


 4) даје стручна мишљења министру о етичкој и научној оправданости спровођења огледа;


 5) подноси редовне годишње извештаје министру.


 Етичка комисија дужна је да без одлагања прекине спровођење огледа ако се у току спровођења огледа на
животињама поступа супротно одредбама овог закона и да о томе обавести Министарство.


9. Кућни љубимци


Члан 53.


  Власник, односно држалац кућног љубимаца дужан је да обезбеди кућном љубимцу бригу, негу и смештај,
у складу са врстом, расом, полом, старошћу, као и физичким и биолошким специфичностима и потребама у
понашању и здравственом стању кућног љубимца.


 Пси који се држе као кућни љубимци, а који могу представљати опасност за околину, морају се држати на
прописани начин.


 Министар прописује начин држања паса из става 2. овог члана.


Члан 54.


  Органи јединица локалне самоуправе дужни су да израде и спроводе програм контроле и смањења
популације напуштених паса и мачака према специфичностима средине.


 Органи јединица локалне самоуправе прописују место и начин извођења кућних љубимаца, а нарочито
паса и мачака на јавне површине.


Члан 55.


  Кућни љубимци обележавају се и евидентирају у складу са законом којим се уређује ветеринарство.


 Власник, односно држалац кућних љубимаца, дужан је да правилним држањем и другим мерама и
средствима спречи да кућни љубимци угрозе људе и околину.


 Власник, односно држалац кућних љубимаца, дужан је да спречи рађање нежељених кућних љубимаца, и
то онемогућавањем контакта мужјака и женке и применом контрацепције, кастрације и стерилизацијом женке.


 Ако власник, односно држалац кућних љубимаца није у могућности да се даље брине о њима, дужан је да
им обезбеди одговарајући смештај.


Члан 56.


  Власник, односно држалац кућних љубимаца, који се бави репродукцијом кућних љубимаца у
комерцијалне сврхе дужан је да брине о заштити здравља, живота и добробити легла.


 Лица из става 1. овог члана дужна су да лицу којем уступе или продају кућног љубимца предају и писмено
упутство о условима и начину држања кућних љубимаца, као и друге податке које су од значаја за држање
кућног љубимца, а нарочито у погледу хигијене, исхране, расних одлика, карактера, основне обуке,
социјализације и одржавања кондиције.


 Лице из става 1. овог члана одговорно је за мане и добробит потомства или женског родитеља.







Члан 57.


  Кућни љубимци не смеју се држати, репродуковати и користити за:


 1) рад, односно вучу и ношење терета, осим раса паса које су прилагођене и обучене за ову намену;


 2) исхрану, односно производњу хране, коже, крзна, као и у друге комерцијалне сврхе.


 Власник, односно држалац пса не сме држати пса стално везаног на ланцу или на други сличан начин
везаног, осим ако је везан на продужену водилицу.


10. Дивље и егзотичне животиње као кућни љубимци


Члан 58.


  Држање и репродукција дивљих и егзотичних животиња као кућних љубимаца може се обављати само на
основу решења о одобрењу држања и репродукције дивљих и егзотичних животиња као кућних љубимаца, које
доноси министар, на основу претходно прибављене сагласности министра надлежног за послове животне
средине.


 Животињама из става 1. овог члана морају се обезбедити:


 1) простор који задовољава њихове потребе у погледу кретања и физичке активности;


 2) простор који у зависности од врсте омогућава пењање, копање, одмор и сакривање, односно купање и
роњење;


 3) контакт са животињама исте врсте, ако је то својствено врсти;


 4) одговарајући климатски услови, у складу са потребама врсте;


 5) други услови који одговарају врсти, раси, полу, старости, физичким и биолошким особинама, особинама
у понашању и здравственом стању животиња.


 Решење из става 1. овог члана доноси се у року од 30 дана од дана подношења захтева.


 Решење из става 1. је коначно и против њега се може покренути управни спор.


 Министар, уз сагласност министра надлежног за послове животне средине, прописује ближе услове за
држање животиња из става 2. овог члана.


11. Продавнице животиња и одгајивачнице


Члан 59.


  Продаја кућних љубимаца, може се обављати у одгајивачницама, а осим паса и мачака и у продавницама
животиња, које испуњавају услове за добробит животиња у погледу простора за животиње, просторија и опреме
и које су уписане у Регистар објеката који води Министарство, у складу са законом којим се уређује
ветеринарство.


 Власник, односно држалац објеката из става 1. овог члана, мора водити евиденцију, која нарочито садржи
податке о броју продатих животиња, кретању, исхрани и лечењу животиња.


 Лица која раде у објектима из става 1. овог члана морају бринути о заштити живота и добробити животиња
и за сваку продату животињу издати писмено упутство о начину држања те животиње.


 Лица из става 3. овог члана морају бити обучена за добробит животиња.


 Министар прописује ближе услове које морају да испуњавају продавнице животиња и одгајивачнице,
ближу садржину и начин вођења евиденције из става 2. овог члана, као и програм обуке о добробити животиња
из става 4. овог члана.


12. Објекти за хигијену и улепшавање животиња


Члан 60.


  Лица која раде у објектима за хигијену и улепшавање животиња у свом раду и поступцима са животињама
дужна су да се придржавају принципа заштите добробити животиња у складу са овим законом.







13. Пансиони за кућне љубимце и прихватилишта за напуштене животиње


Члан 61.


  Пансион за кућне љубимце (у даљем тексту: пансион) и прихватилиште за напуштене животиње (у даљем
тексту: прихватилиште) морају испуњавати услове за заштиту добробити животиња у погледу простора за
животиње, просторија и опреме, у складу са овим законом и морају бити уписани у Регистар објеката који води
Министарство, у складу са законом којим се уређује ветеринарство.


 Лица која раде са животињама у пансиону, односно прихватилишту, морају бити обучена за добробит
животиња.


 Министар прописује ближе услове за заштиту добробити животиња које морају да испуњавају пансиони и
прихватилишта, начин поступања са животињама у објектима из става 1. овог члана и програм обуке о
добробити животиња из става 2. овог члана.


Члан 62.


  Власник пансиона, односно прихватилишта, дужан је да пре уписа у Регистар објеката Министарству
достави доказ да је обезбедио:


 1) финансијска средства за несметани рад;


 2) спровођење здравствене заштите животиња;


 3) одговарајући простор за смештај животиња на начин који ће обезбедити добробит животиња и неће
нарушити јавни ред и мир;


 4) лица која су обучена за поступање са животињама.


Члан 63.


  Власник пансиона, односно прихватилишта, одговоран је за живот, здравље и добробит животиња у
пансиону, односно прихватилишту.


 Власник пансиона, односно прихватилишта, дужан је да се о кућним љубимцима у пансиону, односно
прихватилишту брине са пажњом доброг домаћина.


 Власник пансиона, односно прихватилишта, дужан је да води евиденцију о животињама и да ту евиденцију
чува три године.


 Министар прописује садржину и начин вођења евиденције из става 3. овог члана.


Члан 64.


  О смештају и бризи о животињама у пансиону закључује се уговор између власника пансиона и власника,
односно држаоца кућног љубимца (у даљем тексту: уговор о коришћењу пансиона).


 Приликом закључивања уговора о коришћењу пансиона власник, односно држалац кућног љубимца, дужан
је да власнику пансиона стави на увид потврду о здравственом стању и вакцинацији кућних љубимаца.


 Ако власник, односно држалац кућног љубимца, не преузме кућног љубимца из пансиона у року од 15 дана
од дана истека уговореног рока, односно ако не продужи уговор о коришћењу пансиона, кућни љубимац постаје
власништво пансиона, осим ако власник, односно држалац кућног љубимца оправда разлоге због којих ту
животињу није преузео у прописаном року.


Члан 65.


  Власник прихватилишта је дужан да:


 1) прима пријаве о напуштеним животињама и да обезбеди збрињавање сваке напуштене животиње, у
складу са овим законом;


 2) обезбеди спровођење мера превентивне здравствене заштите животиња и потребну помоћ животињама
од стране ветеринара;


 3) брине о проналажењу власника, односно држаоца животиња;


 4) врати власнику, односно држаоцу, на његов захтев, животињу у року од 15 дана од дана смештаја у
прихватилиште;







 5) припреми план збрињавања животиња у случају затварања прихватилишта или елементарних непогода.


 Животиња која је смештена у прихватилиште може се поклонити ако је власник, односно држалац не
преузме у року из става 1. тачка 4) овог члана.


Члан 66.


  Орган јединице локалне самоуправе дужан је да обезбеди прихватилиште ако на својој територији има
напуштених животиња.


 Орган јединице локалне самоуправе дужан је да обезбеди прикупљање, превоз и збрињавање напуштених
и изгубљених животиња, као и да им пружи помоћ, бригу и смештај у прихватилиште у складу са овим законом.


 Приликом прикупљања и превоза напуштених и изгубљених животиња са животињом се мора поступати
тако да се проузрокује најмањи степен бола, патње, страха и стреса за животињу.


 Орган јединице локалне самоуправе дужан је да напуштеним и изгубљеним животињама које су болесне
или повређене обезбеди одговарајућу ветеринарску помоћ, а да за неизлечиво болесне или повређене животиње
обезбеди лишавање живота у складу са овим законом.


 Министар прописује начин и средства за прикупљање напуштених и изгубљених животиња, као и начин
превоза и збрињавања напуштених и изгубљених животиња.


Члан 67.


  У прихватилиште које обезбеђује орган јединице локалне самоуправе смештају се:


 1) напуштене и изгубљене животиње;


 2) животиње чији власници, односно држаоци не могу више да се брину о њима;


 3) животиње које Министарство одузме власницима, односно држаоцима;


 4) животиње које су у опасности.


 Власник прихватилишта из става 1. овог члана дужан је да сарађује са надлежним ветеринарским
службама и организацијама за заштиту животиња, као и да редовно обавештава јавност и друге власнике
прихватилишта о животињама које се налазе у прихватилишту.


 Ако се животињи у року од најмање 30 дана од дана смештања у прихватилиште из става 1. овог члана не
пронађе власник, односно ако се не збрине на други начин, са животињом се поступа у складу са програмом
контроле и смањења популације напуштених паса и мачака из члана 54. овог закона.


Члан 68.


  Лице које пронађе напуштену животињу дужно је да о томе без одлагања обавести најближе регистровано
прихватилиште, ради збрињавања животиње.


Члан 69.


  Власник, односно држалац који изгуби животињу дужан је да тај губитак без одлагања, а најкасније у
року од три дана од дана губитка животиње, пријави надлежном органу јединице локалне самоуправе и
ветеринарској служби.


 Ако власник, односно држалац не пријави губитак из става 1. овог члана сматра се да је напустио
животињу.


 Члан 70.


 Трошкове збрињавања напуштених животиња сноси власник, односно држалац животиње, а ако је
непознат трошкове збрињавања животиње сноси власник прихватилишта.


14. Заштита добробити животиња у зоолошком врту, прихватилишту, односно одгајалишту за
дивље животиње


Члан 71.







  Власник зоолошког врта, односно мини зоолошког врта, прихватилишта, односно одгајалишта за дивље
животиње, дужан је да обезбеди нарочито:


 1) простор и опрему за држање и репродукцију животиња у заточеништву који одговарају потребама сваке
животињске врсте;


 2) одговарајуће просторије за изолацију животиња, односно карантин;


 3) заштиту животиња од посетилаца и посетилаца од животиња;


 4) спровођење сталне здравствене заштите;


 5) храну и воду у складу са потребама сваке животињске врсте;


 6) вођење евиденције о свакој јединки, као и о свим продатим, размењеним или поклоњеним животињама;


 7) програм одржавања збирке са листом врста и плановима збрињавања евентуалног потомства;


 8) финансијска средства неопходна за трајни рад;


 9) план збрињавања животиња у случају његовог затварања или елементарних непогода.


 Испуњеност услова из става 1. овог члана решењем утврђује министар.


 Решење из става 2. овог члана је коначно и против њега се може покренути управни спор.


 Министар, уз сагласност министра надлежног за послове заштите животне средине, прописује ближе
услове из става 1. овог члана, као и елементе за одређивање мини зоолошког врта.


Члан 72.


  Лице које је одговорно за послове заштите добробити животиња у зоолошком врту, прихватилишту,
односно одгајалишту за дивље животиње мора имати завршене дипломске академске студије – мастер у области
ветеринарских наука (доктор ветеринарске медицине) или биолошких наука (дипломирани биолог – мастер),
односно завршене основне судије у трајању од најмање пет година у области ветеринарских наука или најмање
четири године у области биолошких наука.


 Лица која се брину о животињама морају бити обучена за добробит животиња.


 Министар, уз сагласност министра надлежног за послове животне средине, прописује програм обуке о
добробити животиња из става 2. овог члана.


Члан 73.


  Промет дивљих животиња које су под посебним режимом заштите у складу са домаћим и међународним
прописима може се вршити једино између зоолошких вртова, прихватилишта и одгајалишта за дивље животиње,
уз сагласност министра и министра надлежног за послове заштите животне средине.


IV. УДРУЖЕЊА И ОРГАНИЗАЦИЈЕ У ОБЛАСТИ ЗАШТИТЕ ДОБРОБИТИ ЖИВОТИЊА


Члан 74.


  Удружења која су регистрована у складу са законом којим се уређује регистрација и оснивање удружења
и чији циљеви су усмерени на заштиту добробити животиња, дужна су да раде на ширењу свести и
информисању јавности о добробити животиња, у складу са овим законом, и да својим деловањем активно
учествују у заштити добробити животиња на начин којим се не повређује етика и права других грађана, а ако
имају прихватилиште дужна су да раде на збрињавању напуштених животиња уз претходни опоравак и
здравствено збрињавање животиња.


Члан 75.


  У случају да удружења из члана 74. овог закона обављају активности супротно одредбама овог закона,
Министарство о томе обавештава надлежни државни орган код кога су регистрована.


V. НАДЗОР


1. Инспекцијски надзор







Члан 76.


  Инспекцијски надзор над спровођењем овог закона и прописа донетих на основу њега врши Министарство
преко ветеринарских инспектора.


 Инспекцијски надзор над спровођењем овог закона обавља се на основу анализе ризика, случајним
одабиром места контроле и по сазнању о поступању супротно одредбама овог закона.


2. Службена легитимација


Члан 77.


  У обављању послова инспекцијског надзора ветеринарски инспектор мора имати службену легитимацију
којом доказује својство ветеринарског инспектора.


3. Права и дужности ветеринарског инспектора


Члан 78.


  У вршењу послова инспекцијског надзора над спровођењем овог закона ветеринарски инспектор има
право и дужност да проверава:


 1) начин поступања са животињама;


 2) услове држања и узгоја животиња;


 3) објекте, простор и просторије у којима се врши држање, узгој, репродукција, продаја, клање,
спровођење огледа, обука, смештај и збрињавање животиња;


 4) испуњеност услова у погледу обучености за добробит животиња;


 5) поседовање потребне документације, као и вођење евиденције у складу са овим законом;


 6) обављање промета, превоза, лишавања живота и клања животиња, обуке животиња и јавног
приказивања животиња;


 7) спровођење огледа, генетских модификација и манипулација на животињама, као и спровођење
интервенција на животињама;


 8) превозна средства;


 9) места за одмор животиња и контролне станице;


 10) коришћење животиња ради производње филмова, реклама и других дела на филмској траци, видео
траци и другим носачима слике и тона, као и коришћење животиња за рад;


 11) примену лекова или других супстанци које могу да доведу до промена у понашању, физичким и
психичким способностима животиња, а који се не примењују за лечење животиња;


 12) извршавање мера по овом закону.


 На захтев ветеринарског инспектора, министарство надлежно за унутрашње послове у границама својих
овлашћења пружа помоћ при спровођењу инспекцијског надзора.


4. Мере које налаже ветеринарски инспектор


Члан 79.


  У вршењу послова из члана 78. овог закона ветеринарски инспектор је дужан и овлашћен да:


 1) нареди отклањање неправилности при држању, узгоју, репродукцији, клању, лишавању живота,
утовару, претовару, истовару, превозу, обуци и коришћењу животиња;


 2) привремено или трајно одузме животиње ради заштите живота и добробити, ако власник поступа
супротно одредбама овог закона;


 3) нареди отклањање неправилности при одржавању јавног приказивања животиња;


 4) нареди отклањање неправилности приликом спровођења интервенција на животињама;







 5) нареди лишавање животиња живота о трошку њиховог власника, односно држаоца у случајевима када
су животиње неизлечиво болесне, повређене или телесно деформисане тако да њихов опоравак није могућ;


 6) нареди прекид спровођења огледа, односно забрани спровођење огледа на животињама, ако се
спроводи супротно одредбама овог закона, односно ако недостаци у вези са спровођењем огледа нису
отклоњени у прописаном року;


 7) нареди прекид спровођења огледа или забрани спровођење огледа на животињама уколико се спроводе
без решења о одобрењу спровођења огледа на животињама;


 8) привремено или трајно забрани спровођење огледа на животињама у случају да се огледи на
животињама не врше у складу са овим законом;


 9) нареди отклањање неправилности у раду пансиона и прихватилишта у одређеном року, односно забрани
рад пансиона и прихватилишта, ако недостаци у вези са радом пансиона и прихватилишта нису отклоњени у
прописаном року;


 10) нареди отклањање неправилности у раду зоолошких вртова, прихватилишта и одгајалишта за дивље
животиње у одређеном року, односно забрани њихов рад ако недостаци у вези са радом зоолошких вртова,
прихватилишта и одгајалишта за дивље животиње нису отклоњени у прописаном року;


 11) нареди отклањање неправилности у раду продавница за животиње и одгајивачница, односно забрани
њихов рад ако недостаци у вези са радом продавница животиња и одгајивачница нису отклоњени у прописаном
року;


 12) нареди одузимање животиња чије држање није дозвољено;


 13) забрани коришћење животиње за рад, ако се обавља супротно одредбама овог закона;


 14) забрани обављање обуке животиње, ако се обавља супротно одредбама овог закона;


 15) забрани јавно приказивање животиња, ако се оно спроводи супротно одредбама овог закона;


 16) забрани борбе између животиња или између животиња и људи, клађење, као и присуствовање борбама
животиња;


 17) забрани спровођење интервенција на животињама, ако се оне спроводе супротно одредбама овог
закона;


 18) забрани лишавање животиња живота од стране нестручног лица и на начин који није у складу са
одредбама овог закона;


 19) привремено или трајно забрани држање и репродукцију животиња, ако власник, односно држалац
поступа супротно одредбама овог закона;


 20) забрани утовар, претовар, превоз и истовар животиња, ако нису испуњени услови прописани овим
законом;


 21) привремено забрани клање животиња, које се обавља супротно одредбама овог закона;


 22) забрани генетске модификације и манипулације на животињама, ако се обављају без одобрења;


 23) забрани рад објеката за хигијену и улепшавање животиња, ако нису отклоњене неправилности у раду;


 24) привремено одузима документацију и предмете који у прекршајном или казненом поступку могу
послужити као доказ и за то издаје потврду;


 25) нареди одузимање животиња уколико се није поступило по решењу инспектора, који је забранио или
наредио меру отклањања недостатака.


 У случају мере из става 1. тачка 2) овог члана привремено одузета животиња може бити враћена власнику,
односно држаоцу ако су испуњени услови из овог закона за њено даље држање, односно може се збринути на
начин прописан овим законом и законом којим се уређује ветеринарство или лишити живота о трошку власника.


 Мере из става 1. овог члана ветеринарски инспектор утврђује решењем.


 На решење ветеринарског инспектора може се изјавити жалба министру у року од осам дана од дана
достављања решења.


 Жалба не одлаже извршење решења, осим у случају мере лишавања животиње живота из става 1. тачка 5)
овог члана.


 Решење министра је коначно и против њега се може покренути управни спор.







5. Ветеринарска станица


Члан 80.


  Ветеринарска станица и овлашћени ветеринар који обављају послове у складу са законом којим се уређује
ветеринарство (у даљем тексту: Ветеринарска станица) могу обављати поједине стручне послове за потребе
ветеринарске инспекције из овог закона, и то проверу:


 1) начина поступања са животињама;


 2) услова држања и узгоја животиња;


 3) испуњености услова у погледу добробити животиња у објектима, простору и просторијама у којима се
врши држање, узгој, репродукција, продаја, обука, смештај и збрињавање животиња;


 4) испуњености услова у погледу обучености за добробит животиња, у складу са овим законом;


 5) поседовања потребне документације, као и вођења евиденције у складу са овим законом;


 6) обављања промета, превоза, обуке животиња и јавног приказивања животиња;


 7) спровођења интервенција на животињама;


 8) превозних средстава;


 9) места за одмор животиња и контролних станица;


 10) коришћења животиња ради производње филмова, реклама и других дела на филмској траци, видео
траци и другим носачима слике и тона, као и коришћења животиња за рад;


 11) примену лекова или било којих других супстанци које могу да доведу до промена у понашању,
физичким и психичким способностима животиња, а који се не примењују за лечење животиња.


 Ветеринарска станица не може обављати послове из става 1. овог члана у односу на сопствене животиње и
сопствена превозна средства.


 Испуњеност услова за обављање послова из става 1. овог члана решењем утврђује министар.


 Решење из става 3. овог члана је коначно и против њега се може покренути управни спор.


 Решење о испуњености услова из става 1. овог члана објављује се у „Службеном гласнику Републике
Србије”.


 Лице које обавља стручне послове из става 1. овог члана мора имати овлашћење које издаје Министарство.


6. Обавезе лица над којима се обавља инспекцијски надзор


Члан 81.


  Власници, односно држаоци животиња, власници објеката, простора, просторија, опреме и превозних
средстава који подлежу инспекцијском надзору, дужни су да исти омогуће, пруже податке и обавештења, као и
документацију за несметан рад ветеринарског инспектора.


 Лица из става 1. овог члана су дужна да у одрећеном року, на захтев ветеринарског инспектора, припреме
или доставе податке из евиденције и документацију која је потребна за обављање послова инспекцијског
надзора.


VI. КАЗНЕНЕ ОДРЕДБЕ


Члан 82.


  Новчаном казном од 100.000 до 1.000.000 динара казниће се за прекршај правно лице, ако:


 1) према животињи не поступа са пажњом доброг домаћина у складу са чланом 6. став 4. тачка 1) овог
закона;


 2) не обезбеди благовремено ветеринарску помоћ животињи у складу са чланом 6. став 4. тачка 2) овог
закона;


 3) злоставља животињу (члан 7. став 1. тачка 1);







 4) напусти, односно одбаци животињу чији опстанак зависи непосредно од човека (члан 7. став. 1. тачка
2);


 5) држи, односно репродукује животињу на начин којим јој се наноси бол, патња, страх и стрес (члан 7.
став 1. тачка 4);


 6) присиљава животињу на узимање хране, ако то није у здравствене или научноистраживачке сврхе (члан
7. став 1. тачка 5);


 7) користи техничке уређаје или друга средства којима се животиња кажњава и којима се утиче на њено
понашање, укључујући бодљикаве огрлице или средства за обуку или гоњење употребом електричне енергије
или хемијских материја, осим у обуци службених паса, супротно члану 7. став 1. тачка 6) овог закона;


 8) хвата животињу замкама којима јој се наноси бол или повреда (члан 7. став 1. тачка 7);


 9) повећава агресивност животиње селекцијом или механичким методама (члан 7. став 1. тачка 8);


 10) врши нахушкавање животиње на људе или друге животиње, осим у поступку дресуре службених
животиња (члан 7. став 1. тачка 9);


 11) користи живе животиње за исхрану других животиња, осим ако је то једини начин за исхрану тих
животиња (члан 7. став 1. тачка 10);


 12) користи живе животиње као мамце за лов или обуку других животиња (члан 7. став 1. тачка 11);


 13) организује трке животиња на начин којим се превазилазе физичке могућности животиња и
животињама наноси повреда, бол, патња, страх и стрес (члан 7. став 1. тачка 12);


 14) репродукује животињу супротно члану 7. став 1. тачка 13) овог закона;


 15) пусти у дивљину репродуковану, отхрањену и припитомљену дивљу животињу ако није претходно
припремљена за преживљавање у таквом животном окружењу (члан 7. став 1. тачка 14);


 16) додељује животиње као награду у играма на срећу (члан 7. став 1. тачка 15);


 17) користи допинг, стимулансе и друге супстанце које се користе ради бржег развоја животиње и
побољшања производних и физичких особина (члан 7. став 1. тачка 16);


 18) храни или напаја животињу супстанцама које начином употребе или садржајем могу да изазову
непотребну патњу или бол животиње (члан 7. став 1. тачка 17);


 19) излаже животињу директном утицају неповољних временских прилика или недостатку кисеоника (члан
7. став 1. тачка 18);


 20) пропагира активности које су овим законом забрањене, осим ако се тиме указује на негативне
последице таквих активности (члан 7. став 1. тачка 20).


 21) одржава борбе између животиња или између животиња и људи, односно организује клађење или се
клади у борбама између животиња (члан 7. став 1. тачка 22);


 22) држи, репродукује, обучава или врши промет животиња, као и ако ставља на располагање објекте,
земљиште или материјална средства другом лицу ради борбе између животиња или између животиња и људи
(члан 7. став 1. тачка 23);


 23) убија и злоставља животињу ради производње филмова, реклама и других дела на филмској траци,
видео траци и другим носачима слике и тона или ако ставља у промет, изнајмљује и јавно приказује такав филм,
рекламу или друго дело (члан 7. став. 1. тачка 24);


 24) даје лекове, медицинска средства и друга слична средства која немају за циљ дијагностику,
превентиву, лечење животиње и побољшање њеног здравственог стања, а које могу довести до промене у
понашању, физичким и психичким способностима животиње (члан 7. став 1. тачка 25);


 25) поседује, употребљава и продаје лекове и супстанце у циљу допинговања животиња (члан 7. став 1.
тачка 26);


 26) подстиче, подржава, помаже и прикрива допинг животиња (члан 7. став 1. тачка 27);


 27) обавља обуку животиња супротно члану 7. став 1. тачка 28) и члану 10. став 2. овог закона;


 28) употребљава отрове и друга хемијска средства које изазивају бол, патњу и смрт животиња, осим у
циљу контроле популације глодара (члан 7. став 1. тачка 29);







 29) продаје или поклања кућне љубимце лицима млађим од 18 година без дозволе родитеља или
старатеља (члан 7. став 1. тачка 30);


 30) лови изгубљене и напуштене кућне љубимце (члан 7. став 1. тачка 31);


 31) занемарује животиње лишавањем основних животних потреба (члан 7. став 1. тачка 32);


 32) злоупотребљава лекове на животињама (члан 7. став 1. тачка 33);


 33) навикава животиње на активности које су за њу неприродне и самоуништавајуће (члан 7. став 1. тачка
34);


 34) држи, репродукује и користи дивље животиње у циљу излагања у циркусима и на такмичењима и
приредбама и изложбама супротно члану 7. став 1. тачка 35) овог закона;


 35) држи, репродукује, увози, извози и лишава живота животиње искључиво ради производње крзна и
коже (члан 7. став 1. тачка 37);


 36) организује циркусе, изложбе, такмичења и приредбе супротно одредбама члана 8. ст. 1, 2. и 4. овог
закона;


 37) промени локацију јавног приказивања животиња супротно члану 8. став 5. овог закона;


 38) не поседује решење о одобрењу коришћења животиње ради производње филма, рекламе и другог дела
на филмској траци, видео траци и другом носачу слике и тона (члан 9. став 1);


 39) обучава животиње, а није уписан у Регистар лица за обуку животиња из члана 11. став 1. овог закона;


 40) користи животиње за рад супротно члану 12. овог закона;


 41) обавља интервенције на животињама супротно чл. 13. и 14. овог закона;


 42) лиши животињу живота супротно члану 15. овог закона;


 43) лиши животињу живота на јавном месту супротно члану 16. овог закона;


 44) лиши животињу живота без претходног омамљивања у случају који није предвиђен овим законом (члан
17. став 2);


 45) лиши животињу живота супротно члану 17. став 3. овог закона;


 46) држи, узгаја и ставља у промет животињу у објектима који нису уписани у Регистар објеката (члан 18.
став 2);


 47) држи животињу, а није обезбедио услове из чл. 20. и 21. овог закона;


 48) превози животињу а није уписан у Регистар превозника животиња, односно превози животињу без
овлашћења за превоз из члана 22. овог закона;


 49) превози животињу а не поседује план превоза животиње у складу са чланом 24. став 1. овог закона;


 50) животиње у току превоза не прати пратилац у складу са чланом 24. став 3. овог закона;


 51) приликом гоњења, утовара, претовара, истовара и у току превоза наноси бол, патњу, повреде, односно
лишава животињу основних физиолошких потреба или произрокује смрт животиње (члан 25. став 1);


 52) места на којима врши утовар, претовар или истовар животиње, као и места за одмор и контролне
станице не испуњавају услове за заштиту живота и добробити животиња (члан 25. став 4);


 53) превози животиње супротно члану 26. овог закона;


 54) ради обуздавања животиња користи средства која проузрокују бол и патњу (члан 28. став 3);


 55) врши клање животиња без стручног и на прописан начин изведеног омамљивања (члан 29. став 1);


 56) ради омамљивања животиња користи средства из члана 29. став 2. овог закона;


 57) врши клање животиња без претходног омамљивања у случају који није прописан овим законом (члан
30. став 1);


 58) омамљивање и клање животиња не обавља обучено лице у складу са чланом 31. став 1. овог закона;


 59) спроводи оглед на животињама, а не поседује решење о одобрењу спровођења огледа на животињама
(члан 34);







 60) не одреди стручно лице за заштиту добробити животиња (члан 35. став 2);


 61) спроводи оглед на животињама супротно одредбама члана 36. овог закона;


 62) спроводи оглед на животињама које нису у власништву, односно поседу лица регистрованих за
држање, репродукцију и промет огледних животиња (члан 37. став 1);


 63) спроводи оглед на животињама у недозвољене сврхе (члан 38);


 64) спроводи оглед на животињама супротно одредбама чл. 39, 40, 41. и 42. овог закона;


 65) не води и не чува евиденцију о држању, репродукцији, промету и спровођењу огледа на животињама
(члан 43. ст. 1. и 5);


 66) спроводи оглед на животињама у образовне сврхе супротно члану 44. овог закона;


 67) врши публиковање научних радова, у случају да је оглед на животињама спроведен супротно
одредбама овог закона (члан 45);


 68) спроводи генетске модификације и манипулације у огледима на животињама супротно сврси за коју је
одобрено спровођење огледа (члан 46);


 69) не обезбеди кућном љубимцу услове из члана 53. овог закона;


 70) се бави репродукцијом кућних љубимаца у комерцијалне сврхе, а не брине о заштити здравља, живота
и добробити легла (члан 56. став 1);


 71) држи, односно репродукује и користи кућне љубимце у недозвољене сврхе (члан 57);


 72) држи и репродукује дивље и егзотичне животиње као кућне љубимце без одобрења (члан 58. став 1);


 73) дивљим и егзотичним животињама које се држе и репродукују као кућни љубимци не обезбеди услове
из члана 58. став 2. овог закона;


 74) продаје кућне љубимце у објектима за продају кућних љубимаца или одгајивачницама које нису
уписане у Регистар објеката, као и ако врши промет паса и мачака у продавницама животиња (члан 59. став 1);


 75) не води евиденцију о броју продатих животиња, кретању, исхрани и лечењу животиња (члан 59. став
2);


 76) не изда писмено упутство о начину држања за сваку продату животињу (члан 59. став 3);


 77) не испуњава услове за заштиту добробити животиња у пансиону и прихватилишту (члан 61. став 1);


 78) не води и не чува евиденције из члана 63. став 3. овог закона;


 79) не обезбеди ветеринарску помоћ животињи (члан 65. став 1. тачка 2);


 80) држи и узгаја животиње у зоолошком врту, односно мини зоолошком врту, прихватилишту, односно
одгајалишту за дивље животиње, а не испуњава услове (члан 71);


 81) зоолошки врт, прихватилишта, односно одгајалишта за дивље животиње не испуњавају услове
прописане у члану 72. овог закона;


 82) врши промет дивљих животиња које су под посебним режимом заштите супротно члану 73. овог закона.


 За прекршај из става 1. овог члана казниће се новчаном казном од 10.000 до 50.000 динара и одговорно
лице у правном лицу.


Члан 83.


  Новчаном казном од 10.000 до 50.000 динара казниће се за прекршај одговорно лице у органу јединице
локалне самоуправе ако орган јединице локалне самоуправе не изради или не спроводи програм контроле и
смањења популације напуштених паса и мачака у складу са чланом 54. став 1. овог закона, као и ако не
обезбеди прихватилиште и прикупљање, превоз и збрињавање напуштених и изгубљених животиња у складу са
чланом 66. овог закона.


Члан 84.


  Новчаном казном од 50.000 до 500.000 динара казниће се за прекршај предузетник ако учини радње из
члана 82. став 1. тач. 1) до 58), тачка 65) – осим у делу који се односи на вођење евиденције о спровођењу
огледа на животињама и тач. 69) до 82) овог закона.







Члан 85.


  Новчаном казном од 5.000 до 50.000 динара казниће се за прекршај физичко лице ако учини радње из
члана 82. став 1. тач. 1) до 82), као и ако:


 1) животињи коју је повредио не пружи прву помоћ или не обезбеди пружање помоћи од стране стручног
лица (члан 6. став 3);


 2) присуствује борбама између животиња (члан 7. став 1. тачка 22).


VII. ПРЕЛАЗНЕ И ЗАВРШНЕ ОДРЕДБЕ


Члан 86.


  Министар ће основати Етички савет у року од 90 дана од дана ступања на снагу овог закона.


Члан 87.


  Правна и физичка лица, односно предузетници, који се баве држањем, узгојем, репродукцијом, обуком,
прометом, превозом, спровођењем огледа на животињама, клањем, смештајем и збрињавањем животиња
ускладиће своје пословање са одредбама овог закона у року од годину дана од дана ступања на снагу овог
закона.


 Органи јединица локалне самоуправе ускладиће рад прихватилишта за напуштене животиње са одредбама
овог закона у року од три године од дана ступања на снагу овог закона.


Члан 88.


  Прописи који се доносе на основу овлашћења из овог закона донеће се у року од две године од дана
ступања на снагу овог закона.


Члан 89.


  Овај закон ступа на снагу осмог дана од дана објављивања у „Службеном гласнику Републике Србије”,
осим одредбе члана 7. став 1. тачка 37) овог закона која ће се примењивати почев од 1. јануара 2019. године.

ЗАКОН


о општем управном поступку


"Службени гласник РС", бр. 18 од 1. марта 2016, 95 од 8. децембра 2018 – Аутентично тумачење, 2 од 13.
јануара 2023 – УС


ДЕО ПРВИ


УВОДНЕ ОДРЕДБЕ И ОСНОВНА НАЧЕЛА УПРАВНОГ ПОСТУПКА


I. УВОДНЕ ОДРЕДБЕ


Управни поступак


Члан 1.


Управни поступак јесте скуп правила која државни органи и организације, органи и организације
покрајинске аутономије и органи и организације јединица локалне самоуправе, установе, јавна предузећа,
посебни органи преко којих се остварује регулаторна функција и правна и физичка лица којима су поверена
јавна овлашћења (у даљем тексту: органи) примењују када поступају у управним стварима.


Управна ствар


Члан 2.


(1) Управна ствар, у смислу овог закона, јесте појединачна ситуација у којој орган, непосредно
примењујући законе, друге прописе и опште акте, правно или фактички утиче на положај странке тако што
доноси управне акте, доноси гарантне акте, закључује управне уговоре, предузима управне радње и пружа
јавне услуге.


(2) Управна ствар је и свака друга ситуација која је законом одређена као управна ствар.


Општи и посебан управни поступак


Члан 3.


(1) Овај закон примењује се на поступање у свим управним стварима.


(2) Поједина питања управног поступка могу посебним законом да се уреде само ако је то у појединим
управним областима неопходно, ако је то у сагласности са основним начелима одређеним овим законом и не
смањује ниво заштите права и правних интереса странака зајемчених овим законом.


Употреба језика и писма


Члан 4.


(1) У управном поступку у службеној употреби је српски језик и ћириличко писмо, а латиничко писмо на
начин утврђен законом.


(2) На подручјима у којима је у службеној употреби и језик националне мањине, поступак се води и на
језику и уз употребу писма те националне мањине, у складу са законом.


II. ОСНОВНА НАЧЕЛА УПРАВНОГ ПОСТУПКА


Начело законитости и предвидивости


Члан 5.


(1) Орган поступа на основу закона, других прописа и општих аката.


Редакцијски пречишћен текст







(2) Када је законом овлашћен да одлучује по слободној оцени, орган одлучује у границама законом датог
овлашћења и сагласно циљу због кога је овлашћење дато.


(3) Када поступа у управној ствари, орган води рачуна и о ранијим одлукама донетим у истим или сличним
управним стварима.


Начело сразмерности


Члан 6.


(1) Орган може да ограничи право странке или да утиче на њен правни интерес само поступањем које је
неопходно да се њиме оствари сврха прописа и само ако та сврха не може да се оствари друкчијим поступањем
којим би се мање ограничавала права или у мањој мери утицало на правни интерес странке.


(2) Када се странци и другом учеснику у поступку налаже обавеза, орган је дужан да примени оне од
прописаних мера које су по њих повољније ако се и њима остварује сврха прописа.


Начело заштите права странака и остваривања јавног интереса


Члан 7.


Орган је дужан да омогући странци да што лакше заштити и оствари своја права и правне интересе, али не
на штету права и правних интереса трећих лица, нити јавног интереса.


Начело помоћи странци


Члан 8.


(1) Орган по службеној дужности пази да незнање и неукост странке и другог учесника у поступку не буде
на штету права која им припадају.


(2) Кад орган, с обзиром на чињенично стање, сазна или оцени да странка и други учесник у поступку има
основа за остварење неког права или правног интереса, упозорава их на то.


(3) Ако у току поступка дође до измене прописа који је од значаја за поступање у управној ствари, орган ће
о томе информисати странку.


Начело делотворности и економичности поступка


Члан 9.


(1) Орган је дужан да странкама омогући да успешно и целовито остваре и заштите права и правне
интересе.


(2) Поступак се води без одуговлачења и уз што мање трошкова по странку и другог учесника у поступку,
али тако да се изведу сви докази потребни за правилно и потпуно утврђивање чињеничног стања.


(3) Орган је дужан да по службеној дужности, у складу са законом, врши увид у податке о чињеницама
неопходним за одлучивање о којима се води службена евиденција, да их прибавља и обрађује.


(4) Орган може од странке да захтева само оне податке који су неопходни за њену идентификацију и
документе који потврђују чињенице о којима се не води службена евиденција.


Начело истине и слободне оцене доказа


Члан 10.


(1) Орган је дужан да правилно, истинито и потпуно утврди све чињенице и околности које су од значаја за
законито и правилно поступање у управној ствари.


(2) Овлашћено службено лице одлучује по свом уверењу које чињенице узима као доказане, на основу
савесне и брижљиве оцене сваког доказа посебно и свих доказа заједно, као и на основу резултата целокупног
поступка.


Право странке на изјашњавање


Члан 11.







(1) Странци мора да се пружи прилика да се изјасни о чињеницама које су од значаја за одлучивање у
управној ствари.


(2) Без претходног изјашњавања странке може се одлучити само када је то законом дозвољено.


Начело самосталности


Члан 12.


(1) Орган поступа у управној ствари самостално, у оквиру својих овлашћења.


(2) Овлашћено службено лице самостално утврђује чињенично стање и на основу тога примењује законе и
друге прописе на управну ствар.


Право на жалбу и приговор


Члан 13.


(1) Против решења донесеног у првом степену, односно ако орган у управној ствари није одлучио у
прописаном року, странка има право на жалбу, ако законом није друкчије прописано.


(2) Странка има право на приговор у случајевима утврђеним овим законом.


(3) Надлежни државни органи могу да изјаве жалбу и приговор када су на то овлашћени законом.


Начело правноснажности решења


Члан 14.


Решење против кога не може да се изјави жалба, нити покрене управни спор (правноснажно решење), а
којим је странка стекла одређена права, односно којим су јој одређене обавезе, може да се поништи, укине или
измени само у случајевима који су законом одређени.


Начело приступа информацијама и заштите података


Члан 15.


(1) Орган је дужан да омогући приступ информацијама од јавног значаја у складу са законом.


(2) Тајни и лични подаци штите се у управном поступку у складу са законом.


ДЕО ДРУГИ


УПРАВНО ПОСТУПАЊЕ


I. УПРАВНИ АКТ


Појам и врсте


Члан 16.


(1) Управни акт, у смислу овог закона, јесте појединачни правни акт којим орган, непосредно примењујући
прописе из одговарајуће управне области, одлучује о праву, обавези или правном интересу странке, или о
процесним питањима.


(2) Управни акти су решења и закључци.


(3) Решења и закључци могу имати и други назив, ако је то посебним законом предвиђено.


Почетак правних дејстава управног акта


Члан 17.


Управни акт почиње да производи правна дејства од када је странка о њему обавештена, ако њиме није
одређено да правна дејства почињу касније.







II. ГАРАНТНИ АКТ


Појам


Члан 18.


(1) Гарантни акт је писани акт којим се орган обавезује да, на одговарајући захтев странке, донесе управни
акт одређене садржине.


(2) Гарантни акт доноси се кад је то посебним законом одређено.


Недоношење управног акта сагласно гарантном акту


Члан 19.


(1) Орган доноси управни акт сагласно гарантном акту само ако странка то захтева.


(2) Против управног акта странка може поднети жалбу кад управни акт није донет сагласно гарантном акту.


(3) Орган није дужан да донесе управни акт сагласно гарантном акту:


1) ако захтев за доношење управног акта не буде поднет у року од годину дана од дана издавања
гарантног акта или другом року одређеном посебним законом;


2) ако се чињенично стање на коме се заснива захтев за доношење управног акта битно разликује од оног
описаног у захтеву за доношење гарантног акта;


3) ако је измењен правни основ на основу кога је гарантни акт донет тако што се новим прописом предвиђа
поништавање, укидање или измена управних аката донетих на основу ранијих прописа;


4) кад постоје други разлози одређени посебним законом.


Заштита интереса


Члан 20.


Гарантни акт не сме бити противан јавном интересу, нити правном интересу трећих лица.


Примена овог закона


Члан 21.


На гарантни акт сходно се примењују одредбе овог закона о управном акту.


III. УПРАВНИ УГОВОР


Управни уговор и његова дозвољеност


Члан 22. *


(1) Управни уговор је двострано обавезан писани акт који, кад је то посебним законом одређено, закључују
орган и странка и којим се ствара, мења или укида правни однос у управној ствари.


(2) Садржина управног уговора не сме бити противна јавном интересу нити правном интересу трећих лица.


*Службени гласник РС, број 95/2018 (види Аутентично тумачење)


Измена управног уговора због промењених околности


Члан 23.


(1) Ако би, због околности насталих после закључења управног уговора које се нису могле предвидети у
време закључења уговора, испуњење обавезе за једну уговорну страну постало битно отежано, она може од
друге уговорне стране захтевати да се уговор измени и прилагоди насталим околностима.


(2) Орган решењем одбија захтев странке ако нису испуњени услови за измену уговора или ако би измена
уговора изазвала штету по јавни интерес која би била већа од штете коју би претрпела странка.



http://www.pravno-informacioni-sistem.rs/SlGlasnikPortal/viewdoc?uuid=undefined&actid=923655&doctype=og&external=true





Право органа да раскине уговор


Члан 24.


(1) Орган може да раскине управни уговор:


1) ако изостане сагласност странке да се уговор измени због промењених околности;


2) ако странка не испуњава уговорне обавезе;


3) ако је то неопходно да би се отклонила тешка и непосредна опасност по живот и здравље људи и јавну
безбедност, јавни мир и јавни поредак или ради отклањања поремећаја у привреди, а то не може успешно да се
отклони другим средствима којима се мање дира у стечена права.


(2) Орган раскида управни уговор решењем у коме изричито наводи и јасно образлаже разлоге за раскид.


Приговор странке због неиспуњења уговорних обавеза


Члан 25.


Ако орган не испуњава уговорне обавезе, странка не може да раскине управни уговор, али може да изјави
приговор.


Примена овог закона и закона којим се уређују облигациони односи


Члан 26.


На управне уговоре сходно се примењују остале одредбе овог закона и супсидијарно одредбе закона којим
се уређују облигациони односи.


IV. УПРАВНЕ РАДЊЕ


1. Појам


Члан 27.


Управне радње су материјални акти органа који утичу на права, обавезе или правне интересе странака, као
што су вођење евиденција, издавање уверења, пружање информација, примање изјава и друге радње којима се
извршавају правни акти.


2. Приговор против управне радње


Члан 28.


(1) Против управне радње може да се изјави приговор. Приговор може да се изјави и ако орган не предузме
управну радњу коју је по закону дужан да предузме.


(2) У оба случаја, приговор је дозвољен само ако управна радња није повезана са доношењем управног
акта.


3. Издавање уверења о чињеницама о којима се води службена евиденција


Члан 29.


(1) Органи издају странкама, на усмени или писани захтев, уверења и друге исправе (сертификате, потврде
итд.) о чињеницама о којима воде службену евиденцију у складу са законом.


(2) Уверења и друге исправе о чињеницама о којима се води службена евиденција издају се сагласно
подацима из службене евиденције, и имају доказну вредност јавнe исправe.


(3) Уверења и друге исправе издају се, по правилу, истог дана кад је странка поднела захтев, а најкасније
у року од осам дана, ако посебним прописом није друкчије предвиђено.


(4) Захтев странке за издавањем уверења и друге исправе може да се одбије решењем. Ако орган у року од
осам дана не изда уверење или другу исправу, нити решење којим одбија захтев, странка може да изјави жалбу
као да је захтев одбијен.







(5) Странка која сматра да уверење или друга исправа о чињеницама о којима се води службена евиденција
нису издати сагласно подацима из службене евиденције, може да захтева њихову измену или издавање новог
уверења или друге исправе. Овај захтев може да се одбије решењем. Ако орган у року од осам дана не измени
издато уверење или другу исправу или не изда ново уверење или другу исправу, нити изда решење којим одбија
захтев – странка може да изјави жалбу као да је захтев одбијен.


4. Издавање уверења о чињеницама о којима се не води службена евиденција


Члан 30.


(1) Органи издају странкама, на усмени или писани захтев, уверења и друге исправе о чињеницама о
којима не воде службену евиденцију, када је то прописом одређено и пошто претходно потребне чињенице
утврде у доказном поступку.


(2) Уверење или друга исправа о чињеницама о којима се не води службена евиденција или решење којим
се одбија захтев странке издају се у року од 30 дана од подношења захтева, ако законом или другим прописом
није одређен краћи рок. У супротном, странка може да изјави жалбу као да је захтев одбијен.


(3) Орган који води поступак у коме су уверење или друга исправа поднети као доказ, није везан њиховом
садржином и може самостално да утврђује чињенице које су у њима садржане.


V. ПРУЖАЊЕ ЈАВНИХ УСЛУГА


Појам


Члан 31.


(1) Под пружањем јавних услуга сматра се обављање привредне и друштвене делатности, односно послова
за које је законом утврђено да се врше у општем интересу, којима се обезбеђује остваривање права и правних
интереса, односно задовољавање потреба корисника јавних услуга, а који не представљају други облик
управног поступања.


(2) Под пружањем јавних услуга сматра се и обављање делатности, односно послова управе од стране
органа, којима се обезбеђује остваривање права и правних интереса, односно задовољавање потреба корисника
јавних услуга, а који не представљају други облик управног поступања.


(3) Јавне услуге пружају се тако да обезбеде уредно и квалитетно, под једнаким условима, остваривање
права и правних интереса корисника јавних услуга и задовољавање њихових потреба.


Приговор због начина пружања јавних услуга


Члан 32.


Приговор може да се изјави пружаоцу јавних услуга који не обезбеђује уредно и квалитетно, под једнаким
условима, остваривање права грађана и организација и задовољавање потреба корисника.


ДЕО ТРЕЋИ


ОСНОВНА ПРАВИЛА ПОСТУПКА


I. УЧЕСНИЦИ У УПРАВНОМ ПОСТУПКУ


1. Надлежност органа


Стварна надлежност


Члан 33.


(1) Стварна надлежност органа одређује се прописима који уређују одређену управну област или
надлежност појединих органа.


(2) Ако се стварна надлежност тако не одреди, а не може да се одреди ни према природи управне ствари,
стварно надлежан је орган у чијем су делокругу послови опште управе.


Месна надлежност







Члан 34.


(1) Месна надлежност органа одређује се:


1) у управним стварима које се тичу непокретности – према месту где се непокретност налази;


2) у управним стварима које се тичу пословне или друге делатности странке – према седишту странке или
месту где се делатност обавља или би требало да се обавља;


3) у управним стварима које се тичу послова из надлежности органа – према седишту органа, односно
седишту његове подручне јединице ако се ствар односи на послове подручне јединице;


4) у управним стварима које се тичу брода или ваздухоплова или у којима је повод за вођење поступка
настао на броду или ваздухоплову – према луци уписа брода или матичном аеродрому ваздухоплова;


5) у осталим управним стварима – према пребивалишту странке, а ако странка нема пребивалиште у
Републици Србији – према њеном боравишту, а ако она нема ни боравиште у Републици Србији – према њеном
последњем пребивалишту или боравишту у Републици Србији.


(2) Ако месна надлежност не може да се одреди према изложеним правилима одређује се према месту у
коме је настао повод за вођење управног поступка.


Месна надлежност више органа


Члан 35.


(1) Ако је истовремено месно надлежно више органа, надлежан је онај орган пред којим је прво покренут
поступак.


(2) Месно надлежни органи могу да се споразумеју који ће од њих да води поступак.


(3) Сваки месно надлежан орган мора на свом подручју да предузме радње које не трпе одлагање.


(4) Орган пред којим је покренут поступак задржава месну надлежност и ако у току поступка настану
чињенице због којих месно надлежан постане други орган. Он може да уступи предмет другом органу ако то
знатно олакшава поступак, нарочито странци.


Обавезност правила о стварној и месној надлежности


Члан 36.


(1) Стварна и месна надлежност органа не могу да се мењају договором органа, органа и странака или
самих странака.


(2) Орган пази по службеној дужности у току целог поступка на своју стварну и месну надлежност и, ако
нађе да није надлежан, уступа списе надлежном органу.


(3) Орган може да преузме поступање у одређеној управној ствари из надлежности другог органа или да
поступање у одређеној управној ствари пренесе на други орган, само кад је то законом одређено.


Посебна ограничења надлежности


Члан 37.


(1) Службене радње у зградама и другим објектима које користи Војска Србије предузимају се када их
орган пријави надлежном војном органу.


(2) Службене радње у зградама и другим објектима за посебне намене које се користе за војне потребе у
министарству надлежном за послове одбране или Војсци Србије предузимају се по одобрењу министра
надлежног за послове одбране.


Сукоб надлежности


Члан 38.


(1) Сукоб надлежности настаје кад се два органа изјасне да јесу или да нису надлежни у истој управној
ствари.


(2) Предлог за одлучивање о сукобу надлежности подноси орган који се последњи изјаснио да је надлежан
или да није надлежан, а може га поднети и странка.







(3) О сукобу надлежности између органа одлучује, у року од 15 дана од подношења предлога, орган који је
прописом одређен. Тај орган одређује који је орган надлежан и како се отклањају последице радњи
ненадлежног органа, па списе доставља надлежном органу.


2. Овлашћено службено лице


Овлашћено службено лице и делегација овлашћења


Члан 39.


(1) Орган поступа у управној ствари преко овлашћеног службеног лица.


(2) Овлашћено службено лице, у смислу овог закона, јесте лице које је распоређено на радно место које
чине и послови вођења поступка и одлучивања у управној ствари, или само послови вођења поступка или
предузимања појединих радњи у поступку.


(3) Ако службено лице није одређено, решење у управном поступку доноси руководилац органа.


(4) Орган на погодан начин објављује која су службена лица овлашћена за одлучивање у управним
стварима, а која за предузимање радњи у поступку пре доношења решења.


(5) Колегијални орган може да овласти свог члана да води управни поступак и припрема одлуку.


Изузеће овлашћеног службеног лица


Члан 40.


(1) Овлашћено службено лице мора бити изузето:


1) ако је у поступку странка, сведок, вештак или законски заступник или пуномоћник странке;


2) ако је са странком, законским заступником или пуномоћником странке крвни сродник у правој линији, а
у побочној линији до четвртог степена закључно, супружник или ванбрачни партнер или сродник по тазбини до
другог степена закључно, па и када је брачна заједница престала;


3) ако је са странком у односу старатеља, усвојитеља, усвојеника или хранитеља;


4) ако је са законским заступником или пуномоћником странке у односу усвојитеља или усвојеника;


5) ако је учествовало у првостепеном поступку;


6) ако остварује накнаду или друга примања од странке или је ангажовано у управном одбору, надзорном
одбору или радном или стручном телу странке;


7) ако исход поступка може да му донесе директну корист или штету;


8) ако постоје друге чињенице које доводе у сумњу његову непристрасност.


(2) Чим сазна да постоји неки разлог за изузеће из става (1) тач. 1)–7) овог члана, овлашћено службено
лице застаје с поступком и о разлогу за изузеће одмах обавештава лице или орган који одлучује о изузећу. Кад
сазна да постоји разлог за изузеће из тачке 8) овог члана оно о томе само обавештава лице или орган који
одлучује о изузећу.


(3) Изузеће овлашћеног службеног лица може да захтева странка, у ком случају овлашћено службено лице
поступа као да је оно сазнало да постоји неки разлог за изузеће. Странка је дужна да у захтеву наведе
чињенице због којих сматра да постоји разлог за изузеће.


(4) Одредбе овог члана о разлозима за изузеће овлашћеног службеног лица сходно се примењују и на
изузеће записничара и вештака.


(5) О томе да ли постоје разлози за изузеће записничара и вештака одлучује овлашћено службено лице.


Одлучивање о изузећу овлашћеног службеног лица


Члан 41.


(1) О изузећу овлашћеног службеног лица одлучује руководилац органа, о изузећу руководиоца органа
одлучује орган који је прописом одређен, а ако то није случај – другостепени или надзорни орган.


(2) О изузећу члана колегијалног органа одлучује председавајући колегијалног органа, а о изузећу
председавајућег – колегијални орган.







(3) О изузећу се одлучује у року од пет дана од пријема обавештења овлашћеног службеног лица или
захтева за изузеће.


(4) Колегијални орган чији је члан изузет наставља поступак без њега.


3. Сарадња и службена помоћ


Јединствено управно место


Члан 42.


(1) Ако је за остваривање једног или више права потребно поступање једног или више органа, странка се
обраћа јединственом управном месту.


(2) Успостављањем јединственог управног места не утиче се на надлежност органа нити на право странке
да се директно обраћа надлежном органу.


(3) На јединственом управном месту врши се:


1) поучавање подносиоца захтева, на начин како би то чинио надлежни орган, о томе шта је све органима
потребно да би поступили по захтеву;


2) примање захтева за признавање права или друго поступање у управној ствари, мишљења, објашњења,
коментара, као и докумената и правних средстава, сагласно пропису, и њихово достављање надлежним
органима;


3) обавештавање подносиоца захтева о томе које је радње предузео надлежни орган и правним актима које
је донео.


(4) Ове радње могу се вршити електронским путем, путем поште, или на други погодан начин.


(5) Рокови за одлучивање о захтеву странке пред надлежним органима почињу да теку од када је поднет
уредан захтев на јединственом управном месту.


(6) Ближе услове, критеријуме и мерила који се примењују у поступку одређивања јединственог управног
места, као и начин сарадње надлежних органа у вези са поступањем и обављањем послова на јединственом
управном месту прописује Влада.


Међународна правна помоћ


Члан 43.


(1) Правна помоћ иностраним органима пружа се под условом узајамности.


(2) Домаћи орган пружа правну помоћ иностраном органу како је то законом одређено, или како инострани
орган затражи ако то није супротно домаћем јавном поретку.


4. Странка у управном поступку и њено заступање


Странка у управном поступку


Члан 44.


(1) Странка у управном поступку јесте физичко или правно лице чија је управна ствар предмет управног
поступка и свако друго физичко или правно лице на чија права, обавезе или правне интересе може да утиче
исход управног поступка.


(2) Странка у управном поступку може да буде и орган, организација, насеље, група лица и други који нису
правна лица, под условима под којима физичко или правно лице може да буде странка, или кад је то одређено
законом.


(3) Заступници колективних интереса и заступници ширих интереса јавности, који су организовани
сагласно прописима, могу да имају својство странке у управном поступку ако исход управног поступка може да
утиче на интересе које заступају.


Обустављање поступка због престанка постојања странке


Члан 45.







Ако наступи смрт физичког лица или правно лице престане да постоји, а права, обавезе и правни интереси
о којима се одлучује не могу да пређу на наследнике, односно правне следбенике, поступак се обуставља.


Процесна способност и заступање странке


Процесна  способност


Члан 46.


Странка која је потпуно пословно способна може сама да предузима радње у поступку (процесна
способност).


Законски  заступник  и  овлашћени  представник  странке


Члан 47.


(1) Странку која није процесно способна заступа законски заступник.


(2) Правно лице предузима радње у поступку преко законског заступника или овлашћеног представника
који је одређен општим актом правног лица.


(3) Орган као странка у поступку предузима радње преко овлашћеног представника, организација која није
правно лице преко лица које је одређено њеним актом, а насеље, група лица и друге странке које нису правна
лица – преко лица које овласте, ако друкчије није прописано.


(4) Орган пази по службеној дужности у току целог поступка да ли је странка заступана сагласно закону.


Привремени  заступник


Члан 48.


(1) Орган решењем поставља странци привременог заступника: ако није процесно способна, а нема
законског заступника; ако правно лице, организација, насеље и друга странка која није правно лице нема
овлашћеног представника; ако странку заступа законски заступник чији су интереси супротни интересима
странке; ако противне странке заступа исти законски заступник; ако радњу треба предузети према странци чије
пребивалиште или боравиште није познато, а нема пуномоћника – све под условом да је ствар хитна, а поступак
мора да се спроведе.


(2) Решење о постављању привременог заступника странци чије пребивалиште или боравиште није
познато, објављује се на веб презентацији и огласној табли органа.


(3) Привремени заступник поставља се и када радња не трпи одлагање, а странка, њен законски заступник,
овлашћени представник или пуномоћник не могу бити благовремено позвани да присуствују радњи.


(4) Привремени заступник може да одбије заступање само из разлога одређених посебним прописима.


(5) О постављању привременог заступника странци која није процесно способна одмах се обавештава орган
старатељства.


(6) Радње које привремени заступник предузме у границама овлашћења имају правна дејства као да их је
предузела странка.


(7) Привремени заступник учествује само у поступку у коме је постављен и предузима само радње за које је
постављен и док не престану разлози због којих је постављен.


(8) Жалба против решења којим се поставља привремени заступник не одлаже извршење решења.


Пуномоћник


Појам  и  однос  са  с транком


Члан 49.


(1) Странка или законски заступник странке може да овласти пуномоћника да је заступа у поступку, изузев
да даје изјаве које само странка може дати. Постојање пуномоћника не спречава странку да сама предузима
радње у поступку.


(2) Пуномоћје се даје у писаном облику или усмено на записник. Ако посумња у истинитост пуномоћја,
орган налаже странци да поднесе оверено пуномоћје.







(3) Пуномоћник може бити свако ко је потпуно пословно способан, изузев лица које се бави
надриписарством. Овом лицу орган ускраћује заступање решењем против кога је дозвољена жалба која не
одлаже извршење решења и о томе обавештава странку.


(4) Радње које пуномоћник предузме у границама пуномоћја имају правна дејства као да их је предузела
странка.


Дужност  органа


Члан 50.


(1) Орган пази по службеној дужности у току целог поступка да ли је лице које се појављује као
пуномоћник овлашћено за заступање.


(2) Орган може дозволити да поједине радње у поступку предузме у име странке лице које није приложило
пуномоћје, под условом да пуномоћје приложи у року који орган одреди.


(3) Док не истекне тај рок, орган не може да оконча поступање у управној ствари, а ако тај рок буде
пропуштен – предузете радње остају без правног дејства.


Обим пуномоћ ја


Члан 51.


(1) Обим пуномоћја процењује се из садржине пуномоћја.


(2) Пуномоћје се даје за цео поступак или поједине радње, а и временски може да се ограничи.


Престанак  пуномоћ ја


Члан 52.


(1) Пуномоћје не престаје смрћу или губитком процесне способности странке или смрћу, губитком процесне
способности или променом законског заступника странке, али наследник, правни следбеник странке, односно
њен нови законски заступник може опозвати раније дато пуномоћје.


(2) Пуномоћје престаје смрћу или губитком процесне способности пуномоћника или престанком правног
лица.


(3) Странка може увек опозвати пуномоћје, а пуномоћник може увек отказати пуномоћје изузев док траје
нека радња у поступку.


За једнички  представник  и  за једнички  пуномоћник  странака


Члан 53.


(1) Две или више странака могу у истом поступку, ако друкчије није прописано, одредити која од њих
иступа као заједнички представник или узети заједничког пуномоћника.


(2) Орган може, ако друкчије није прописано, наложити странкама са истим захтевима да у одређеном року
одреде лице које их представља или да узму заједничког пуномоћника. Ако странке то пропусте, орган може да
им постави заједничког представника или пуномоћника, чија овлашћења трају док странке не одреде другог.


(3) Странке задржавају самосталност у поступку упркос постојању заједничког пуномоћника или
представника.


Стручни помагач


Члан 54.


(1) Странци је дозвољено да у поступку у коме је потребно стручно познавање управне ствари доведе
стручно лице које јој даје објашњења и савете (стручни помагач).


(2) Стручни помагач није заступник странке.


Превођење и тумачи







Члан 55.


(1) Ако се поступак не води на језику странке или другог учесника у поступку, а они не разумеју српски
језик, преводи им се, на њихов захтев, ток поступка и омогућава обавештавање на њиховом језику и писму,
односно језику и писму који разумеју.


(2) Особа са инвалидитетом има право да општи и прати ток поступка преко тумача, или на други
одговарајући начин, у складу са законом.


II. ОПШТЕЊЕ ОРГАНА И СТРАНАКА


1. Начини општења


Основне одредбе


Члан 56.


(1) Орган и странка опште у писаном или усменом облику, на брз и ефикасан начин, али тако да се омогући
правна сигурност и економичност поступка.


(2) Општење у писаном облику обухвата општење електронским путем и у папирном облику.


(3) Електронски документ потписује се сагласно закону.


Посебне одредбе о електронском општењу


Члан 57.


(1) Орган објављује на својој веб презентацији обавештења о могућности електронског општења између
органа и странке, о томе да се органу подносе електронска документа и да орган упућује странци електронска
документа, као и о начину на који то чини.


(2) Странка електронским путем општи са органом ако се претходно са тим сагласи или ако је то посебним
прописом одређено.


(3) Ако електронски документ који је послат странци није читљив, она може да захтева да јој орган упути
тај документ у другом погодном облику. Ако није читљив електронски документ који је послат органу, орган
захтева да странка поднесе тај документ у другом погодном облику у року који одреди и обавештава странку да
ће се, ако не поступи у датом року, сматрати да није ни поднела документ.


2. Поднесци


Облик и садржина поднеска


Члан 58.


(1) Поднесци су захтеви, предлози, обрасци, пријаве, молбе, жалбе, представке, приговори, обавештења,
саопштења и друге врсте писаног обраћања странке органу.


(2) Поднесак мора да буде разумљив и да садржи све што је потребно да би по њему могло да се поступа, а
нарочито: лично или пословно име, пребивалиште, односно боравиште, седиште и назив органа коме се подноси,
управну ствар која је предмет поступка, сврху поднеска, адресу на коју орган странци треба да доставља акте и
потпис подносиоца поднеска.


(3) Поднесак може имати и друкчију садржину, ако је то прописом одређено.


Неуредан поднесак


Члан 59.


(1) Поднесак је неуредан ако има недостатке који орган спречавају да поступа по њему, ако није разумљив
или ако није потпун. У том случају орган у року од осам дана од пријема поднеска обавештава подносиоца на
који начин да уреди поднесак и то у року који не може бити краћи од осам дана, уз упозорење на правне
последице ако не уреди поднесак у року.


(2) Ако поднесак не буде уређен у року, орган решењем одбацује поднесак.







(3) Ако поднесак буде уређен у року, сматра се да је од почетка био уредан, ако законом није друкчије
предвиђено.


Предаја поднесака


Члан 60.


(1) Поднесци се предају органу коме су насловљени, ако неки други орган није овлашћен да прими
поднесак.


(2) Поднесци се предају непосредно органу, преко поште, дипломатско-конзуларног представништва,
електронским путем, у складу са законом, или се саопштавају усмено на записник.


(3) Кратке и хитне изјаве странке могу, ако друкчије није прописано, да саопште телефоном, телеграмом,
електронским путем и на други погодан начин, ако је то могуће по природи ствари. Овлашћено службено лице о
томе ставља забелешку у спису, која садржи лично име лица које даје и прима саопштење.


Евидентирање и потврда о пријему поднеска


Члан 61.


(1) Орган је дужан да евидентира поднесак који је примио према редоследу пријема и да потврди пријем
поднеска без наплаћивања таксе.


(2) Пријем поднеска послатог електронским путем потврђује се одмах, на исти начин на који је поднесак
послат.


Подношење поднеска ненадлежном органу


Члан 62.


Ако орган није надлежан да прими поднесак који му се предаје или саопштава, прослеђује га надлежном
органу и о томе обавештава подносиоца. Ако не може да утврди који је орган надлежан, упозорава подносиоца
да ће, без одлагања, решењем одбацити поднесак због ненадлежности.


3. Записници


Састављање и садржина записника


Члан 63.


(1) Записник се саставља о усменој расправи, другој важнијој радњи у поступку и о важнијим усменим
изјавама странака, других учесника у поступку и трећих лица.


(2) У записник се уноси назив органа, радња која се предузима, место, дан и час када се радња предузима,
управна ствар која је предмет поступка, лична имена овлашћених службених лица, присутних странака, њихових
заступника и других лица и опис тока и садржине предузете радње и датих изјава као и податак о исправама
које су коришћене.


(3) Ако лице одбије да потпише записник или оде са места предузимања радње пре него што је записник
закључен, то се уноси у записник, са разлозима због којих је одбијено потписивање записника.


(4) Записник који је сачињен сагласно пропису јесте јавна исправа и доказ о току и садржини предузетих
радњи и датих изјава, изузев у деловима на које је стављена примедба.


4. Разгледање списа и обавештавање о току поступка


Право на разгледање списа и обавештавање


Члан 64.


(1) Право на разгледање списа састоји се од права странке да разгледа списе у присуству службеног лица,
да о свом трошку умножи или добије копију списа и да јој се копија списа, о њеном трошку, достави преко поште
или на други погодан начин. Списи се разгледају у просторијама органа који чува списе. У оправданим
случајевима, списи могу да се разгледају у просторијама другог органа или дипломатско-конзуларном
представништву Републике Србије.







(2) Ако се документи чувају у електронском облику, орган омогућава разгледање и преузимање докумената
у електронском или штампаном облику.


(3) Не смеју да се разгледају записници о већању и гласању и нацрти решења.


(4) Са списима који садрже тајне податке или податке о личности поступа се у складу са законом којим се
уређује заштита тајних података, односно заштита података о личности.


(5) Податке о личности са којима се упозна у складу са законом, странка може да користи само ради
остваривања права, обавеза или правног интереса у том управном поступку, као и права, обавеза или правног
интереса на који може да утиче исход тог управног поступка.


(6) Право на разгледање списа у складу са одредбама овог члана има и заинтересовано лице које докаже
свој правни интерес.


(7) Износ трошкова остваривања права на разгледање списа не може прећи износ неопходних трошкова
органа за израду и достављање копије списа.


(8) Странка, заинтересовани орган и заинтересовано лице које докаже свој правни интерес, имају право на
обавештавање о току поступка.


(9) Одредбама овог члана не дира се у остваривање права на приступ информацијама од јавног значаја
садржаним у документима који чине списе.


Захтев за разгледање списа и обавештавање о току поступка


Члан 65.


(1) Захтев за разгледање списа, као и захтев за обавештавање о току поступка, подноси се у писаном
облику или усмено. Орган може од заинтересованог лица да затражи да у писаном облику или усмено образложи
свој правни интерес.


(2) Орган је дужан да у року од осам дана од пријема захтева обавести странку или заинтересовано лице о
томе како могу да разгледају и умноже списе и добију копију списа, или да решењем одбије захтев.


(3) Ако орган у наведеном року ништа не предузме, или одбаци, односно одбије захтев решењем,
подносилац захтева може да поднесе жалбу другостепеном органу у року од осам дана.


III. ОБАВЕШТАВАЊЕ


1. Основне одредбе


Појам и начин обавештавања


Члан 66.


(1) Обавештавање је радња којом орган на погодан начин извештава странку и другог учесника о
поступању у управној ствари.


(2) На обавештавање других учесника у поступку примењују се одредбе овог закона о обавештавању
странке, ако законом није друкчије прописано.


(3) Ако друкчије није прописано, орган бира начин обавештавања, водећи рачуна о правној заштити
странке, јавности обавештавања, економичном трошењу средстава и једноставности у поступку.


(4) Странка се обавештава електронским путем, путем поште, достављањем или на други погодан начин,
или усмено – ако је присутна.


(5) Кратка и хитна обавештења могу да се дају телефоном, електронским путем или на други погодан
начин, о чему се ставља забелешка у спису која садржи лично име лица које даје и прима обавештења.


(6) Орган обавештава саму странку, изузев ако она има законског заступника, пуномоћника или
пуномоћника за пријем обавештења, када се они обавештавају.


(7) Кад је при обавештавању начињена очигледна грешка, сматра се да је обавештавање извршено на дан
када је стварно извршено.


Места на којима се врши обавештавање


Члан 67.







(1) Странка се, по правилу, обавештава у стану, пословној просторији или на радном месту.


(2) Адвокат се обавештава у његовој канцеларији, при чему обавештавање може да се изврши и лицу
запосленом у канцеларији.


(3) Обавештавање је могуће и на другом месту, ако се прималац обавештења са тим сагласи.


(4) Странка и законски заступник странке дужни су да одмах обавесте орган о томе да су променили
пребивалиште, боравиште или седиште. Ако то пропусте, а службено лице не може да ступи у контакт с њима,
странка се даље обавештава јавним достављањем (члан 78. овог закона).


(5) Кад пуномоћник или пуномоћник за пријем обавештења промени пребивалиште или боравиште, а о томе
не обавести орган, обавештавање се даље одвија као да пуномоћник није одређен.


Обавештавање у посебним случајевима


Члан 68.


(1) Физичка и правна лица која се налазе у иностранству обавештавају се непосредно или дипломатским
путем, ако потврђеним међународним уговором није друкчије предвиђено.


(2) Лица која се налазе у Војсци Србије обавештавају се преко надлежне команде, а припадници
специјалних јединица министарства надлежног за унутрашње послове преко њихове команде.


(3) Лица која су лишена слободе обавештавају се преко управе установе у којој се налазе.


(4) У свим тим случајевима обавештавање је извршено када писмено буде предато примаоцу.


Пуномоћник за пријем обавештења


Члан 69.


(1) Странка може да одреди пуномоћника коме се упућују сва писмена која су насловљена на странку
(пуномоћник за пријем обавештења), кад странка о њему у писаном облику или усмено извести орган који води
поступак.


(2) Ако се странка или законски заступник странке налазе у иностранству, а немају пуномоћника у
Републици Србији орган њима, при упућивању првог писмена, оставља рок који не може бити дужи од 30 дана
да одреде пуномоћника за пријем обавештења. При томе упозорава их да ће, ако то пропусте, поставити о
њиховом трошку пуномоћника за пријем обавештења.


(3) Сматра се да је странка примила писмено када га прими пуномоћник за пријем обавештавања.


(4) Више од пет странака у истом поступку које немају супротне интересе и заједничког пуномоћника дужне
су да на захтев органа одреде заједничког пуномоћника за пријем обавештења, у року који орган одреди. Ако то
пропусте, орган им, о њиховом трошку, поставља заједничког пуномоћника за пријем обавештења.


(5) Он је овлашћен да изјави правно средство у име странке ако странци не може да проследи писмено, а
она може да пропусти рок за изјављивање правног средства.


2. Поступци обавештавања


Обавештавање електронским путем


Члан 70.


(1) Обавештавање електронским путем може да буде неформално и формално.


(2) Формално обавештавање електронским путем одвија се сагласно закону и обавезно укључује потврду
којом се доказује пријем документа.


(3) Формално обавештавање електронским путем изједначава се са достављањем.


Обавештавање путем поште


Члан 71.


(1) Обавештавање путем поште врши се обичном или препорученом поштом.







(2) Сматра се да је писмено које је упућено обичном поштом прималац примио седмог дана од када је
предато поштанском оператору, ако је упућено на адресу у Републици Србији, односно петнаестог дана од када
је предато поштанском оператору ако је упућено на адресу у иностранству. Прималац може да доказује да је
писмено касније примио, односно да га није примио.


(3) Сматра се да је писмено које је упућено препорученом поштом примљено на дан који стоји у потврди о
пријему пошиљке.


(4) Обавештавање препорученом поштом изједначава се са достављањем.


Достављање


Начини  достављања


Члан 72.


(1) Достављање, као вид обавештавања, може бити лично, посредно и јавно.


(2) Лично и посредно достављање орган врши преко свог службеног лица или се врши преко поштанског
оператора или електронским путем, у складу са законом.


(3) Прималац писмена може бити само изузетно позван да преузме писмено, ако то налажу природа или
значај писмена.


Достављање правном лицу


Члан 73.


Достављање правном лицу врши се предајом писмена у седишту правног лица запосленом лицу у правном
лицу, односно на посебну адресу за пријем поште која је регистрована у складу са законом, или заступнику
правног лица на адресу из јавног регистра, односно на адресу његовог пребивалишта.


Време  достављања


Члан 74.


(1) Достављање се врши радним даном од 8 до 20 сати.


(2) Орган из нарочито важних разлога може одлучити да се достављање изврши и у дан када се не ради,
као и после 20 сати.


Лично  достављање


Члан 75.


(1) Лично достављање обавезно је када од дана достављања почиње да тече рок који не може да се
продужи, ако законом није друкчије предвиђено.


(2) Лично достављање обавезно је и онда када је то законом предвиђено.


(3) Лично достављање састоји се од уручења писмена лицу коме је оно насловљено (прималац).


(4) Ако прималац писмена одбије уручење, службено лице органа или поштански оператор (достављач) о
томе сачињава белешку и потом оставља обавештење на месту на коме је писмено требало да буде уручено, у
коме назначава лично име примаоца, податке којим се писмено идентификује, просторију унутар органа у којој
писмено може да се преузме, рок у коме се преузимање може извршити и датум када је обавештење остављено.


(5) Ако службено лице органа или поштански оператор (достављач) не затекне примаоца писмена на
адреси на којој је требало да му се уручи писмено, достављач ће поново покушати доставу у року од 24 сата.
Ако се прималац писмена поново не затекне на адреси на којој је требало да му се уручи писмено, достављач о
томе сачињава белешку и потом оставља обавештење на месту на коме је писмено требало да буде уручено, у
коме назначава лично име примаоца, податке којим се писмено идентификује, просторију унутар органа у којој
писмено може да се преузме, рок у коме се преузимање може извршити и датум када је обавештење остављено.


(6) Сматра се да је лично достављање извршено када истекне 15 дана од кад је обавештење остављено на
месту на коме је писмено требало да буде уручено.


Посредно  достављање







Члан 76.


(1) Ако лично достављање није обавезно, а прималац није пронађен на адреси на којој је требало да му се
уручи писмено, оно може да буде уручено другом лицу које прихвати да га потом преда примаоцу и то, ако је
могуће, најпре сваком пунолетном члану домаћинства примаоца или лицу које ради са примаоцем – ако писмено
треба да се преда на радном месту примаоца.


(2) Писмено не може бити уручено лицу које је противна странка у истом поступку.


(3) Друго лице коме је писмено уручено потписује доставницу. Достављач уноси у доставницу и однос
другог лица са примаоцем и датум када је другом лицу писмено уручено.


(4) Ако друго лице не прихвати да му се писмено уручи, оно се оставља на месту на коме је требало да буде
уручено примаоцу, а време и датум остављања писмена и рок после кога се сматра да је достављање извршено
назначавају се на коверти и у доставници.


(5) Сматра се да је посредно достављање извршено када истекне 15 дана од кад је писмено уручено другом
лицу или од када је оно остављено на месту на коме је требало да буде уручено примаоцу.


Доставница


Члан 77.


(1) Доставница је потврда о томе да је лично или посредно достављање извршено, која садржи лично име и
адресу лица и податке којим се индентификује уручено писмено. Потписују је достављач и прималац или друго
лице коме је писмено уручено. Поред тога они бројевима и словима на доставници уносе датум када им је
писмено уручено.


(2) Ако прималац или друго лице коме је писмено уручено одбије да потпише доставницу, достављач то
бележи на доставници и бројевима и словима исписује датум уручења писмена, чиме се сматра да је достављање
уредно извршено.


(3) Доставница може бити у електронском облику.


Јавно  достављање


Члан 78.


(1) Јавно достављање врши се:


1) ако ниједан други начин достављања није могућ;


2) ако се доставља решење које се тиче већег броја лица која нису позната органу, а достављање на други
начин није било могуће или одговарајуће;


3) у другим случајевима одређеним законом.


(2) Јавно достављање састоји се од објављивања писмена на веб презентацији и огласној табли органа.
Писмено може да се објави и у службеном гласилу, дневним новинама или на други погодан начин.


(3) Сматра се да је јавно достављање извршено када истекне 15 дана од када је писмено објављено на веб
презентацији и огласној табли органа. Орган може из оправданих разлога да продужи рок. Ако се јавно
доставља решење, његово образложење може да буде изостављено. Уз решење се дају обавештења о месту,
просторији и начину увида у образложење.


IV. РОКОВИ


Одређивање и продужење рокова


Члан 79.


(1) За предузимање појединих радњи у поступку могу да буду одређени рокови.


(2) Ако рокови нису одређени законом или другим прописом, одређује их, с обзиром на околности случаја,
овлашћено службено лице које води поступак.


(3) Рокови које одређује овлашћено службено лице, као и рокови одређени законом или прописима за које
је предвиђена могућност продужења, могу се продужити на захтев заинтересованог лица, ако је захтев поднет
пре истека рока и ако постоје оправдани разлози за продужење.







Рачунање рокова


Члан 80.


(1) Рокови се рачунају на дане, месеце и године.


(2) Ако је рок одређен на дане, дан када је обавештавање извршено, односно дан у који пада догађај од
ког се рачуна трајање рока, не урачунава се у рок, већ се почетак рока рачуна од првог наредног дана. Рок који
је одређен на месеце, односно на године завршава се истеком оног дана, месеца, односно године који по свом
броју одговара дану када је обавештавање извршено, односно дану у који пада догађај од ког се рачуна трајање
рока. Ако тог дана нема у последњем месецу, рок истиче последњег дана у том месецу.


(3) Истек рока може се означити и календарским даном.


(4) Почетак и ток рокова не спречавају дани у којима орган не ради.


(5) Ако последњи дан рока пада на дан у коме орган не ради, рок истиче кад протекне први наредни радни
дан.


Одржање рока


Члан 81.


(1) Поднесак је предат у року ако надлежни орган прими поднесак пре него што рок истекне. Ако се рок у
коме може да се предузме нека радња рачуна у данима, месецима или годинама, сматра се да је рок одржан ако
је радња предузета пре истека последњег дана рока.


(2) Ако је поднесак предат препорученом поштом, као дан пријема поднеска сматра се дан када је предат
поштанском оператору.


(3) Време када се сматра да је примљен поднесак који је упућен електронским путем уређује се посебним
прописом.


Враћање у пређашње стање


Разлози и предлог


Члан 82.


(1) Странци која из оправданог разлога пропусти рок за предузимање радње у поступку па изгуби право да
је предузме, дозвољава се, на њен предлог, враћање у пређашње стање.


(2) Враћање у пређашње стање дозвољава се и кад је из незнања или очигледне грешке поднесак предат
благовремено, али ненадлежном органу.


(3) Враћање у пређашње стање дозвољено је и странци која је очигледном омашком прекорачила рок, ако
надлежни орган прими поднесак у наредна три дана од прекорачења рока, а странка би због прекорачења
изгубила неко право.


(4) Странка је дужна да у предлогу за враћање у пређашње стање наведе чињенице које су довеле до
пропуштања и учини их барем вероватним.


(5) Предлог за враћање у пређашње стање не може да се заснива на чињеницама које је орган већ оценио
као недовољан разлог за продужење рока.


(6) Ако се враћање у пређашње стање предлаже због тога што је пропуштен рок за предају поднеска,
прилаже се и тај поднесак.


(7) Предлог за враћање у пређашње стање не зауставља ток поступка, али орган који одлучује о предлогу
може да застане с поступком док решење о предлогу не постане коначно.


Рокови и надлежност


Члан 83.


(1) Предлог за враћање у пређашње стање подноси се у року од осам дана од када је престао разлог који је
изазвао пропуштање, а ако је странка касније сазнала за пропуштање – у року од осам дана од када је сазнала
за пропуштање.







(2) После истека три месеца од пропуштања не може се тражити враћање у пређашње стање, изузев ако је
пропуштање изазвано вишом силом.


(3) Није дозвољен предлог за враћање у пређашње стање због пропуштања рока за подношење предлога за
враћање у пређашње стање.


(4) Предлог за враћање у пређашње стање подноси се органу пред којим је требало предузети пропуштену
радњу, који решењем и одлучује о предлогу.


(5) Противној странци пружа се прилика да се изјасни о предлогу, ако се предлог не заснива на
општепознатим чињеницама.


(6) Кад се одобри враћање у пређашње стање, поступак се враћа у стање у коме се налазио пре
пропуштања и поништавају се решења и закључци који су донети услед пропуштања.


(7) Против решења којим је одобрено враћање у пређашње стање жалба није дозвољена, изузев ако је
предлог био неблаговремен или недозвољен.


V. ТРОШКОВИ ПОСТУПКА


Појам


Члан 84.


Трошкови поступка јесу издаци за таксе, лични трошкови странке (трошкови доласка и губитка времена и
зараде), неопходни и оправдани трошкови заступања странке и трошкови усмене расправе и извођења доказа
(стварни трошкови сведока и стварни трошкови и награде вештака, тумача, преводилаца и привремених
заступника, трошкови увиђаја и сл.), као и посебни издаци у готовом новцу органа који води поступак (путни
трошкови службених лица, огласи и сл.).


Ко сноси трошкове поступка


Члан 85.


(1) Редовне трошкове поступка сноси орган.


(2) Орган сноси трошкове поступка који је покренут по службеној дужности и повољно окончан по странку,
ако законом није друкчије предвиђено.


(3) Кад је првостепени поступак покренут захтевом странке, она сноси трошкове поступка.


(4) Кад у поступку учествују противне странке, странка чијим захтевом је покренут поступак који је
окончан неповољно за њу, надокнађује противној странци оправдане трошкове, сразмерно делу захтева у којем
није успела.


(5) Свака странка сноси своје трошкове поступка који је окончан поравнањем, ако у поравнању није
друкчије одређено.


(6) Ако жалба буде одбачена или одбијена или жалилац одустане од жалбе, трошкове другостепеног
поступка сноси жалилац. Ако жалба буде усвојена, трошкове другостепеног поступка сноси орган који је
одлучивао у првом степену.


(7) Лице које учествује у поступку сноси трошкове радњи које проузрокује својом кривицом.


Ко претходно сноси трошкове поступка


Члан 86.


(1) Претходно, пре него што се одлучи о томе ко сноси трошкове поступка, странка сноси трошкове
поступка који је покренут њеним захтевом или жалбом, а ако у првостепеном поступку учествују противне
странке – свака претходно сноси своје трошкове.


(2) Ако је поступак покренут захтевом странке, а са сигурношћу може да се предвиди да ће испитни
поступак изазвати посебне новчане издатке (због увиђаја, вештачења, доласка сведока и сл), орган може
решењем наложити странци да у одређеном року унапред положи новац којим се покривају предвиђени новчани
издаци. Ако странка то пропусти, орган може одустати од извођења доказа или обуставити поступак, ако
настављање поступка није у јавном интересу. Исто важи и кад је странка предложила обезбеђење доказа пре
покретања поступка.


(3) Ако је поступак покренут по службеној дужности, трошкове поступка претходно сноси орган, ако
законом није друкчије предвиђено.







Одлучивање о трошковима поступка


Члан 87.


(1) Странка може да захтева накнаду трошкова до окончања поступка.


(2) О трошковима поступка одлучује се решењем о управној ствари.


(3) Ако другостепени орган сам реши управну ствар, он одлучује и о трошковима првостепеног и
другостепеног поступка.


Накнада трошкова и награде другим учесницима поступка


Члан 88.


(1) Сведоци имају право на накнаду стварних трошкова који су настали у вези с поступком, а вештаци,
тумачи, преводиоци и привремени заступници и право на награду.


(2) Они су дужни да захтевају накнаду стварних трошкова и награду још при предузимању тражене радње,
а најкасније у року од осам дана од предузимања радње, иначе губе та права. Овлашћено службено лице
упозорава их на последице пропуштања да поставе захтев и службену белешку о томе уноси у записник.


Ослобађање од плаћања трошкова


Члан 89.


(1) Странка може бити ослобођена од плаћања трошкова у целини или делимично ако не може да сноси
трошкове без штете по своје нужно издржавање или нужно издржавање своје породице или ако је то
предвиђено потврђеним међународним уговором.


(2) О захтеву странке одлучује се решењем.


ДЕО ЧЕТВРТИ


ПРВОСТЕПЕНИ ПОСТУПАК


I. ПОКРЕТАЊЕ ПОСТУПКА И ЗАХТЕВИ СТРАНАКА


1. Начин покретања поступка


Члан 90.


(1) Поступак се покреће захтевом странке или по службеној дужности.


(2) Поступак се покреће по службеној дужности кад је то прописом одређено или кад орган утврди или
сазна да је, с обзиром на чињенично стање, неопходно да се заштити јавни интерес.


(3) Пре покретања поступка по службеној дужности који није у интересу странке орган прибавља
информације и предузима радње да би утврдио да ли су испуњени услови за покретање поступка и, ако јесу,
доноси акт о покретању поступка (закључак, налог и сл). Акт о покретању поступка не доноси се ако орган
доноси усмено решење (члан 143. овог закона).


(4) При покретању поступка по службеној дужности орган узима у обзир и представке грађана и
организација и упозорења надлежних органа.


(5) Поступак не може да се покрене по службеној дужности у управним стварима у којима по закону или
природи ствари поступак може да се покрене само захтевом странке.


2. Тренутак покретања поступка


Члан 91.


(1) Поступак је покренут захтевом странке кад орган прими захтев странке.


(2) Поступак је покренут по службеној дужности који је у интересу странке кад орган предузме било коју
радњу ради вођења поступка.







(3) Поступак који се покреће по службеној дужности, а није у интересу странке сматра се покренутим кад је
странка обавештена о акту о покретању поступка.


(4) Акт о покретању поступка садржи и позив за усмену расправу као и чињенице на основу којих је орган
утврдио да су испуњени услови за покретање поступка, о којима се странка може изјаснити.


(5) Обавештавање странке о акту о покретању поступка врши се према одредбама овог закона о
достављању.


3. Одбацивање захтева странке


Члан 92.


(1) Орган решењем одбацује захтев којим је покренут поступак ако:


1) није реч о управној ствари;


2) није надлежан за одлучивање о управној ствари, а не може да одреди ко је надлежан;


3) подносилац захтева очигледно није ималац права или правног интереса о коме се одлучује у управном
поступку;


4) захтев није поднет у року;


5) у истој управној ствари већ се води управни или судски поступак или је о њој већ правноснажно
одлучено решењем којим је странци признато право или наложена нека обавеза;


6) захтев не буде уређен у року који је одредио орган (члан 59. став (2) овог закона).


(2) Орган може у току целог поступка да одбаци захтев странке.


4. Захтев да се призна својство странке


Члан 93.


(1) Лице које не учествује у поступку као странка може поднети захтев да му се призна својство странке, до
окончања другостепеног поступка.


(2) О захтеву се одмах упознају остале странке, да би се изјасниле.


5. Покретање поступка јавним саопштењем и спајање управних ствари у један поступак


Покретање поступка јавним саопштењем


Члан 94.


(1) Орган може да покрене поступак јавним саопштењем према већем броју лица која му нису позната или
не могу да се одреде, ако могу да имају својство странке у поступку, а захтев органа је битно исти према свима.


(2) Поступак је покренут када се јавно саопштење објави на веб презентацији и огласној табли органа.


(3) Јавно саопштење може да се објави и у службеном гласилу, дневним новинама или на други погодан
начин.


Спајање више управних ствари у један поступак


Члан 95.


(1) Орган може да покрене и води један поступак са више странака чија се права или обавезе заснивају на
истом или сличном чињеничном стању и истом правном основу, ако је стварно надлежан да одлучује о њиховим
управним стварима.


(2) Под истим условима једна или више странака могу да остваре више различитих захтева у једном
управном поступку.


Самостално иступање странке


Члан 96.







(1) Свака странка задржава право да самостално иступа у поступку који је покренут јавним саопштењем
или у коме је више управних ствари спојено у један поступак.


(2) У решењу којим се предузимају мере према странкама одређује се на које се странке оне односе, ако
странке заједнички не учествују у поступку са истим захтевима или ако законом није друкчије предвиђено.


6. Измена захтева


Члан 97.


(1) Странка може да измени захтев док не буде обавештена о решењу првостепеног органа, ако се измена
заснива на битно истом чињеничном стању.


(2) О томе да ли је измена захтева недозвољена орган одлучује решењем.


7. Одустанак од захтева и последице одустанка


Члан 98.


(1) Странка може потпуно или делимично да одустане од захтева док не буде обавештена о решењу
другостепеног органа.


(2) Сматра се да је странка одустала од захтева и ако њено понашање очигледно указује да више нема
интереса да учествује у поступку.


(3) Кад странка одустане од захтева, решењем се обуставља поступак, изузев када се противна страна
противи обустављању поступка или када је настављање поступка, који је могао бити покренут и по службеној
дужности, у јавном интересу.


(4) Странка која је одустала од захтева сноси трошкове који су настали до обустављања поступка, ако није
друкчије прописано.


8. Поравнање


Члан 99.


(1) Орган у току целог поступка настоји да се противне странке у целини или делимично поравнају.


(2) Поравнање мора бити јасно и одређено и не сме бити на штету јавног интереса или правних интереса
трећих лица.


(3) Поравнање се уписује у записник о поравнању и закључено је када странке прочитају и потпишу
записник о поравнању.


(4) Оверен препис записника предаје се странкама, на њихов захтев.


(5) Ако прихвати предложено поравнање орган решењем у целини или делимично обуставља поступак.


(6) У решењу о главној ствари орган образлаже зашто није прихватио да се закључи поравнање.


(7) Поравнање има снагу извршног решења донетог у управном поступку.


II. ПРЕКИД И ОБУСТАВЉАЊЕ ПОСТУПКА


1. Прекид поступка


Члан 100.


(1) Орган прекида поступак решењем:


1) ако законски заступник странке умре или изгуби процесну способност – док се странци не постави
привремени заступник или не одреди законски заступник;


2) ако законски заступник физичког лица не показује потребну пажњу у заступању – док орган
старатељства не одлучи о томе кога ће поставити за новог законског заступника;


3) ако странку заступа законски заступник чији су интереси супротни интересима странке или ако противне
странке заступа исти законски заступник – док орган старатељства не одлучи о томе кога ће поставити за новог
законског заступника;







4) ако наступе правне последице стечаја – док стечајни управник не ступи у поступак.


(2) Поступак се прекида и у другим случајевима одређеним законом.


(3) Жалба против решења о прекиду поступка не одлаже извршење решења. О наставку поступка орган
обавештава другостепени орган.


(4) Док је поступак прекинут не теку рокови за предузимање радњи у поступку, нити рок у коме је орган
дужан да изда решење.


2. Обустављање поступка


Члан 101.


(1) Поступак се обуставља ако орган нађе да нема услова да се даље води, а закон не налаже да се
поступак настави.


(2) Поступак се обуставља и у другим случајевима одређеним законом.


(3) Поступак се обуставља решењем.


III. ТОК ПОСТУПКА ДО ДОНОШЕЊА РЕШЕЊА


1. Заједничке одредбе


Начин утврђивања чињеница у поступку


Члан 102.


(1) Орган утврђује чињенице и околности од значаја за поступање у управној ствари.


(2) Странка не мора да прибави доказе које може да прибави орган, нити уверења и друге исправе које
органи нису дужни да издају.


(3) Ако се не ради о чињеницама које су општепознате, странка је дужна да за своје наводе предложи
доказе и да их поднесе органу, ако је могуће.


(4) Чињенично стање на коме заснива свој захтев странка је дужна да изнесе тачно, потпуно и одређено.


Дужност органа да прибави податке по службеној дужности


Члан 103.


(1) Орган је дужан да по службеној дужности, у складу са законом, врши увид, прибавља и обрађује
податке о чињеницама о којима се води службена евиденција, а који су неопходни за одлучивање (члан 9. став
(3) овог закона).


(2) Ако службену евиденцију води други орган, орган који води поступак дужан је да хитно затражи
податке, а замољени орган да бесплатно уступи податке у року од 15 дана, ако није друкчије прописано. Ако се
тражени подаци могу добити електронским путем, замољени орган их доставља у најкраћем року.


(3) У поступку који се покреће по захтеву странке орган може да врши увид, прибавља и обрађује личне
податке о чињеницама о којима се води службена евиденција када је то неопходно за одлучивање, осим ако
странка изричито изјави да ће те податке прибавити сама. Ако странка у року не поднесе личне податке
неопходне за одлучивање органа, захтев за покретање поступка ће се сматрати неуредним (члан 59. став (2)
овог закона).


2. Непосредно одлучивање


Члан 104.


(1) Орган може непосредно да одлучи о управној ствари:


1) ако је чињенично стање утврђено на основу чињеница и доказа које је странка изнела у захтеву или на
основу општепознатих чињеница или чињеница које су познате органу;


2) ако чињенично стање може да се утврди на основу података из службених евиденција, а странка не мора
да се изјасни ради заштите њених права и правних интереса;







3) ако се доноси усмено решење, а чињенице на којима се оно заснива су учињене вероватним (члан 116.
ст. (5) и (6) овог закона);


4) ако је то посебним законом одређено.


(2) У поступку непосредног одлучивања од странке се не узима изјава и не води испитни поступак.


3. Привремене мере


Члан 105.


(1) Орган може да одреди привремену меру, у складу са законом.


(2) О привременој мери одлучује се привременим решењем, које се издаје без одлагања.


4. Испитни поступак


Члан 106.


(1) Испитни поступак води се ако у поступку непосредног одлучивања не могу да се утврде чињенице које
су од значаја за поступање у управној ствари или ако странкама мора да се пружи прилика да се изјасне ради
заштите њихових права и правних интереса.


(2) Странка има право да се у испитном поступку изјасни о чињеницама које су изнете и о понуђеним
доказима, да учествује у извођењу доказа, поставља питања другим странкама, сведоцима и вештацима, износи
чињенице које су од значаја за поступање у управној ствари, предлаже доказе, износи правне тврдње и побија
тврдње које се не слажу с њеним.


(3) Орган је дужан да упозори странку, сведока и вештака да могу да ускрате давање изјаве, односно
сведочење или вештачење под условима прописаним овим законом, као и да је давање лажног исказа кривично
дело.


(4) Орган је дужан да одлучи о свим захтевима и предлозима странке.


(5) Поступак не може да се оконча док се странци не пружи прилика да се изјасни о чињеницама које су од
значаја за поступање у управној ствари (члан 11. овог закона).


5. Претходно питање


Појам


Члан 107.


(1) Ако орган наиђе на питање без чијег решења не може да одлучи о управној ствари, а које чини
самосталну правну целину и за чије решавање је надлежан суд или други орган (претходно питање), може сам
да расправи претходно питање или да прекине поступак док суд или други орган не реше претходно питање.


(2) Одлука органа о претходном питању има правна дејства само у поступку у коме је орган расправио
претходно питање.


(3) Орган је дужан да прекине поступак ако се претходно питање тиче постојања кривичног дела или
брака, утврђивања родитељства или ако је то законом одређено.


(4) Поступак се мора прекинути и ако се пред судом или другим органом већ решава претходно питање.


(5) Орган наставља поступак када буде донето коначно решење надлежног органа или правноснажна
одлука надлежног суда о претходном питању.


Покретање поступка у коме се решава претходно питање


Члан 108.


(1) Ако се поступак у коме се решава претходно питање покреће по службеној дужности орган који је
прекинуо поступак тражи од суда или другог органа да покрене поступак.


(2) Ако се поступак у коме се решава претходно питање покреће на захтев странке, орган који је прекинуо
поступак налаже једној од странака да у одређеном року тражи од надлежног органа покретање поступка по
претходном питању и да му о томе поднесе доказ. При томе ће орган упозорити странку на последице
пропуштања.







(3) Ако странка поводом чијег захтева је покренут поступак не поднесе у одређеном року доказ о томе да је
од надлежног органа тражила покретање поступка по претходном питању, сматра се да је одустала од захтева, а
орган који је покренуо поступак решењем обуставља поступак. Ако то не учини противна странка, орган
наставља поступак и сам расправља претходно питање.


6. Усмена расправа


Обавезност и рочиште


Члан 109.


(1) Овлашћено службено лице заказује усмену расправу када у поступку учествују противне странке или
када мора да се изврши увиђај или саслуша сведок или вештак.


(2) Овлашћено службено лице може, по службеној дужности или на предлог странке, да закаже усмену
расправу увек када је то корисно за разјашњење управне ствари.


(3) Орган предузима све да се усмена расправа не одуговлачи и не одлаже и оконча на првом рочишту.


(4) Орган је дужан да најмање осам дана пре рочишта позив достави странкама и другим лицима чије је
присуство потребно на рочишту. Странци се доставља и поднесак који је дао повод за рочиште.


Позив


Члан 110.


У позиву се означава назив органа који је издао позив, лично име и адреса лица које се позива, место и
време доласка позваног, предмет због кога се позива и у ком својству (као странка, сведок, вештак, итд) и шта
позвани треба да прибави, односно поднесе. У случају спречености да се одазове позиву лице је дужно да о томе
извести орган који је издао позив.


Видеоконференцијска усмена расправа


Члан 111.


Орган који има техничке могућности може заказати видеоконференцијску усмену расправу, на коју се
сходно примењују одредбе овог закона о усменој расправи.


Јавност усмене расправе. Искључење јавности


Члан 112.


(1) Усмена расправа је јавна.


(2) Овлашћено службено лице може по службеној дужности или на предлог странке или другог учесника у
поступку, да искључи јавност на целој усменој расправи или њеном делу: ако се расправља о чињеницама које
представљају тајне податке сагласно закону или пословну тајну; ако то захтевају интереси јавног реда или
разлози морала; ако се расправља о односима у породици; ако постоји озбиљна и непосредна опасност да
усмена расправа буде ометана.


(3) Искључење јавности објављује се на интернет страници и огласној табли органа.


(4) Јавност не сме бити искључена док се објављује решење.


(5) Искључење јавности не односи се на странке, њихове законске или привремене заступнике,
пуномоћнике, овлашћене представнике и стручне помагаче.


(6) Овлашћено службено лице може допустити да таквој усменој расправи присуствују поједина службена
лица и научни и јавни радници, ако је присуство значајно за њихову службу или рад. Упозорава их да су дужни
да као тајну чувају све што су сазнали на усменој расправи.


Јавна објава усмене расправе


Члан 113.


(1) Орган може јавно да објави да је заказао усмену расправу ако позиви не могу да се доставе на време, а
вероватно је да постоје лица која могу да имају својство странке, а не учествују у поступку, или ако то налажу
други слични разлози.







(2) Јавна објава усмене расправе садржи све податке као позив, а уз то и позив да усменој расправи
приступи свако ко сматра да се управна ствар тиче његових права, обавеза или правних интереса.


(3) Усмена расправа јавно се објављује према одредбама овог закона о јавном достављању (члан 78. овог
закона).


Изостанак странке са усмене расправе


Члан 114.


(1) Ако странка која се није изјаснила о предмету испитног поступка не дође на усмену расправу, а није
утврђено да јој је позив уредно достављен, овлашћено службено лице одлаже усмену расправу, изузев ако је
усмена расправа јавно објављена.


(2) Ако је поступак покренут захтевом странке, па она не дође на усмену расправу мада је уредно позвана,
орган решењем обуставља поступак ако из целокупног стања ствари може да се претпостави да је странка
одустала од захтева. Ако то не може да се претпостави или ако поступак мора да се настави у јавном интересу,
овлашћено службено лице, с обзиром на околности случаја, одржава усмену расправу без одсутне странке или је
одлаже.


(3) Ако странка према којој је покренут поступак не дође на усмену расправу на коју је уредно позвана без
оправданог разлога, овлашћено службено лице може одржати усмену расправу без ње, а може и да одложи
усмену расправу о њеном трошку.


Место усмене расправе и одржавање реда


Члан 115.


(1) Усмена расправа одржава се у седишту органа или на месту увиђаја.


(2) Усмена расправа може да се одржи и изван седишта органа, ако се тако знатно смањују трошкови или то
погодује темељнијем, бржем и лакшем расправљању.


(3) Службено лице упозориће лице које омета ток усмене расправе на непримерено понашање, а ако то
лице настави са ометањем расправе може јој решењем изрећи новчану казну до износа просечне месечне зараде
по запосленом, са порезима и доприносима, која је остварена у Републици Србији у претходном месецу, према
подацима органа надлежног за послове статистике. У случају наставка ометања расправе, службено лице може
то лице удаљити.


(4) Жалба на решење о новчаној казни не одлаже извршење решења.


7. Доказивање


Доказивање чињеница


Члан 116.


(1) Чињенице које су од значаја за поступање у управној ствари утврђују се доказима.


(2) Доказивање почиње када орган установи које су то чињенице и које су од њих спорне.


(3) Не доказују се општепознате чињенице.


(4) Не доказују се ни чињенице чије постојање закон претпоставља. Дозвољено је доказивати да оне не
постоје, ако законом друкчије није одређено.


(5) О управној ствари може да се одлучи на основу чињеница које нису потпуно утврђене или које се
доказима само посредно утврђују (чињенице које су учињене вероватним), ако је то законом одређено.


(6) На извођење доказа којима се чињенице чине вероватним не примењују се одредбе овог закона о
извођењу доказа.


Извођење доказа пред замољеним органом


Члан 117.


Орган који води поступак, по службеној дужности или на предлог странке, може да одлучи да се доказни
поступак изведе пред замољеним органом, ако је извођење доказа пред органом који води поступак
неизводљиво или скопчано са несразмерним трошковима или великим губитком времена.







Исправе


Јавна  исправа


Члан 118.


(1) Јавна исправа је исправа коју је у прописаном облику издао орган, у границама своје надлежности.


(2) Јавна исправа доказује оно што се у њој утврђује или потврђује. Исту доказну вредност имају и друге
исправе које су прописима изједначене са јавном исправом.


(3) Микрофилмска или електронска копија јавне исправе и репродукција копије јавне исправе изједначени
су у поступку доказивања са јавном исправом, ако их је издао орган у границама своје надлежности.


Ограничење тра јања,  смањење или  губитак  доказне  вредности  јавне  исправе


Члан 119.


(1) Кад промена правних чињеница (догађаји, правни послови и слично) може да утиче на оно што се у
јавној исправи утврђује или потврђује, за потребе доказивања може се прибавити нова јавна исправа.


(2) Ако је на јавној исправи нешто прецртано, остругано, избрисано или уметнуто или ако она има друге
спољне недостатке, овлашћено службено лице цени, с обзиром на околности случаја, да ли је доказна вредност
јавне исправе престала или је смањена и колико.


Неправилност  ј авне  исправе  и  копи је  ј авне  исправе


Члан 120.


Дозвољено је да се доказује да су у јавној исправи или копији јавне исправе чињенице неистинито
потврђене или да је јавна исправа, односно копија јавне исправе неисправно састављена.


Подношење исправа


Члан 121.


(1) Исправе подносе странке или прибавља орган који води поступак.


(2) Странка подноси исправу у оригиналу или микрофилмској или електронској копији или репродукцији
копије, или у овереном или обичном препису.


(3) Овлашћено службено лице увек може захтевати да се покаже оригинал исправе.


(4) Ако је препис веран оригиналу, овлашћено службено лице о томе ставља службену белешку на препису.


(5) Сматра се да је странка поднела исправу и кад обавести орган о томе у којој се службеној евиденцији
налази одговарајући запис који је доступан органу.


Дужност  с транке ,  трећег  лица  и  органа  да  поднесу  исправу


Члан 122.


(1) Овлашћено службено лице може странци која се позива на исправу наложити да је поднесе, ако странка
њоме располаже или може да је прибави.


(2) Ако се исправа налази код противне странке која неће добровољно да је поднесе, овлашћено службено
лице налаже јој да исправу поднесе на усменој расправи.


(3) Ако странка упркос налогу не поднесе исправу орган цени, с обзиром на околности случаја, од каквог је
то значаја за одлучивање о управној ствари.


(4) Ако се исправа налази код трећег лица које неће добровољно да је покаже, овлашћено службено лице
налаже му да исправу покаже на усменој расправи. Пре тога, трећем лицу пружа се прилика да се изјасни.


(5) Треће лице може одбити да покаже исправу из разлога из којих сведок може да ускрати сведочење, али
и из других оправданих разлога (члан 125. овог закона).


(6) Против трећег лица које неоправдано одбије да покаже исправу поступа се као против сведока који
неоправдано ускраћује сведочење.







(7) Странка која се позива на исправу која се налази код трећег лица дужна је да њему накнади трошкове
који су настали у вези с показивањем исправе.


(8) Орган који води поступак прибавља по службеној дужности исправу која се налази код другог органа.


(9) Странци се тиме не ускраћује право да и сама прибави такву исправу.


Стране  исправе  и  превођење


Члан 123.


(1) Стране исправе које имају доказну вредност јавне исправе у држави у којој су издате имају, под
условом узајамности, доказну вредност као домаће јавне исправе, ако су прописано оверене.


(2) Уз исправу састављену на страном језику прилаже се оверени превод, ако је потребно.


Сведоци


Kо може  бити  сведок  и  дужност  сведочења


Члан 124.


(1) Сведок може да буде свако лице које је било способно да опази чињеницу о којој треба да сведочи и ко
може своје опажање да саопшти.


(2) Лице које учествује у поступку као овлашћено службено лице не може бити сведок.


(3) Свако лице које се позива као сведок дужно је да се одазове позиву и да сведочи, ако законом није
друкчије прописано.


Право  да  се  ускрати  сведочење


Члан 125.


(1) Не сме да се саслуша као сведок, и дужно је да ускрати сведочење, лице које би сведочењем повредило
обавезу чувања државне тајне док га надлежни орган тога не ослободи.


(2) Сведок има право да ускрати сведочење о:


1) појединим питањима – ако би одговором изложио тешкој срамоти, знатној имовинској штети или
кривичном гоњењу себе, крвног сродника у правој линији, а у побочној линији до трећег степена закључно,
супружника, ванбрачног партнера, тазбинског сродника до другог степена закључно, па и када је брачна
заједница престала, старатеља или штићеника, усвојитеља или усвојеника;


2) појединим питањима – ако би одговором повредио право или обавезу да чува тајну утврђену сагласно
закону и прописима који уређују тајност података, односно пословну или професионалну тајну;


3) чињеницама које је сазнао као пуномоћник, верски исповедник, лекар или вршећи други позив, ако је
обавезан да као тајну чува оно што је сазнао.


(3) Сведок може да ускрати сведочење и о другим чињеницама ако наведе важне разлоге и учини их барем
вероватним.


(4) Опасност од имовинске штете не даје сведоку право да ускрати сведочење о правним пословима којима
је присуствовао као сведок, посредник или записничар, о радњама које су у вези са спорним односом, а које је
предузео као правни претходник или заступник странке, као и у случају када посебни прописи обавезују
сведока да поднесе пријаву или да изјаву о неким радњама.


Саслушавање сведока


Члан 126.


(1) Сведоци се саслушавају понаособ и без присуства осталих сведока.


(2) Овлашћено службено лице може поново да саслуша сведока, а може и да суочи сведоке чији се искази
не слажу.


(3) Сведоци који због старости, болести или инвалидитета не могу да дођу на усмену расправу саслушавају
се у стану или другом објекту у коме бораве.







(4) Саслушању малолетног сведока присуствује законски заступник.


(5) Од сведока се узимају лично име, број личне карте, пребивалиште или боравиште и подаци о односу са
странком. Потом овлашћено службено лице поучава сведока о томе у којим случајевима сме да ускрати
сведочење.


(6) Питања сведоку морају да буду прецизна и разумљива. Нису дозвољена питања која садрже обману,
којима се сведок наводи на одређени одговор или која произлазе из претпоставке да је сведок рекао нешто што
стварно није рекао. Сведоку се увек поставља питање откуда му је познато оно што је изрекао.


(7) Питања сведоку најпре поставља овлашћено службено лице, па странке или њихови заступници, преко
овлашћеног службеног лица.


Новчана  казна  сведоку


Члан 127.


(1) Ако уредно позвани сведок не дође на усмену расправу, а не оправда изостанак, или ако се удаљи без
одобрења овлашћеног службеног лица, орган може наредити да се сведок принудно доведе и да сноси трошкове
довођења, а може сведоку изрећи и новчану казну до износа просечне месечне зараде по запосленом, са
порезима и доприносима, која је остварена у Републици Србији у претходном месецу, према подацима органа
надлежног за послове статистике.


(2) Ако сведок дође на усмену расправу па неоправдано ускрати сведочење, може да му се изрекне
новчана казна до износа просечне месечне зараде по запосленом, са порезима и доприносима, која је остварена
у Републици Србији у претходном месецу, према подацима органа надлежног за послове статистике, а ако и
после тога неоправдано ускрати сведочење – до износа две просечне месечне зараде по запосленом, са
порезима и доприносима, која је остварена у Републици Србији у претходном месецу, према подацима органа
надлежног за послове статистике.


(3) Новчана казна изриче се решењем. Орган поништава решење о новчаној казни ако сведок накнадно
оправда изостанак са усмене расправе.


(4) Ако сведок накнадно пристане да сведочи, орган може да поништи решење о новчаној казни.


(5) Орган може одлучити да сведок накнади трошкове које је изазвао својим неоправданим изостанком или
неоправданим ускраћивањем сведочења.


Вештачење


Члан 128.


(1) Вештачење се изводи када је за утврђивање или оцену неке чињенице потребно стручно знање којим
овлашћено службено лице не располаже.


(2) Овлашћено службено лице одређује вештака, једног или више – зависно од сложености вештачења, као
и предмет и обим вештачења и рок за давање налаза и мишљења.


(3) Вештачење се може поверити лицу које има одговарајуће образовање и стручно знање, као и научној
или стручној установи.


(4) Лице које не може бити сведок не може бити ни вештак.


(5) Странци се пружа прилика да се изјасни о подобности вештака.


Дужност вештачења, ускраћивање вештачења и изузеће вештака


Члан 129.


(1) Ко је одређен за вештака дужан је дати налаз и мишљење.


(2) Вештак може да ускрати вештачење из разлога из којих сведок може да ускрати сведочење, али и из
других оправданих разлога.


(3) Странка може захтевати изузеће вештака и ако сумња у његову стручност.


Правила вештачења


Члан 130.







(1) Овлашћено службено лице саопштава вештаку о којим чињеницама треба да да налаз и мишљење.


(2) Ако вештачење није могуће на усменој расправи изводи се изван ње, а вештак саопштава налаз и
мишљење на усменој расправи.


(3) Више вештака заједнички дају налаз и мишљење, а ако се не слажу одвојено их излажу.


(4) Ако недостаци налаза и мишљења не могу да се отклоне поновним саслушавањем, вештачење се
понавља, са истим или другим вештацима.


Примена овог закона


Члан 131.


На саслушавање и новчано кажњавање вештака сходно се примењују одредбе овог закона о саслушавању и
кажњавању сведока.


Тумачи


Примена  овог  закона


Члан 132.


На тумаче се сходно примењују одредбе овог закона о вештацима.


Увиђај


Члан 133.


(1) Увиђај се изводи када је ради утврђивања неке чињенице потребно непосредно опажање овлашћеног
службеног лица.


(2) Странка може да присуствује увиђају. Ко се поред станке позива на увиђај одређује овлашћено
службено лице.


(3) Увиђај се изводи на рочишту ако ствар може да се донесе без тешкоћа, иначе се изводи тамо где се
ствар налази.


(4) Овлашћено службено лице може наложити да се снима цео увиђај или његов део. Снимак се прилаже
записнику.


(5) Држалац ствари, просторија или земљишта који су предмет увиђаја или у којима или на којима се
налази предмет увиђаја или преко којих се прелази да би се извео увиђај, мора дозволити увиђај.


(6) Он може да забрани увиђај из разлога из којих сведок може да ускрати сведочење.


(7) Против држаоца који неоправдано забрани увиђај примењују се мере као према сведоку који
неоправдано ускрати сведочење.


(8) Увиђај у стану дозвољен je само уз сагласност држаоца стана или на основу писмене одлуке надлежног
суда.


(9) Овлашћено службено лице не сме дозволити да се увиђај злоупотреби и повреди тајну утврђену
сагласно закону и прописима који уређују тајност података, односно пословну, професионалну, научну или
уметничку тајну.


(10) Држаоцу ствари надокнађује се штета коју увиђај проузрокује, о чему се доноси решење.


Изјава странке


Члан 134.


Ако чињеница не може да се утврди другим доказима, орган може да узме усмену изјаву странке. Усмена
изјава странке узима се и ако би прибављање других доказа отежало остваривање права странке.


Обезбеђење доказа


Члан 135.







(1) У случају оправдане бојазни да неки доказ касније неће моћи да се изведе или да ће његово касније
извођење бити отежано, доказ може да се изведе у току поступка или пре покретања поступка (обезбеђење
доказа).


(2) Обезбеђење доказа могуће је и после коначности или правноснажности решења.


(3) Обезбеђење доказа врши се по службеној дужности или на предлог странке или лица које има правни
интерес.


(4) Предлог за обезбеђење доказа, поред осталог, садржи чињенице које се доказују, доказе који треба да
се изведу и разлоге због којих се тражи обезбеђење доказа.


(5) Предлог за обезбеђење доказа доставља се противној странци да се о њему изјасни.


(6) Постоји ли опасност од одлагања, о предлогу се одлучује без претходног изјашњења противне странке.


(7) О предлогу за обезбеђивање доказа решењем одлучује орган који води поступак.


(8) Кад се обезбеђивање доказа предлаже пре покретања поступка или после коначности или
правноснажности решења, о предлогу одлучује орган на чијем се подручју налази ствар која треба да се
разгледа или борави лице које треба да се саслуша.


(9) Докази се изводе пред органом који је одлучио о предлогу за обезбеђење доказа.


ДЕО ПЕТИ


РЕШЕЊЕ И ЗАКЉУЧАК


I. ОСНОВНЕ ОДРЕДБЕ О РЕШЕЊУ


Појам решења


Члан 136.


(1) Решењем се одлучује о праву, обавези или правном интересу странке.


(2) Решење се доноси и у другим случајевима који су овим законом одређени.


Решење колегијалног органа


Члан 137.


(1) Колегијални орган доноси решење већином гласова укупног броја чланова, ако друкчије није
прописано.


(2) Код подељеног броја гласова, одлучује глас председавајућег колегијалног органа.


Заједничко решење


Члан 138.


(1) Кад је прописано да орган доноси решење уз претходну сагласност другог органа, решење се доноси
пошто други орган да сагласност и у њему се наводи акт којим је она дата.


(2) Кад је прописано да орган доноси решење уз накнадну сагласност другог органа, орган сачињава
решење и доставља га са списима другом органу, који посебним актом даје сагласност. Решење је донето када је
други орган дао накнадну сагласност.


(3) Када је прописано да се решење доноси уз мишљење другог органа, решење не може да се донесе док
се мишљење не прибави.


(4) Орган је дужан да претходну или накнадну сагласност или мишљење достави органу који доноси
решење, у року од 30 дана од дана пријема захтева. Ако орган не поступи у том року сматраће се да је дао
сагласност, односно мишљење, осим ако посебним законом није друкчије предвиђено.


Делимично, допунско и привремено решење


Члан 139.







(1) Кад се у поступку одлучује о више питања, а само нека су сазрела за одлучивање орган може само о
њима да донесе решење (делимично решење).


(2) Кад решењем није одлучено о свим питањима орган може, на захтев странке или по службеној
дужности, донети решење о питањима о којима није одлучено (допунско решење).


(3) Ако према околностима случаја треба да се пре окончања поступка привремено уреде спорна питања
или односи, доноси се решење које се заснива на чињеницама које су познате у време доношења решења
(привремено решење).


(4) Доношење привременог решења по предлогу странке орган може условити давањем обезбеђења за
штету која би могла, услед извршења тог решења, настати за супротну странку, ако захтев предлагача не буде
усвојен.


(5) Решењем којим се окончава поступак орган укида привремено решење, ако законом није друкчије
предвиђено.


(6) Делимично, допунско и привремено решење, у погледу правних средстава и извршења, сматрају се као
самостална решења.


II. ОБЛИК И ДЕЛОВИ РЕШЕЊА


Облик решења


Члан 140.


Решење се доноси у писаном облику (електронски или папирни документ), а изузетно у усменом облику.


Делови и садржина решења


Члан 141.


(1) Решење у писаном облику садржи увод, диспозитив (изреку), образложење, упутство о правном
средству, потпис овлашћеног службеног лица и печат органа или други вид потврде о аутентичности.


(2) Увод садржи назив и адресу органа који доноси решење и пропис о његовој надлежности, број и датум
решења, лично име или назив странке и њених заступника и њихово пребивалиште или седиште и кратко
назначење предмета поступка. Ако решење не доноси руководилац органа, већ овлашћено службено лице, увод
садржи и његово лично име и правни основ његовог овлашћења.


(3) Диспозитив садржи кратку и јасну одлуку. По потреби, може да се подели у више тачака. У посебне
тачке уносе се рок, услов или налог, кад их решење, у складу са законом, садржи, назнака да жалба не одлаже
извршење решења и одлука о трошковима поступка.


(4) Образложење мора да буде разумљиво и да садржи кратко излагање захтева странке, чињенично стање
и доказе на основу којих је оно утврђено, разлоге који су били одлучујући код оцене сваког доказа, прописе и
разлоге који, с обзиром на утврђено чињенично стање, упућују на одлуку из диспозитива и разлоге зашто није
уважен неки захтев или предлог. Образложење садржи и разлоге због којих је орган одступио од решења која је
раније доносио у истим или сличним управним стварима. Ако је одлучено по слободној оцени, образложење
садржи и пропис који орган овлашћује на то, разлоге којима се руководио при одлучивању и у којим границама
и с којим циљем је применио овлашћење да одлучује по слободној оцени. Ако жалба не одлаже извршење
решења, образложење садржи и позивање на закон који то предвиђа.


(5) У упутству о правном средству странка се обавештава да ли против решења може да се изјави жалба
или покрене управни спор. Ако може да се изјави жалба, упутство садржи назив органа коме се жалба
изјављује, назив органа коме се жалба предаје и у ком року, висину таксе која се плаћа и да жалба може да се
изјави усмено на записник код органа против чијег решења се изјављује. Ако може да се покрене управни спор,
упутство садржи назив и седиште суда коме се подноси тужба, рок у коме се подноси тужба и висину таксе која
се плаћа.


(6) Странка којој је дато погрешно упутство о правном средству може да поступи по прописима или по
упутству, због чега не сме да трпи штетне последице. Кад није било никаквог упутства или је било непотпуно,
странка може да поступи по важећим прописима или да у року од осам дана од када је обавештена о решењу
захтева допуну решења.


(7) Решење потписује овлашћено службено лице које га доноси, односно руководилац органа.


(8) Решење које је донео колегијални орган потписује председавајући, ако друкчије није прописано.


(9) Изузетно, типско решење се не потписује, већ се уместо потписа ставља факсимил или одштампано
лично име овлашћеног службеног лица.







Решење у виду забелешке на спису


Члан 142.


Решење може да садржи само диспозитив у виду забелешке на спису ако се у мање значајним
једностраначким управним стварима усваја захтев странке, а не дира у јавни интерес или интерес трећих лица и
ако друкчије није прописано.


Усмено решење


Члан 143.


(1) Усмено решење доноси се кад се предузимају хитне мере у јавном интересу, да би се обезбедио јавни
ред и мир и јавна безбедност или отклонила непосредна опасност по живот или здравље људи или имовину.


(2) На захтев странке, ако је поднет у року од 60 дана од доношења усменог решења, орган мора да изради
и достави странци писмено решење у року од осам дана од постављања захтева.


III. ИСПРАВЉАЊЕ ГРЕШАКА У РЕШЕЊУ


Члан 144.


(1) Орган увек може да исправи своје решење или његове оверене преписе и уклони грешке у именима или
бројевима, писању или рачунању и друге очигледне нетачности.


(2) Решење о исправци почиње да производи правна дејства од када и решење које се исправља, али ако је
исправка неповољна по странку – од када странка буде обавештена о исправци.


IV. РОК ЗА ИЗДАВАЊЕ РЕШЕЊА


Члан 145.


(1) Издавање решења је доношење и обавештавање странке о донетом решењу.


(2) Кад је поступак покренут по захтеву странке или по службеној дужности, а у интересу странке, и када
се о управној ствари одлучује у поступку непосредног одлучивања, орган је дужан да изда решење најкасније у
року од 30 дана од покретања поступка.


(3) Кад је поступак покренут по захтеву странке или по службеној дужности, а у интересу странке, и када
се о управној ствари не одлучује у поступку непосредног одлучивања, орган је дужан да изда решење
најкасније у року од 60 дана од покретања поступка.


V. ЗАКЉУЧАК


Члан 146.


(1) Закључак је управни акт којим орган управља поступком и који се доноси кад овим законом није
одређено да се доноси решење.


(2) Закључак се доноси у усменом облику, а у писаном облику – кад странка то затражи или је то
неопходно ради правилног вођења поступка.


(3) Против закључка није дозвољена жалба, нити се може покренути управни спор.


(4) Закључак се може побијати жалбом, односно тужбом против решења.


(5) На закључак се сходно примењују одредбе овог закона о решењу.


ДЕО ШЕСТИ


ПРАВНА СРЕДСТВА


I. ПРИГОВОР


Право на приговор и рок за изјављивање приговора







Члан 147.


(1) Приговор може да се изјави због неиспуњења обавеза из управног уговора (члан 25. овог закона), због
управне радње (члан 28. овог закона) и због начина пружања јавних услуга (члан 32. овог закона), ако не може
да се изјави друго правно средство у управном поступку.


(2) Приговор се изјављује у року од:


1) шест месеци од пропуштања органа да испуни обавезу из управног уговора;


2) 15 дана од предузимања управне радње или од пропуштања да се управна радња предузме;


3) 15 дана од када се јавна услуга не пружа тако да обезбеди уредно и квалитетно, под једнаким условима,
остваривање права и задовољавање потреба корисника.


Изјављивање приговора и поступање по приговору


Члан 148.


(1) Приговор се изјављује руководиоцу органа на чије се поступање односи, који и одлучује о приговору.


(2) На приговор се сходно примењују одредбе овог закона о облику и садржини жалбе.


(3) Руководилац органа утврђује чињенично стање и испитује законитост и правилност поступања органа.


Одлучивање о приговору


Члан 149.


(1) О приговору се одлучује решењем, које се издаје у року од 30 дана од пријема приговора.


(2) Руководилац органа одбацује приговор који није благовремен или дозвољен, који је изјавило
неовлашћено лице и који није уређен у року који је одредио (члан 59. став (2) овог закона), одбија приговор
ако није основан или усваја приговор ако је основан.


(3) Решењем којим се усваја приговор:


1) одређује се даљи начин испуњења обавеза органа из управног уговора и одлучује о захтеву за накнаду
штете – ако је приговор изјављен поводом управног уговора;


2) обуставља се предузимање управне радње и одређује начин на који се отклањају њене последице или се
налаже предузимање управне радње – ако је приговор изјављен због управне радње;


3) налаже се предузимање законом одређених мера ради отклањања недостатака у пружању јавне услуге –
ако је приговор изјављен због начина пружања јавних услуга.


Овлашћења органа у поступку по жалби против решења о приговору


Члан 150.


Орган који одлучује о жалби против решења о приговору има овлашћења као орган који је одлучивао о
приговору (члан 149. овог закона).


II. ЖАЛБА


1. Основне одредбе


Право на жалбу


Члан 151.


(1) Против решења првостепеног органа странка има право на жалбу, ако жалба није законом искључена.


(2) Против решења Владе не може се поднети жалба.


(3) Странка има право на жалбу ако решење није издато у законом одређеном року.


(4) Странка има право на жалбу и у другим случајевима који су законом прописани.







(5) Странка нема право на жалбу ако је посебним законом предвиђено да се неиздавање решења у законом
одређеном року сматра усвајањем захтева странке.


(6) Против првостепеног решења жалбу може поднети свако лице на чија права, обавезе или правне
интересе може да утиче исход управног поступка, у року у коме жалбу може поднети странка.


(7) Други органи и организације могу поднети жалбу против решења ако су на то овлашћени законом.


Обавештење о донетом решењу лицу коме није признато својство странке


Члан 152.


(1) Орган је дужан да лице коме је одбијен захтев за признавање својства странке обавести о решењу које
је донео.


(2) Обавештење садржи број решења и назив органа који га је донео, које су странке учествовале у
поступку, текст диспозитива решења и поуку о правном средству против решења.


(3) О њему се лице обавештава према одредбама овог закона о достављању.


Рок за жалбу


Члан 153.


(1) Жалба се подноси у року од 15 дана од обавештавања странке о решењу, ако законом није друкчије
прописано.


(2) Кад орган не изда решење у законом прописаном року жалба може да се поднесе после истека тог рока,
а најкасније у року од годину дана од истека тог рока.


Одложно дејство жалбе


Члан 154.


(1) Решење не може да се изврши док не истекне рок за жалбу, ако законом није друкчије прописано.


(2) Жалба одлаже извршење решења и док жалилац не буде обавештен о решењу којим је одлучено о
жалби, ако законом није друкчије прописано.


(3) Кад у поступку учествују две или више странака са истим захтевима, жалба макар и једне странке
одлаже извршење решења према свакој.


Одступања од одложног дејства жалбе


Члан 155.


(1) Усмено решење извршава се и пре истека рока за жалбу и после подношења жалбе.


(2) Решење се, изузетно, извршава пре истека рока за жалбу, као и после подношења жалбе, ако би
одлагање извршења странци нанело ненадокнадиву штету или теже угрозило јавни интерес.


Одрицање од права на жалбу


Члан 156.


(1) Странка може да се одрекне права на жалбу од када је обавештена о решењу до истека рока за жалбу.


(2) Одрицање од права на жалбу не може да се опозове.


(3) Само ако се све странке и лице коме је одбијен захтев за признавање својства странке у првостепеном
поступку одрекну права на жалбу, решење постаје коначно и правноснажно.


Одустанак од жалбе


Члан 157.


(1) Жалилац може одустати од жалбе док не буде обавештен о решењу којим је одлучено о жалби.







(2) Одустанак од жалбе не може да се опозове.


(3) Кад жалилац одустане од жалбе, поступак по жалби обуставља се решењем које садржи и трошкове
поступка по жалби.


Разлози због којих решење може да се побија


Сви  разлози


Члан 158.


(1) Решење може да се побија:


1) због тога што у њему није уопште или није правилно примењен закон, други пропис или општи акт;


2) због тога што га је донео ненадлежни орган;


3) због погрешно или непотпуно утврђеног чињеничног стања;


4) због тога што је из утврђених чињеница изведен неправилан закључак о чињеничном стању;


5) због повреде правила поступка;


6) због тога што су прекорачене границе овлашћења при одлучивању по слободној оцени или због тога што
решење није донето сагласно циљу због кога је то овлашћење дато;


7) због тога што није правилно примењено овлашћење за одлучивање по слободној оцени;


8) због тога што није донето сагласно гарантном акту.


Садржина жалбе


Члан 159.


(1) У жалби се мора навести решење које се побија и означити назив органа који га је донео, као и број и
датум решења и потпис жалиоца. Довољно је да жалилац у жалби изложи у ком је погледу незадовољан
решењем, али жалбу не мора посебно образложити.


(2) У жалби се могу износити нове чињенице и нови докази, али је жалилац дужан да образложи због чега
их није изнео у првостепеном поступку.


(3) И кад поднесак није означен као жалба, сматра се као жалба ако из његове садржине произлази јасна
намера странке да побија решење.


Предавање жалбе првостепеном органу


Члан 160.


(1) Жалба се предаје првостепеном органу у довољном броју примерака за орган и противну странку.


(2) Ако је жалба предата другостепеном органу, он је одмах прослеђује првостепеном органу.


(3) Жалба која је у року предата другостепеном органу сматра се благовременом.


Предавање жалбе другостепеном органу


Члан 161.


(1) Жалба која је поднета зато што решење није издато у законом одређеном року предаје се
другостепеном органу.


(2) Жалба се предаје другостепеном органу и кад првостепени орган не изда у законом одређеном року
уверење или другу исправу о чињеницама о којима се води службена евиденција, кад првостепени орган у
законом одређеном року не одлучи о захтеву за разгледање списа и у другим случајевима који су законом
предвиђени.


2. Поступање првостепеног органа по жалби


Одбацивање жалбe







Члан 162.


(1) Првостепени орган решењем одбацује жалбу која није благовремена, није дозвољена, коју је поднело
неовлашћено лице или која није уређена у року који је орган одредио (члан 59. став (2) овог закона).


(2) Жалба не може бити одбачена због тога што не садржи разлоге због којих се решење побија (члан 159.
овог закона).


(3) Против решења којим је жалба одбачена може да се изјави жалба у року од осам дана од обавештавања
странке о решењу. Жалба се предаје другостепеном органу који, ако сматра да је жалба основана, истовремено
одлучује и о жалби која је била одбачена.


Поништавање побијаног решења од стране првостепеног органа


Члан 163.


(1) Првостепени орган поништава побијано решење ако оно садржи неки од разлога за поништавање из
члана 183. став (1) тач. 1)–6) овог закона.


(2) Жалба против решења којим је првостепени орган поништио побијано решење предаје се другостепеном
органу, који одлучује о жалби.


Достављање жалбе на одговор


Члан 164.


(1) Ако жалба не буде одбачена нити побијано решење поништено из разлога предвиђених у члану 183.
став (1) тач. 1)–6) овог закона, жалба се доставља противној странци на одговор.


(2) Противна странка доставља одговор у року који одреди орган, а који не може бити краћи од осам ни
дужи од 15 дана.


Удовољавање жалбеном захтеву


Члан 165.


(1) Првостепени орган може да замени ожалбено решење како би удовољио жалбеном захтеву. Новим
решењем се побијано решење поништава, ако законом није друкчије прописано.


(2) Првостепени орган може да допуни поступак ако нађе да је то неопходно.


(3) Против новог решења може се поднети жалба, која се предаје другостепеном органу.


Прослеђивање жалбе другостепеном органу


Члан 166.


(1) Ако првостепени орган не одбаци жалбу, не поништи побијано решење из разлога предвиђених у члану
183. став (1) тач. 1)–6) овог закона, нити удовољи жалбеном захтеву, прослеђује жалбу другостепеном органу у
року од 15 дана од пријема жалбе, односно 30 дана од пријема жалбе ако је жалба послата на одговор противној
странци.


(2) Уз жалбу се прилажу списи, одговор противне странке на жалбу и одговор првостепеног органа на
жалбу.


(3) Првостепени орган је дужан да у одговору на жалбу оцени све наводе жалбе.


3. Поступање другостепеног органа по жалби


Одлучивање о жалби


Члан 167.


(1) Другостепени орган решењем одбацује жалбу која није благовремена, није дозвољена, коју је изјавило
неовлашћено лице или која није уређена у року који је орган одредио (члан 59. став (2) овог закона).


(2) Ако жалбу не одбаци, другостепени орган може одбити жалбу, поништити решење у целини или
делимично и сам одлучити о управној ствари, поништити решење и вратити предмет првостепеном органу на







поновни поступак, или га изменити.


(3) Другостепени орган одлучује о жалби на основу чињеничног стања које је утврдио првостепени или
другостепени орган.


Границе испитивања побијаног решења


Члан 168.


(1) Другостепени орган испитује побијано решење у границама жалбеног захтева, пошто претходно утврди
да ли се жалбени захтев састоји од тражења да се побијано решење измени, да се поништи у целини или
делимично или да се поништи у целини или делимично уз доношење новог решења којим се друкчије одлучује о
управној ствари.


(2) Другостепени орган испитује постојање разлога за побијање решења који су наведени у жалби, а по
службеној дужности испитује постојање разлога за поништавање из члана 183. став (1) тач. 1)–6) овог закона и
надлежност првостепеног органа.


(3) Другостепени орган може да усвоји жалбени захтев и из разлога који нису наведени у жалби.


Измена побијаног решења у корист и на штету жалиоца


Члан 169.


(1) Другостепени орган може да измени побијано решење у корист жалиоца и мимо жалбеног захтева, али
само у оквиру захтева који је жалилац поставио у првостепеном поступку и ако тиме не вређа право трећих
лица.


(2) Другостепени орган може да измени побијано решење на штету жалиоца, али само из разлога за
поништавање из члана 183. став (1) овог закона или укидање решења из члана 184. овог закона.


Одбијање жалбе


Члан 170.


(1) Другостепени орган одбија жалбу ако нађе:


1) да је првостепени орган правилно спровео поступак и да је побијано решење законито и правилно;


2) да је у првостепеном поступку било недостатака који нису утицали на законитост и правилност побијаног
решења;


3) да је побијано решење засновано на закону, али из других разлога, а не оних који су наведени у
образложењу решења.


(2) Другостепени орган може у образложењу решења којим одбија жалбу да се позове на наводе из
образложења првостепеног решења.


Поништавање побијаног решења и одлучивање о жалбеном захтеву или управној ствари


Члан 171.


(1) Другостепени орган поништава побијано решење и прослеђује предмет надлежном органу ако нађе да је
побијано решење донео стварно ненадлежан орган.


(2) Другостепени орган сам или преко првостепеног или замољеног органа допуњава поступак ако нађе да
је чињенично стање погрешно или непотпуно утврђено или понавља цео поступак или његов део ако нађе да је
учињена повреда правила поступка која је утицала на законитост и правилност побијаног решења. У том случају
другостепени орган поништава побијано решење и сам одлучује о управној ствари ако нађе да се на основу
чињеница утврђених у допуњеном поступку мора решити друкчије него што је решена првостепеним решењем.


(3) Ако другостепени орган нађе да ће недостатке првостепеног поступка брже и економичније отклонити
првостепени орган, он ће својим решењем поништити првостепено решење и вратити предмет првостепеном
органу на поновни поступак. У том случају, другостепени орган је дужан да својим решењем укаже првостепеном
органу у ком погледу треба допунити поступак, а првостепени орган је дужан у свему да поступи по
другостепеном решењу и да, без одлагања, а најкасније у року од 30 дана од пријема предмета, донесе ново
решење. Против новог решења странка има право на жалбу.


(4) По поништавању побијаног решења другостепени орган ће проследити предмет на поновни поступак
првостепеном органу, само ако је потребно да се у тој управној ствари донесе ново решење.







(5) Другостепени орган поништава првостепено решење и сам одлучује о управној ствари и ако нађе да je у
побијаном решењу погрешно примењено материјално право или докази погрешно оцењени или да је из
утврђених чињеница изведен неправилан закључак о чињеничном стању или да није правилно примењено
овлашћење за одлучивање по слободној оцени.


Измена побијаног решења


Члан 172.


Ако другостепени орган нађе да је побијано решење законито и правилно, али да се циљ због кога је оно
донето може постићи и другим средствима повољнијим по странку, измениће првостепено решење у том смислу.


Жалба кад првостепени орган није издао решење у законом одређеном року


Члан 173.


(1) Кад првостепени орган није издао решење у законом одређеном року, другостепени орган захтева да му
првостепени орган саопшти зашто благовремено није издао решење. Ако другостепени орган нађе да
првостепени орган није издао решење у законом одређеном року из оправданог разлога, продужава рок за
издавање решења за онолико колико је трајао оправдани разлог, а најдуже за 30 дана.


(2) Ако другостепени орган нађе да не постоји оправдани разлог због кога решење није издато у законом
одређеном року, он сам одлучује о управној ствари или налаже првостепеном органу да изда решење у року не
дужем од 15 дана.


(3) Ако првостепени орган поново не изда решење у року који је одредио другостепени орган, он сам
одлучује о управној ствари.


Рок за одлучивање о жалби


Члан 174.


Решење којим се одлучује о жалби издаје се без одлагања, а најкасније у року од 60 дана од када је
предата уредна жалба, изузев ако законом није прописан краћи рок.


ДЕО СЕДМИ


ПОСЕБНИ СЛУЧАЈЕВИ УКЛАЊАЊА И МЕЊАЊА РЕШЕЊА


I. МЕЊАЊЕ И ПОНИШТАВАЊЕ РЕШЕЊА У ВЕЗИ СА УПРАВНИМ СПОРОМ


Члан 175.


Орган против чијег решења је благовремено покренут управни спор може до окончања управног спора, ако
уважава све захтеве тужбе, поништити или изменити своје решење из разлога због којих би суд могао да
поништи то решење, ако се тиме не вређа право странке у управном поступку или трећег лица.


II. ПОНАВЉАЊЕ ПОСТУПКА


Разлози за понављање поступка


Члан 176.


(1) Поступак који је окончан решењем против којег не може да се изјави жалба (коначно решење) понавља
се:


1) ако се сазна за нове чињенице или стекне могућност да се изведу нови докази који би, сами или у вези
са раније изнетим чињеницама или изведеним доказима, могли да доведу до друкчијег решења;


2) ако се решење повољно по странку заснива на неистинитим тврдњама странке којима је овлашћено
службено лице доведено у заблуду;


3) ако је решење донело неовлашћено лице, или је поступак водило или у њему одлучивало неовлашћено
лице или лице које је морало бити изузето;







4) ако колегијални орган није одлучивао у прописаном саставу или ако за решење није гласала прописана
већина чланова колегијалног органа;


5) ако лицу које је могло да има својство странке није пружена прилика да учествује у поступку;


6) ако странка није била заступана сагласно закону;


7) ако странци или другом учеснику у поступку није омогућено да прати ток поступка сагласно члану 55.
овог закона;


8) ако је решење донето на основу лажне исправе или лажног исказа сведока или вештака или као
последица другог кривичног дела;


9) ако се решење заснива на пресуди суда или одлуци другог органа која је касније правноснажно
преиначена, укинута или поништена;


10) ако је надлежни орган накнадно и у битним тачкама друкчије правноснажно одлучио о претходном
питању на коме је решење засновано;


11) ако је Уставни суд у истој управној ствари, у поступку по уставној жалби утврдио повреду или
ускраћивање људског или мањинског права и слободе зајемчене Уставом, а истовремено није поништио
оспорено решење;


12) ако је Европски суд за људска права у истој управној ствари накнадно утврдио да су права или слободе
подносиоца представке повређена или ускраћена.


(2) Разлози из става (1) тач. 1), 3), 5) и 7) овог члана могу бити разлог за понављање поступка на захтев
странке само ако није без своје кривице могла да их изнесе у ранијем поступку.


(3) Разлози из става (1) тач. 3)–7) овог члана не могу бити разлози за понављање поступка ако их је
странка без успеха изнела у ранијем поступку.


Иницијатива за понављање поступка


Члан 177.


(1) Понављање поступка може да захтева странка.


(2) Орган који је донео коначно решење може да понови поступак по службеној дужности.


Рокови за понављање поступка


Члан 178.


(1) Странка може да захтева понављање поступка у року од 90 дана од сазнања за разлог за понављање,
односно у року од шест месеци од објављивања одлуке Уставног суда или Европског суда за људска права у
„Службеном гласнику Републике Србије”.


(2) Исти рокови важе и ако се поступак понавља по службеној дужности.


(3) Престао је да важи (види Одлуку УС – 2/2023-44).


Захтев за понављање поступка


Члан 179.


(1) Странка мора да у захтеву за понављање поступка учини вероватним разлоге због којих захтева
понављање поступка.


(2) Захтев за понављање поступка увек се предаје првостепеном органу.


(3) Првостепени орган доставља захтев са списима другостепеном органу, ако је другостепени орган
надлежан да одлучује о захтеву.


Одлагање извршења решења


Члан 180.


(1) Захтев за понављање поступка не одлаже извршење коначног решења.

(2) Изузетно, ако би извршење странци нанело штету која би тешко могла да се надокнади, а одлагање
извршења није противно јавном интересу, нити би нанело већу или ненадокнадиву штету противној странци или
трећем лицу, орган који одлучује о захтеву за понављање поступка може решењем одложити извршење
коначног решења.


Решавање о понављању поступка


Члан 181.


(1) О захтеву за понављање поступка одлучује орган који је донео коначно решење. Исти орган понавља
поступак по службеној дужности.


(2) Надлежни орган решењем одбацује захтев који није благовремен, није дозвољен или који је изјављен
од неовлашћеног лица или у коме разлог за понављање поступка није учињен вероватним. Ако не одбаци
захтев, даље испитује да ли је разлог за понављање поступка могао да доведе до друкчијег решења и, ако нађе
да није, решењем одбија захтев.


(3) Ако надлежни орган не одбаци, нити одбије захтев за понављање поступка, решењем дозвољава
понављање поступка и одређује обим понављања.


(4) Решење којим се дозвољава понављање поступка одлаже извршење коначног решења.


Поновљени поступак


Члан 182.


(1) Радње у поновљеном поступку предузима орган који је дозволио понављање поступка.


(2) Изузетно, другостепени орган може наложити првостепеном органу да уместо њега предузме радње у
поновљеном поступку ако првостепени орган може да их брже и економичније предузме. При томе, другостепени
орган одређује рок у коме је првостепени орган дужан да предузме радње и достави му списе.


(3) По понављању поступка, надлежни орган може оставити на снази коначно решење или донети ново
решење којим се, с обзиром на околности случаја, коначно решење поништава или укида.


III. ПОНИШТАВАЊЕ КОНАЧНОГ РЕШЕЊА


Члан 183.


(1) Другостепени орган или надзорни орган решењем ће на захтев странке или по службеној дужности у
целини или делимично поништити коначно решење:


1) ако је донето у ствари из судске надлежности или у ствари о којој се не одлучује у управном поступку;


2) ако би се његовим извршењем могло проузроковати неко кривично дело;


3) ако његово извршење уопште није могуће;


4) ако је донето без захтева странке (члан 90. став (5) овог закона), а странка накнадно није изричито или
прећутно пристала на решење;


5) ако је донето као последица принуде, изнуде, уцене, притиска или других недозвољених радњи;


6) ако садржи неправилност која је по изричитој законској одредби предвиђена као разлог ништавости;


7) ако је решење донео стварно ненадлежни орган, изузев Владе, а није реч о разлогу за поништавање из
тачке 1) овог става;


8) ако је у истој управној ствари раније донето правноснажно решење којим је управна ствар друкчије
решена;


9) ако приликом доношења решења није правилно спроведен поступак за давање претходне или накнадне
сагласности или мишљења другог органа (члан 138. овог закона);


10) ако је решење донео месно ненадлежни орган;


11) ако решење уопште не садржи или садржи погрешно упутство о правном средству.


(2) Решење ће се поништити увек због разлога наведених у тач. 1)–6), у року од пет година од коначности
решења због разлога наведених у тач. 7)–9), и у року од годину дана од коначности решења због разлога
наведених у тач. 10) и 11).







(3) Другостепени орган или надзорни орган ће решењем, по службеној дужности, у целини или делимично
поништити коначно решење ако у њему није уопште или није правилно примењен материјални закон, други
пропис или општи акт. Решење ће се поништити у року од годину дана од коначности решења.


(4) Ако не постоји другостепени орган и надзорни орган решење ће, сагласно ст. (1)–(3) овог члана,
поништити орган који је донео коначно првостепено решење.


IV. УКИДАЊЕ РЕШЕЊА


Члан 184.


(1) Другостепени орган или надзорни орган решењем може на захтев странке или по службеној дужности у
целини или делимично укинути решење:


1) ако је оно постало извршно, а укидање је потребно ради отклањања тешке и непосредне опасности по
живот и здравље људи, јавну безбедност, јавни мир и јавни поредак или ради отклањања поремећаја у
привреди, ако сврха укидања не може успешно да се отклони другим средствима којима се мање дира у стечена
права;


2) ако је оно постало правноснажно, а то тражи странка на чији је захтев донето, а укидање није противно
јавном интересу, нити интересу трећих лица;


3) кад је то посебним законом одређено.


(2) Ако не постоји другостепени орган или надзорни орган, орган који је донео првостепено решење
укинуће, на захтев странке или по службеној дужности, решење у целини или делимично.


V. ПОНИШТАВАЊЕ, УКИДАЊЕ ИЛИ МЕЊАЊЕ ПРАВНОСНАЖНОГ РЕШЕЊА НА ПРЕПОРУКУ ЗАШТИТНИКА
ГРАЂАНА


Члан 185.


(1) На препоруку Заштитника грађана орган може, ради усклађивања са законом, новим решењем да
поништи, укине или измени своје правноснажно решење, ако странка о чијим је правима или обавезама
одлучено, као и противна странка, на то пристану и ако се тиме не вређа интерес трећег лица. Ако орган не
сматра да треба да поступи по препоруци Заштитника грађана, њега одмах о томе обавештава.


(2) Поништавање, укидање или мењање решења на препоруку Заштитника грађана није ограничено роком.


VI. ЗАЈЕДНИЧКЕ ОДРЕДБЕ


Рок за издавање решења


Члан 186.


Решење донесено у поновљеном поступку, о поништавању коначног решења и укидању решења издаје се
најкасније у року од 60 дана од покретања поступка.


Правне последице поништавања и укидања решења


Члан 187.


(1) Поништавањем решења уклањају се све правне последице које је решење произвело и оно се
онемогућава да даље производи правне последице.


(2) Укидањем решења не уклањају се правне последице које је решење већ произвело, већ се решење
онемогућава да даље производи правне последице.


(3) Странка која трпи стварну штету услед укидања извршног решења ради отклањања тешке или
непосредне опасности по живот и здравље људи, јавну безбедност, јавни мир и јавни поредак или ради
отклањања поремећаја у привреди, има право на накнаду претрпљене штете, осим накнаде за изгубљену добит.


Правна средства


Члан 188.


(1) На решења донесена у посебним случајевима уклањања и мењања решења, изузев у случају мењања и
поништавања решења у вези са управним спором, може се поднети жалба.







(2) Изузетно, против решења којим се дозвољава понављање поступка није дозвољена жалба.


Дужност обавештавања


Члан 189.


Орган који сазна за решење које садржи разлог за понављање поступка или за поништавање и укидање
решења, дужан је да о томе одмах обавести орган који је надлежан да по службеној дужности покрене
одговарајући поступак, као и јавног тужиоца.


ДЕО ОСМИ


ИЗВРШЕЊЕ


I. ОСНОВНЕ ОДРЕДБЕ


Извршност решења


Члан 190.


(1) Решење које је донето у управном поступку извршава се кад постане извршно.


(2) Решење првостепеног органа постаје извршно:


1) истеком рока за жалбу, ако жалба није изјављена;


2) обавештавањем странке, ако жалба није дозвољена;


3) обавештавањем странке, ако жалба не одлаже извршење решења;


4) кад се све странке одрекну права на жалбу;


5) обавештавањем странке о решењу, којим се жалба одбацује или одбија.


(3) Решење другостепеног органа постаје извршно кад странка буде обавештена о њему.


(4) Ако је у извршном решењу одређено да странка може предузети радњу која се извршава у одређеном
року, решење се извршава када рок истекне. Ако у извршном решењу није одређен рок, решење се извршава
када истекне 15 дана од када је постало извршно.


(5) Извршење може да се спроведе и на основу поравнања, али само против лица које је закључило
поравнање.


Управно и судско извршење


Члан 191.


(1) Решење се извршава ради остваривања новчаних или неновчаних обавеза.


(2) Неновчане обавезе извршавају се управним путем (управно извршење), а новчане обавезе – судским
путем (судско извршење) ако законом друкчије није одређено.


(3) Управно извршење спроводи се сагласно закону.


II. УПРАВНО ИЗВРШЕЊЕ


1. Основне одредбе


Извршеник и тражилац извршења


Члан 192.


(1) Извршење се спроводи према лицу које је обавезано да испуни неку обавезу (извршеник).


(2) Извршење које је у интересу странке спроводи се на предлог странке (тражилац извршења).


(3) Извршење се спроводи по службеној дужности ако то налаже јавни интерес.







Надлежност за спровођење извршења


Члан 193.


(1) Извршење спроводи орган који је донео првостепено решење.


(2) Ако је прописано да он не спроводи извршење, а ниједан други орган није на то овлашћен, извршење
спроводи првостепени орган на чијем подручју се налази пребивалиште, боравиште или седиште извршеника, а
у чијем су делокругу послови опште управе.


(3) Министарство надлежно за унутрашње послове, сагласно одредбама закона којим се уређује област
унутрашњих послова, или други орган који је овлашћен да пружи помоћ у извршењу, дужни су да органу, на
његов захтев, пруже помоћ у спровођењу извршења.


Начин и време извршења


Члан 194.


(1) Ако извршење може да се спроведе на више начина, при избору начина извршења орган се придржава
начела сразмерности (члан 6. овог закона).


(2) Извршење се спроводи радним даном од 7,00 до 20,00 сати.


(3) Ако постоји опасност од одлагања и ако је орган који спроводи извршење издао писани налог,
извршење може да се спроводи и у дан када се не ради, као и после 20 сати.


2. Поступак извршења


Потврда о извршности


Члан 195.


Првостепени орган, ако није надлежан за спровођење извршења, на предлог тражиоца извршења или по
службеној дужности, ставља на решење које се извршава потврду да је постало извршно (потврда о извршности)
и решење одмах прослеђује органу који је надлежан за спровођење извршења.


Решење о извршењу и трошкови извршења


Члан 196.


(1) Орган који је надлежан за спровођење извршења издаје решење о извршењу по службеној дужности
или на предлог тражиоца извршења, у року од осам дана од подношења предлога.


(2) Решење о извршењу садржи утврђење о томе када је решење постало извршно, време, место и начин
извршења и налог тражиоцу извршења да унапред положи одређену суму новца за покривање трошкова
извршења.


(3) Решењем о извршењу може да се одреди додатни рок за извршење обавезе или да се обавеза изврши
одмах.


(4) О решењу о извршењу обавештава се извршеник и тражилац извршења ако је донето на његов предлог.


(5) Трошкове извршења сноси извршеник, о чему се по завршетку извршења доноси допунско решење.


Извршење преко других лица


Члан 197.


(1) Ако се извршеникова обавеза састоји од радње коју може предузети и друго лице, а извршеник радњу
не предузме у целини или је предузме делимично, радња се предузима преко другог лица, о трошку извршеника.


(2) У том случају орган који спроводи извршење решењем може наложити извршенику да положи износ
који је потребан за подмирење трошкова извршења, а да се обрачун накнадно сачини.


Извршење посредном принудом (путем новчаних казни)


Члан 198.







(1) Орган који спроводи извршење принудиће извршеника да испуни обавезе изрицањем новчане казне,
ако извршење преко другог лица није могуће или није погодно да се постигне сврха извршења. Новчана казна
изриче се решењем.


(2) Физичком лицу се новчана казна изриче у распону од половине просечне месечне зараде по
запосленом, са порезима и доприносима, која је остварена у Републици Србији у претходном месецу до две
просечне годишње зараде по запосленом, са порезима и доприносима, која је остварена у Републици Србији у
претходној години, према подацима органа надлежног за послове статистике, а правном лицу – у распону од
половине његових месечних прихода, до десет процената његових годишњих прихода које је остварио у
Републици Србији у претходној години.


(3) Новчана казна може поново да се изрекне све док извршеник не испуни обавезе из решења.


Извршавање новчаних казни


Члан 199.


(1) Новчане казне које су изречене према овом закону извршавају органи надлежни за извршавање
новчаних казни изречених за прекршаје.


(2) Новчана казна уплаћује се у корист буџета из којег се финансира орган који је изрекао новчану казну.


Извршење непосредном принудом


Члан 200.


(1) Извршење се спроводи непосредном принудом ако сврха извршења обавезе не може да се постигне
извршењем преко другог лица или изрицањем новчане казне.


(2) Непосредна принуда се примењује и ако извршење друкчије не може да се спроведе у потребном року,
а природа обавезе то дозвољава и пропис не забрањује.


Извршење усменог решења


Члан 201.


Усмено решење може да се изврши одмах, без доношења решења о извршењу.


Жалба и одлагање извршења


Члан 202.


(1) Против решења о извршењу у поступку управног извршења дозвољена је жалба, која не одлаже
извршење решења. Жалба је дозвољена и ако решење о извршењу није донето у року од осам дана од
подношења предлога за његово доношење.


(2) Жалба против решења о извршењу може се изјавити само на време, место и начин извршења. Жалба се
предаје другостепеном органу.


(3) На решење о извршењу може се поднети жалба у року од осам дана од обавештавања о решењу о
извршењу.


(4) Извршење може, на предлог извршеника или тражиоца извршења, да се одложи ако је против решења
које се извршава или решења о извршењу изјављена жалба или друго правно средство, а извршење би изазвало
ненадокнадиву штету, под условом да одлагање извршења није законом забрањено, нити противно јавном
интересу.


(5) Извршење се одлаже док се не одлучи о жалби или другом правном средству.


(6) О предлогу за одлагање извршења решењем хитно одлучује орган који је донео решење које се
извршава.


Обустављање извршења


Члан 203.


(1) Орган који спроводи извршење обуставља извршење ако је обавеза у целини извршена, ако извршење
уопште није било дозвољено, ако је управљено према лицу које није извршеник, ако тражилац извршења
одустане од предлога за извршење или ако је решење које се извршава поништено или укинуто.







(2) Извршење се обуставља решењем, по службеној дужности или на предлог странке.


(3) Решењем којим се обуставља извршење поништавају се предузете радње, изузев ако је решење које се
извршава укинуто или измењено.


Противизвршење


Члан 204.


(1) Кад је извршење спроведено, а решење које је извршено касније буде поништено или укинуто, лице
може да захтева да се њему врати што му је извршењем одузето, односно да захтева накнаду штете, или да се
ствар доведе у стање које произлази из новог решења.


(2) О захтеву решењем одлучује орган који је донео решење о извршењу.


3. Извршење ради обезбеђења


Услови за извршење ради обезбеђења


Члан 205.


(1) Ради обезбеђења извршења, на предлог странке или по службеној дужности, поједине радње извршења
могу да се предузму и пре него што решење постане извршно, ако би његово касније извршење могло бити
спречено или знатно отежано.


(2) Ако обавеза може принудно да се изврши само на предлог странке, она мора да учини вероватном
опасност од спречавања или знатног отежавања каснијег извршења, при чему орган може да предузимање
радњи извршења услови полагањем новчаног износа подобног да покрије штету која би могла настати противној
странци ако захтев странке не буде усвојен правноснажним решењем о управној ствари.


(3) Извршење ради обезбеђења може да се допусти и кад је обавеза противне странке утврђена или барем
учињена вероватном, ако постоји опасност да ће противна странка располагањем имовином, договором с трећим
лицима или на други начин спречити или знатно отежати извршење обавезе.


(4) О извршењу ради обезбеђења доноси се привремено решење о обезбеђењу.


Накнада штете


Члан 206.


Кад правноснажним решењем о управној ствари није утврђена обавеза ради чијег обезбеђења је донето
привремено решење о обезбеђењу или кад је предлог странке за доношење привременог решења о обезбеђењу
био неоснован из других разлога, странка је дужна да противној странци накнади штету насталу извршењем
привременог решења о обезбеђењу.


ДЕО ДЕВЕТИ


КАЗНЕНЕ ОДРЕДБЕ


Прекршајна одговорност


Члан 207.


Новчаном казном од 5.000 динара до 50.000 динара казниће се за прекршај овлашћено службено лице, у
смислу овог закона, које по службеној дужности не изврши увид у податке о чињеницама неопходним за
одлучивање о којима се води службена евиденција, не затражи их ради прибављања и не обради, односно које
на захтев органа који води поступак бесплатно не уступи податке о којима се води службена евиденција у року
од 15 дана или другом року одређеном законом (члан 103. ст. (1) и (2) овог закона).


Члан 208.


Новчаном казном од 5.000 динара до 50.000 динара казниће се за прекршај овлашћено службено лице, у
смислу овог закона, које не проследи жалбу са одговором првостепеног органа на жалбу и списима
другостепеном органу у року утврђеном овим законом (члан 166. ст. (1) и (2) овог закона), односно које не води
службену евиденцију о решавању у управним стварима (члан 211. овог закона).







ДЕО ДЕСЕТИ


СПРОВОЂЕЊЕ ЗАКОНА И ПРЕЛАЗНЕ И ЗАВРШНЕ ОДРЕДБЕ


I. СПРОВОЂЕЊЕ ЗАКОНА


Надзор


Члан 209.


(1) Надзор над спровођењем овог закона врши министарство надлежно за послове државне управе.


(2) Инспекцијски надзор над спровођењем овог закона врши управна инспекција, осим у питањима у вези
са извршавањем закона у области одбране и од значаја за одбрану и Војску Србије.


Одговорност овлашћеног службеног лица


Члан 210.


(1) Овлашћено службено лице у органу које води поступак одговорно је ако његовом кривицом дође до
неизвршавања одређених процесних радњи.


(2) Министарство надлежно за послове државне управе у вршењу надзора над применом овог закона и
други органи управе у обавези су да захтевају покретање дисциплинског поступка против овлашћеног службеног
лица, односно одговорног лица које по службеној дужности не изврши увид у чињенице о којима се води
службена евиденција, које на захтев органа који води поступак бесплатно не уступи податке о којима води
службену евиденцију у року утврђеном законом, не изда решење у року утврђеном законом или не достави
списе другостепеном органу или суду надлежном за управне спорове у роковима утврђеним законом.


Вођење евиденција


Члан 211.


(1) О решавању у управним стварима орган је дужан да води службену евиденцију.


(2) Службена евиденција садржи податке о броју поднетих захтева, броју поступака покренутих по
службеној дужности, начину и роковима решавања управних ствари у првостепеном и другостепеном поступку,
броју решења која су поништена или укинута и броју одбачених захтева странака и обустављених поступака.


(3) Наведени подаци воде се и исказују по управним областима.


II. ПРЕЛАЗНЕ И ЗАВРШНЕ ОДРЕДБЕ


Доношење прописа


Члан 212.


Влада ће донети пропис из члана 42. став (6) овог закона, истеком девет месеци од дана ступања на снагу
овог закона.


Окончање започетих поступака


Члан 213.


(1) Поступци који до почетка примене овог закона нису окончани, окончаће се према одредбама закона
који се примењивао до почетка примене овог закона.


(2) Ако после почетка примене овог закона решење првостепеног органа буде поништено или укинуто,
даљи поступак спроводи се према одредбама овог закона.


Обавеза усклађивања посебних закона


Члан 214.







(1) Посебни закони којима су уређена поједина питања управног поступка у појединим управним
областима, ускладиће се са одредбама овог закона (члан 3. овог закона) до 1. јуна 2018. године.


(2) Влада ће образовати Координационо тело у року од 90 дана од дана ступања на снагу овог закона ради
процене усклађености посебних закона са одредбама овог закона.


(3) Министарство надлежно за послове државне управе ће обављати стручне и административне послове за
потребе Координационог тела у току поступка усклађивања.


Престанак важења одредаба других закона


Члан 215.


Одредбе закона и других прописа према којима се установљава обавеза за странку и другог учесника у
поступку да органу достављају податке о чињеницама о којима се води службена евиденција, супротно
одредбама чл. 9. и 103. овог закона, престају да важе истеком 90 дана од дана ступања на снагу овог закона.


Престанак важења претходног закона


Члан 216.


Даном почетка примене овог закона престаје да важи Закон о општем управном поступку („Службени лист
СРЈ”, бр. 33/97 и 31/01 и „Службени гласник РС”, број 30/10).


Ступање на снагу и почетак примене


Члан 217.


Овај закон ступа на снагу осмог дана од дана објављивања у „Службеном гласнику Републике Србије”, а
примењује се од 1. јуна 2017. године, изузев одредаба чл. 9, 103. и 207. овог закона које почињу да се
примењују истеком 90 дана од дана ступања на снагу овог закона.

ЗАКОН


о безбедности хране


"Службени гласник РС", број 41 од 2. јуна 2009, 17 од 14. марта 2019.


НАПОМЕНА ИЗДАВАЧА: Закон о изменама и допунама Закона о безбедности хране („Службени гласник РС“,
број 17/2019) ступио је на снагу осмог дана од дана објављивања у „Службеном гласнику Републике Србије”,
односно 22. марта 2019. године, а примењује се од 1. априла 2019. године (види члан 44. Закона - 17/2019-10)
(текст Закона пре измена и допуна из броја 17/2019 можете погледати са десне стране, у делу "Верзије
пречишћеног текста").


I. ОСНОВНЕ ОДРЕДБЕ


Предмет уређења


Члан 1.


Овим законом уређују се општи услови за безбедност хране и хране за животиње, обавезе и одговорности
субјеката у пословању храном и храном за животиње, систем брзог обавештавања и узбуњивања, хитне мере и
управљање кризним ситуацијама, хигијена и квалитет хране и хране за животиње.


Изузеци од примене


Члан 2.


Одредбе овог закона не односе се на примарну производњу хране, припрему, руковање, односно
складиштење хране за потребе сопственог домаћинства, као и на храну за животиње које не служе за
производњу хране.


Циљ закона


Члан 3.


Циљ овог закона је да обезбеди висок ниво заштите живота и здравља људи и заштиту интереса потрошача,
укључујући начело поштења и савесности у промету храном, узимајући у обзир када је то могуће заштиту
здравља и добробити животиња, као и здравља биља и заштите животне средине.


Значење појмова


Члан 4.


Поједини изрази употребљени у овом закону, имају следеће значење:


1) Анализа ризика јесте процес који се састоји од три међусобно повезане компоненте: процена ризика,
управљање ризиком и обавештавање о ризику;


2) Крајњи потрошач је лице које конзумира храну, а не користи храну у било којој фази пословања храном
(у даљем тексту: потрошач);


2а) Међународно прихваћени стандарди, смернице, водичи и препоруке јесу они који су
разрађени у оквиру Организације Уједињених нација за храну и пољопривреду (FAO), Светске
здравствене организације (WHO), Комисије Codex Alimentarius, Међународнe организацијe за заштиту
здравља животиња (ОIE), Међународне конвенције о заштити биља (IPPC), Eвропске и медитеранске
организације за заштиту биља (EPPO), Међународног удружења хемијских аналитичара (AOAC),
Међународног колаборативног савета за аналитику пестицида (CIPAC), Европске организације за
сарадњу и развој (OECD), Европске агенције за безбедност хране (EFSA), Међународне организације
за стандардизацију (ISO) и др.;*


3) Мониторинг јесте спровођење низа планираних активности које се односе на праћење или мерење, како
би се добио увид у правилну примену прописа о храни и храни за животиње, као и прописа из области здравља
и добробити животиња и здравља биља;


Редакцијски пречишћен текст







4) Нова храна јесте храна или састојци хране који се до сада нису користили у исхрани људи, осим
генетички* модификоване хране, прехрамбених адитива, прехрамбених арома*, помоћних средстава у
производњи и прехрамбених ензимских препарата*, који су одобрени за употребу у храни и храни за
животиње;


5) Обавештавање о ризику јесте међусобна размена података и мишљења кроз процес анализе ризика која
се односи на опасности и ризике, факторе ризика и уочавање ризика, између процењивача ризика, надлежних
за управљање ризиком, потрошача, субјеката у пословању храном или храном за животиње, научних и
високошколских установа, као и других заинтересованих страна, укључујући и објашњење резултата процене
ризика и основу за доношење одлука о управљању ризиком;


6) Објекат јесте грађевинска целина у којем се обавља делатност у било којој фази производње, прераде и
промета хране, односно хране за животиње;


7) Опасност јесте биолошки, хемијски или физички чинилац у храни или храни за животиње или стање
хране или хране за животиње, који могу потенцијално да изазову штетно дејство на здравље;


8) брисана је (види члан 1. Закона - 17/2019-10)


9) Пословање храном јесте свака делатност, јавна или приватна, која се обавља ради стицања добити или
не, у било којој фази производње, прераде и промета хране;


10) Пословање храном за животиње јесте свака делатност, јавна или приватна, која се обавља ради
стицања добити или не, у било којој фази производње, прераде и промета хране за животиње;


11) брисана је (види члан 1. Закона - 17/2019-10)


12) Примарна производња јесте производња, узгој и гајење примарних пољопривредних
производа, укључујући жетву, бербу или убирање плодова, мужа, узгој животиња пре клања, као и
лов, риболов и сакупљање самониклих плодова;*


13) Промет хране и хране за животиње јесте складиштење, дистрибуција, продаја, излагање ради продаје,
размена и уступање, било да је бесплатно или не, увоз, провоз и извоз, осим у научноистраживачке сврхе;


14) Промет на мало јесте руковање храном, односно њена прерада, припрема, складиштење, на месту
продаје или испоруке потрошачу, делатности припреме и послуживања хране, а нарочито у:


(1) продавницама, супермаркетима, мегамаркетима,


(2) објектима колективне исхране (кантине, болнице, вртићи, школе и сл.),


(3) објектима јавне исхране (јавне кухиње),


(4) угоститељским објектима, печењарама, објектима брзе хране, посластичарницама, пекарама,
као и кетеринг услуге и услуге испоруке готове хране;*


15) Промет на велико јесте руковање храном, њена прерада, припрема, складиштење на месту продаје или
испоруке, ради даље продаје или прераде (дистрибутивни центри);


16) Процена ризика јесте научно заснован процес који се састоји од четири фазе: утврђивање опасности,
дефинисање опасности, процена изложености и дефинисање ризика;


17) брисана је (види члан 1. Закона - 17/2019-10)


18) Ризик јесте фактор вероватноће штетног утицаја на здравље и озбиљност тог утицаја, као последице
постојања опасности;


19) Следљивост јесте могућност праћења хране, хране за животиње, животиња које служе за производњу
хране, сировина или супстанци намењених или за које се очекује да ће бити уграђене у храну или храну за
животиње, кроз све фазе производње, прераде и промета;


20) Субјект у пословању храном јесте правно или физичко лице, односно предузетник, одговорно за
испуњење законских услова за пословање храном којом управља;


21) Субјект у пословању храном за животиње јесте правно или физичко лице, односно предузетник,
одговорно за испуњење законских услова за пословање храном за животиње којом управља;


21а) Службена контрола јесте било који поступак контроле који надлежни орган спроводи ради
потврде усаглашености са прописима о безбедности хране и хране за животиње, као и са прописима
из области здравља и добробити животиња;*


22) Службени узорак јесте узорак хране или хране за животиње, или било које друге супстанце укључујући
и оне из природног окружења, које су важне за производњу, прераду и промет хране или хране за животиње
или за здравље животиња, здравље биља и квалитет хране или хране за животиње, узет од стране надлежног
инспектора или овлашћеног лица;







23) Управљање ризиком јесте процес утврђивања политике и мера, одвојен од процене ризика, који се
одвија разматрањем могућих алтернатива за поступање, уз консултацију са заинтересованим странама, као и
спровођење мера умањења ризика, заснован на процени ризика и релевантним подацима;


23а) Упутства или водичи јесу документа која се доносе од стране субјеката у пословању храном,
односно храном за животиње, њихових удружења, односно надлежног органа у циљу постизања
ефикасног система безбедности хране, односно хране за животиње;*


24) Хигијена хране, односно хране за животиње обухвата неопходне мере и услове контроле ризика и
осигурања безбедности хране, односно хране за животиње, у складу са њеном наменом;


25) Храна јесте свака супстанца или производ, прерађена, делимично прерађена или непрерађена, а
намењена је за исхрану људи или се оправдано може очекивати да ће се користити за људску употребу, осим:


(1) хране за животиње *,


(2) живих животиња, ако нису припремљене за стављање у промет ради исхране људи,


(3) биљака пре жетве, бербе или убирања плодова,


(4) медицинских производа,


(5) козметичких производа,


(6) дувана и дуванских производа,


(7) психоактивно контролисаних супстанци и прекурсора,*


(8) остатака (резидуа) и контаминената.


Храна јесте и пиће, гума за жвакање, као и било која супстанца наменски додата храни током припреме,
обраде или производње.


Храна јесте и вода за пиће, укључујући воду у оригиналној амбалажи (стона вода, минерална вода и
изворска вода), као и вода која се употребљава, односно додаје током припреме, обраде или производње хране.


Вода за пиће јесте вода у оригиналној амбалажи и вода за јавно снабдевање становништва;


26) Храна за животиње јесте свака супстанца или производ, прерађена, делимично прерађена или
непрерађена, а намењена је за исхрану животиња које служе за производњу хране;


27) Фаза производње, прераде и промета јесте било који део производње, прераде и промета, укључујући
увоз, примарну производњу хране, дораду, прераду, складиштење, транспорт, продају или снабдевање
потрошача, односно увоз, примарну производњу, дораду, прераду, складиштење, транспорт, продају и
снадбевање храном за животиње.

1. Подела хране


Члан 5.*


Храна се према пореклу дели на:*


1) храну животињског порекла;*


2) храну биљног порекла;*


3) мешовиту храну која садржи састојке биљног и животињског порекла;*


4) храну ни биљног, ни животињског порекла (минералне материје, со);*


5) нову храну;*


6) генетички модификовану храну и генетички модификовану храну за животиње, храну и храну
за животиње добијену од генетички модификованих организама, у складу са посебним прописом.*

2. Начела


1) Начело анализе ризика







Члан 6.


Ради постизања високог нивоа заштите здравља и живота људи, мере које се примењују, у складу са овим
законом, морају да се заснивају на анализи ризика, осим када то није примерено околностима или природи мере.


Процена ризика утврђује се узимајући у обзир расположиве научне доказе и нарочито мишљење Стручног
савета за процену ризика у области безбедности хране, и то на независан, објективан и транспарентан начин.


Управљање ризиком се заснива на резултатима процене ризика, начелу предострожности и другим
факторима важним за случај који се разматра.


2) Начело предострожности


Члан 7.


Када се после процене расположивих информација, утврди могућност штетног деловања на здравље, а нема
довољно научних података и информација за објективну процену ризика, могу се предузети привремене мере
управљања ризиком, ради обезбеђења високог нивоа заштите здравља у Републици Србији, које се примењују
до добијања нових научних информација неопходних за објективну процену ризика.


Мере из става 1. овог члана, морају да буду примерене, да не ограничавају трговину више него што је то
неопходно да се оствари циљ овог закона, као и да се води рачуна о техничкој и економској изводљивости мера
и другим факторима значајним за случај који се разматра.


Предузете мере морају да се поново размотре у разумном временском року у зависности од природе
идентификованог ризика по живот и здравље, врсте научних информација потребних за разјашњење научних
недоумица и за спровођење свеобухватније процене ризика.


3) Начело заштите интереса потрошача


Члан 8.


Интерес потрошача мора да се обезбеди до највишег нивоа заштите.


Субјекти у пословању храном дужни су да потрошачу обезбеде информације које дају могућност избора
производа на начин који неће да доведе потрошача у заблуду у погледу састава, својстава и намене производа.


4) Начела транспарентности


Обавештавање јавности


Члан 9.


Ако постоји основана сумња да би храна или храна за животиње могла представљати ризик по здравље
људи или животиња, Министарство пољопривреде, шумарства и водопривреде и Министарство здравља дужни су
да обавесте јавност о природи ризика по здравље.


Обавештење из става 1. овог члана мора да садржи податке о храни или храни за животиње, односно врсти
хране или хране за животиње, ризику који она представља, као и мере које се предузимају или ће се предузети
како би се спречио, смањио или елиминисао ризик.


Јавне  расправе


Члан 10.


Приликом припреме, оцене и измене прописа о храни, морају се обављати јавне расправе сходно важећим
прописима, уз непосредно или посредно учешће свих заинтересованих страна, осим у хитним случајевима када
то није могуће.


3. Надлежност


Члан 11.


Безбедност хране и хране за животиње на територији Републике Србије, у оквиру својих овлашћења
обезбеђују субјекти који се уписују у Централни регистар објеката и други субјекти у области безбедности хране
и хране за животиње.


Други субјекти из става 1. овог члана јесу:







1) Министарство пољопривреде, шумарства и водопривреде (у даљем тексту: Министарство) као централни
орган;


2) Министарство здравља (у даљем тексту: министарство надлежно за послове здравља);


3) лабораторије.


Субјекти из става 2. овог члана у вршењу послова у оквиру својих овлашћења користе службену ознаку.


Министар надлежан за послове пољопривреде (у даљем тексту: министар) ближе прописује облик,
величину, садржај и изглед службене ознаке, као и начин употребе службене ознаке, за субјекте из става 2.
тачка 1) овог члана, а министар надлежан за послове здравља за субјекте из става 2. тачка 2) овог члана.


4. Подела надлежности


Члан 12.*


Службене контроле у смислу овог закона, у области безбедности хране спроводе надлежна
министарства, и то:*


1) Министарство преко надлежних инспекција:*


(1) у свим фазама производње, прераде, промета на велико и промета на мало, укључујући увоз
и извоз хране биљног и животињског порекла, безалкохолна пића и мешовите хране и генетички
модификоване хране и генетички модификоване хране за животиње као и хране и хране за
животиње добијене од генетички модификованих организама, у складу са посебним прописом,*


(2) у свим фазама производње, прераде, промета хране за животиње (биљног и животињског
порекла), мешовите хране за животиње укључујући увоз и извоз,*


(3) у фази промета на мало хране животињског порекла у објектима регистрованим односно
одобреним од стране Министарства, као и у промету на мало свежег меса, млека, јаја, меда, рибе и
дивљачи у специјализованим објектима (касапнице, рибарнице и сл.), вина и алкохолних пића;*


2) Министарство надлежно за послове здравља преко надлежне санитарне инспекције:*


(1) у свим фазама производње, прераде и промета (промет на велико, промет на мало, увоз на
местима царињења и извоз), и то: нове хране, хране за специфичне популационе групе (храна за
одојчад и малу децу, храна за посебне медицинске намене, замене за комплетну дневну исхрану за
особе на дијети за мршављење), додатака исхрани (дијететски суплементи), хране са измењеним
нутритивним саставом (храна за особе интолерантне на глутен, замене за со за људску исхрану,
храна обогаћена витаминима, минералима и другим супстанцама са хранљивим или физиолошким
ефектом и др), соли за исхрану људи и производњу хране, прехрамбених адитива, прехрамбених
арома, прехрамбених ензима, помоћних средстава у производњи хране, воде за пиће која се
потрошачима испоручује путем јавног водоводног система или у оригиналној амбалажи (природне
минералне, изворске и стоне воде), као и вода која се употребљава, односно додаје током припреме,
обраде или производње хране, материјала и предмета намењених да дођу у контакт са храном,*


(2) у фази промета на мало све хране у објектима под санитарним надзором (кухиње у
предшколским и школским објектима, објектима ученичког и студентског стандарда, здравствене
заштите и социјалног старања).*


Министар прописује врсту хране и начин вршења службене контроле.*


Министар ближе прописује листу мешовите хране и начин вршења контроле те хране, а министар
надлежан за послове здравља ближе прописује услове за производњу и промет нове хране, као и
начин вршења контроле те хране.*

5. Одговорност


Члан 13.*


Субјекти у пословању храном и храном за животиње у свим фазама производње, прераде и
промета, у оквиру делатности коју обављају, дужни су да обезбеде да храна и храна за животиње
испуњава све услове прописане овим законом и прописима донетим на основу њега. *


Надлежни органи спроводе одредбе овог закона и прописа донетих на основу њега и врше
службену контролу да ли субјекти у пословању храном и храном за животиње испуњавају све услове
прописане овим законом и прописима донетим на основу њега.*

6. Међународне обавезе


Члан 14.


Међународне обавезе у области безбедности хране извршавају се у складу са стандардима, смерницама,
водичима и* препорукама релевантних међународних организација укључујући и комисију Codex
Alimentarius*, Споразумом о примени санитарних и фитосанитарних мера СТО (СПС Агреемент), међународним
конвенцијама и другим одговарајућим међународним споразумима и размењују се информације са другим
националним организацијама одговорним за безбедност хране.


Влада ближе прописује начин пружања информација и поступак обавештавања у складу са обавезама
преузетим Споразумом о санитарним и фитосанитарним мерама СТО.


Влада прописује начин успостављања и организације система у области безбедности и квалитета
хране, пружања информација и обавештавања о стандардима, смерницама и препорукама, у складу
са Codex Alimentarius.*

II. СУБЈЕКТИ У ОБЛАСТИ БЕЗБЕДНОСТИ ХРАНЕ И ХРАНЕ ЗА ЖИВОТИЊЕ КОЈИ СЕ УПИСУЈУ У ЦЕНТРАЛНИ
РЕГИСТАР ОБЈЕКАТА


1. Упис у Централни регистар објеката


Члан 15.


Производњом и прометом хране и хране за животиње може да се бави правно лице и предузетник који је
регистрован у Регистар привредних субјеката и који је уписан у Централни регистар објеката (у даљем тексту:
Централни регистар) који води Министарство.


Правно лице и предузетник из става 1. овог члана уписује се у Регистар привредних субјеката у складу са
законом којим се уређује регистрација привредних субјеката.


Производњом хране и хране за животиње која је намењена промету може да се бави и физичко лице у
складу са прописом којим се уређује област ветеринарства, односно област здравља биља, које је уписано у
Централни регистар.


У Централном регистру воде се подаци о:


1) одобреним објектима и


2) регистрованим објектима.


Објекти за производњу и промет хране и хране за животиње одобравају се или региструју, у складу са
посебним прописима.


Објекат за производњу и промет хране и хране за животиње, одобрен или регистрован, у складу са
посебним прописом, сматра се објектом уписаним у Централни регистар и подаци о томе воде се у Централном
регистру.


Ако посебним прописом из става 5. овог члана није предвиђено претходно утврђивање испуњености услова
за обављање одређене делатности, ти објекти се уписују у Централни регистар, на основу пријаве субјекта у
пословању храном и храном за животиње.


Правно лице и предузетник из става 1. овог члана не може да отпочне производњу и промет хране и хране
за животиње пре уписа у Централни регистар, односно у регистар утврђен посебним прописом, а физичко лице
из става 3. овог члана пре уписа у Централни регистар.


2. Садржина и начин вођења Централног регистра


Члан 16.


Подаци из Централног регистра су јавни.


Централни регистар се води у електронској форми и може се повезивати са другим базама и регистрима
Министарства, односно министарства надлежног за послове здравља.


Министар ближе прописује садржину и начин вођења Централног регистра.







3. Брисање из Централног регистра


Члан 17.


Правно лице, предузетник и физичко лице брише се из Централног регистра, ако донесе одлуку о
престанку обављања одређене делатности за које је уписан у Централни регистар или ако престане да испуњава
услове из члана 15. став 7. овог закона, односно услове прописане посебним прописима.


III. ОСТАЛИ СУБЈЕКТИ У ОБЛАСТИ БЕЗБЕДНОСТИ ХРАНЕ И ЊИХОВИ ОРГАНИЗАЦИОНИ ОБЛИЦИ


1. Дирекција за националне референтне лабораторије


Члан 18.


За послове лабораторијског испитивања и њима повезане стручне послове у ланцу хране оснива се
Дирекција за националне референтне лабораторије, као орган управе у саставу Министарства.


Дирекција за националне референтне лабораторије из става 1. овог члана има својство правног лица.


Дирекција за националне референтне лабораторије мора да буде aкредитована у складу са
стандардом SRPS ISO/IEC 17025 – „Општи захтеви за компетентност лабораторија за испитивање и
лабораторија за еталонирање”.*


*Службени гласник РС, број 17/2019


Послови Дирекције за националне референтне лабораторије


Члан 19.*


Дирекција за националне референтне лабораторије (у даљем тексту: Национална референтна
лабораторија) обавља послове у области безбедности хране, контроле квалитета и безбедности
млека и испитивања забрањених, недозвољених, штетних и непожељних супстанци у храни и храни
за животиње, здравља биља, семена и садног материјала и банке биљних гена.*


У оквиру Националне референтне лабораторије обављају се следећи послови:*


1) сарадња са националним лабораторијама других земаља;*


2) старање о успостављању јединствених критеријума и метода и спровођење стандарда за рад
овлашћених лабораторија;*


3) организовање по потреби упоредних тестова између званичних националних лабораторија и
вршење одговарајућег праћења таквог упоредног тестирања;*


4) размена информација добијених од националних лабораторија других земаља Министарству и
овлашћеним лабораторијама;*


5) обезбеђивање стручне и техничке помоћи Министарству за примену координисаних планова
контроле;*


6) имплементација, односно развијање методе тестирања у складу с међународним стандардима
уз обавезну валидацију;*


7) вршење услуга потврде анализе и суперанализе ако је то релевантно за потребе овлашћених
лабораторија;*


8) обезбеђивање и примењивање преко овлашћених лабораторија статистички креиране
контроле и праћења резултата;*


9) организовање упоредних тестова за овлашћене лабораторије у циљу јединствене примене
метода које примењују;*


10) пружање услуга из области статистике и информационих система овлашћеним
лабораторијама;*


11) обучавање особља у овлашћеним лабораторијама;*


12) припрема националних водича за узорковање и руковање узорцима ради спровођења
поуздане дијагнозе;*


13) припрема, одржавање и дистрибуција референтног материјала;*







14) учешће у међународним упоредним тестовима;*


15) и други послови.*


Поред послова из става 2. овог члана Национална референтна лабораторија обавља и
лабораторијска испитивања у области безбедности хране и хране за животиње, као и испитивања
квалитета млека и испитивања млека за потребе праћења и унапређења производних способности
музних грла.*


Лабораторијски и са њима повезани стручни послови из области здравља биља, семена и садног
материјала који се обављају у оквиру Националне референтне лабораторије уређују се прописима
којима се уређује здравље биља, семе и садни материјал.*


Поред послова из ст. 2–4. овог члана Национална референтна лабораторија обавља и послове
банке биљних гена, и то:*


1) чување колекције семена и садног материјала;*


2) регистрацију узорака, њихово чишћење, сушење, паковање, складиштење и одржавање;*


3) умножавање и регенерацију узорака;*


4) складиштење дупликата узорака;*


5) организовање одржавања, односно одржавање колекције садног материјала;*


6) размену узорака са другим банкама гена у свету.*


Поред послова из ст. 2–5. овог члана Национална референтна лабораторија обавља и:*


1) послове инвестиционог одржавања објеката и пратеће инфраструктуре својих лабораторија;*


2) иницирање, планирање, припрему, програмирање, спровођење и праћење реализације
пројеката опремања националне референтне лабораторије;*


3) иницира и координира стручну сарадњу између референтних лабораторија.*


Послове из ст. 2. и 6. овог члана не могу да обављају друге лабораторије изабране путем
конкурса.*


*Службени гласник РС, број 17/2019


Референтна лабораторија*


*Службени гласник РС, број 17/2019


Члан 19а*


Пословe из члана 19. ст. 3. и 5. овог закона могу да обављају и лабораторије изабране путем
конкурса (у даљем тексту: референтне лабораторије).*


Лабораторије из става 1. овог члана морају да буду акредитоване у складу са стандардом SRPS
ISO/IEC 17025 – „Општи захтеви за компетентност лабораторија за испитивање и лабораторија за
еталонирање”.*


За послове из члана 19. став 3. овог закона из области ветеринарства и средстава за заштиту
биља конкурс из става 1. овог члана расписује се у складу са прописом којим се уређује
ветеринарство, односно прописом којим се уређују средства за заштиту биља.*


Конкурс из става 1. овог члана расписује Министарство, односно министарство надлежно за
послове здравља у складу са надлежностима и објављује се у „Службеном гласнику Републике
Србије”.*


Конкурс из става 1. овог члана нарочито садржи:*


1) послове за које се конкурс расписује;*


2) период на који се обављају послови;*


3) доказ који се односи на обим акредитације;*


4) критеријуме за избор;*


5) рок за доношење и објављивање одлуке о избору;*


6) начин обавештавања о резултатима конкурса.*







Конкурс из става 1. овог члана спроводи комисија коју образује министар, односно министар
надлежан за послове здравља.*


Одлуку о избору референтне лабораторије доноси министар, односно министар надлежан за
послове здравља.*


Са лабораторијом изабраном на конкурсу министар, односно министар надлежан за послове
здравља закључује уговор.*


Уговор из става 8. овог члана нарочито садржи:*


1) послове лабораторијских испитивања који су предмет уговора;*


2) одговорно лице које ће обављати одређене послове који су предмет уговора;*


3) методе, начин и поступак обављања послова лабораторијских испитивања;*


4) међусобна права, обавезе и одговорности;*


5) време за које се закључује уговор;*


6) начин финансирања послова;*


7) услове за раскид уговора.*


Списак референтних лабораторија објављује се у „Службеном гласнику Републике Србије” и
доставља министарству надлежном за послове који се односе на техничке прописе, ради уписа у
регистар овлашћених тела за оцењивање усаглашености.*


Ако у Републици Србији не постоји референтна лабораторија која испуњава прописане услове
министар, односно министар надлежан за послове здравља може за поједине врсте испитивања да
одреди референтну лабораторију са територије друге државе за тражена испитивања.*


Једна референтна лабораторија може бити референтна за више испитивања.*


Средства за обављање послова из овог члана обезбеђују се у буџету Републике Србије.*


*Службени гласник РС, број 17/2019


2. Лабораторије


Члан 20.


Лабораторијска испитивања у области безбедности хране и хране за животиње у поступку
службене контроле могу да се уступе лабораторијама (у даљем тексту: службене лабораторије) путем
конкурса који расписује Министарство, односно министарство надлежно за послове здравља и
објављује у „Службеном гласнику Републике Србије”.*


Лабораторијска испитивања у области безбедности хране и хране за животиње у поступку
службене контроле не могу да се уступе интерним лабораторијама субјеката у пословању храном и
храном за животиње.*


Интерне лабораторије из става 2. овог члана морају вршити валидацију метода испитивања и
учествовати у екстерним проверама квалитета.*


Министар, односно министар надлежан за послове здравља прописује ближе услове које морају да испуне
службене* лабораторије за лабораторијска испитивања у области безбедности хране и хране за животиње*,
у складу са надлежностима из члана 12. овог закона.


За послове лабораторијских испитивања у области безбедности хране и хране за животиње * из става 1.
овог члана конкурс се расписује на период од најмање пет година.


Конкурс из става 1. овог члана садржи:


1) врсте лабораторијских анализа * у области безбедности хране и хране за животиње за које се конкурс
расписује;


2) период на који се додељују послови лабораторијских анализа *;


3) доказ о испуњености стандарда SRPS ISO/IEC 17025 – „Општи захтеви за компетентност
лабораторија за испитивање и лабораторија за еталонирање”;*


4) доказ о испуњености услова у погледу искуства, резултата и благовремености у досадашњем обављању
послова лабораторијских испитивања;


5) рок за доношење и објављивање одлуке о избору;







6) начин обавештавања о резултатима конкурса.


Конкурс из става 1. овог члана спроводи Комисија коју образује министар, односно министар надлежан за
послове здравља.


Одлуку о избору службене* лабораторије за обављање послова лабораторијских испитивања * доноси
министар, односно министар надлежан за послове здравља.


Резултати конкурса објављују се у „Службеном гласнику Републике Србије”.


Министар, односно министар надлежан за послове здравља утврђује списак службених
лабораторија изабраних путем конкурса, објављује га у „Службеном гласнику Републике Србије” и
доставља министарству надлежном за послове који се односе на техничке прописе, ради уписа у
регистар овлашћених тела за оцењивање усаглашености.*


*Службени гласник РС, број 17/2019


Уговор о обављању уступљених послова


Члан 21.


На основу одлуке о избору министарство, односно министарство надлежно за послове здравља са
лабораторијом којој је додељено обављање послова закључује уговор којим се утврђују:


1) послови лабораторијских испитивања * који су предмет уговора;


2) одговорно лице које ће обављати одређене послове који су предмет уговора;


3) методе, начин и поступак обављања послова лабораторијских испитивања *;


4) међусобна права, обавезе и одговорности;


5) време за које се закључује уговор;


6) начин финансирања послова за које се закључује уговор.


*Службени гласник РС, број 17/2019


Јединствене методе, критеријуми и смернице за обављање уступљених послова


Члан 22.


Национална референтна лабораторија организује и успоставља примену јединствених метода, критеријуме
и смернице за обављање послова лабораторијских испитивања * на подручју Републике Србије које обављају
лабораторије којима су уступљени послови.


Лабораторије из става 1. овог члана дужне су да послове лабораторијских испитивања обављају у складу
са јединственим методама, критеријумима и смерницама националних референтних лабораторија.


*Службени гласник РС, број 17/2019


IV. СТРУЧНИ САВЕТ ЗА ПРОЦЕНУ РИЗИКА У ОБЛАСТИ БЕЗБЕДНОСТИ ХРАНЕ


Оснивање Стручног савета за процену ризика у области безбедности хране


Члан 23.


Ради разматрања питања везаних за процену ризика у области безбедности хране министар уз сагласност
министра надлежног за послове здравља, у складу са прописима којима се уређује државна управа, решењем
оснива посебну радну групу – Стручни савет за процену ризика у области безбедости хране (у даљем тексту:
Стручни савет).


Административно техничке послове за потребе Стручног савета обавља Министарство.


Стручни савет је дужан да у раду примењује и користи препоруке, смернице и информације доступне од
стране Европске агенције за безбедност хране (European Food Safety Authority – EFSA).


Финансирање рада Стручног савета одређује се правилником који доноси министар надлежан за управу уз
сагласност министра надлежног за финансије.


Послови Стручног савета







Члан 24.


Стручни савет обавља следеће послове:


1) припрема стручна и научна мишљења министарствима и другим органима државне управе, субјектима у
пословању храном и храном за животиње, потрошачима, као и другим заинтересованим субјектима, о ризицима у
вези са храном и храном за животиње;


2) унапређења и координације у примени метода за процену ризика;


3) пружања научне и техничке подршке на захтев министарстава и других органа државне управе у
тумачењу и разматрању мишљења о процени ризика;


4) прикупљања, упоређивања и анализирања научно техничких података који се односе на дефинисање и
праћење ризика који имају директан или индиректан утицај на безбедност хране и хране за животиње;


5) пружања научне и стручне помоћи на захтев министарстава која спроводе процедуре за управљање
кризним ситуацијама у области безбедности хране и хране за животиње;


6) давања мишљења на мере које се предузимају ради унапређења система у области безбедности хране и
хране за животиње;


7) обавештавања јавности и заинтересованих субјеката о релевантним информацијама из делокруга рада
Стручног савета;


8) давања мишљења на програм за управљање кризним ситуацијама у области безбедности хране и хране
за животиње;


9) припреме водича за добру пољопривредну, произвођачку и хигијенску праксу, као и примену принципа
Анализе опасности и критичних контролних тачака (у даљем тексту: HACCP) за потребе министарстава;


10) давања препорука за стручно усавршавање и едукацију у области безбедности хране и хране за
животиње;


11) друге послове у вези са проценом ризика у области безбедности хране.


V. БЕЗБЕДНОСТ ХРАНЕ И ХРАНЕ ЗА ЖИВОТИЊЕ


1. Општи услови за безбедност хране


Забрана


Члан 25.


Забрањено је стављање у промет хране која није безбедна.


Храна није безбедна, ако је штетна по здравље људи и ако није погодна за исхрану људи.


Храна није безбедна уколико садржи:*


1) средства за заштиту биља, биоциде или контаминенте или њихове метаболите или производе
разградње изнад максимално дозвољених концентрација;*


2) средства за заштиту биља, односно биоциде чија употреба није одобрена или дозвољена;*


3) супстанце са фармаколошким дејством или њихове метаболите који се не смеју давати
животињама које служе за производњу хране или прекорачују максимално дозвољене количине
остатака или нису одобрени или регистровани за примену на животињама које служе за производњу
хране или нису одобрени као адитиви у храни за животиње које служе за производњу хране;*


4) супстанце са фармаколошким дејством или њихове метаболите код лечених животиња, а да
није испоштован прописани период каренце;*


5) микроорганизме, вирусе, паразите и њихове развојне облике који представљају опасност за
здравље људи;*


6) материје (физичке, хемијске, радиоактивне) које саме или заједно са другим материјама
прелазе максимално дозвољене вредности и представљају опасност по здравље људи.*


*Службени гласник РС, број 17/2019


Услови за утврђивање безбедности







Члан 26.


Безбедност хране се утврђује на основу:


1) услова у свакој фази производње, прераде и промета хране, као и припреме и начина конзумирања
хране од стране потрошача, у складу са њеном наменом;


2) информација које су доступне потрошачу, међународне потврде (сертификате), документа
која прате храну у промету и податке на декларацији, а које се односе на спречавање специфичних
штетних деловања појединих врста или категорија хране на здравље људи.*


Штетност хране по здравље људи се утврђује на основу:


1) могућих непосредних или посредних, краткорочних или дугорочних штетних утицаја те хране по здравље
потрошача, као и могућих утицаја на здравље будућих генерација;


2) могућих кумулативних токсичних деловања;


3) посебне здравствене осетљивости специфичне категорије потрошача када је храна намењена тој
категорији потрошача.


Храна није погодна за исхрану људи, ако је та храна неприхватљива за употребу којој је намењена, због
контаминације спољним или неким другим фактором, као и због труљења, кварења или распадања и истеклог
рока трајања за производе означене роком трајања „употребљиво до” у складу са прописима којима
се ближе прописује декларисање хране.*


Министар, уз сагласност министра надлежног за послове здравља, ближе прописује опште
услове хигијене хране, посебне услове хигијене хране животињског порекла и микробиолошке
критеријуме хране.*


Министар, уз сагласност министра надлежног за послове здравља, ближе прописује максималне
концентрације одређених контаминената у храни, као и методе узорковања и испитивања хране ради
утврђивања присуства и нивоа одређених контаминената у храни.*


Министар надлежан за послове здравља, уз сагласност министра, ближе прописује:*


1) здравствену исправност воде за пиће;*


2) здравствену исправност и квалитет природне минералне, природне изворске и стоне воде у
оригиналној амбалажи;*


3) поступак и начин признавања природних минералних и природних изворских вода;*


4) храну за специфичне популационе групе (храна за одојчад и малу децу, храна за посебне
медицинске намене, замене за комплетну дневну исхрану за особе на дијети за мршављење);*


5) додатке исхрани (дијететски суплементи);*


6) здравствену исправност и квалитет соли за исхрану људи и производњу хране;*


7) здравствену исправност и безбедност материјала и предмета намењених да дођу у контакт са
храном;*


8) прехрамбене адитиве;*


9) прехрамбене ароме;*


10) прехрамбене ензимске препарате;*


11) помоћна средства у производњи хране;*


12) нутритивне и здравствене изјаве које се наводе на декларацији хране;*


13) храну са измењеним нутритивним саставом (храна за особе интолерантне на глутен, замене
за со за људску исхрану, храна обогаћена витаминима, минералима и другим супстанцама са
хранљивим или физиолошким ефектом и др.);*


14) нову храну.*


Министар надлежан за послове здравља, уз сагласност министра, ближе прописује методе
испитивања, дозвољене нивое радиоактивности, начине вођења евиденције и начин извештавања,
услове и начин формирања стручних тела у вези са решавањем конкретних питања која могу настати
приликом примене прописа о храни из става 6. тач. 4)–14) овог члана.*


Министар, односно министар надлежан за послове здравља ближе прописује начин и поступак
издавања међународне потврде (сертификата) о безбедности хране која се извози, изглед обрасца
међународне потврде, као и евиденцију о издатим потврдама.*







Међународну потврду (сертификат) о безбедности хране из става 8. овог члана која се извози
издаје инспектор у складу са поделом надлежности из члана 12. овог закона.*


Министар, уз сагласност министра надлежног за послове здравља, ближе прописује услове за
прераду, руковање, складиштење и чување одређених врста хране са ознаком „најбоље употребити
до”.*


*Службени гласник РС, број 17/2019


Мере ограничења и забране хране


Члан 27.


У случају основане сумње да храна није безбедна, Министарство, односно министарство надлежно за
послове здравља дужно је да предузме мере ограничења или забране и повлачења такве хране из промета, до
отклањања сумње на њену безбедност.


Када се утврди да храна није безбедна Министарство, односно министарство надлежно за послове здравља
дужно је да предузме мере ограничења или забране и повлачења такве хране из промета, у складу са овим
законом и другим посебним прописима.


2. Општи услови безбедности хране за животиње


Забрана


Члан 28.


Забрањено је стављање у промет хране за животиње која није безбедна.


Забрањена је исхрана животиња које служе за производњу хране, храном за животиње која није безбедна.


Храна за животиње није безбедна ако има штетни утицај по здравље, односно ако производи добијени од
животиња који служе за производњу хране нису безбедни за исхрану људи.


Храна за животиње која испуњава услове у складу са посебним прописом о храни за животиње, јесте
безбедна у оној мери у којој је дефинисана овим законом и посебним прописом о храни за животиње.


Мере ограничења и забране хране за животиње


Члан 29.


У случају основане сумње да храна за животиње није безбедна, Министарство је дужно да предузме мере
ограничења или забране и повлачења такве хране за животиње из промета, до отклањања сумње на њену
безбедност.


Када се утврди да храна за животиње није безбедна, Министарство је дужно да предузме мере ограничења
или забране и повлачења такве хране из промета, у складу са овим законом и другим посебним прописима.


Када је храна за животиње из става 2. овог члана део једне производне партије, серије или пошиљке исте
хране за животиње по врсти и категорији, сматра се да сва храна за животиње у тој производној партији, серији
или пошиљци није безбедна, осим ако се детаљном проценом не утврди да је остатак производне партије, серије
или пошиљке безбедан.


3. Декларисање, означавање и рекламирање хране и хране за животиње


Члан 30.


Храна и храна за животиње која се ставља у промет на територији Републике Србије мора да буде
означена, декларисана, оглашена и изложена, у складу са овим законом и другим посебним прописима.


Означавање, декларисање, оглашавање и излагање хране и хране за животиње, укључујући и њен облик,
изглед и амбалажу, материјале за израду амбалаже, начин на који се аранжирају и излажу, као и информације о
храни и храни за животиње које су доступне потрошачу, не смеју доводити потрошача у заблуду.


Министар, односно министар надлежан за послове здравља ближе прописује услове за декларисање,
означавање и рекламирање хране, односно хране за животиње.


VI. ОБАВЕЗЕ И ОДГОВОРНОСТИ СУБЈЕКАТА У ПОСЛОВАЊУ ХРАНОМ И ХРАНОМ ЗА ЖИВОТИЊЕ







Одговорност


Члан 31.


Субјекти у пословању храном и храном за животиње у свим фазама производње, прераде и промета хране и
хране за животиње којим управљају, дужни су да обезбеде да храна или храна за животиње испуњава услове
прописане овим законом и другим посебним прописима, као и да докажу испуњеност тих услова.


Следљивост


Члан 32.


У свим фазама производње, прераде и промета хране и хране за животиње мора бити обезбеђена
следљивост.


Субјект у пословању храном и храном за животиње дужан је да идентификује сваки субјект од којег
набавља и којег даље снабдева храном, храном за животиње, животињама које служе за производњу хране, или
било коју супстанцу која се уграђује или се очекује да ће бити уграђена у храну или храну за животиње.


Субјект из става 2. овог члана дужан је да има успостављен систем и процедуре, које обезбеђују доступност
података о следљивости.


Храна или храна за животиње која се ставља у промет на територији Републике Србији или за коју постоји
вероватноћа да ће бити стављена у промет, мора да буде на одговарајући начин означена и евидентирана ради
идентификације и следљивости хране и хране за животиње.


Одговорност субјеката у пословању храном


Члан 33.


Ако субјект у пословању храном, када та храна више није под његовом непосредном контролом, основано
сумња или утврди да је у било којој фази производње, прераде и промета настала повреда прописаних услова
безбедности хране, дужан је да одмах покрене поступак за повлачење предметне хране из промета и о томе
обавести Министарство, односно министарство надлежно за послове здравља.


Ако је храна из става 1. овог члана дошла до потрошача, субјект у пословању храном је дужан да на
ефикасан и прецизан начин, информише потрошача о разлогу повлачења хране и, ако је то неопходно, захтева
од потрошача повраћај хране која му је већ испоручена, ако се другим мерама не може постићи висок ниво
заштите здравља.


Субјект у пословању храном одговаран за промет на мало и дистрибуцију хране која не укључује паковање,
декларисање и означавање, на основу информације о повреди прописаних услова за безбедност хране, дужан је
да одмах покрене поступак за повлачење предметне хране из промета.


Субјект у пословању храном у случају из става 3. овог члана, дужан је да пружи информације које се
односе на следљивост хране, сарађује у активностима које предузимају субјекти у производњи и промету, као и
Министарство, односно министарство надлежно за послове здравља.


Ако субјект у пословању храном основано сумња или утврди да храна коју је ставио у промет може бити
штетна за здравље људи дужан је да одмах о томе, као и о предузетим мерама којима се унапред спречава ризик
по потрошача обавести Министарство, односно министарство надлежно за послове здравља.


Субјект у пословању храном не сме да спречава било које лице да сарађује са Министарством, односно
министарством надлежним за послове здравља.


Одговорност субјеката у пословању храном за животиње


Члан 34.


Ако субјект у пословању храном за животиње, када та храна више није под његовом непосредном
контролом, основано сумња или утврди да је у било којој фази производње, прераде и промета настала повреда
прописаних услова безбедности хране за животиње, дужан је да одмах покрене поступак за повлачење
предметне хране из промета, и о томе обавести Министарство.


Ако у случају из става 1. овог члана или у случају када производна партија, серија или пошиљка не
задовољава услове безбедности хране за животиње, предметна храна за животиње ће бити уништена, осим ако
Министарство не одлучи другачије.


Субјект у пословању храном за животиње је дужан да на ефикасан и прецизан начин, информише власнике
или држаоце животиња о разлогу повлачења хране за животиње и, ако је то неопходно, захтева од њих повраћај







хране за животиње која им је већ испоручена, ако се другим мерама не може постићи висок ниво заштите
здравља животиња.


Субјект у пословању храном за животиње одговаран за промет на мало и дистрибуцију хране за животиње
која не укључује паковање, декларисање и означавање, на основу информације о повреди прописаних услова за
безбедност хране за животиње, дужан је да одмах покрене поступак за повлачење предметне хране из промета.


Субјект у пословању храном за животиње у случају из става 4. овог члана дужан је да пружи информације
које се односе на следљивост хране за животиње, сарађује у активностима које предузимају субјекти у
производњи и промету, као и Министарство.


Ако субјект у пословању храном за животиње основано сумња или утврди да храна за животиње коју је
ставио у промет може бити штетна за здравље животиња дужан је да одмах о томе, као и о предузетим мерама
којима се унапред спречава ризик по животиње обавести Министарство.


Субјект у пословању храном за животиње не сме да спречава било које лице да сарађује са Министарством.


VII. ОПШТЕ ОБАВЕЗЕ ПРИ УВОЗУ И ИЗВОЗУ ХРАНЕ И ХРАНЕ ЗА ЖИВОТИЊЕ


Међународни стандарди, смернице и препоруке


Члан 35.


Ради безбедности хране и хране за животиње примењују се мере засноване на научним принципима,
међународним стандардима, смерницама и препорукама, у обиму који је неопходан да се заштити живот и
здравље.


Мере безбедности хране и хране за животиње примењују се на начин да се избегне произвољна и
неоправдана дискриминација између држава у којима преовладавају исти или слични услови, на начин који не
представља прикривено ограничавање спољне трговине.


Ради обезбеђења вишег нивоа заштите живота и здравља од нивоа који се постиже мерама заснованим на
међународним стандардима, смерницама и препорукама могу се предузимати и друге мере безбедности хране и
хране за животиње када постоји научно оправдање или ако би те мере довеле до нивоа заштите који се
разликује од оног за који Република Србија сматра да је потребан.


Истоветност мера


Члан 36.


Мере безбедности хране и хране за животиње које примењују друге државе сматраће се истоветним мерама
прописаним у Републици Србији ако земља извозница објективно докаже да су научно засноване и да се
њиховом применом обезбеђује одговарајући ниво заштите живота и здравља људи који се у Републици Србији
захтева.


Прописане мере за безбедност хране и хране за животиње морају да буду прилагођене карактеристикама
подручја које могу да утичу на безбедност хране и хране за животиње, било да се ради о земљи у целини, делу
земље, неколико земаља или деловима неколико земаља, из ког потиче производ и у које је производ упућен,
нарочито узимајући у обзир ниво распрострањености одређених болести или штеточина, постојање програма за
искорењивање или контролу и одговарајуће критеријуме и препоруке релевантних међународних тела.


Процедуре у вези са провером спровођења мера за безбедност хране и хране за животиње примењиваће се
ефикасно и на начин који није неповољнији по увезене производе у односу на сличне производе домаћег
порекла.


Истоветност мера у увозу и извозу


Члан 37.


Храна и храна за животиње која се увози у Републику Србију ради стављања у промет, мора да испуњава
услове у складу са прописима о храни или услове које је Република Србија признала као истоветне њима или
ако постоји посебан међународни споразум са условима садржаним у том споразуму.


Храна и храна за животиње која се извози или се увози ради извоза из Републике Србије, мора да
испуњава услове у складу са прописима о храни, осим ако друкчије не затраже надлежни органи земље
увознице или уколико се друкчије не утврди прописима, стандардима и кодексом праксе који су на снази у
земљи увозници.


Изузетно од одредбе става 2. овог члана, осим у случају када је храна штетна по здравље или кад храна за
животиње није безбедна, храна и храна за животиње може се извозити или увозити ради извоза ако су надлежна







тела државе одредишта с тим изричито сагласна пошто су у потпуности обавештена о разлозима и околностима
због којих се храна и храна за животиње не може стављати у промет у Републици Србији.


Ако се примењују одредбе међународног уговара између Републике Србије и земље увознице, храна и
храна за животиње која се извози из Републике Србије у ту земљу, мора задовољавати услове садржане у
међународном споразуму.


VIII. СИСТЕМ БРЗОГ ОБАВЕШТАВАЊА И УЗБУЊИВАЊА, ХИТНЕ МЕРЕ И УПРАВЉАЊЕ КРИЗНИМ СИТУАЦИЈАМА


1. Систем брзог обавештавања и узбуњивања


Успостављање система брзог обавештавања и узбуњивања


Члан 38.


Овим законом успоставља се систем брзог обавештавања и узбуњивања, као мрежа за извештавање о
директном или индиректном ризику по здравље чији је узрок храна или храна за животиње.


Системом брзог обавештавања и узбуњивања управља Министарство.


У систему брзог обавештавања и узбуњивања учествује и министарство надлежно за послове здравља,
Стручни савет, Националне референтне лабораторије и лабораторија из члана 20. овог закона.


Учесници у систему брзог обавештавања и узбуњивања одређују лица за контакт.


Министар ближе прописује начин успостављања и организацију система брзог обавештавања и узбуњивања
за безбедност хране и хране за животиње, уз сагласност министра надлежног за послове здравља.


За размену података с другим институцијама које учествују у процени и управљању ризиком у Републици
Србији и релевантним институцијама у иностранству успоставља се централни информациони систем и одређује
лице за контакт.


Заинтересоване земље и међународне организације


Члан 39.


У систему брзог обавештавања и узбуњивања могу да учествују и друге заинтересоване земље и
међународне организације, а на основу споразума са тим земљама и организацијама.


Доступност јавности података у систему брзог обавештавања и узбуњивања


Члан 40.


Подаци доступни учесницима у систему брзог обавештавања и узбуњивања који се односе на ризик по
здравље чији су узрок храна или храна за животиње, морају бити доступни и јавности у складу са начелом
транспарентности.


Подаци о храни и храни за животиње, природи ризика и предузетој мери морају бити доступни јавности.


2. Хитне мере


Члан 41.


Кад Министарство, односно министарство надлежно за послове здравља утврди да храна или храна за
животиње домаћег порекла или из увоза, може да представља озбиљан ризик за здравље људи, здравље
животиња или животну средину, као и да тај ризик не може на задовољавајући начин да буде уклоњен,
министар, односно министар надлежан за послове здравља дужан је да нареди једну или више хитних мера.


Сви учесници у систему брзог обавештавања и узбуњивања су дужни да у оквиру своје надлежности одмах
обавесте Министарство, односно министарство надлежно за послове здравља о појави ризика из става 1. овог
члана.


Ако је храна или храна за животиње домаћег порекла, могу да се предузму следеће хитне мере:


1) привремена забрана стављања у промет или употребе хране или хране за животиње;


2) одређивање посебних услова за поступање са наведеном храном или храном за животиње.


Ако је храна или храна за животиње из увоза, могу да се предузму следеће хитне мере:







1) привремена забрана увоза хране или хране за животиње из државе или дела државе извоза, односно
државе провоза;


2) одређивање посебних услова за поступање са наведеном храном или храном за животиње из државе или
дела државе извоза, односно државе провоза.


Ако се на основу процене ризика не потврди опасност по здравље Министарство, односно министарство
надлежно за послове здравља је дужно да стави ван снаге наређену меру.


3. Управљање кризним ситуацијама


Програм управљања кризним ситуацијама


Члан 42.


Када постоји директни или индиректни ризик по здравље људи, здравље животиња или животну средину,
чији је узрочник храна и храна за животиње, а чије наступање није могуће предвидети, спречити, уклонити или
смањити до прихватљивог нивоа прописаних мера, примењују се мере утврђене Програмом управљања кризним
ситуацијама у области безбедности хране.


Програм управљања кризним ситуацијама у области безбедности хране нарочито садржи:


1) врсту ситуације у којој постоји директни или индиректни ризик по здравље људи чији су узрок храна и
храна за животиње;


2) мере које се морају спровести без одлагања, кад се утврди да храна или храна за животиње представља
озбиљну опасност за људе или животиње било директно или индиректно преко животне средине;


3) процедуре за управљање кризним ситуацијама које укључују и принцип транспарентности и
комуникације;


4) план вежби и симулација за управљање кризним ситуацијама.


Програм управљања кризним ситуацијама у области безбедности хране доноси Влада.


План управљања кризном ситуацијом


Члан 43.


На основу Програма управљања кризним ситуацијама у области безбедности хране министар уз сагласност
министра надлежног за послове здравља, доноси посебан план управљања кризном ситуацијом у зависности од
врсте ризика и формира кризни штаб за спровођење посебног плана.


Ревидирање Програма управљања кризним ситуацијама


Члан 44.


На основу стечених искустава, укључујући искуства стечена у спроведеним вежбама и симулацијама,
Програм управљања кризним ситуацијама у области безбедности хране се ревидира.


IX. ХИГИЈЕНА ХРАНЕ И ХРАНЕ ЗА ЖИВОТИЊЕ


1. Обавезе субјеката у пословању храном


Услови хигијене хране у пословању храном


Члан 45.


Субјекти у пословању храном дужни су да обезбеде да су у свим фазама производње, прераде и промета
хране које су под њиховом контролом, испуњени прописани услови у вези са хигијеном хране, у складу са овим
законом и другим прописима.


Лица која на радним местима у производњи или промету хране рукују и* долазе у додир са храном морају
имати основна знања о хигијени хране и о личној хигијени и морају носити радну одећу и обућу.


Министар ближе прописује услове хигијене хране за све субјекте у пословању храном из става 1. овог
члана.







Министар, односно министар надлежан за послове здравља у оквиру своје надлежности ближе
прописује начин, поступак и методе спровођења службене контроле, систем одобравања и
сертификације, начин прегледа, начин узимања узорака, елементе за одређивање рокова за
спровођење службене контроле, као и извештавање о спроведеним службеним контролама.*


Брисан је ранији став 5. (види члан 14. Закона - 17/2019-10)

Брисан је назив члана 46. (види члан 15. Закона - 17/2019-10)


Члан 46.


Брисан је (види члан 15. Закона - 17/2019-10)


Анализа опасности и критичних контролних тачака (HACCP)


Члан 47.


Субјекти у пословању храном дужни су да успоставе систем за осигурање безбедности хране у свим фазама
производње, прераде и промета хране, осим на нивоу примарне производње, у сваком објекту под њиховом
контролом, у складу са принципима добре произвођачке и хигијенске праксе и анализе опасности и критичних
контролних тачака (HACCP).


Министар, односно министар за послове здравља, ближе прописује услове за оцену поступака самоконтроле
из става 1. овог члана.


Упутство за добру произвођачку, хигијенску праксу и HACCP


Члан 48.


Субјекти у пословању храном дужни су да користе упутство за добру произвођачку и хигијенску праксу и
примену HACCP.


Субјект у пословању храном дужан је да има у сталном радном односу одговорно лице одговарајуће стручне
спреме за спровођење добре произвођачке и хигијенске праксе и примену HACCP.


Националне мере


Члан 49.*


Изузетно од одредаба чл. 45. и 47. овог закона прописани услови у вези са хигијеном хране не
односе се на директно снабдевање потрошача примарним производима у малим количинама.*


Министар, односно министар надлежан за послове здравља ближе прописује искључења,
прилагођавања или одступања од захтева о хигијени хране из чл. 45. и 47. овог закона за
производњу и промет хране животињског порекла, односно за храну биљног порекла, и то за
објекте:*


1) у којима се производе мале количине хране;*


2) у којима се примењују традиционалне методе у одређеним фазама производње, прераде и
промета хране (стари занати и сл.); *


3) у којима се послује храном са традиционалним карактеристикама;*


4) који се налазе у подручјима у којима постоје посебна географска ограничења.*


Искључења, прилагођавања или одступања из става 2. овог члана могу да се односе на
изградњу, уређење и опремање објеката у пословању храном, као и на олакшице у примени система
самоконтроле у објектима у којима се производе мале количине хране, узимајући у обзир
одговарајуће факторе ризика и ако таква одступања не утичу на остваривање циљева овог закона.*


Министар ближе прописује мале количине примарних производа које служе за снабдевање
потрошача, као и подручје за обављање те делатности.*


Министар, односно министар надлежан за послове здравља ближе прописује услове за стављање
у промет малих количина хране, које се количине хране сматрају малим количинама, врсту хране,
место односно подручје на коме мале количине хране могу да се ставе у промет, као и образац
потврде у зависности од врсте хране која се ставља у промет и садржину евиденције.*

2. Обавезе субјеката у пословању храном за животиње


Услови хигијене хране за животиње у пословању храном за животиње


Члан 50.


Субјекти у пословању храном за животиње дужни су да обезбеде да су у свим фазама производње, прераде
и промета хране за животиње које су под њиховом контролом, испуњени прописани услови у вези са хигијеном
хране за животиње, у складу са овим законом и другим прописима.


Прoизвoди, адитиви и додаци нaмeњeни за хрaну зa живoтињe не смеју да сaдрже нeпoжeљнe
супстанце кoje мoгу угрoзити здрaвљe живoтињa или, збoг њихoвог присуства у храни живoтињскoг
пoрекла, здрaвљe људи или животну средину.*


Изузетно од става 2. овог члана, производи, адитиви и додаци (суплементи) намењени за храну
за животиње могу да садрже непожељне супстанце под прописаним условима у складу са овим
законом.*


Министар ближе прописује услове под којима производи и адитиви намењени за храну за
животиње могу да садрже непожељне супстанце.*


Министар ближе прописује услове за производњу, одобравање, употребу, декларисање,
означавање, паковање и промет адитива намењених за храну за животиње.*


Министар ближе прописује услове за декларисање, означавање, представљање, паковање,
промет, употребу и оглашавање хране за животиње.*


Министар ближе прописује услове за производњу, декларисање, означавање, представљање,
паковање, промет и употребу додатака храни за животиње.*

Изузетак у пословању храном за животиње


Члан 51.


Изузетно од одредбе члана 50. овог закона, прописани услови у вези са хигијеном хране за животиње не
односе се на производњу хране за животиње која се користи за исхрану животиња које служе за производњу
хране у сопственом домаћинству.


Анализа опасности и критичних контролних тачака (HACCP)


Члан 52.


Субјекти у пословању храном за животиње дужни су да успоставе систем за осигурање безбедности хране
за животиње, у свим фазама производње, прераде и промета хране за животиње, осим на нивоу примарне
производње и превоза, у сваком објекту под њиховом контролом, у складу са принципима добре произвођачке и
хигијенске праксе и HACCP.


Министар ближе прописује услове за оцену поступака самоконтроле које субјект у пословању храном за
животиње примењује у складу са принципима добре произвођачке и хигијенске праксе и HACCP.


Упутство за добру произвођачку, хигијенску праксу и HACCP


Члан 53.


Субјекти у пословању храном за животиње дужни су да користе упутство за добру произвођачку и
хигијенску праксу и примену HACCP.


Субјект у пословању храном за животиње дужан је да има у сталном радном односу одговорно лице за
спровођење добре произвођачке и хигијенске праксе и примену HACCP.


Националне мере


Члан 54.







Изузетно од одредбе члана 52. овог закона, министар може прописати одступања која се односе на мале
субјекте у пословању храном за животиње, ради олакшања њиховог пословања, имајући у виду битне факторе
ризика, ако таква одступања не утичу на остваривање циљева овог закона.


Одступање из става 1. овог члана може се прописати код субјеката у пословању храном за животиње,
односно код субјекта који се налази на подручјима у којима постоје посебна географска ограничења.


Одступање од одредбе става 1. може да се односи на изградњу, уређење и опремање објеката у пословању
храном за животиње.


X. КВАЛИТЕТ ХРАНЕ И ХРАНЕ ЗА ЖИВОТИЊЕ


Квалитет хране


Члан 55.


Субјекти у пословању храном дужни су да обезбеде у свим фазама производње, прераде и промета који су
под њиховом контролом, испуњеност прописаних услова за квалитет, а за храну за коју нису прописани услови
за квалитет испуњеност услова безбедности хране.


Министар, односно министар надлежан за послове здравља у складу са поделом надлежности из
члана 12. овог закона ближе прописује услове у погледу квалитета хране, и то за:*


1) класификацију, категоризацију и назив производа;*


2) физичка, хемијска, физичко-хемијска и сензорска својства, као и састав хране;*


3) физичка, хемијска, физичко-хемијска и сензорска својства сировина, као и врсту и количину
сировина, додатака и других супстанци које се употребљавају у производњи и преради хране;*


4) методе узимања узорака и испитивање квалитета хране;*


5) издавање овлашћења оцењивачима сензорских својстава хране за одређене производе;*


6) елементе битних технолошких поступака који се примењују у производњи и преради хране;*


7) паковање и декларисање;*


8) додатне захтеве за означавање хране.*


Министар, односно министар надлежан за послове здравља, у складу са поделом надлежности из
члана 12. овог закона, ближе прописује услове и начин производње и стављање у промет хране за
коју нису прописани услови за квалитет.*


*Службени гласник РС, број 17/2019


Квалитет хране за животиње


Члан 56.


Субјекти у пословању храном за животиње дужни су да обезбеде у свим фазама производње и промета
хране за животиње који су под њиховом контролом, испуњеност прописаних услова за квалитет, а за храну за
животиње за коју нису прописани услови за квалитет испуњеност услова за безбедност хране за животиње.


Министар ближе прописује услове, начин производње и стављања хране за животиње у промет за коју нису
прописани услови за квалитет.


Услови за квалитет хране за животиње


Члан 57.


Храњење животиња дозвољено је искључиво са храном за животиње која задовољава прописане услове за
квалитет.


Под квалитетом хране за животиње подразумевају се њена физичка, хемијска, физичко-хемијска и
нутритивна својства.


Министар ближе прописује услове у погледу квалитета хране за животиње, и то за:


1) категоризацију, физичка, хемијска, физичко-хемијска и нутритивна својства;


2) физичка, хемијска, физичко-хемијска и нутритивна својства сировина, као и врсту и количину сировина;







3) елементе битних технолошких поступака који се примењују у производњи и преради.


XI. НОВА ХРАНА*


*Службени гласник РС, број 17/2019


Појам остале хране


Члан 58.*


Нова храна јесте храна која се није у значајној мери користила у исхрани људи, а припада једној
од следећих категорија:*


1) храна са новом или намерно измењеном молекулском структуром;*


2) храна која се састоји или је изолована из микроорганизама, гљива или алги;*


3) храна која је произведена или се састоји од супстанци минералног порекла или је из њих
изолована;*


4) храна која се састоји или је произведена од биљака и животиња или њихових делова или је из
њих изолована, осим хране добијене традиционалним начинима размножавања или узгоја за које је
познато да се могу безбедно конзумирати;*


5) храна добијена производним поступком који се до сада није користио, а изазива знатне
промене у саставу или структури хране, што утиче на њену прехрамбену вредност, метаболизам или
ниво непожељних супстанци за исхрану људи;*


6) храна која се састоји или је произведена од култура ћелија или ткива добијених од животиња,
биљака, микроорганизама, гљива или алги или је из њих изолована;*


7) храна која се састоји од синтетизованих наноматеријала;*


8) витамини, минерали и друге супстанце које се употребљавају у складу са прописима који
уређују област додатака исхрани, додавање витамина, минерала и других супстанци храни, хране за
одојчад и малу децу, хране за посебне медицинске намене и замене за целодневну исхрану за особе
на дијети за мршављење уколико су добијени производним поступком који се до сада није користио,
а изазива знатне промене у саставу или структури хране што утиче на њену прехрамбену вредност,
метаболизам или ниво непожељних супстанци или садрже синтетизоване наноматеријале или се од
њих састоје.*


Нова храна из става 1. овог члана не сме да:*


1) представља опасност за здравље потрошача;*


2) ствара заблуду код потрошача;*


3) се разликује од хране коју би по својој намени требало да замени, у мери која доводи у
питање њену прехрамбену вредност.*


Нова храна не укључује прехрамбене адитиве, прехрамбене ароме, прехрамбене ензимске
препарате, помоћна средства у производњи (растварачи за екстракцију) хране и генетички
модификовану храну, који су одобрени за употребу у храни и храни за животиње, у складу са
посебним прописима.*


*Службени гласник РС, број 17/2019


Брисан је назив одељка 1. (види члан 21. Закона - 17/2019-10)


Члан 59.


Брисан је (види члан 21. Закона - 17/2019-10)


Брисан је назив одељка 2. (види члан 21. Закона - 17/2019-10)


Члан 60.


Брисан је (види члан 21. Закона - 17/2019-10)


Стављање у промет нове хране*


*Службени гласник РС, број 17/2019







Члан 61.*


Када се нова храна ставља у промет први пут на територији Републике Србије, или ако се таква
храна нађе у промету, субјект у пословању храном мора имати дозволу, у складу са одредбама овог
закона и посебних прописа.*


Дозволу из става 1. овог члана за нову храну решењем издаје министар надлежан за послове
здравља, а на основу претходно прибављеног мишљења Стручног савета, у складу са прописом којим
се уређују услови за стављање у промет нове хране.*


Решење из става 2. овог члана је коначно и против њега се може покренути управни спор.*


Министарство надлежно за послове здравља води евиденцију издатих дозвола за стављање у
промет нове хране.*


*Службени гласник РС, број 17/2019


Брисан је назив одељка 4. (види члан 23. Закона - 17/2019-10)


Члан 62.


Брисан је (види члан 23. Закона - 17/2019-10)


Брисан је назив одељка 5. (види члан 24. Закона - 17/2019-10)


Означавање нове хране*


*Службени гласник РС, број 17/2019


Члан 63.*


Нова храна која се ставља у промет мора на декларацији, поред општих захтева за декларисање
и означавање из члана 30. овог закона, да садржи и додатне податке о својствима нове хране.*


*Службени гласник РС, број 17/2019


XII. ХРАНА СА ОЗНАКОМ ТРАДИЦИОНАЛНОГ НАЗИВА, ИМЕНА ПОРЕКЛА И ГЕОГРАФСКОГ ПОРЕКЛА


Ознака хране


Члан 64.


Храна може да носи ознаку: традиционалног назива, имена порекла, географског порекла, као и назив
„производ старог заната”, као и друге националне шеме квалитета,* ако испуњава услове у складу са
посебним прописима.


*Службени гласник РС, број 17/2019


Додатни подаци у декларисању и означавању хране


Члан 65.


Храна која носи ознаку: традиционалног назива, имена порекла, географског порекла и назив „производ
старог заната”, као и друге националне шеме квалитета,* поред општих захтева за декларисање и
означавање из члана 30. овог закона, мора да садржи и додатне податке из члана 64. овог закона.


Одредбе члана 64. и става 1. овог члана не односе се на јака алкохолна пића, ароматизирана пића и вина.


Министар прописује облик и садржину ознаке: традиционалног назива, имена порекла и географског
порекла.


Влада прописује услове, начин и поступак означавања пољопривредних и прехрамбених
производа националном ознаком вишег квалитета „српски квалитет”, контролу усаглашености
квалитета и посебних својстава производа у поступку означавања националном ознаком вишег
квалитета „српски квалитет”, изглед националне ознаке вишег квалитета „српски квалитет”, као и
начин вођења евиденције о означавању производа националном ознаком вишег квалитета „српски
квалитет” и праву коришћења те ознаке.*


*Службени гласник РС, број 17/2019


XIII. ПОДАЦИ И ИНФОРМАЦИЈЕ







Прикупљање и коришћење података


Члан 66.


Ради анализе и праћења безбедности хране и хране за животиње, Министарство води базе података у
складу са овим законом и користи податке у складу са другим прописаним базама података, а на основу
посебних прописа.


Базе података везане за безбедност хране и хране за животиње морају бити повезане са Регистром
пољопривредних газдинстава, које води Министарство.


Министарство успоставља мрежу Националних референтних лабораторија које обављају делатност, у
складу са овим законом.


Начин повезивања базе података, начин прикупљања и коришћења података из других база података, као
и начин координације и управљања мрежом Националних референтних лабораторија уређује се посебним
прописом, који доноси министар уз сагласност министра надлежног за послове здравља.


Прослеђивање података


Члан 67.


Министарство може прослеђивати податке из својих регистара и база података другим државним органима,
органима локалне самоуправе, ако је то неопходно за доношење правно дефинисаних циљева, као и имаоцима
јавних овлашћења ако је то у сврху обезбеђивања безбедности хране и хране за животиње.


Податке из база података везани за безбедност хране и хране за животиње могу користити правно
заинтересована лица у складу с прописима о заштити личних података, морају бити коришћени за сврху за коју
су дати и не смеју бити прослеђени другим лицима.


Информациони системи


Члан 68.


Министарство успоставља и одржава информационе системе у области безбедности хране и хране за
животиње.


Министарство надлежно за послове здравља, Стручни савет, Националне референтне лабораторије и
лабораторије из члана 20. овог закона у области безбедности хране и хране за животиње дужни су да воде
евиденције, спискове и базе података, усклађене и повезане са информационим системом Министарства, и у
обавези су да их чувају и ажурирају.


Министарство ће осигурати усклађивање и повезивање информационог система из става 1. овог члана, са
другим информационим системима Министарства, министарства надлежног за послове здравља, као и са
међународним информационим системима у области безбедности хране и хране за животиње.


Министар прописује начин повезивања, услове за чување евиденција, спискова и база података.


XIV. ПЛАНСКИ ДОКУМЕНТИ У ОБЛАСТИ БЕЗБЕДНОСТИ ХРАНЕ И ХРАНЕ ЗА ЖИВОТИЊЕ, МОНИТОРИНГ,
УЗОРКОВАЊЕ И АНАЛИЗА


Планови службене контроле и мониторинг безбедности хране и хране за животиње


Члан 69.


Ради заштите безбедности хране и хране за животиње министар, односно министар надлежан за послове
здравља доноси плански документ који садржи структуру и организацију система контроле хране и хране за
животиње, циљеве, приоритете контрола, начин, рокове и средства вршења службених контрола, координацију
између надлежних органа одговорних за вршење службених контрола у области безбедности хране и хране за
животиње.


Брисан је ранији став 2. (види члан 27. Закона - 17/2019-10)


Министар, односно министар надлежан за послове здравља доноси програм мониторинга безбедности
хране, односно хране за животиње, као и начин и поступак службене контроле, у складу са поделом
надлежности из члана 12. овог закона.


Програм мониторинга из става 2.* овог члана садржи нарочито: потребна средства за финансирање
програма; мере које ће се предузети у случају присуства микробиолошких, хемијских и биолошких







контаминената; структуру органа и организација за спровођење програма и друге параметре од значаја за
спровођење програма.


Програм мониторинга из става 2.* овог члана доноси се до краја текуће за наредну годину.


Средства за спровођење програма обезбеђују се у буџету Републике Србије.


*Службени гласник РС, број 17/2019


Узорковање и испитивање*


*Службени гласник РС, број 17/2019


Члан 70.*


Приликом узимања узорака хране или хране за животиње субјект у пословању храном или
храном за животиње дужан је да надлежном инспектору стави бесплатно на располагање количину
узорака која је неопходна за вршење лабораторијског испитивања, с тим што се узорковање у току
службене контроле врши тако да ствара минималне трошкове за субјекте у пословању храном.*


Субјекти у пословању храном и храном за животиње чији су производи предмет узимања узорака
и испитивања имају право на додатно стручно мишљење (суперанализа) које не одлаже
предузимање хитних мера у случају изненадне опасности.*


Министар, односно министар надлежан за послове здравља у складу са поделом надлежности из
члана 12. овог закона, ближе прописује методе узорковања и испитивања хране и хране за животиње
у поступку службене контроле.*


*Службени гласник РС, број 17/2019


Таксе*


*Службени гласник РС, број 17/2019


Члан 71.*


Субјекти у пословању храном и храном за животиње плаћају таксу за извршене службене
контроле у складу са овим законом и посебним прописима.*


Изузетно од става 1. овог члана такса за извршену службену контролу не наплаћује се ако се
службена контрола врши код субјеката у пословању храном по захтеву трећег лица.*


Средства остварена од такси из става 1. овог члана уплаћују се на одговарајући рачун за уплату
јавних прихода буџета Републике Србије.*


*Службени гласник РС, број 17/2019


XV. НАДЗОР


Инспекцијски надзор


Члан 72.


Надзор над применом одредаба овог закона и прописа донетих на основу овог закона врши Министарство,
односно министарство надлежно за послове здравља, у складу са законом и другим прописима којима се уређује
организација државне управе и делокруг послова, односно у складу са поделом надлежности из члана 12. овог
закона.


Инспекцијски надзор над применом одредаба овог закона и прописа донетих на основу овог закона
Министарство врши преко ветеринарских инспектора, фитосанитарних инспектора и пољопривредних
инспектора, а министарство надлежно за послове здравља преко санитарних инспектора.


Права и дужности надлежног инспектора*


*Службени гласник РС, број 17/2019


Члан 73.*


У спровођењу службених контрола надлежни инспектор Министарства има право и дужност да:*







1) контролише да ли сви субјекти и органи на које се закон односи предузимају мере у области
безбедности хране и хране за животиње у складу са овим законом;*


2) проверава да ли су субјекти у области безбедности хране и хране за животиње уписани у
Централни регистар објеката из члана 15. став 1. овог закона;*


3) проверава да ли је правно лице, предузетник, односно физичко лице отпочело да обавља
делатност пре уписа у Централни регистар, односно у регистар утврђен посебним прописом из члана
15. став 8. овог закона;*


4) проверава да ли су лабораторије и националне лабораторије акредитоване и овлашћене у
складу са чл. 18, 19а и 20. овог закона;*


5) контролише безбедност хране у промету из члана 25. став 1. овог закона;*


6) контролише услове у свакој фази производње, прераде и промета хране, као и припреме
хране у складу са њеном наменом (члан 26. став 1. тачка 1));*


7) контролише доступност информација потрошачу, укључујући и међународне потврде
(сертификате) и остала документа која прате храну у промету, као и податке на декларацији који се
односе на спречавање специфичних штетних деловања појединих врста или категорија хране на
здравље људи (члан 26. став 1. тачка 2));*


8) контролише предузимање наређених мера у случају основане сумње, ограничења или забране
и повлачења те хране из промета до отклањања сумње на њену безбедност (члан 27. став 1);*


9) контролише предузимање наређених мера у случају када се утврди да храна није безбедна,
ограничења или забране и повлачења те хране из промета у складу са законом (члан 27. став 2);*


10) контролише безбедност хране за животиње у промету из члана 28. став 1. овог закона;*


11) контролише безбедност хране за животиње којом се хране животиње, које служе за
производњу хране (члан 28. став 2);*


12) контролише услове за безбедност хране за животиње, у складу са овим законом и посебним
прописом о храни за животиње (члан 28. став 4);*


13) контролише предузимање наређених мера у случају основане сумње, ограничења или
забране и повлачења хране за животиње из промета до отклањања сумње на њену безбедност (члан
29. став 1);*


14) контролише предузимање наређених мера у случају када се утврди да храна за животиње
није безбедна, ограничења или забране и повлачења те хране из промета, у складу са овим законом
и другим посебним прописима (члан 29. став 2);*


15) контролише предузимање мера у складу са чланом 29. став 3. овог закона;*


16) контролише да ли је храна и храна за животиње која се ставља у промет означена,
декларисана, оглашена и изложена, у складу са овим законом и другим посебним прописима (члан
30. став 1);*


17) контролише да ли је означавање, декларисање, оглашавање и излагање хране или хране за
животиње извршено, у складу са овим законом и на начин који не доводи потрошача у заблуду (члан
30. став 2);*


18) контролише да ли је субјект у пословању храном обезбедио услове у свим фазама
производње и промета хране и хране за животиње, у складу са овим законом и другим посебним
прописима (члан 31);*


19) контролише да ли је субјект у пословању храном или храном за животиње у свим фазама
производње, прераде и промета обезбедио следљивост (члан 32. став 1);*


20) контролише да ли је субјект у пословању храном или храном за животиње успоставио
контролне системе за идентификацију сваког субјекта од ког набавља и кога снабдева храном,
храном за животиње, животињама које служе за производњу хране или било коју супстанцу која се
уграђује или се очекује да ће бити уграђена у ту храну или храну за животиње (члан 32. став 2);*


21) контролише да ли субјект у пословању храном или храном за животиње има успостављен
систем и процедуре које обезбеђују доступност података о следљивости (члан 32. став 3);*


22) контролише да ли је субјект у пословању храном покренуо поступак за повлачење хране из
промета за коју се основано сумња или утврди да је у било којој фази производње или промета
настала повреда прописаних услова безбедности хране, односно да ли је о томе обавестио
министарство надлежно за послове здравља (члан 33. став 1);*







23) контролише да ли је субјект у пословању храном која је дошла до потрошача на ефикасан и
прецизан начин информисао потрошача о разлогу повлачења хране и да ли је ако је то неопходно
захтевао од потрошача повраћај хране која му је испоручена (члан 33. став 2);*


24) контролише да ли је субјект у пословању храном одговоран за промет на мало и
дистрибуцију хране покренуо поступак за повлачење предметне хране из промета на основу
информације о повреди прописаних услова (члан 33. став 3);*


25) контролише да ли је субјект у пословању храном пружио информације о следљивости хране
и да ли сарађује у активностима које предузимају субјекти у производњи и промету као и
Министарство, односно министарство надлежно за послове здравља (члан 33. став 4);*


26) контролише да ли је субјект у пословању храном поступио у складу са чланом 33. став 5.
овог закона и о томе обавестио Министарство, односно министарство надлежно за послове здравља;*


27) контролише да ли је субјект у пословању храном за животиње покренуо поступак за
повлачење хране за животиње из промета за коју се основано сумња или утврди да је у било којој
фази производње или промета настала повреда прописаних услова безбедности хране, односно да ли
је о томе обавестио Министарство (члан 34. став 1);*


28) контролише да ли је производна партија, серија или пошиљка хране за животиње која не
задовољава услове безбедности хране за животиње уништена, односно да ли је са том храном
поступљено у складу са чланом 34. став 2. овог закона;*


29) контролише да ли је субјект у пословању храном за животиње која је дошла до власника или
држаоца животиње на ефикасан и прецизан начин информисао власника или држаоца животиње о
разлогу повлачења хране за животиње и да ли је ако је то неопходно захтевао од власника или
држаоца животиње повраћај хране за животиње која му је испоручена (члан 34. став 3);*


30) контролише да ли је субјект у пословању храном за животиње одговоран за промет на мало и
дистрибуцију хране за животиње покренуо поступак за повлачење предметне хране из промета на
основу информације о повреди прописаних услова (члан 34. став 4);*


31) контролише да ли је субјект у пословању храном за животиње пружио информације о
следљивости хране за животиње и да ли сарађује у активностима које предузимају субјекти у
производњи и промету, као и Министарство (члан 34. став 5);*


32) контролише да ли је субјект у пословању храном за животиње поступио у складу са чланом
34. став 6. овог закона и о томе обавестио Министарство;*


33) контролише да ли су прописане мере за безбедност хране и хране за животиње прилагођене
карактеристичним подручјима које могу да утичу на безбедност хране и хране за животиње, односно
да ли поступа у складу са чланом 36. став 2. овог закона;*


34) контролише да ли храна или храна за животиње која се увози ради стављања у промет у
Републику Србију испуњава услове у складу с прописима о храни или услове које је Република
Србија признала као истоветне (члан 37. став 1);*


35) контролише да ли су подаци који се односе на ризик по здравље чији је узрок храна или
храна за животиње доступни свим учесницима у систему брзог обавештавања и узбуњивања, као и
јавности (члан 40);*


36) контролише да ли су сви учесници у систему брзог обавештавања и узбуњивања у оквиру
своје надлежности обавестили Министарство, односно министарство надлежно за послове здравља о
појави ризика (члан 41. став 2);*


37) контролише да ли је субјект у пословању храном обезбедио у свим фазама производње и
промета хране испуњеност прописаних услова у вези са хигијеном хране (члан 45. став 1);*


38) контролише да ли лица на радним местима у производњи или промету хране која рукују и
долазе у додир са храном имају основна знања о хигијени хране и о личној хигијени, односно да ли
носе радну одећу и обућу (члан 45. став 2);*


39) контролише да ли су субјекти у пословању храном успоставили систем за осигурање
безбедности хране у свим фазама производње, прераде и промета хране, осим на нивоу примарне
производње у складу са принципима добре произвођачке и хигијенске праксе и HACCP (члан 47. став
1);*


40) контролише да ли субјект у пословању храном користи упутство за добру произвођачку и
хигијенску праксу и примену HACCP (члан 48. став 1);*


41) контролише да ли субјект у пословању храном има у радном односу на неодређено време
одговорно лице за спровођење добре произвођачке и хигијенске праксе и примену HACCP (члан 48.
став 2);*







42) контролише да ли је субјект у пословању храном за животиње обезбедио у свим фазама
производње, прераде и промета хране за животиње испуњеност прописаних услова у вези са
хигијеном хране за животиње (члан 50);*


43) контролише да ли су субјекти у пословању храном за животиње успоставили систем за
осигурање безбедности хране за животиње у свим фазама производње, прераде и промета хране за
животиње, осим на нивоу примарне производње и превоза у складу са принципима добре
произвођачке и хигијенске праксе и HACCP (члан 52. став 1);*


44) контролише да ли субјект у пословању храном за животиње користи упутство за добру
произвођачку и хигијенску праксу и примену HACCP (члан 53. став 1);*


45) проверава да ли субјект у пословању храном за животиње има у радном односу на
неодређено време одговорно лице за спровођење добре произвођачке и хигијенске праксе и примену
HACCP (члан 53. став 2);*


46) контролише да ли је субјект у пословању храном обезбедио у свим фазама производње,
прераде и промета испуњеност услова за квалитет а за храну за коју нису прописани услови за
квалитет да ли испуњава услове о безбедности хране (члан 55. став 1);*


47) контролише да ли је субјект у пословању храном за животиње обезбедио у свим фазама
производње, прераде и промета испуњеност услова за квалитет, а за храну за животиње за коју нису
прописани услови за квалитет да ли испуњава услове о безбедности хране (члан 56. став 1);*


48) контролише да ли храна за животиње којом се хране животиње задовољава прописане
услове за квалитет (члан 57. став 1);*


49) контролише да ли храна која носи ознаку традиционалног назива, имена порекла,
географског порекла и назив „производ старог заната” као и друге националне шеме квалитета
испуњава услове, у складу са посебним прописима (члан 64);*


50) контролише да ли храна која носи ознаку традиционалног назива, имена порекла,
географског порекла и назив „производ старог заната” као и друге националне шеме квалитета поред
општих захтева за декларисање и означавање из члана 30. овог закона садржи и додатне податке из
члана 64. овог закона (члан 65. став 1);*


51) контролише извршавање мера по овом закону.*


У вршењу послова инспекцијског надзора санитарни инспектор, поред овлашћења утврђених
законом којим је уређен инспекцијски надзор санитарног инспектора, има право и дужност да:*


1) контролише да ли сви субјекти и органи на које се закон односи предузимају мере у области
безбедности хране, у складу са овим законом;*


2) проверава да ли су лабораторије и националне лабораторије акредитоване и овлашћене у
складу са чл. 18, 19а и 20. овог закона;*


3) контролише безбедност хране у промету из члана 25. став 1. овог закона;*


4) контролише услове у свакој фази производње, прераде и промета хране, као и припреме
хране у складу са њеном наменом (члан 26. став 1. тачка 1));*


5) контролише доступност информација потрошачу, укључујући и међународне потврде
(сертификате) и остала документа која прате храну у промету, као и податке на декларацији који се
односе на спречавање специфичних штетних деловања појединих врста или категорија хране на
здравље људи (члан 26. став 1. тачка 2));*


6) контролише предузимање наређених мера у случају основане сумње, ограничења или забране
и повлачења те хране из промета до отклањања сумње на њену безбедност (члан 27. став 1);*


7) контролише предузимање наређених мера у случају када се утврди да храна није безбедна,
ограничења или забране и повлачења те хране из промета у складу са законом (члан 27. став 2);*


8) контролише да ли је храна која се ставља у промет означена, декларисана, оглашена и
изложена, у складу са овим законом и другим посебним прописима (члан 30. став 1);*


9) контролише да ли је означавање, декларисање, оглашавање и излагање хране извршено, у
складу са овим законом и на начин који не доводи потрошача у заблуду (члан 30. став 2);*


10) контролише да ли је субјект у пословању храном обезбедио услове у свим фазама
производње, прераде и промета хране, у складу са овим законом и другим посебним прописима (члан
31);*


11) контролише да ли је субјект у пословању храном у фази производње, прераде и
дистрибуције обезбедио следљивост (члан 32. став 1);*







12) контролише да ли је субјект у пословању храном успоставио контролне системе за
идентификацију снабдевања храном или било коју супстанцу која се уграђује или се очекује да ће
бити уграђена у ту храну (члан 32. став 2);*


13) контролише да ли субјект у пословању храном има успостављен систем и процедуре које
обезбеђују доступност података о следљивости (члан 32. став 3);*


14) контролише да ли је субјект у пословању храном покренуо поступак за повлачење хране из
промета за коју се основано сумња или утврди да је у било којој фази производње, прераде или
промета настала повреда прописаних услова безбедности хране, односно да ли је о томе обавестио
Министарство, односно министарство надлежно за послове здравља (члан 33. став 1);*


15) контролише да ли је субјект у пословању храном која је дошла до потрошача на ефикасан и
прецизан начин информисао потрошача о разлогу повлачења хране и да ли је ако је то неопходно
захтевао од потрошача повраћај хране која му је испоручена (члан 33. став 2);*


16) контролише да ли је субјект у пословању храном одговоран за промет на мало и
дистрибуцију хране покренуо поступак за повлачење предметне хране из промета на основу
информације о повреди прописаних услова (члан 33. став 3);*


17) контролише да ли је субјект у пословању храном пружио информације о следљивости хране
и да ли сарађује на активностима које предузимају субјекти у производњи и промету, као и
Министарство, односно министарство надлежно за послове здравља (члан 33. став 4);*


18) контролише да ли је субјект у пословању храном поступио у складу са чланом 33. став 5.
овог закона и о томе обавестио Министарство, односно министарство надлежно за послове здравља;*


19) контролише да ли су прописане мере за безбедност хране прилагођене карактеристичним
подручјима које могу да утичу на безбедност хране, односно да ли поступа у складу са чланом 36.
став 2. овог закона;*


20) контролише да ли су подаци који се односе на ризик по здравље чији су узрок храна
доступни свим учесницима у систему брзог обавештавања и узбуњивања, као и јавности (члан 40.
став 1);*


21) контролише да ли су сви учесници у систему брзог обавештавања и узбуњивања у оквиру
своје надлежности обавестили Министарство, односно министарство надлежно за послове здравља о
појави ризика (члан 41. став 2);*


22) контролише да ли је субјект у пословању храном обезбедио у свим фазама производње и
промета хране испуњеност прописаних услова у вези са хигијеном хране (члан 45. став 1);*


23) контролише да ли лица на радним местима у производњи или промету хране која рукују и
долазе у додир са храном имају основна знања о хигијени хране и о личној хигијени, односно да ли
носе радну одећу и обућу (члан 45. став 2);*


24) контролише да ли су субјекти у пословању храном успоставили систем за осигурање
безбедности хране у свим фазама производње и промета хране, осим на нивоу примарне производње
у складу са принципима добре произвођачке и хигијенске праксе и НАССР (члан 47. став 1);*


25) контролише да ли субјект у пословању храном користи упутство за добру произвођачку и
хигијенску праксу и примену НАССР (члан 48. став 1);*


26) контролише да ли субјект у пословању храном има у радном односу на неодређено време
одговорно лице за спровођење добре произвођачке и хигијенске праксе и примену НАССР (члан 48.
став 2);*


27) контролише да ли је субјект у пословању храном обезбедио у фази производње и промета
испуњеност услова, а за храну за коју нису прописани услови за квалитет да ли испуњава услове о
безбедности хране (члан 55. став 1);*


28) контролише да ли субјект у пословању новом храном за стављање први пут у промет те
хране има дозволу (члан 61. став 1);*


29) контролише да ли храна која носи ознаку традиционалног назива, имена порекла,
географског порекла и назив „производ старог заната”, као и друге националне шеме квалитета
испуњава услове у складу са посебним прописима (члан 64);*


30) контролише да ли храна која носи ознаку традиционалног назива, имена порекла,
географског порекла и назив „производ старог заната”, као и друге националне шеме квалитета
поред општих захтева за декларисање и означавање из члана 30. овог закона садржи и додатне
податке из члана 64. овог закона (члан 65. став 1);*


31) контролише извршавање мера по овом закону.*

Мере које налаже надлежни инспектор Министарства*


*Службени гласник РС, број 17/2019


Члан 74.*


У вршењу послова из члана 73. овог закона надлежни инспектор Министарства је овлашћен и
дужан да:*


1) нареди повлачење из промета хране и хране за животиње која није безбедна;*


2) нареди ограничење или забрани промет хране и хране за животиње, односно повлачење
хране и хране за животиње из промета до отклањања опасности, односно сумњи у њену безбедност;*


3) нареди уништавање хране и хране за животиње која није безбедна на прописан начин;*


4) нареди обраду, односно оспособљавање хране и хране за животиње на прописан начин;*


5) забрани рекламирање и означавање хране и хране за животиње на начин који може да
доведе у заблуду потрошача;*


6) забрани употребу објекта, просторије, опреме и превозних средстава када не испуњавају
прописане захтеве;*


7) забрани употребу материјала, амбалаже и предмета који долазе у контакт са храном и храном
за животиње који би могли да угрозе здравље људи и животиња и доведу до неприхватљивих
промена у саставу хране и хране за животиње или до промена сензорних својстава под уобичајеним
и предвиђеним условима употребе;*


8) нареди ограничење или забрану промета до отклањања недостатака, ако храна и храна за
животиње није означена, декларисана, оглашена и изложена, у складу са овим законом и другим
посебним прописима;*


9) нареди ограничење или забрану промета до отклањања недостатака ако субјект у пословању
храном поступи супротно одредбама члана 55. став 1. овог закона;*


10) подноси захтев за покретање прекршајног поступка и пријаву за привредни преступ због
кршења одредби овог закона и прописа донетих на основу њега;*


11) нареди друге мере и предузме друге радње, у складу са овим законом.*


Мере из става 1. тач. 1)–9) и тачка 11) овог члана налажу се решењем надлежног инспектора.*


Поред управних мера и радњи из става 1. овог члана надлежни гранични инспектор који
спроводи службену контролу на граничном прелазу или у царинском складишту обавезан је да
предузима и следеће управне мере и радње:*


1) забрани увоз, извоз или провоз пошиљки животиња, хране и хране за животиње ако:*


(1) пошиљка или превозно средство не испуњава прописане услове,*


(2) пошиљка хране и хране за животиње није безбедна,*


(3) пошиљку не прати прописана документација и сертификат на основу којег се може утврдити
идентитет пошиљке;*


2) привремено забрани увоз, извоз или провоз пошиљке животиња, хране и хране за животиње
ако треба отклонити недостатке на пошиљци и у пратећој документацији или ако посумња у
безбедност пошиљке, у складу с анализом ризика;*


3) забрани употребу и коришћење објеката за складиштење хране и хране за животиње на
граничним прелазима и на местима царињења, ако не испуњавају прописане услове;*


4) забрани употребу хране и хране за животиње ако не испуњава прописане услове у погледу
безбедности;*


5) забрани употребу превозних средстава за превоз пошиљки животиња, хране и хране за
животиње ако не испуњавају прописане услове;*


6) нареди уништавање пошиљке хране и хране за животиње за које се утврди да није безбедна,
односно нареди враћање пошиљке испоручиоцу на захтев увозника;*


7) подноси захтев за покретање прекршајног поступка и пријаву за привредни преступ због
кршења одредби овог закона и прописа донетих на основу њега;*







8) нареди предузимање и других мера, у складу са овим законом и обавезама по међународним
уговорима о безбедности хране.*


Мере из става 3. тач. 1)–6) и тачка 8) овог члана налажу се решењем надлежног граничног
инспектора.*


Трошкови настали спровођењем мере уништавања, односно враћања небезбедне пошиљке хране
и хране за животиње падају на терет странке, односно увозника.*

Брисани су називи чл. 75. и 76. (види члан 32. Закона - 17/2019-10)


Чл. 75. и 76.


Брисани су (види члан 32. Закона - 17/2019-10)


Мере које налаже санитарни инспектор


Члан 77.


У вршењу послова из члана 73. овог закона санитарни инспектор, у складу са поделом надлежности из
члана 12. овог закона је овлашћен и дужан да:


1) нареди повлачење из промета хране која није безбедна;


2) нареди ограничење или забрану промета, односно повлачење хране из промета до отклањања
опасности, односно сумње у њену безбедност;


3) нареди уништавање хране која није безбедна у складу са овим законом;


4) забрани рекламирање и означавање хране на начин који може да доведе у заблуду потрошача у погледу
састава, својства или дејства хране или приписивање лековитог својства;


5) забрани употребу објеката, просторија, опреме и превозних средстава када не испуњавају прописане
услове, у складу са овлашћењима из члана 12. овог закона;


6) забрани употребу материјала, амбалаже и предмета који долазе у контакт са храном који би могли да
угрозе здравље људи и доведу до неприхватљивих промена у саставу хране;


7) нареди повлачење из промета хране која не испуњава захтеве прописане за безбедност хране;


8) забрани рад лицима која рукују храном и долазе у контакт са храном која не поседује прописане доказе
о здравственим прегледима;


9) забрани увоз хране која није безбедна и нареди да се врати пошиљаоцу;


10) забрани увоз хране и нареди уништење хране, ако није безбедна а не може да се врати пошиљаоцу;


11) подноси захтев за покретање прекршајног поступка, пријаву за привредни преступ и пријаву за
кривично дело због кршења одредби овог закона и прописа донетих на основу њега;


12) нареди друге мере и предузме друге радње, у складу са овим законом.


Мере из става 1. тач. од 1) до 10) и тачка 12) овог члана налажу се решењем санитарног инспектора.


Трошкови настали спровођењем мере уништавања, односно враћања небезбедне пошиљке хране падају на
терет странке.


Надлежност за решавање о жалби


Члан 78.


На решење надлежног* инспектора може се изјавити жалба министру, односно министру надлежном за
послове здравља у року од осам дана од дана достављања решења.


Жалба не одлаже извршење решења.


*Службени гласник РС, број 17/2019


XV. КАЗНЕНЕ ОДРЕДБЕ


Привредни преступ







Члан 79.


Новчаном казном од 300.000 до 3.000.000 динара казниће се за привредни преступ правно лице, ако:


1) се бави производњом и прометом хране и хране за животиње, а није уписано у Централни регистар
објеката (члан 15. став 1);


2) не поднесе пријаву за упис у Централни регистар, а бави се производњом хране и хране за животиње, за
које није предвиђено утврђивање испуњености услова за обављање одређене делатности (члан 15. став 7);


3) је отпочело обављање делатности пре уписа у Централни регистар, односно у регистар утврђен посебним
прописом (члан 15. став 8);


4) стави у промет храну која није безбедна (члан 25. став 1);


5) стави у промет храну за животиње која није безбедна (члан 28. став 1);


6) храни животиње које служе за производњу хране, храном за животиње која није безбедна (члан 28. став
2);


7) не обезбеди да храна и храна за животиње у свим фазама производње и промета испуњава услове
прописане овим законом и другим посебним прописима или не докаже испуњеност тих услова (члан 31);


8) нема успостављен систем и процедуре које обезбеђују доступност података о следљивости (члан 32. став
3);


9) у свим фазама производње и промета хране не обезбеди прописане услове у вези са хигијеном хране
(члан 45. став 1);


10) не успостави систем за осигурање безбедности хране у свим фазама производње и промета хране осим
на нивоу примарне производње, у складу са принципима добре произвођачке и хигијенске праксе и HACCP (члан
47. став 1);


11) у свим фазама производње, прераде и промета хране за животиње не обезбеди прописане услове у
вези са хигијеном хране за животиње (члан 50);


12) не успостави систем за осигурање безбедности хране за животиње у свим фазама производње и
промета хране за животиње осим на нивоу примарне производње и превоза у складу са принципима добре
произвођачке и хигијенске праксе и HACCP (члан 52. став 1);


13) у свим фазама производње, прераде и промета не обезбеди прописане услове за квалитет хране (члан
55. став 1);


14) у свим фазама производње, прераде и промета не обезбеди прописане услове за квалитет хране за
животиње (члан 56. став 1);


15) храни животиње храном за животиње која не задовољава прописане услове за квалитет (члан 57. став
1);


16) први пут ставља у промет нову храну на територији Републике Србије или се таква храна
нађе у промету, а нема дозволу (члан 61. став 1);*


17) не поступи по решењу инспектора у складу са овим законом.


За привредни преступ из става 1. овог члана казниће се новчаном казном од 50.000 до 200.000 динара и
одговорно лице у правном лицу.


За радње из става 1. овог члана поред новчане казне може се изрећи и заштитна мера забране правном
лицу да се бави одређеном привредном делатношћу, односно заштитна мера забране одговорном лицу да врши
одређене дужности, у трајању од шест месеци до седам година.


*Службени гласник РС, број 17/2019


Прекршај правног лица


Члан 80.


Новчаном казном од 150.000 до 1.000.000 динара казниће се за прекршај правно лице, ако:


1) ставља у промет храну и храну за животиње која није означена, декларисана, оглашена и изложена, у
складу са овим законом и другим посебним прописом (члан 30. став 1);


2) не поступи у складу са чланом 30. став 2. овог закона чиме доводи потрошача у заблуду;


3) не поступи у складу са чланом 32. став 2. овог закона;







4) храна или храна за животиње коју ставља у промет или постоји вероватноћа да ће је ставити у промет
није на одговарајући начин означена и евидентирана ради идентификације и следљивости (члан 32. став 4);


5) одмах не покрене поступак за повлачење хране из промета и о томе не обавести Министарство, односно
министарство надлежно за послове здравља у случају када та храна више није под његовом непосредном
контролом, а основано сумња или утврди да је у било којој фази производње и промета настала повреда
прописаних услова безбедности хране (члан 33. став 1);


6) не поступи у складу са чланом 33. став 2. овог закона;


7) одмах не покрене поступак за повлачење хране из промета на мало и дистрибуције хране на основу
информације о повреди прописаних услова за безбедност хране (члан 33. став 3);


8) не пружа информације које се односе на следљивост хране и не сарађује у активностима које
предузимају субјекти у производњи и промету, као и Министарству, односно министарству надлежном за послове
здравља (члан 33. став 4);


9) основано сумња или утврди да храна коју је ставило у промет може бити штетна за здравље људи, а о
томе, као и о предузетим мерама не обавести Министарство, односно министарство надлежно за послове
здравља (члан 33. став 5);


10) спречава било које лице да сарађује са Министарством, односно министарством надлежним за послове
здравља (члан 33. став 6);


11) одмах не покрене поступак за повлачење хране за животиње из промета и о томе не обавести
Министарство у случају када та храна више није под његовом непосредном контролом, а основано сумња или
утврди да је у било којој фази производње и промета настала повреда прописаних услова безбедности хране за
животиње (члан 34. став 1);


12) не поступи у складу чланом 34. став 2. овог закона;


13) на ефикасан и прецизан начин не информише власнике или држаоце животиња о разлогу повлачења
хране за животиње и ако не захтева повраћај хране за животиње која им је већ испоручена, ако је то неопходно
(члан 34. став 3);


14) одмах не покрене поступак за повлачење хране за животиње из промета на мало и дистрибуције хране
за животиње на основу информације о повреди прописаних услова за безбедност хране за животиње (члан 34.
став 4);


15) не пружи информације које се односе на следљивост хране за животиње и не сарађује у активностима
које предузимају субјекти у производњи и промету, као и Министарство (члан 34. став 5);


16) основано сумња или утврди да храна за животиње коју је ставио у промет може бити штетна за здравље
животиња, а о томе као и о предузетим мерама не обавести Министарство (члан 34. став 6);


17) спречава било које лице да сарађује са Министарством (члан 34. став 7);


18) лица на радним местима у производњи или промету хране која рукују и* долазе у додир са храном
немају основна знања о хигијени хране и о личној хигијени, односно не носе радну одећу и обућу (члан 45. став
2);


19) не користи упутство за добру произвођачку и хигијенску праксу и примену HACCP (члан 48. став 1);


20) нема у сталном радном односу одговорно лице за спровођење добре произвођачке и хигијенске праксе
и примену HACCP (члан 48. став 2);


21) не користи упутство за добру произвођачку и хигијенску праксу и примену HACCP (члан 53. став 1);


22) нема у сталном радном односу одговорно лице за спровођење добре произвођачке и хигијенске праксе
и примену HACCP (члан 53. став 2);


23) брисана је (види члан 35. Закона - 17/2019-10)


24) не поступи у складу са чланом 63.* овог закона;


25) храна која носи ознаку традиционалног назива, имена порекла, географског порекла и назив „производ
старог заната”, као и друге националне шеме квалитета* не испуњава услове, у складу са посебним
прописима (члан 64);


26) храна која носи ознаку традиционалног назива, имена порекла, географског порекла и назив „производ
старог заната”, као и друге националне шеме квалитета* поред општих захтева за декларисање и
означавање не садржи и додатне податке из члана 64. овог закона (члан 65. став 1);


27) приликом узимања узорака хране или хране за животиње не стави бесплатно на располагање потребне
количине узорака ради лабораторијског испитивања, надлежном инспектору (члан 70. став 1)*.







За прекршај из става 1. овог члана казниће се новчаном казном од 20.000 до 50.000 динара и одговорно
лице у правном лицу.


*Службени гласник РС, број 17/2019


Прекршај предузетника


Члан 81.


Новчаном казном од 250.000 до 500.000 динара казниће се за прекршај предузетник, ако:


1) се бави производњом и прометом хране и хране за животиње, а није уписан у Централни регистар
објеката (члан 15. став 1);


2) не поднесе пријаву за упис у Централни регистар, а бави се производњом хране и хране за животиње, за
које није предвиђено утврђивање испуњености услова за обављање одређене делатности (члан 15. став 7);


3) је отпочео обављање делатности пре уписа у Централни регистар, односно у регистар утврђен посебним
прописом (члан 15. став 8);


4) стави у промет храну која није безбедна (члан 25. став 1);


5) стави у промет храну за животиње која није безбедна (члан 28. став 1);


6) храни животиње које служе за производњу хране, храном за животиње која није безбедна (члан 28. став
2);


7) не обезбеди да храна и храна за животиње у свим фазама производње и промета испуњава услове
прописане овим законом и другим посебним прописима или не докаже испуњеност тих услова (члан 31);


8) нема успостављен систем и процедуре које обезбеђују доступност података о следљивости (члан 32. став
3);


9) у свим фазама производње и промета хране не обезбеди прописане услове у вези са хигијеном хране
(члан 45. став 1);


10) не успостави систем за осигурање безбедности хране у свим фазама производње и промета хране, осим
на нивоу примарне производње, у складу са принципима добре произвођачке и хигијенске праксе и HACCP (члан
47. став 1);


11) у свим фазама производње, прераде и промета хране за животиње не обезбеди прописане услове у
вези са хигијеном хране за животиње (члан 50);


12) не успостави систем за осигурање безбедности хране за животиње у свим фазама производње и
промета хране за животиње, осим на нивоу примарне производње и превоза у складу са принципима добре
произвођачке и хигијенске праксе и HACCP (члан 52. став 1);


13) у свим фазама производње, прераде и промета не обезбеди прописане услове за квалитет хране (члан
55. став 1)*;


14) у свим фазама производње, прераде и промета не обезбеди прописане услове за квалитет хране за
животиње (члан 56. став 1);


15) храни животиње храном за животиње која не задовољава прописане захтеве за квалитет (члан 57. став
1);


16) први пут ставља у промет нову храну на територији Републике Србије или се таква храна
нађе у промету, а нема дозволу (члан 61. став 1);*


17) не поступи по решењу инспектора у складу са овим законом.


*Службени гласник РС, број 17/2019


Члан 82.


Новчаном казном од 50.000 до 400.000 динара казниће се за прекршај предузетник, ако:


1) ставља у промет храну и храну за животиње која није означена, декларисана, оглашена и изложена, у
складу са овим законом и другим посебним прописом (члан 30. став 1);


2) не поступи у складу са чланом 30. став 2. овог закона чиме доводи потрошача у заблуду;


3) не поступи у складу са чланом 32. став 2. овог закона;







4) храна или храна за животиње коју ставља у промет или постоји вероватноћа да ће је ставити у промет
није на одговарајући начин означена и евидентирана ради идентификације и следљивости (члан 32. став 4);


5) одмах не покрене поступак за повлачење хране из промета и о томе не обавести Министарство, односно
министарство надлежно за послове здравља у случају када та храна више није под његовом непосредном
контролом, а основано сумња или утврди да је у било којој фази производње и промета настала повреда
прописаних услова безбедности хране (члан 33. став 1);


6) не поступи у складу са чланом 33. став 2. овог закона;


7) одмах не покрене поступак за повлачење хране из промета на мало и дистрибуције хране на основу
информације о повреди прописаних услова за безбедност хране (члан 33. став 3);


8) не пружа информације које се односе на следљивост хране и не сарађује у активностима које
предузимају субјекти у производњи и промету, као и Министарству, односно министарству надлежном за послове
здравља (члан 33. став 4);


9) основано сумња или утврди да храна коју је ставио у промет може бити штетна за здравље људи, а о
томе као и о предузетим мерама не обавести Министарство, односно министарство надлежно за послове здравља
(члан 33. став 5);


10) спречава било које лице да сарађује са Министарством, односно министарством надлежним за послове
здравља (члан 33. став 6);


11) одмах не покрене поступак за повлачење хране за животиње из промета и о томе не обавести
Министарство у случају када та храна више није под његовом непосредном контролом, а основано сумња или
утврди да је у било којој фази производње и промета настала повреда прописаних услова безбедности хране за
животиње (члан 34. став 1);


12) не поступи у складу са чланом 34. став 2. овог закона;


13) на ефикасан и прецизан начин не информише власнике или држаоце животиња о разлогу повлачења
хране за животиње и ако не захтева повраћај хране за животиње која им је већ испоручена, ако је то неопходно
(члан 34. став 3);


14) одмах не покрене поступак за повлачење хране за животиње из промета на мало и дистрибуције хране
за животиње на основу информације о повреди прописаних услова за безбедност хране за животиње (члан 34.
став 4);


15) не пружи информације које се односе на следљивост хране за животиње и не сарађује у активностима
које предузимају субјекти у производњи и промету, као и Министарство (члан 34. став 5);


16) основано сумња или утврди да храна за животиње коју је ставио у промет може бити штетна за здравље
животиња, а о томе као и о предузетим мерама не обавести Министарство (члан 34. став 6);


17) спречава било које лице да сарађује са Министарством (члан 34. став 7);


18) не користи упутство за добру произвођачку и хигијенску праксу и примену HACCP (члан 48. став 1);


19) нема у сталном радном односу одговорно лице за спровођење добре произвођачке и хигијенске праксе
и примену HACCP (члан 48. став 2);


20) не користи упутство за добру произвођачку и хигијенску праксу и примену HACCP (члан 53. став 1);


21) нема у сталном радном односу одговорно лице за спровођење добре произвођачке и хигијенске праксе
и примену HACCP (члан 53. став 2);


22) брисана је (види члан 37. Закона - 17/2019-10)


23) не поступи у складу са чланом 63.* овог закона;


24) храна која носи ознаку традиционалног назива, имена порекла, географског порекла и назив „производ
старог заната”, као и друге националне шеме квалитета* не испуњава услове, у складу са посебним
прописима (члан 64);


25) храна која носи ознаку традиционалног назива, имена порекла, географског порекла и назив „производ
старог заната”, као и друге националне шеме квалитета* поред општих захтева за декларисање и
означавање не садржи и додатне податке из члана 64. овог закона (члан 65. став 1);


26) приликом узимања узорака хране или хране за животиње не стави бесплатно на располагање потребне
количине узорака ради лабораторијског испитивања, надлежном инспектору (члан 70. став 1)*.


*Службени гласник РС, број 17/2019


Прекршај физичког лица







Члан 83.


Новчаном казном од 30.000 до 50.000 динара казниће се за прекршај физичко лице, ако:


1) се бави производњом и прометом хране и хране за животиње, а није уписано у Централни регистар
објеката (члан 15. став 3);


2) не поднесе пријаву за упис у Централни регистар, а бави се производњом хране и хране за животиње, за
које није предвиђено утврђивање испуњености услова за обављање одређене делатности (члан 15. став 7);


3) је отпочело обављање делатности пре уписа у Централни регистар, односно у регистар утврђен посебним
прописом (члан 15. став 8);


4) стави у промет храну која није безбедна (члан 25. став 1);


5) стави у промет храну за животиње која није безбедна (члан 28. став 1);


6) храни животиње које служе за производњу хране, храном за животиње која није безбедна (члан 28. став
2);


7) не обезбеди да храна и храна за животиње у свим фазама производње и промета испуњава услове
прописане овим законом и другим посебним прописима или не докаже испуњеност тих услова (члан 31);


8) нема успостављен систем и процедуре које обезбеђују доступност података о следљивости (члан 32. став
3);


9) у свим фазама производње и промета хране не обезбеди прописане услове у вези са хигијеном хране
(члан 45. став 1);


10) лица на радним местима у производњи или промету хране која рукују и* долазе у додир са храном
немају основна знања о хигијени хране и о личној хигијени, односно не носе радну одећу и обућу (члан 45. став
2);


11) у свим фазама производње и промета хране за животиње не обезбеди прописане услове у вези са
хигијеном хране за животиње (члан 48);


12) у свим фазама производње и промета не обезбеди прописане услове за квалитет хране (члан 55. став
1);


13) у свим фазама производње и промета не обезбеди прописане услове за квалитет хране за животиње
(члан 56. став 1);


14) први пут ставља у промет нову храну на територији Републике Србије или се таква храна
нађе у промету, а нема дозволу (члан 61. став 1);*


15) не поступи по решењу инспектора у складу са овим законом.


*Службени гласник РС, број 17/2019


Члан 84.


Новчаном казном од 5.000 до 30.000 динара казниће се за прекршај физичко лице, ако:


1) ставља у промет храну и храну за животиње која није означена, декларисана, оглашена и изложена, у
складу са овим законом и другим посебним прописом (члан 30. став 1);


2) не поступи у складу са чланом 30. став 2. овог закона чиме доводи потрошача у заблуду;


3) не поступи у складу са чланом 32. став 2. овог закона;


4) храна или храна за животиње коју ставља у промет или постоји вероватноћа да ће је ставити у промет
није на одговарајући начин означена и евидентирана ради идентификације и следљивости (члан 32. став 4);


5) одмах не покрене поступак за повлачење хране из промета и о томе не обавести Министарство, односно
министарство надлежно за послове здравља у случају када та храна више није под његовом непосредном
контролом, а основано сумња или утврди да је у било којој фази производње и промета настала повреда
прописаних услова безбедности хране (члан 33. став 1);


6) не поступи у складу са чланом 33. став 2. овог закона;


7) одмах не покрене поступак за повлачење хране из промета на мало и дистрибуције хране на основу
информације о повреди прописаних услова за безбедност хране (члан 33. став 3);


8) не пружа информације које се односе на следљивост хране и не сарађује у активностима које
предузимају субјекти у производњи и промету, као и Министарству, односно министарству надлежном за послове
здравља (члан 33. став 4);







9) основано сумња или утврди да храна коју је ставио у промет може бити штетна за здравље људи, а о
томе као и о предузетим мерама не обавести Министарство, односно министарство надлежно за послове здравља
(члан 33. став 5);


10) спречава било које лице да сарађује са Министарством, односно министарством надлежним за послове
здравља (члан 33. став 6);


11) одмах не покрене поступак за повлачење хране за животиње из промета и о томе не обавести
Министарство у случају када та храна више није под његовом непосредном контролом, а основано сумња или
утврди да је у било којој фази производње и промета настала повреда прописаних услова безбедности хране за
животиње (члан 34. став 1);


12) не поступи у складу са чланом 34. став 2. овог закона;


13) на ефикасан и прецизан начин не информише власнике или држаоце животиња о разлогу повлачења
хране за животиње и ако не захтева повраћај хране за животиње која им је већ испоручена, ако је то неопходно
(члан 34. став 3);


14) одмах не покрене поступак за повлачење хране за животиње из промета на мало и дистрибуције хране
за животиње на основу информације о повреди прописаних услова за безбедност хране за животиње (члан 34.
став 4);


15) не пружи информације које се односе на следљивост хране за животиње и не сарађује у активностима
које предузимају субјекти у производњи и промету, као и Министарство (члан 34. став 5);


16) основано сумња или утврди да храна за животиње коју је ставио у промет може бити штетна за здравље
животиња, а о томе као и о предузетим мерама не обавести Министарство (члан 34. став 6);


17) спречава било које лице да сарађује са Министарством (члан 34. став 7);


18) брисана је (види члан 39. Закона - 17/2019-10)


19) не поступи у складу са чланом 63.* овог закона;


20) храна која носи ознаку традиционалног назива, имена порекла, географског порекла и назив „производ
старог заната”, као и друге националне шеме квалитета* поред општих захтева за декларисање и
означавање не садржи и додатне податке из члана 64. овог закона (члан 65. став 1);


21) приликом узимања узорака хране или хране за животиње не стави бесплатно на располагање потребне
количине узорака ради лабораторијског испитивања, надлежном инспектору (члан 70. став 1)*.


*Службени гласник РС, број 17/2019


XVI. ПРЕЛАЗНЕ И ЗАВРШНЕ ОДРЕДБЕ


Рок за усклађивање правног лица, предузетника, односно физичког лица уписаног у Централни
регистар са одредбама овог закона


Члан 85.


Правно лице и предузетник који се баве производњом и прометом хране и хране за животиње дужни су да
своје пословање ускладе са одредбама овог закона најкасније у року од две године од дана ступања на снагу
овог закона.


Физичко лице које се бави производњом хране и хране за животиње, а која је намењена промету дужно је
да се усклади са одредбама овог закона најкасније у року од три године од дана ступања на снагу овог закона.


Субјект у пословању храном и храном за животиње из члана 15. став 7. овог закона дужан је да најкасније
у року од шест месеци од дана ступања на снагу овог закона поднесе пријаву за упис у Централни регистар.


Повезивање података из регистара у Министарству


Члан 86.


Правно лице и предузетник уписани у одговарајући регистар у складу са посебним прописом даном ступања
на снагу овог закона постају уписани у Централни регистар.


Физичко лице уписано у Регистар пољопривредних газдинстава сходно одредбама Уредбе о регистру
пољопривредних газдинстава („Службени гласник РС”, бр. 119/08, 21/09 и 36/09) даном ступања на снагу овог
закона постаје уписано у Централни регистар.


Настављање обављања послова лабораторијског испитивања







Члан 87.


Правно лице за које је на основу посебних прописа утврђено да испуњава услове за обављање послова
лабораторијског испитивања у области безбедности хране и које је било овлашћено за обављање тих послова у
складу са прописима који су важили до дана ступања на снагу овог закона, обављаће те послове до
расписивања конкурса за обављање послова лабораторијског испитивања и програма мониторинга у складу са
овим законом.


Примена подзаконских прописа


Члан 88.


Подзаконски прописи који се доносе на основу овлашћења из овог закона донеће се у року од две године
од дана ступања на снагу овог закона.


До доношења подзаконских прописа на основу овлашћења из овог закона примењиваће се прописи донети
на основу Закона о здравственој исправности животних намирница и предмета опште употребе („Службени лист
СФРЈ”, број 53/91 и „Службени лист СРЈ”, бр. 24/94 – др. закон, 28/96 – др. закон и 37/02 и „Службени гласник
РС”, бр. 101/05 – др. закон и 79/05 – др. закон), Закона о здравственом надзору над животним намирницама и
предметима опште употребе („Службени гласник СРС”, бр. 48/77 – пречишћен текст, 24/85 – др. закон и 29/88 и
„Службени гласник РС”, бр. 44/91 – др. закон, 53/93 – др. закон, 67/93 – др. закон, 48/94 – др. закон и 101/05 –
др. закон) и Закона о контроли квалитета пољопривредних и прехрамбених производа у спољнотрговинском
промету („Службени лист СРЈ”, бр 12/95, 28/96 – др. закон, 59/98 и „Службени гласник РС”, број 101/05 – др.
закон), ако нису у супротности са овим законом.


Престанак важења ранијих закона


Члан 89.


Даном ступања на снагу овог закона престају да важе одредбе:


1) Закона о здравственој исправности животних намирница и предмета опште употребе („Службени лист
СФРЈ”, број 53/91 и „Службени лист СРЈ”, бр. 24/94 – др. закон, 28/96 – др. закон и 37/02 и „Службени гласник
РС”, бр. 101/2005 – др. закон и 79/2005 – др. закон) у делу који се односи на животне намирнице;


2) Закона о здравственом надзору над животним намирницама и предметима опште употребе („Службени
гласник СРС”, бр. 48/77 – пречишћен текст, 24/85 – др. закон и 29/88 и „Службени гласник РС”, бр. 44/91 – др.
закон, 53/93 – др. закон, 67/93 – др. закон, 48/94 – др. закон и 101/05 – др. закон), у делу који се односи на
животне намирнице;


3) Закона о контроли квалитета пољопривредних и прехрамбених производа у спољнотрговинском промету
(„Службени лист СРЈ”, бр. 12/95, 28/96 – др. закон, 59/98 и „Службени гласник РС”, број 101/05 – др. закон).


Ступање на снагу закона


Члан 90.


Овај закон ступа на снагу осмог дана од дана објављивања у „Службеном гласнику Републике Србије”, с тим
што се одредбе закона које се односе на увођење HACCP, на систем брзог обавештавања и узбуњивања, хитне
мере и управљање кризним ситуацијама, као и на мониторинг примењују од 1. јануара 2009. године.


ОДРЕДБЕ КОЈЕ НИСУ УНЕТЕ У „ПРЕЧИШЋЕН ТЕКСТ“ ЗАКОНА


Закон о изменама и допунама Закона о безбедности хране: „Службени гласник РС“, број 17/2019-10


Члан 40.


Правно лице и предузетник који се баве производњом и прометом хране и хране за животиње
дужни су да своје пословање ускладе са одредбама овог закона најкасније у року од годину дана од
дана ступања на снагу овог закона.


Члан 41.


Дирекција за националне референтне лабораторије основана Законом о безбедности хране
(„Службени гласник РС”, број 41/09) наставља са радом у складу са делокругом утврђеним овим
законом.







Лабораторије којима је на основу Закона о безбедности хране („Службени гласник РС”, број
41/09) путем конкурса уступљено обављање послова од јавног интереса настављају да обављају те
послове до истека периода на који су им послови уступљени.


Члан 42.


Подзаконски прописи за спровођење овог закона биће донети у року од годину дана од дана
ступања на снагу овог закона.


Члан 43.


Даном почетка примене овог закона престају да важе:


1) одредба члана 29. Закона о ветеринарству („Службени гласник РС”, бр. 91/05, 30/10 и
93/12);


2) одредба члана 8. Закона о органској производњи („Службени гласник РС”, број 30/10).


Члан 44.


Овај закон ступа на снагу осмог дана од дана објављивања у „Службеном гласнику Републике
Србије”, а примењује се од 1. априла 2019. године.

ЗАКОН


о ветеринарству


„Службени гласник РС”, бр. 91 од 25. октобра 2005, 30 од 7. маја 2010, 93 од 28. септембра 2012, 17 од 14.
марта 2019 - др. закон, 109 од 4. децембра 2025 - др. закон


I. ОСНОВНЕ ОДРЕДБЕ


Члан 1.


 Овим законом уређује се заштита и унапређење здравља и добробити животиња, утврђују се заразне
болести животиња и мере за спречавање појаве, откривање, спречавање ширења, сузбијања и искорењивања
заразних болести животиња и болести које се са животиња могу пренети на људе, ветеринарско-санитарна
контрола и услови за производњу и промет животиња, производа животињског порекла, хране животињског
порекла, хране за животиње, као и услови за обављање ветеринарске делатности.


Члан 2.


Заразне болести животиња, у смислу овог закона, сматрају се болести које су одређене зоосанитарним
кодексом Међународне организације за заштиту здравља животиња – Office International des Epizooties (у даљем
тексту: OIE).


Брисан је ранији став 2. (види члан 1. Закона – 30/2010-120)


Нарочито опасним заразним болестима животиња, у смислу овог закона, сматрају се болести које се могу
веома брзо ширити без обзира на државне границе и које изазивају велике здравствене проблеме праћене
негативним економским последицама за земљу, као и на међународну трговину животиња, производа
животињског порекла, хране животињског порекла и хране за животиње.


Министар надлежан за послове ветеринарства (у даљем тексту: министар) прописује листу заразних
болести из става 1. овог члана и листу нарочито опасних заразних болести из става 2. овог члана*.


*Службени гласник РС, број 30/2010


Члан 3.


Поједини изрази употребљени у овом закону имају следеће значење:


1) анализа ризика обухвата научну процену ризика, управљање и обавештавање о ризику ради
обезбеђивања прихватљивог нивоа заштите здравља животиња и заштите здравља људи;


2) безбедност хране јесте својство хране да је здравствено-хигијенски и квалитативно исправна за исхрану
људи у складу са њеном наменом;


3) безбедан производ животињског порекла јесте производ са ниским прихватљивим ризиком од
микроорганизама и штетних материја које негативно утичу на здравље животиња и људи или на одржавање
квалитета производа;


4) ванредне ветеринарско-санитарне мере обухватају мере за спречавање ширења, сузбијања и
искорењивања заразних болести које се примењују после појаве нарочито опасних заразних болести или
ширења ензоотских заразних болести;


5) власник животиње јесте свако правно или физичко лице, односно предузетник, који има
право чувања, држања, узгоја, гајења, репродукције, транспорта, коришћења и продаје животиње,
који је одговоран за живот, заштиту здравља и добробит животиње;*


5а) држалац животиње јесте правно или физичко лице, односно предузетник, који има право
чувања, држања, узгоја, гајења, репродукције, транспорта, коришћења, продаје на основу писменог
одобрења власника животиње и који је одговоран за живот, заштиту здравља и добробит животиње;*


6) ветеринарско-санитарна контрола обухвата мере, радње и активности које се предузимају ради директне
или индиректне заштите здравља животиња или људи;


7) ветеринарски лекови јесу лекови и биолошки препарати, осим основних производа за негу животиња,
који се користе ради спречавања појава и ширења, сузбијања или искорењивања болести или за лечење
оболелих животиња, као и за побољшање, измену или повраћај телесне функције животиња или за постизање
других циљева у вези са побољшањем здравља животиња;


Редакцијски пречишћен текст 







8) ветеринарско јавно здравство обухвата послове из делокруга ветеринарско-санитарне контроле
животиња, производа животињског порекла, хране животињског порекла, хране за животиње и пратећих
предмета, а који су директно или индиректно у улози заштите здравља људи од зооноза и штетних материја, као
и заштиту животне средине;


9) ветеринар јесте доктор ветеринарске медицине односно дипломирани ветеринар;


10) газдинство са животињама (у даљем тексту: газдинство) јесте сваки затворени или отворени
простор, фарма, објекат у коме се животиње држе, чувају, узгајају и стављају у промет, трајно или
привремено;*


11) дезинфекција јесте примена начина, поступака и метода ради уништавања узрочника болести
животиња, укључујући и болести које се са животиња могу пренети на људе;


12) дезинсекција јесте примена начина, поступака и метода ради уништавања штетних инсеката и крпеља;


13) дератизација јесте примена начина, поступака и метода за уништавање штетних глодара;


14) дезодорација јесте примена начина, поступака и метода за неутрализацију непријатних мириса;


15) деконтаминација јесте примена начина, поступака и метода за одстрањивање и уништавање штетних
материја;


16) додаци храни за животиње јесу материје или препарати који се користе у храни за животиње ради
побољшања органолептичких и квалитативних својстава хране за животиње или физиолошког стања животиња;


17) држање животиња јесте гајење и брига о животињама, осим узгоја животиња;


18) егзотичне заразне болести јесу болести животиња дефинисане у складу са препорукама OIE које нису
потврђене* на територији Републике Србије*;


19) ензоотске заразне болести јесу болести животиња дефинисане у складу са препорукама OIE које су
присутне на територији Републике Србије*;


20) епизоотиолошка јединица јесте подручје које обухвата територију општине или њен део;


21) епизоотиолошко подручје јесте подручје које обухвата већи број епизоотиолошких јединица;


22) животиње јесу домаћи папкари и копитари (домаћа говеда, укључујући врсте родова Bubalus
и Bison, свиње, овце, козе и домаћи копитари укључујући коње, магарце, мазге и муле), живина
(гајене птице укључујући кокошке, ћурке, гуске, патке, морке, птице које се не сматрају домаћим,
али се узгајају као домаће животиње, осим ратита); ратите (ној, ему, реа, моа и киви); лагоморфи
(зечеви, кунићи и други глодари); дивљач (дивљи папкари, копитари или лагоморфи, други копнени
сисари који се лове за исхрану људи и који се сматрају слободном дивљачи по важећим прописима,
укључујући сисаре који живе на ограђеној територији у слободним условима сличним онима у којима
живи слободна дивљач и дивље птице које се лове за исхрану људи); друге животиње и птице које
нису живина ( животиње и птице у зоолошком врту, пси, мачке, пчеле, свилена буба, дивље
животиње, гмизавци, лабораторијске и експерименталне животиње); рибе и друге водене животиње
(морске или слатководне животиње, осим живих шкољки и осталих мекушаца, живих бодљокожаца,
живих плашташа и живих морских пужева и свих сисара, рептила и жаба без обзира да ли су дивље
или узгајане); шкољке и остали мекушци (Lamellibranchiata који се хране филтрирањем); пужеви
(копнене гастроподе Helix pomatia Linne, Helix aspersa Muller, Helix lucorum и врсте из породице
Achatinidae);*


23) заражено подручје јесте подручје на којем је утврђен најмање један случај заразне болести која може
да се шири;


23а) здравствена заштита животиња јесте рано откривање, надзор, заштита од појаве, сузбијање
и искорењивање заразних и паразитских болести, укључујући и сузбијање зооноза, као и узгој
животиња одређеног генотипа слободног од одређених болести и заштита од других преносивих и
органских болести;*


23б) здравствени статус јесте здравствено стање стада, јата, фарме, компартмента, зоне,
подручја или државе у односу на одређену болест животиња, који се утврђује у складу са
дефинисаним критеријумима за сваку болест понаособ;*


24) здравствено стање животиња јесте стање животиња у погледу заразних болести животиња утврђено
према критеријумима које су дефинисале одговарајуће међународне организације;


24а) заједнички ветеринарски улазни документ јесте прописани облик ветеринарског уверења за
све пошиљке које подлежу службеној контроли на граници којим се потврђује да је обављен
ветеринарско-санитарни преглед при уласку пошиљке на подручје Републике Србије, на коме су
наведени резултати прегледа и број решења граничног ветеринарског инспектора у односу на
испуњеност услова за увоз и транзит;*







25) зона јесте део територије државе са одређеним здравственим стањем животиња;


26) зооноза јесте болест која се може преносити директно или индиректно са животиња на људе и са људи
на животиње;


27) искорењивање болести јесте уклањање узрочника болести у држави или у зони;


28) карантин за животиње јесте објекат у којем се држе животиње, репродуктивни материјал и јаја за
приплод под условима потпуне изолације, а ради провере и утврђивања њиховог здравственог стања;


28а) компартмент јесте један или више објеката са истим биосигурносним условима и истим
условима исхране, неге и држања животиња, као и истим здравственим статусом у односу на
одређене болести животиња;*


29) конфискат јесте производ животињског порекла за који је ветеринарско-санитарним прегледом
утврђено да није безбедан по здравље људи и да не може да се користи за исхрану људи;


30) кућни љубимци јесу пси, домаће мачке, домаће птице, мали глодари, тераријумске, акваријумске и
друге животиње, које се гаје или држе за дружење, рекреацију, заштиту или помоћ човеку;


31) међународне организације јесу OIE и друге међународне организације (FАО, WHО, WTO) у области
заштите здравља животиња и људи чији је члан Република Србија*;


32) обавештавање о ризику јесте пружање или размена информација о ризику између субјеката који
процењују ризик, управљају ризиком и других субјеката на које се ризик односи;


33) обележавање и регистрација* животиња јесте поступак означавања животиња на трајан начин ради
идентификације, регистрације и прикупљања свих података у јединствен информациони систем;


34) објекат јесте грађевинска целина или простор за узгој, држање, клање, лечење, репродукцију,
излагање, одржавање такмичења, продају животиња, улов или дресуру, одлагање, прераду и уништавање
споредних производа* животињског порекла, за производњу, складиштење и промет производа животињског
порекла, хране животињског порекла и хране за животиње производњу и*, промет ветеринарских лекова и
медицинских средстава за употребу у ветерини и производњу, као и промет производа за дезинфекцију,
дезинсекцију и дератизацију;


34а) одобрен објекат јесте објекат за који је утврђено да испуњава прописане ветеринарско-
санитарне услове, односно опште и посебне услове за хигијену хране и хране за животиње и који је
уписан у Регистар одобрених објеката;*


35) отпадне воде јесу воде које настају у објектима за узгој животиња, кланицама и другим објектима за
обраду, прераду и сакупљање производа животињског порекла, хране животињског порекла и споредних
производа животињског порекла* и захтевају посебну технологију одвода и пречишћавања;


36) споредни производи животињског порекла који нису намењени за исхрану људи јесу лешеви
животиња, труп, делови трупа животиња, саставни делови тела животиња, производи животињског
порекла и храна животињског порекла који нису намењени и безбедни за исхрану људи, стајњак и
отпад из објеката у којима се припрема храна за исхрану људи (у даљем тексту: споредни производи
животињског порекла);*


37) подручје без болести јесте територија државе или њеног дела, као и територија више држава или
њихових делова, без присуства одређене заразне болести за које је утврђено да су испуњени услови које
прописује OIE за непостојање одређене заразне болести;


37а) пошиљка јесу животиње, храна и производи животињског порекла, храна за животиње и
споредни производи животињског порекла обухваћени истим прописаним документом који се налази
на истом превозном средству, потичу из истог места порекла и намењени су истом месту крајњег
одредишта;*


38) потребе домаћинства јесу производња и коришћење хране животињског порекла само за сопствене
потребе;


39) пратећи предмети јесу предмети преко којих се може пренети заразна болест животиња на друге
животиње или људе, укључујући, између осталог, простирке, опрему и друге предмете који прате животиње или
се користе на њима;


40) период инкубације јесте период који протекне између уноса патогена у организам животиње и појаве
клиничких симптома болести;


41) производи животињског порекла јесу саставни делови животињског тела у непрерађеном облику,
производи који се добијају од животиња, као и јаја за приплод и репродуктивни материјал, осим хране
животињског порекла;


42) производи животињског порекла намењени за употребу у пољопривреди или индустрији јесу сирова
кожа, крзно, вуна, длака, чекиње, перје, папци, кости, рогови, крв, црева и др.;







43) производи животињског порекла намењени за употребу у фармацији или хирургији јесу органи, ткива,
крв и друге телесне течности животиња, који се користе у припреми фармацеутских производа или хируршких
средстава;


44) принудно клање животиња јесте клање без претходног ветеринарско-санитарног прегледа у случају
када је живот животиње непосредно угрожен;


45) промет животиња, производа животињског порекла, хране животињског порекла, хране за
животиње, ветеринарских лекова и медицинских средстава за употребу у ветерини, споредних
производа животињског порекла и прерађених споредних производа животињског порекла обухвата
увоз, транзит, извоз, складиштење, продају, излагање ради продаје, премештање, размену, уступање
или било какав њихов пренос на трећа лица;*


46) процена ризика јесте процена вероватноће уношења, појаве и ширења заразне болести на територији
Републике Србије* и процена могућих негативних ефеката по здравље животиња односно људи, који
проистичу од организама који проузрокују болести или од присуства штетних материја;


47) ризик јесте одређени ниво вероватноће појављивања заразне болести или присуства штетних материја,
који директно или индиректно у одређеном степену могу да угрозе здравље животиња или људи;


47а) регистрован објекат јесте објекат за који није предвиђено претходно утврђивање
испуњености прописаних ветеринарско-санитарних услова, односно општих и посебних услова за
хигијену хране и хране за животиње и који је уписан у Регистар објеката ради његове евиденције;*


48) репродуктивни материјал јесу семе за вештачко осемењавање, јајне ћелије и оплођене јајне ћелије;


48а) резидуа јесте остатак супстанци или њених метаболита са фармаколошким деловањем, као
и других материја које могу заостати у ткивима, органима и/или производима, храни животињског
порекла и храни за животиње и као такве могу бити штетне за здравље људи;*


49) санитација јесте механичко чишћење, санитарно прање, дезинфекција и дезодорација;


49а) следљивост јесте могућност праћења животиња, производа и хране животињског порекла и
хране за животиње кроз све фазе производње, прераде, дистрибуције и уништавања, укључујући и
следљивост материја које су намењене за стављање у храну или се очекује да ће бити стављене у
храну или храну за животиње, као и ветеринарских лекова и медицинских средстава за употребу у
ветерини;*


49б) службени узорак јесте узорак узет према прописаном поступку у току службене контроле
коју врши ветеринарски инспектор или овлашћени ветеринар;*


49в) службена контрола јесте било који поступак контроле коју спроводи надлежни орган ради
потврде усаглашености и примене прописа у области ветеринарства и безбедности хране
животињског порекла, производа животињског порекла, хране за животиње, споредних производа
животињског порекла, лекова и медицинских средстава за употребу у ветерини и пратећих
предмета;*


50) угрожено подручје јесте подручје на које се заразна болест са зараженог подручја може пренети;


51) узгој животиња јесте гајење или тов животиња ради производње производа животињског порекла и
хране животињског порекла;


52) управљање ризиком јесте одређивање и спровођење мера ради смањења ризика;


53) храна за животиње јесу супстанце или хранива биљног, животињског односно минералног порекла, у
природном или прерађеном облику, свежи или конзервисани, секундарни производи биосинтезе, производи
индустријске прераде, органске и неорганске материје, које су појединачно или као мешавина намењене за
исхрану животиња. Под храном за животиње се подразумева и вода која се употребљава за напајање односно
уграђује у храну за животиње приликом њене производње;


54) храна животињског порекла јесте све оно што служи за исхрану људи у непрерађеном, обрађеном или
прерађеном стању, а потиче од животиња;


55) штетне материје јесу материје или њихови метаболити који могу угрозити здравље животиња односно
људи.


*Службени гласник РС, број 30/2010


1. Ветеринарска делатност


Члан 4.


Ветеринарска делатност, у смислу овог закона, обухвата:







1) праћење, заштиту и унапређење здравља животиња;


2) заштиту животиња од заразних и других болести;


3) откривање и дијагностиковање болести и лечење оболелих животиња;


4) спровођење мера здравствене заштите животиња;


5) заштиту људи од зооноза;


6) контролу безбедности хране животињског порекла и производа животињског порекла на месту узгоја
животиња, производње и промета производа животињског порекла, хране животињског порекла и хране за
животиње;


7) обележавање и регистрацију* животиња ради контроле кретања и обезбеђивања следљивости* у
производњи и промету животиња, производа животињског порекла и хране животињског порекла;


8) контролу воде за напајање животиња ради обезбеђивања њене исправности;


9) контролу здравља приплодних животиња и њихове репродуктивне способности, као и спровођење мера
за лечење стерилитета и вештачког осемењавања;


10) заштиту животне средине од загађења узрочницима заразних болести животиња;


11) заштиту животиња од мучења и патње, као и старање о добробити животиња;


12) контролу у производњи и промету ветеринарских лекова и медицинских средстава за употребу у
ветеринарској медицини;


13) послове  дезинфекције,  дезинсекције,  дератизације, дезодорације и деконтаминације;


14) ветеринарску едукацију и обавештавање.

2. Права и дужности власника и држалаца животиња


Члан 5.


Власници и држаоци животиња имају право на:


1) здравствену заштиту животиња;


2) слободан избор ветеринара ради пружања услуга, осим за услуге утврђене Програмом мера здравствене
заштите животиња;


3) информације о здравственом стању животиња на одређеној територији;


4) неометан приступ услугама у оквиру ветеринарске амбуланте, ветеринарске станице, ветеринарске
клинике, јавне ветеринарске амбуланте и јавне ветеринарске станице у току 24 сата;


5) информације о свим мерама у вези са одабраним начином и трошковима лечења њихових животиња, као
и о могућим последицама.


Члан 6.


Власници и држаоци животиња дужни су да:


1) се старају о здрављу и добробити животиња;


2) предузимају мере заштите здравља животиња ради спречавања појаве и ширења заразних болести
животиња и зооноза;


3) обавесте ветеринара или ветеринарског инспектора у случају сумње да постоји опасност по здравље
животиња укључујући и побачај*;


4) омогуће спровођење програма мера здравствене заштите животиња;


5) обезбеде храну за животиње којом се не могу пренети или проузроковати болести;


6) изврше регистрацију газдинства;*


7) обележе и региструју животиње, у складу са овим законом;*


8) воде регистар животиња на газдинству и евиденцију о куповини и продаји животиња,
њиховом премештању и промету ради праћења њиховог кретања;*







9) пријаве промену локације, као и промену бројног стања животиња Централној бази ради
пријаве односно одјаве животиња, у складу са овим законом;*


10) чувају прописану документацију, у складу са овим законом;


11) чувају копије рецепата ветеринарских лекова годину дана, а потврде о вакцинацији
животиња две године.*


12) Брисана је (види члан 4. Закона – 30/2010-120)

3. Међународне обавезе


Члан 7.


Међународне обавезе у погледу спречавања ширења и сузбијања заразне болести животиња и болести које
се могу пренети са животиња на људе у међународном промету животиња, производа животињског порекла,
хране животињског порекла, хране за животиње, споредних производа животињског порекла и
прерађених производа* и пратећих предмета, извршавају се у складу са препорукама OIE, споразумом о
примени санитарних и фитосанитарних мера Светске трговинске организације (WТО)*, међународним
конвенцијама и другим међународним споразумима.

II. СУБЈЕКТИ У ВЕТЕРИНАРСКОЈ ДЕЛАТНОСТИ И ЊИХОВИ ОРГАНИЗАЦИОНИ ОБЛИЦИ


1. Врсте и правни положај субјеката у ветеринарској делатности


Члан 8.


Ветеринарском делатношћу може да се бави правно лице и предузетник који* је регистровано у Регистар
привредних субјеката и који је уписан* у Регистар правних лица и предузетника* за обављање ветеринарске
делатности (у даљем тексту: Регистар) који води Министарство.


Правно лице и предузетник* из става 1. овог члана оснива се као:


1) ветеринарска амбуланта;


2) ветеринарска станица;


3) ветеринарска клиника;


4) ветеринарска апотека;


5) центар за репродукцију животиња и вештачко осемењавање;*


5а) центар за складиштење и дистрибуцију семена за вештачко осемењавање;*


6) лабораторија


(у даљем тексту: ветеринарске организације) и послују по прописима о привредним друштвима.


Правно лице и предузетник* из става 1. овог члана уписује се у Регистар привредних субјеката у складу
са законом којим се уређује регистрација привредних субјеката.


Правно лице и предузетник* из става 1. овог члана уписује се у Регистар ако испуњава услове у погледу
стручног кадра, просторија (објекат), техничких услова и одговарајуће опреме.


Правно лице из става 1. овог члана услов у погледу стручног кадра испуњава ако има запосленог
ветеринара са лиценцом за обављање ветеринарске делатности.


Правно лице и предузетник из става 1. овог члана мора да има у сталном радном односу
ветеринара са лиценцом за обављање ветеринарске делатности, као одговорно лице.*


Министар ближе прописује услове у погледу објеката, опреме и средстава за рад, као и услове у погледу
стручног кадра из ст. 4, 5. и 6. овог члана*.


Министар утврђује испуњеност услова из ст. 4, 5. и 6. овог члана*.

Члан 9.







Поједине послове из оквира ветеринарске делатности могу да обављају ветеринарски специјалистички
завод, ветеринарски институт, Национална референтна лабораторија за нарочито опасне заразне болести са
листе OIE и високошколске установе и високошколске јединице, које се баве образовањем ветеринара, у складу
са овим законом.


Субјекти из става 1. овог члана послују по прописима о јавним службама.


Члан 10.


Правно лице које се бави узгојом стоке и сточарском производњом може за потребе сопственог сточарства
на фармама у сопственом власништву* да оснује ветеринарску службу као ветеринарску станицу (у даљем
тексту: ветеринарска служба) са статусом правног лица.


Ветеринарска служба може да обавља послове здравствене заштите животиња и послове на спровођењу
Програма мера здравствене заштите животиња за потребе сопственог сточарства на фармама у сопственом
власништву на истом епизоотиолошком подручју* ако испуњава услове из члана 17. овог закона.

Брисани су чл. 11. до 14. (види члан 8. Закона – 30/2010-120)


Члан 15.


На целом епизоотиолошком подручју Републике Србије* мора се обезбедити здравствена заштита
животиња.


Ако на појединим подручјима Републике Србије* не постоји организована здравствена заштита животиња
Влада оснива јавну ветеринарску станицу односно јавну ветеринарску амбуланту као јавну службу која послује
по прописима о јавним службама.


Одредбе чл. 16. и 17. овог закона којима се прописују услови за оснивање и рад ветеринарске амбуланте и
ветеринарске станице примењују се и на јавну ветеринарску станицу односно јавну ветеринарску амбуланту.


Акт о оснивању јавне ветеринарске станице односно јавне ветеринарске амбуланте садржи нарочито,
одредбе о подручју на којем ће се обављати здравствена заштита животиња, средствима за оснивање и
средствима за рад.


На статут јавне ветеринарске станице односно јавне ветеринарске амбуланте сагласност даје Министарство.

2. Ветеринарске организације


1) Ветеринарска амбуланта


Члан 16.


Ветеринарска амбуланта:


1) прати здравствено стање животиња и спроводи мере профилаксе, дијагностике и терапије у циљу
заштите здравља и добробити животиња;


2) врши хируршке, породиљске и друге ветеринарске интервенције на животињама;


3) врши лабораторијска, рендгенолошка и друга специјалистичка испитивања;


4) спроводи вештачко осемењавање, спречавање и сузбијање стерилитета, повећање плодности, кастрацију
и др;


5) издаје прописану документацију и о томе води евиденцију;


6) обавља вакцинацију паса и мачака против беснила;


7) издаје уверења о здравственом стању кућних љубимаца које ординира;


8) организује, спроводи и контролише обележавање животиња и води регистар обележених животиња;


9) врши трихинелоскопски преглед;


10) спроводи Програм мера здравствене заштите животиња ако у одређеној епизоотиолошкој јединици није
организована ветеринарска станица;


11) спроводи дезинфекцију, дезинсекцију, дератизацију и дезодорацију објеката и возила;







12) врши и друге послове за које је регистрована, у складу са овим законом.


Ветеринарска амбуланта може да организује, спроводи и контролише обележавање животиња и води
регистар обележених животиња, као и да спроводи Програм мера здравствене заштите животиња у
епизоотиолошкој јединици у којој није организована ветеринарска станица на основу овлашћења министра.


Ветеринарска амбуланта послове из става 1. овог члана може да обавља ако има:


1) у сталном радном односу запосленог најмање једног ветеринара са лиценцом;


2) одговарајуће објекте, просторије, опрему и уређаје.


Ветеринарска амбуланта послове из става 1. овог члана може да обавља и у издвојеном
пословном простору ако издвојен пословни простор испуњава услове у погледу објекта, просторије,
опреме, уређаја и ако има у сталном радном односу запосленог најмање једног ветеринара са
лиценцом у издвојеном пословном простору.*


Ветеринарска амбуланта може да обавља послове ветеринарске апотеке ако испуњава услове из
члана 19. овог закона.*

2) Ветеринарска станица


Члан 17.


Ветеринарска станица, поред послова које у складу са овим законом обавља ветеринарска амбуланта, може
и да:


1) спроводи мере здравствене заштите животиња утврђене Програмом мера здравствене заштите животиња;


2) врши промет на мало ветеринарских лекова и медицинских средстава за употребу у ветерини, изузев
проинекционих лекова* серума, вакцина и дијагностичких средстава који се користе по Програму мера
здравствене заштите животиња, ако има регистровану ветеринарску апотеку;


3) врши промет на мало хране за животиње;


4) врши промет на мало средстава за дезинфекцију, дезинсекцију, дератизацију и дезодорацију, као и
средстава за негу животиња;


5) спроводи ветеринарско-санитарне мере у карантину у унутрашњем промету и увозу;


6) врши матичење животиња;


7) врши и друге послове за које је регистрована, у складу са овим законом.


Ветеринарска станица може да спроводи ветеринарско-санитарне мере у карантину у унутрашњем промету
и увозу, као и да организује, спроводи и контролише обележавање животиња и води регистар обележених
животиња, на основу овлашћења министра.


Ветеринарска станица делатност односно послове из става 1. овог члана може да обавља ако има:


1) у сталном радном односу запослено најмање три дипломирана ветеринара са лиценцом;


2) у сталном радном односу најмање једног дипломираног инжењера пољопривреде сточарског смера ако се
бави пословима матичења животиња;


3) одговарајуће објекте, просторије, опрему и уређаје.


Ветеринарска станица може да обавља и послове ветеринарске апотеке ако испуњава услове из члана 19.
овог закона.


Ветеринарска станица послове из става 1. овог члана може да обавља и у издвојеном пословном
простору ако издвојен пословни простор испуњава услове у погледу објекта, просторије, опреме,
уређаја и ако има у сталном радном односу запосленог најмање једног ветеринара са лиценцом у
издвојеном пословном простору.*

3) Ветеринарска клиника


Члан 18.







Ветеринарска клиника, поред послова које у складу са овим законом обавља ветеринарска амбуланта и
ветеринарска станица, може да обавља и стационарно лечење и негу болесних и повређених животиња.


Ветеринарска клиника послове из става 1. овог члана може да обавља ако има:


1) у сталном радном односу запослено најмање четири дипломирана ветеринара са лиценцом;


2) одговарајуће објекте, просторије, опрему и уређаје.


Ветеринарска клиника послове из става 1. овог члана може да обавља и у издвојеном пословном
простору ако издвојен пословни простор испуњава услове у погледу објекта, просторије, опреме,
уређаја и ако има у сталном радном односу запосленог најмање једног ветеринара са лиценцом у
издвојеном пословном простору.*

4) Ветеринарска апотека


Члан 19.


Ветеринарска апотека се оснива ради промета на мало ветеринарским лековима и медицинским средствима
за употребу у ветерини, средствима за негу и заштиту животиња, као и хране за животиње.


Ветеринарска апотека не може да врши промет проинекционих ветеринарских лекова, лекова за
интрамамарну употребу, интраутерину употребу* серума, вакцина и дијагностичких средстава.


Одређене ветеринарске лекове ветеринарска апотека може издавати само на основу рецепта издатог од
стране ветеринара са лиценцом.


Министар ближе прописује услове за издавање ветеринарских лекова на рецепт и листу лекова који се
издају на рецепт.


Ветеринарска апотека може да обавља послове из става 1. овог члана ако има:


1) у сталном радном односу запосленог најмање једног дипломираног ветеринара са лиценцом или
дипломираног фармацеута;


2) одговарајуће објекте, просторије и опрему.


Ветеринарска апотека послове из става 1. овог члана може да обавља и у издвојеном пословном
простору ако издвојен пословни простор испуњава услове у погледу објекта, просторије, опреме,
уређаја и ако има у сталном радном односу запосленог најмање једног ветеринара са лиценцом или
дипломираног фармацеута у издвојеном пословном простору.*


*Службени гласник РС, број 30/2010


5) Центар за репродукцију животиња и вештачко осемењавање


Члан 20.


Центар за репродукцију животиња и вештачко осемењавање (у даљем тексту: Центар за репродукцију
животиња) обавља:


1) производњу односно промет семена за вештачко осемењавање животиња, јајних ћелија и оплођених
јајних ћелија;


2) контролу здравственог стања приплодних животиња и њихове способности за размножавање током
добијања, обраде и складиштења семена за вештачко осемењавање, јајних ћелија и оплођених јајних ћелија;


3) праћење и спровођење мера за повећање плодности животиња и учествује у истраживањима у области
репродукције животиња;


4) пружање стручне помоћи у спровођењу вештачког осемењавања (чување и употреба репродуктивног
материјала) и помаже у сузбијању неплодности;


5) друге послове за које је регистрован, у складу са овим законом.


Послове из става 1. овог члана Центар за репродукцију животиња може да обавља ако има:


2) у сталном радном односу запосленог ветеринара са лиценцом, који је специјалиста за послове
репродукције животиња;*


2) одговарајуће објекте, просторије, опрему и средства за добијање, обраду и промет семена за вештачко
осемењавање, јајних ћелија и оплођених јајних ћелија.







НАПОМЕНА ИЗДАВАЧА: члан 13. Закона о изменама и допунама Закона о ветеринарству (30/2010-120)
гласи: „У члану 20. став 2. тачка 1) мења се и гласи: „2) у сталном радном односу запосленог ветеринара са
лиценцом, који је специјалиста за послове репродукције животиња;”.


*Службени гласник РС, број 30/2010


5а) Центар за складиштење и дистрибуцију семена за вештачко осемењавање*


*Службени гласник РС, број 30/2010


Члан 20а*


Центар за складиштење и дистрибуцију семена за вештачко осемењавање обавља:*


1) складиштење, односно промет семена за вештачко осемењавање животиња, у складу са
одгајивачким циљем и одгајивачким програмом;*


2) контролу складиштења и руковања, као и услова дистрибуције и испоруке семена за вештачко
осемењавање;*


3) праћење и вођење евиденције о пријему и испоруци семена за вештачко осемењавање;*


4) друге послове за које је регистрован, у складу са овим законом.*


Послове из става 1. овог члана Центар за складиштење и дистрибуцију семена за вештачко
осемењавање може да обавља ако има:*


1) у сталном радном односу запосленог једног дипломираног ветеринара са лиценцом;*


2) одговарајуће објекте, просторије, опрему и средства за чување и промет семена за вештачко
осемењавање.*

6) Лабораторија


Члан 21.


Лабораторија обавља:*


1) дијагностичка испитивања (бактериолошка, серолошка, вирусолошка, паразитолошка,
хемијска, биохемијска, физичка, патолошка и радиолошка);*


2) дијагностичка испитивања производа животињског порекла и безбедности хране
животињског порекла;*


3) дијагностичка испитивања хране за животиње и воде;*


4) друге послове за које је регистрована у Регистру привредних субјеката.*


Послове из става 1. овог члана лабораторија може да обавља ако је акредитована у складу са
важећим стандардима.*


Лабораторија која врши службену контролу у области безбедности хране животињског порекла и
хране за животиње, производа животињског порекла и здравствене заштите животиња мора да
испуњава услове у погледу техничке опремљености, кадровске оспособљености и која је
акредитована од стране надлежног акредитационог тела Републике Србије у складу са српским,
европским и међународним стандардима и мора да буде овлашћена.*


Министар решењем утврђује испуњеност услова за обављање послова службене контроле из
става 3. овог члана.*


Решење министра из става 4. овог члана је коначно и против њега се може покренути управни
спор.*


Министар ближе прописује услове које треба да испуни лабораторија из става 3. овог члана.*


У случају да лабораторија не извршава послове за које је овлашћена министар решењем може
да одузме дато овлашћење.*


Решење министра из става 7. овог члана је коначно и против њега се може покренути управни
спор.*


Списак овлашћених лабораторија из става 3. овог члана објављује се у „Службеном гласнику
Републике Србије“.*







*Службени гласник РС, број 30/2010


III. РЕГИСТАР


1. Упис у Регистар


Члан 22.


Упис у Регистар врши се на основу захтева који правно лице и предузетник* подноси Министарству и
решења министра о испуњености услова за обављање ветеринарске делатности.

2. Садржина и начин вођења Регистра


Члан 23.


Подаци из Регистра су јавни.


Министар ближе прописује садржину и начин вођења Регистра.


3. Брисање из Регистра


Члан 24.


Правно лице односно предузетник* се брише из Регистра ако донесе одлуку о престанку обављања
ветеринарске делатности или ако престане да испуњава утврђене услове за обављање ветеринарске делатности.

IV. ДРУГИ ОБЛИЦИ ОРГАНИЗАЦИЈА У ВЕТЕРИНАРСКОЈ ДЕЛАТНОСТИ


1. Ветеринарско-специјалистички завод


Члан 25.


Ветеринарско-специјалистички завод:


1) учествује и пружа стручну помоћ* у области систематског праћења и дијагностике болести и
доприноси спречавању појаве, откривању, спречавању ширења, сузбијању и искорењивању болести;


2) врши лабораторијску (бактериолошку, серолошку, вирусолошку, паразитолошку, хемијску, биохемијску,
патолошку и радиолошку) теренску и клиничку дијагностику;


3) врши лабораторијско испитивање безбедности хране животињског порекла;


4) врши лабораторијско испитивање хране за животиње;


5) брисана је (види члан 18. Закона – 30/2010-120)


6) учествује у програмима едукације и оспособљавања власника и држалаца животиња у области заштите
здравља и добробити животиња;


7) пружа стручну помоћ у спровођењу вештачког осемењавања и сузбијања неплодности животиња;


8) врши испитивање семена за вештачко осемењавање животиња, јајних ћелија и оплођених јајних ћелија;


9) врши и друге послове за које је регистрован у Регистру привредних субјеката.

Услови за обављање послова ветеринарско-специјалистичког завода


Члан 26.


Ветеринарско-специјалистички завод послове из члана 25. овог закона може да обавља ако има:


1) у сталном радном односу запослено најмање пет дипломираних ветеринара са лиценцом специјалиста из
следећих области: епизоотиологије, патолошке морфологије, микробиологије са имунологијом, репродукције







животиња и хигијене хране животињског порекла;


2) одговарајуће објекте, просторије, опрему и уређаје.


Доктори наука ветеринарске медицине или магистри могу да се баве специјалистичким пословима у
областима из става 1. тачка 1) овог члана ако им је главни изборни предмет на постдипломским студијама,
академским дипломским и докторским студијама био из одговарајуће области специјализације.


Министар ближе прописује услове у погледу објеката, просторија, опреме и уређаја из става 1. овог члана.


Министар утврђује испуњеност услова из става 1. овог члана.


Лабораторија ветеринарско-специјалистичког завода мора да буде акредитована од организације надлежне
за акредитацију.


2. Ветеринарски институт


Члан 27.


Ветеринарски институт поред послова које у складу са овим законом обавља ветеринарско-специјалистички
завод може да обавља и:


1) клиничко испитивање ветеринарских лекова и медицинских средстава, средстава за дезинфекцију,
дезинсекцију, дератизацију и дезодорацију, као и контролу и праћење ефикасности и штетности ветеринарских
лекова и средстава за дезинфекцију, дезинсекцију, дератизацију и дезодорацију;


2) прати и спроводи мере за повећање плодности животиња и учествује у истраживањима у области
репродукције животиња;


3) испитује и прати остатке штетних материја код животиња, производа животињског порекла и хране за
животиње;


4) друге послове за које је регистрован у Регистру привредних субјеката.


Услови за обављање послова ветеринарског института


Члан 28.


Ветеринарски институт послове из члана 27. овог закона може да обавља ако има:


1) у сталном радном односу запослено најмање десет доктора наука;


2) у сталном радном односу запослено најмање пет дипломираних ветеринара са лиценцом специјалиста из
следећих области: епизоотиологије, патолошке морфологије, микробиологије са имунологијом, репродукције
животиња и хигијене хране животињског порекла;


3) одговарајуће објекте, просторије, опрему и уређаје.


Доктори наука ветеринарске медицине или магистри ветеринарске медицине могу да се баве
специјалистичким пословима у областима из става 1. тачка 2) овог члана ако им је главни изборни предмет на
постдипломским студијама, академским дипломским и докторским студијама био из одговарајуће области
специјализације.


Министар ближе прописује услове у погледу објеката, просторија, опреме и уређаја из става 1. овог члана.


Министар утврђује испуњеност услова из става 1. овог члана.


Лабораторија ветеринарског института мора да буде акредитована од организације надлежне за
акредитацију.


3. Дирекција за националну референтну лабораторију*

Члан 29.


Престао је да важи (види члан 43. Закона - 17/2019-10)


3а Референтна лабораторија*


*Службени гласник РС, број 30/2010


Члан 29а*







Референтна лабораторија обавља:*


1) суперанализе узорака и потврдна дијагностичка испитивања (бактериолошка, серолошка,
вирусолошка, паразитолошка, хемијска, биохемијска, физичка, патолошка и радиолошка) у области
дијагностике заразних болести животиња, лабораторијских испитивања хране за животиње, воде за
напајање животиња и безбедности хране;*


2) проверу резултата испитивања, примењених тестова и метода у области дијагностике
заразних болести животиња, лабораторијских испитивања хране за животиње, воде за напајање
животиња и безбедности хране и мониторинга;*


3) чување референтних серума и стандардних реагенаса, изолата микроорганизама;*


4) припрему, одржавање и дистрибуцију референтног материјала;*


5) увођење нових дијагностичких метода;*


6) тестирање и проверу квалитета вакцина и дијагностичких средстава и реагенаса;*


7) организује међулабораторијска упоредна тестирања лабораторија на националном нивоу,
обрађује добијене резултате међулабораторијских упоредних испитивања, саставља извештаје, даје
препоруке и организује обуке и тренинге у области дијагностике;*


8) учествује у међународно организованим међулабораторијским упоредним испитивањима;*


9) сарађује са националним референтним лабораторијама других земаља;*


10) стара се и организује успостављање јединствених критеријума и метода испитивања у
овлашћеним лабораторијама;*


11) доставља информације добијене од националних лабораторија других земаља Министарству
и овлашћеним лабораторијама;*


12) обезбеђује стручну и техничку помоћ Министарству за примену координисаних планова
контроле;*


13) обавља имплементацију, односно развијање метода тестирања у складу са међународним
стандардима;*


14) обучава особље у овлашћеним лабораторијама;*


15) припрема националне водиче за узорковање и руковање узорцима;*


16) обавља и друге послове за које је регистрована у Регистру привредних субјеката.*


Министар одређује једну или више националних референтних лабораторија за испитивања у
складу са овим законом и међународним договорима, споразумима и конвенцијама, као и врсте
испитивања.*


Министар може да овласти једну од организација из чл. 21, 25. или 27. овог закона, као
референтну лабораторију за једну или више врста испитивања.*


Послове из става 1. овог члана референтна лабораторија може да обавља ако је акредитована у
складу са важећим стандардима.*


Ако у Републици Србији не постоји референтна лабораторија која испуњава прописане услове,
министар може за поједина испитивања, као референтну лабораторију да одреди лабораторију са
територије друге државе за тражена испитивања.*


Списак референтних и лабораторија из ст. 2. и 6. овог члана објављује се у „Службеном гласнику
Републике Србије“.*

4. Високошколске установе и високошколске јединице, које се баве образовањем ветеринара


Члан 30.


У области  ветеринарске делатности, а ради потребе образовања студената, високошколске установе и
високошколске јединице, које се баве образовањем ветеринара, обављају:


1) лечење оболелих животиња, оперативне и друге ветеринарско-медицинске интервенције на животињама
у оквиру клиника;


2) обдукцију и патохистолошки преглед животиња, органа и ткива;







3) ветеринарско-медицинска вештачења, експертизе и мишљења;


4) лабораторијске анализе.


За обављање послова из става 1. тач. 2), 3) и 4) Министарство може да закључи уговор са високошколским
установама и високошколским јединицама, које се баве образовањем ветеринара.


Лабораторије високошколских установа и високошколских јединица, које се баве образовањем ветеринара,
морају да буду акредитоване од организације надлежне за акредитацију.


V. ВЕТЕРИНАРСКИ РАДНИЦИ


1. Приправнички стаж и стручни испит ветеринарских радника


Члан 31.


Ветеринарски радници су:


1) ветеринари;


2) ветеринарски техничари.


Ветеринар који има завршен VII степен стручне спреме и положен стручни испит може да обавља све
стручне послове ветеринарске делатности.


Ветеринарски техничар који има завршен IV степен стручне спреме и положен стручни испит помаже
ветеринарима у обављању ветеринарске делатности и под њиховим надзором обавља послове које му они
одреде.


Ветеринарски техничари не могу изводити хируршке захвате, постављати дијагнозу, прописивати начин
лечења и самостално располагати лековима.


Ветеринарски техничари у посебним околностима, уз сагласност и под надзором ветеринара могу да
обављају одређене хируршке захвате (кастрација прасади).


Члан 32.


Забрањено је обављање ветеринарске делатности од стране лица која се, у смислу овог закона, не сматрају
ветеринарским радницима.


Члан 33.


Ветеринари и ветеринарски техничари не могу самостално обављати послове ветеринарске делатности док
не обаве приправнички стаж и положе стручни испит.


Приправнички стаж за ветеринаре траје годину дана, а за ветеринарске техничаре шест месеци.


Ветеринари и ветеринарски техничари по завршеном приправничком стажу, док не положе стручни испит, а
најдуже годину дана, могу обављати одређене послове ветеринарске делатности под непосредним надзором
ветеринара.


Члан 34.


По истеку приправничког стажа ветеринари и ветеринарски техничари дужни су да положе стручни испит у
року од једне године.


Стручни испит ветеринари и ветеринарски техничари полажу пред испитном комисијом  коју образује
министар.


Организовање и обављање полагања стручног испита из става 1. овог члана обавља Министарство.


Члан 35.


Министар прописује програм, организацију полагања стручног испита, састав и рад испитне комисије,
садржај стручног испита, образац записника о полагању стручних испита, образац уверења о положеном
стручном испиту и начин полагања стручног испита.


2. Непрекидно вршење ветеринарских послова


Члан 36.







У хитним и другим неодложним потребама пружања ветеринарске помоћи и услуга односно ради
обезбеђивања непрекидног пружања здравствене заштите и неге животиња, субјекти који обављају
ветеринарску делатност дужни су да обезбеде радно време запослених дуже од пуног радног времена
(дежурство, приправност) односно прековремени рад.


VI. ВЕТЕРИНАРСКА КОМОРА


1. Оснивање


Члан 37.


Ради заштите и унапређења стручности, очувања професионалне етике, подизања нивоа здравствене
заштите животиња, као и заштите професионалних интереса доктора ветеринарске медицине односно
дипломираних ветеринара, као и ради остваривања других циљева оснива се Ветеринарска комора (у даљем
тексту: Комора), као професионална организација, са правима и обавезама утврђеним овим законом и статутом
Коморе.


Комора има својство правног лица.


Чланство у Комори обавезно је за лица из става 1. овог члана.


2. Послови Коморе


Члан 38.


Комора обавља следеће послове:


1) доноси Кодекс етике ветеринарске струке и обезбеђује његову примену;


2) у складу са Кодексом из тачке 1) овог члана, стара се о угледу професије, дисциплини при обављању
ветеринарске делатности и предузима одговарајуће мере у случају непридржавања етичких норми;


3) издаје, продужава, привремено или трајно одузима лиценце ветеринарима и о томе води евиденцију;


4) води евиденцију чланова Коморе;


5) израђује критеријуме и спроводи поступак обнављања лиценце;


6) пружа информације из евиденције ветеринарских организација;


7) организује и учествује у организовању стручних скупова;


8) предлаже цене ветеринарских услуга;


9) предлаже и по потреби даје мишљење о плановима и програмима средњошколског образовања, основних
и специјалистичких студија у области ветеринарства и даје мишљење о потребама за ветеринарским кадровима;


10) учествује у припреми прописа из области ветеринарства;


11) оснива и сазива Етички комитет који разматра и одлучује о повредама Кодекса етике ветеринарске
струке и води дисциплински поступак против ветеринара са лиценцом у складу са одредбама статута;


12) обавља и друге послове предвиђене статутом Коморе.


Организација и начин обављања послова из става 1. овог члана ближе се уређује статутом и општим актима
Коморе.


На статут и опште акте Коморе сагласност даје Министарство.


3. Органи Коморе


Члан 39.


Органи Коморе су: скупштина, управни одбор, надзорни одбор и председник.


Управни одбор чине председник, потпредседник, један представник Министарства, један представник јавне
ветеринарске службе и три представника ветеринарске организације.


Број, састав, делокруг и начин избора органа из става 1. овог члана утврђују се статутом Коморе.


4. Статут Коморе







Члан 40.


Комора доноси статут.


Статутом Коморе ближе се уређују:


1) делокруг Коморе;


2) органи Коморе и њихов делокруг рада;


3) начин одређивања висине чланарине и финансирања рада Коморе;


4) друга питања из надлежности Коморе.


5. Средства за рад Коморе


Члан 41.


Комора стиче средства за рад од чланарине, накнаде за издавање лиценци, донација, спонзорства, поклона
и других извора, у складу са законом.


Комора утврђује висину чланарине и накнаде за издавање лиценце из става 1. овог члана уз сагласност
министра.


Надзор над законитошћу рада Коморе врши Министарство.


6. Лиценца


Члан 42.


Лиценцу за обављање ветеринарске делатности може да стекне лице са завршеним студијама ветеринарске
медицине, положеним стручним испитом и са стручним резултатима у обављању послова ветеринарске
делатности, као и препоруком два члана Коморе.


Период за који се издаје лиценца


Члан 43.


Лиценца се издаје за период од пет година.


Трошкове издавања лиценце из става 1. овог члана сноси подносилац захтева за издавање лиценце.


Издавање, продужавање или одузимање лиценце


Члан 44.


Начин издавања, продужавања или одузимање лиценце привремено, односно трајно, Регистар лиценци,
евиденције, као и органи Коморе који одлучују о издавању, продужавању и одузимању лиценце ближе се
уређују статутом Коморе.


Привремено и трајно одузимање лиценце


Члан 45.


Издату лиценцу Комора може решењем привремено одузети за период који одговара тежини прекршаја, а
најдуже девет месеци ако Етички комитет утврди повреду Кодекса етике ветеринарске струке.


Издату лиценцу Комора може решењем трајно одузети и брисати лице из евиденције ветеринара ако је том
лицу лиценца претходно два пута привремено одузета у складу са одредбом става 1. овог члана.


Против решења из члана 43. став 1. овог закона и решења из ст. 1. и 2. овог члана може се изјавити жалба
министру.


VII. ЗООХИГИЈЕНСКА СЛУЖБА


Члан 46.


Локална самоуправа дужна је да на својој територији организује зоохигијенску службу која обавља следеће
послове:







1) хвата и збрињава напуштене животиње у прихватилишта за животиње;


2) нешкодљиво уклања лешеве животиња са јавних површина и објеката за узгој, држање, дресуру,
излагање, одржавање такмичења или промет животиња;


3) транспорт или организовање транспорта лешева животиња са јавних површина и објеката из тачке 2)
овог члана до објекта за сакупљање, прераду или уништавање отпада животињског порекла на начин који не
представља ризик по друге животиње, људе или животну средину.


Локална самоуправа је дужна да за послове из става 1. тачка 2) овог члана има изграђен објекат
за сакупљање лешева животиња.*


У објекту из става 2. овог члана локална самоуправа може сакупљати и друге споредне
производе животињског порекла.*


Локална самоуправа која није организовала зоохигијенску службу дужна је да до њеног
организовања обезбеди финансирање уклањања лешева.*


Када је животиња угинула под околностима које се не сматрају уобичајеним, леш животиње може бити
уклоњен само по налогу ветеринарског инспектора.


*Службени гласник РС, број 30/2010


VIII. САВЕТ ЗА ВЕТЕРИНАРСТВО


Члан 47.


Ради разматрања стручних питања у области обављања ветеринарске делатности министар оснива Савет за
ветеринарство (у даљем тексту: Савет) који даје стручна мишљења министру о свим питањима везаним за
заштиту и унапређење здравља и добробити животиња и јавног ветеринарског здравства.


Послови Савета


Члан 48.


Савет даје стручна мишљења у вези са:


1) проценом анализе ризика уношења, појаве и ширења заразних болести и процена могућих негативних
ефеката по здравље животиња и људи;


2) Дугорочном стратегијом здравствене заштите животиња;


3) Програмом мера здравствене заштите животиња;


4) предложеном листом нарочито опасних заразних болести животиња;


5) посебним плановима и програмима за спречавање појаве, ширења, сузбијања и искорењивања нарочито
опасних заразних болести, ензоотских и егзотичних болести;


6) ветеринарско-санитарним мерама које треба донети или изменити ради унапређења ветеринарског
јавног здравства;


7) обављањем других неопходних задатака у вези са заштитом и унапређењем здравља и добробити
животиња.


IХ. ЗАШТИТА ЗДРАВЉА ЖИВОТИЊА И ЉУДИ ОД БОЛЕСТИ КОЈЕ СЕ МОГУ ПРЕНЕТИ СА ЖИВОТИЊА НА ЉУДЕ


1. Мере за спречавање појаве заразних болести животиња


Члан 49.


Ради заштите здравља животиња и људи од болести које се могу пренети са животиња на људе, као и ради
унапређења послова здравствене заштите животиња доносе се плански документи.


Плански документи из става 1. овог члана јесу:


1) Дугорочна стратегија здравствене заштите животиња;


2) Програм мера здравствене заштите животиња;


3) посебни програми здравствене заштите животиња;*







4) кризни планови.*


*Службени гласник РС, број 30/2010


Дугорочна стратегија здравствене заштите животиња


Члан 50.


Дугорочну стратегију здравствене заштите животиња доноси Влада за период од пет година.


Дугорочном стратегијом из става 1. овог члана, одређује се обим мера здравствене заштите животиња и
дијагностика заразних болести, а ради заштите животиња од заразних болести односно спречавања преношења
заразних болести које се са животиња могу пренети на људе.


Дугорочном стратегијом из става 1. овог члана утврђује се и обим потребних средстава за њено спровођење
која се обезбеђују у буџету Републике Србије*.


Програм мера здравствене заштите животиња


Члан 51.


Ради спречавања појаве, раног откривања, ширења, праћења, сузбијања или искорењивања заразних
болести и обезбеђивања система обележавања, регистрације, као и следљивости животиња* министар
доноси Програм мера здравствене заштите животиња (у даљем тексту: Програм мера) најкасније до краја
јануара текуће године за коју се доноси.


Програмом мера из става 1. овог члана утврђују се конкретне мере, рокови, начин спровођења тих мера,
субјекти који ће их спроводити, извори и начин обезбеђивања и коришћења средстава, као и начин контроле
спровођења мера.


Обезбеђење заштите људи од заразних болести које се могу пренети са животиња на људе организује се и
спроводи у сарадњи са органима државне управе, другим организацијама и установама надлежним за послове
здравља.


*Службени гласник РС, број 30/2010


Посебни програми здравствене заштите животиња


Члан 52.


Посебни програми здравствене заштите животиња доносе се у случају опасности од појаве или* појаве
нарочито опасних заразних болести и егзотичних болести, као и код спречавања ширења ендемских болести.


Министар доноси посебне програме здравствене заштите животиња из става 1. овог члана.


*Службени гласник РС, број 30/2010


Члан 52а*


Када постоји директни или индиректни ризик по здравље људи или здравље животиња
примењују се мере утврђене Планом управљања кризним ситуацијама за сузбијање појединих
заразних болести животиња.*


Министар доноси План управљања кризним ситуацијама (у даљем тексту: кризни план) који
нарочито садржи организацију, мере и начин спровођења мера за сузбијање појединих заразних
болести животиња, као и поступак њихове контроле.*


Кризне планове спроводе кризни центри које образује министар, у складу са прописима о
државној управи.*


Средства за набавку, складиштење и допуњавање минималних залиха потребне опреме и
средства за кризне центре обезбеђују се у буџету Републике Србије.*


Министарство припрема и спроводи вежбе симулације избијања појединих заразних болести
ради провере кризних планова.*


Министарство израђује и организује план едукације за откривање, праћење, сузбијање и
искорењивање појединих заразних болести животиња.*


*Службени гласник РС, број 30/2010







Начин уступања послова из Програма мера


Члан 53.


Послови из Програма мера, који су утврђени као послови од јавног интереса, уступају се правним лицима и
предузетницима* путем конкурса који расписује Министарство и објављује у „Службеном гласнику Републике
Србије”.


Конкурс се не расписује за послове:


1) које обавља Национална лабораторија;


2) које обавља јавна ветеринарска амбуланта односно јавна ветеринарска станица из члана 15. овог
закона;


3) које обавља ветеринарска служба;


4) вакцинације паса и мачака против беснила.


Конкурс из става 1. овог члана садржи:


1) врсте јавних послова за које се конкурс расписује;


2) период на који се додељују јавни послови;


3) доказ о испуњености услова у погледу искуства, резултата и благовремености у досадашњем обављању
јавних послова;


4) рок за доношење и објављивање одлуке о избору правног лица;


5) начин обавештавања о резултатима конкурса.


Конкурс из става 1. овог члана спроводи Комисија коју образује министар.


Одлуку о избору правног лица за обављање јавних послова доноси министар.


Резултати конкурса објављују се у „Службеном гласнику Републике Србије”.


*Службени гласник РС, број 30/2010


Уговор о обављању послова од јавног интереса


Члан 54.


На основу одлуке о избору, Министарство са правним лицем коме је додељено обављање јавних послова
закључује уговор којим се утврђују:


1) јавни послови који су предмет уговора;


2) подручје на којем ће се обављати јавни послови;


3) ветеринари који ће обављати одређене јавне послове;


4) методе, начин и поступак обављања јавних послова;


5) међусобна права, обавезе и одговорности;


6) радно време и начин обезбеђења непрекидне бриге о заштити здравља животиња;


7) време за које се закључује уговор;


8) начин финансирања јавних послова.


Обавезе власника и држаоца животиња у вези са спровођењем Програма мера


Члан 55.


Власници и држаоци животиња дужни су да омогуће спровођење Програма мера.


О спроведеним мерама из става 1. овог члана власници и држаоци животиња дужни су да чувају доказ
најмање две године.


Вакцинација паса и мачака против беснила







Члан 56.


Ветеринарске станице и ветеринарске амбуланте врше вакцинацију паса и мачака у складу са Програмом
мера и издају потврду о вакцинацији против беснила власницима односно држаоцима паса или мачака, и о томе
воде евиденцију.


Вакцинисани пси морају се трајно обележити у складу са посебним прописом.


За обележене и регистроване псе и мачке издаје се пасош.*


Министар прописује облик и садржину потврде о вакцинацији против беснила из става 1. овог члана,
* садржину евиденције о вакцинисаним псима и мачкама, као и изглед и садржину пасоша за псе и мачке.*


*Службени гласник РС, број 30/2010


Ветеринарски лекови и медицинска средства за употребу у ветерини неопходни за спровођење Програма
мера


Члан 57.


Расподелу ветеринарских лекова и медицинских средстава за спровођење вакцинација и дијагностичких
испитивања према Програму мера врши Министарство.


Правна лица и предузетници који спроводе Програм мера дужни* су да воде евиденцију о пријему и
употреби ветеринарских лекова и медицинских средстава за спровођење вакцинације и дијагностичких
испитивања из става 1. овог члана и да извештај о употребљеним ветеринарским лековима достављају
Министарству.


Министар прописује садржину, облик, начин вођења евиденције, као и начин и рокове за достављање
извештаја из става 2. овог члана.


*Службени гласник РС, број 30/2010


Заразне болести животиња које се обавезно пријављују


Члан 58.


Заразне болести животиња које се обавезно пријављују јесу болести високог ризика за здравље животиња
односно људи, и то:


1) ензоотске болести животиња, ако се болест појави или рашири на територији Републике Србије*;


2) егзотичне болести, ако се болест унесе и рашири на територији Републике Србије*.


Министар прописује листу заразних болести које се обавезно пријављују, као и начин њиховог
пријављивања.


*Службени гласник РС, број 30/2010


Члан 58а*


За одређене болести животиња Министарство може доделити здравствени статус који се односи
на стадо, јато, фарму, компартмант, зоне, подручје или државу.*


Захтев за међународно признавање статуса државе, подручја или компартманта Министарство
може поднети Европској комисији, ОIЕ или другој међународној организацији.*


Министар прописује листу болести, начин, као и услове за добијање здравственог статуса стада,
јата, фарме, компартманта, зоне и подручја.*


*Службени гласник РС, број 30/2010


Спровођење мера за спречавање појаве заразних болести


Члан 59.


Ради заштите здравља животиња и људи од болести које се са животиња могу пренети на људе спроводе се
мере за спречавање појаве заразних болести, и то:


1) обавезне опште превентивне мере које спроводе власници односно држаоци животиња;


2) посебне превентивне мере које спроводе ветеринарске организације.







Обавезне опште превентивне мере обухватају мере спречавања уношења узрочника заразних болести у
објекте за производњу и промет из члана 72. овог закона.


Посебне превентивне мере у зависности од природе болести и могућег ризика примењују се у објектима и
обухватају вакцинацију, заштиту лековима у профилактичке сврхе, као и превентивну дезинфекцију,
дезинсекцију и дератизацију.


Поред мера из става 1. овог члана спроводе се и мере раног откривања и дијагностике заразних болести
које се обавезно пријављују.


Рано откривање и дијагностика заразних болести


Члан 60.


Мере раног откривања и дијагностике заразних болести јесу:


1) стални надзор здравственог стања животиња који обухвата праћење здравственог стања животиња,*
епизоотиолошке ситуације и спровођење дијагностичких испитивања;


2) утврђивање узрока угинућа или обољења животиње, када се сумња да је узрок обољења или угинућа
животиње заразна болест.


Министар утврђује мере раног откривања и дијагностике заразне болести, као и начин њиховог
спровођења.


*Службени гласник РС, број 30/2010


Поступак у случају сумње на заразну болест


Члан 61.


Сматра се да постоји сумња на заразну болест у случају појаве клиничких симптома који указују на њу,
када наступи нагло угинуће животиња без видљивог узрока или ако се међу животињама из истог објекта појаве
узастопно два или више случајева обољења са истим или сличним знацима или угинућа.


У случају сумње на заразну болест, власник или држалац животиње дужан је да:


1) одмах то пријави ветеринару или ветеринарском инспектору;


2) онемогући другим лицима приступ животињи, крду, стаду или лешу угинуле животиње до доласка
ветеринара или ветеринарског инспектора;


3) изолује животињу или леш животиње за  коју се сумња да је оболела;


4) чува леш животиње за коју се сумња да је угинула од заразне болести док не добије упутство од
ветеринара или ветеринарског инспектора;


5) пружа информације које затражи ветеринар или ветеринарски инспектор;


6) омогући узимање потребног материјала ради испитивања.


Ветеринар је дужан да пријави ветеринарском инспектору сумњу на појаву заразне болести.


По пријави на сумњу о појави заразне болести ветеринарски инспектор врши епизоотиолошки увиђај и о
томе обавештава Министарство.


Члан 62.


Ако ветеринарски инспектор при прегледу животиња пре и после клања посумња на присуство заразне
болести или открије заразну болест дужан је да:


1) о томе обавести Министарство;


2) поступи у складу са посебним прописом;


3) наложи правном лицу односно предузетнику предузимање неопходних мера за спречавање ширења
заразне болести.


Дијагностика заразне болести


Члан 63.







У случају сумње на заразну болест, ветеринарска станица и ветеринарска амбуланта организује и узима
узорке материјала за лабораторијско испитивање и доставља га овлашћеној лабораторији на испитивање.


Организовање, узимање и слање узорака материјала из става 1. овог члана врши се под надзором
ветеринарског инспектора.


Када се на основу резултата дијагностичких испитивања потврди присуство заразне болести министар
одређује границу зараженог и угроженог подручја и мере за спречавање ширења, сузбијања и искорењивања
заразне болести.


Министар прописује начин одређивања границе зараженог и угроженог подручја, мере за спречавање
ширења, сузбијања и искорењивања заразне болести, * и престанак мера.


Министар прописује начин пријаве и одјаве заразне болести, као и начин обавештавања о
предузетим мерама.*


*Службени гласник РС, број 30/2010


2. Мере за спречавање ширења, сузбијање и искорењивање заразних болести


Члан 64.


Када се на основу резултата дијагностичких испитивања из члана 63. став 3. овог закона потврди присуство
заразне болести или у случају сумње на појаву заразне болести* Министарство налаже мере које су
неопходне за спречавање ширења,  сузбијање и искорењивање болести, и то:


1) издвајање здравих од заражених животиња, посебно обележавање и вођење евиденције тако
обележених животиња;


2) затварање оболелих животиња или затварање објеката у којима је утврђена заразна болест и забрану
пашног начина држања домаћих животиња*;


3) ограничавање или забрану кретања животиња;


4) забрану клања;


5) забрану промета животиња, производа животињског порекла, хране животињског порекла, хране за
животиње, пратећих предмета и излучевина из заражених подручја или објеката;


6) клање или убијање, на стручан и хуман начин, заражених животиња или животиња за које су сумња да
су заражене или убијања животиња из превентивних или дијагностичких разлога*;


7) одузимање и нешкодљиво одлагање лешева животиња које су угинуле или које су убијене, као и
производа животињског порекла, хране животињског порекла, хране за животиње, пратећих предмета или
излучевина које није могуће деконтаминирати чишћењем и дезинфекцијом;


8) посебне ветеринарско-санитарне контроле у зараженом и угроженом подручју;


9) забрану организовања сајмова, изложби и другог окупљања животиња, продаје хране животињског
порекла и хране за животиње ван пословног простора, као и рада сточних пијаца;


10) забрану или ограничавање природног припуста животиња, као и прикупљања, обраде, складиштења и
коришћења сперме за вештачко осемењавање животиња, јајних ћелија и оплођених јајних ћелија који потичу из
зараженог или угроженог подручја;


11) вакцинацију, дијагностичко испитивање и лечење животиња;


12) ограничавања кретања лица која су била у контакту са зараженим животињама, са животињама за које
се сумња да су заражене, или са производима животињског порекла, храном животињског порекла, храном за
животиње, пратећим предметима или излучевинама заражених животиња;


13) затварање и запречавање прилаза зараженом подручју и постављање на таквим прилазима табли са
упозорењем о присуству заразне болести и контролама које се предузимају на таквим подручјима;


14) дезинфекцију, дезинсекцију, дератизацију и дезодорацију објеката у којима се држе заражене
животиње или животиње за које се сумња да су заражене, као и пратећих предмета који су били у контакту са
зараженим животињама или животињама за које се сумња да су заражене, као и места угинућа животиње;


15) дезинфекцију људи и возила који су били у контакту са зараженим животињама или животињама за
које се сумња да су заражене;


16) строго држање у затвореном простору паса и мачака чији је власник познат и убијање на хуман начин
паса и мачака луталица;







17) ангажовање органа надлежног за унутрашње послове и послове одбране, у складу са потребама, у
циљу пружања помоћи Министарству у примени и спровођењу мера за спречавање ширења, сузбијање и
искорењивање болести;


18) обавештавање надлежних здравствених установа о заразним болестима животиња које се са животиња
могу пренети на људе.


19) утврђивање узрока обољења и угинућа;*


20) спровођење епизоотиолошког увиђаја;*


21) спровођење испитивања код дивљих животиња;*


22) спровођење зоохигијенских, зоотехничких, карантинских и биосигурносних мера на местима
где се животиње држе или узгајају.*


Министар може да наложи и друге ветеринарско-санитарне мере које се односе на спречавање појаве,
откривање, спречавање ширења, сузбијање и искорењивање заразне болести.


Мере из става 1. овог члана могу се наредити и ако постоји опасност од појаве болести.


*Службени гласник РС, број 30/2010


Ванредне ветеринарско-санитарне мере


Члан 65.


У случају појаве нарочито опасне заразне болести са листе OIE, ванредног стања или стања непосредне
ратне опасности, елементарне непогоде или ширења епизоотија Министарство може да нареди субјектима у
ветеринарској делатности спровођење ванредних ветеринарско-санитарних мера.


Члан 66.


Ако постоји опасност да се заразна болест прошири на територији Републике Србије*, Министарство може
на угроженом подручју наредити да се:


1) на одређеним местима (путеви, мостови, скеле и др.) спроводи контрола промета животиња, производа
животињског порекла, хране животињског порекла, хране за животиње и пратећих предмета;


2) на одређеном подручју забрани или ограничи довоз животиња, производа животињског порекла, хране
животињског порекла, хране за животиње и пратећих предмета;


3) спроводи дезинфекција физичких лица и превозних средстава.


Члан 67.


У случајевима из члана 65. овог закона, на предлог Министарства, Влада предузима мере које се односе на:


1) мобилизацију ветеринара и грађана за спровођење прописаних мера здравствене заштите животиња;


2) мобилизацију опреме, лекова и превозних средстава у складу са посебним прописима и привремену
употребу земљишта и зграда ради спровођења прописаних мера здравствене заштите животиња;


3) коришћење земљишта и објеката у сврху нешкодљивог уклањања лешева убијених или угинулих
животиња, производа животињског порекла, хране животињског порекла, хране за животиње и пратећих
предмета и другог зараженог материјала закопавањем, спаљивањем или на неки други начин;


4) одређивање посебних задатака свим субјектима који обављају ветеринарску делатност, а по потреби и
другим правним лицима и државним органима ради спровођења прописаних мера здравствене заштите
животиња.


Члан 68.


Заразна болест је престала кад од оздрављења, угинућа или убијања последње оболеле животиње и после
извршене завршне дезинфекције протекне најдужи период инкубације за ту заразну болест, осим у случајевима
када је препорукама OIE другачије одређено.


Накнада штете


Члан 69.







Власници животиња, производа животињског порекла, хране животињског порекла, хране за животиње и
пратећих предмета имају право на накнаду штете за:


1) животиње које су убијене у дијагностичке сврхе;


2) животиње које су угинуле непосредно пре пријаве и током трајања болести, ако је власник или држалац
животиње испунио обавезе из члана 61. став 2. овог закона;


3) животиње које су убијене у циљу сузбијања заразне болести;


4) производе животињског порекла и храну животињског порекла одузете и уништене у циљу сузбијања
заразне болести;


5) храну за животиње одузету и уништену у циљу сузбијања заразне болести;


6) пратеће предмете који не могу да се деконтаминирају;


7) објекте, опрему и пратеће предмете оштећене или уништене због примене наложених ветеринарско-
санитарних мера за сузбијање и искорењивање заразне болести.


Члан 70.


Власник животиња, производа животињског порекла, хране животињског порекла, хране за животиње и
пратећих предмета нема право на накнаду штете из члана 69. овог закона ако:


1) нема уверење о здравственом стању животиње издато у складу са овим законом;


2) уводи животиње у запат без уверења о здравственом стању животиње;


2а) животиња није обележена и регистрована у складу са законом;*


3) намерно или због грубе непажње, није одмах пријавио постојање заразне болести или постојање сумње
на заразну болест у складу са одредбом члана 61. став 2. овог закона;


4) није извршио обавезну превентивну вакцинацију и дијагностичка и друга испитивања по Програму мера
и у утврђеном року;


5) није спровео друге прописане мере, укључујући и забрану кретања ради спречавања појаве и ширења
заразне болести;


6) угинуће није наступило као последица заразне болести;


7) угинуће или клање животиње није последица мера које је одредио ветеринарски инспектор;


8) је до појаве болести дошло за време увоза животиња, производа животињског порекла, хране
животињског порекла, хране за животиње и пратећих предмета или за време спровођења процедура прописаних
у вези са царињењем животиња у међународном промету (током трајања карантина након уласка у земљу).


*Службени гласник РС, број 30/2010


Висина накнаде штете


Члан 71.


Висина накнаде штете из члана 69. овог закона утврђује се на основу тржишне вредности коју би убијена,
заклана или угинула животиња или оштећени или уништени производи животињског порекла, храна
животињског порекла, храна за животиње, пратећи предмети, објекти и опрема, имали у тренутку убијања,
клања, угинућа, оштећења или уништења.


Утврђивање тржишне вредности животиња односно производа животињског порекла, хране животињског
порекла, хране за животиње, пратећих предмета, објеката и опреме врши се на основу налаза и мишљења
комисије коју образује министар.


Власник животиње односно производа животињског порекла, хране животињског порекла, хране за
животиње, пратећих предмета, објеката и опреме за које се надокнађује штета, подноси захтев за накнаду штете
Министарству.


Захтев се подноси у року од 30 дана од дана уручења записника о утврђивању висине штете.


Решење о накнади штете доноси министар.


Против решења из става 5. овог члана може се покренути управни спор.


Х. ОБЈЕКТИ У КОЈИМА СЕ ОБАВЉА ВЕТЕРИНАРСКА ДЕЛАТНОСТ







1. Врста објеката


Члан 72.


Објекти, у зависности од врсте делатности која се у њима обавља, могу бити:


1) за узгој, држање и промет животиња;


2) за клање животиња;


3) за производњу и промет хране животињског порекла;


4) за производњу и промет производа животињског порекла;


5) за производњу и промет хране за животиње;


6) центри за репродукцију животиња и вештачко осемењавање*;


6а) центри за складиштење и дистрибуцију репродуктивног материјала;*


6б) за производњу и промет лекова на велико и медицинских средстава за употребу у ветерини;*


7) за вршење услуга дезинфекције, дезинсекције и дератизације;*


8) за сакупљање, прераду и уништавање споредних производа животињског порекла.*


Узгој, држање и промет животиња; клање животиња чије је месо намењено за јавну потрошњу *;
производња и промет хране животињског порекла; производња и промет производа животињског порекла;
производња и промет хране за животиње; производња и промет семена за вештачко осемењавање, јајних ћелија
и оплођених јајних ћелија; вршење услуга дезинфекције, дезинсекције и дератизације*; сакупљање,
прерада и уништавање споредних производа животињског порекла* могу се обављати само у објектима
који у погледу изградње, опреме, ветеринарско-санитарних и других услова, а у зависности од врсте делатности
која се у њима обавља, испуњавају прописане услове.


*Службени гласник РС, број 30/2010


2. Упис и брисање из Регистра објеката


Члан 73.


Објекти из члана 72. овог закона на основу захтева поднетог Министарству у зависности од врсте
делатности која се у њима обавља* уписују се у Регистар објеката односно Регистар одобрених
објеката* и додељује им се ветеринарски контролни број.


Министар ближе прописује врсте објеката који се региструју, односно одобравају, начин и
поступак регистрације, односно одобравања објеката из става 1. овог члана, као и изглед обрасца
захтева за упис објеката у Регистар објеката, односно Регистар одобрених објеката.*


 За регистрацију објеката из члана 72. овог закона плаћају се само трошкови у складу са чланом
142. овог закона.**


*Службени гласник РС, број 30/2010


**Службени гласник РС, број 93/2012


Члан 74.


Подаци из Регистра објеката и Регистра одобрених објеката* су јавни.


Министар ближе прописује садржину и начин вођења Регистра објеката и Регистра одобрених објеката*.


*Службени гласник РС, број 30/2010


Члан 75.


Објекти из члана 72. овог закона се бришу из Регистра објеката и Регистра одобрених објеката* на
основу одлуке о престанку обављања делатности из члана 72. став 2. овог закона или ако престану да
испуњавају утврђене * услове.


*Службени гласник РС, број 30/2010


3. Изградња и реконструкција објеката*







Члан 76.


Изградња односно реконструкција објеката из члана 72. овог закона врши се у складу са законом којим се
уређује изградња и реконструкција објеката и овим законом.


Изградња односно реконструкција објеката из члана 72. овог закона, мора бити у складу са ветеринарско-
санитарним условима, односно општим и посебним условима за хигијену хране и хране за животиње*
који се односе на поједине врсте тих објеката.


Министар ближе прописује ветеринарско-санитарне услове, односно опште и посебне услове за
хигијену хране и хране за животиње* из става 2. овог члана.


*Службени гласник РС, број 30/2010


Члан 77.


Захтев за утврђивање испуњености ветеринарско-санитарних услова, односно општих услова за
хигијену хране и хране за животиње* за објекте из члана 72. овог закона подноси се Министарству.


Министар образује комисију која врши преглед објекта.


Ако објекат испуњава прописане ветеринарско-санитарне услове, односно опште и посебне
услове за хигијену хране и хране за животиње министар доноси решење о испуњености услова из
става 1. овог члана и додељује ветеринарски контролни број.*


Изузетно од одредбе става 3. овог члана за објекте из члана 72. став 1. тач. 2) и 3) овог закона
министар доноси решење о испуњености ветеринарско-санитарних и општих услова за хигијену
хране којим се привремено одобрава обављање делатности у објекту и додељује се ветеринарски
контролни број.*


Период за који се доноси привремено решење из става 4. овог члана не може бити краћи од 3
месеца нити дужи од 6 месеци.*


Пре истека рока решења којим се привремено одобрава обављање делатности из става 4. овог
члана комисија из става 2. овог члана утврђује испуњеност општих и посебних услова за хигијену
хране и на основу мишљења комисије министар доноси решење којим се одобрава обављање
делатности и додељује му се ветеринарски контролни број.*


Ако објекат не испуњава опште и посебне услове за хигијену хране и хране за животиње
министар доноси решење о забрани рада том објекту.*


Решење из ст. 3, 4, 6. и 7. овог члана је коначно и против њега се може покренути управни
спор.*

4. Извозни објекти


Члан 78.


Објекти из члана 72. овог закона могу да се региструју за извоз.


Објектима* из става 1. овог члана који испуњавају ветеринарско-санитарне услове, односно опште и
посебне услове за хигијену хране и храну за животиње додељује се извозни контролни број и*
уписују се у Регистар извозних објеката.


Министар ближе прописује начин и поступак за добијање одобрења за извоз и* за добијање извозног
контролног броја, као и садржину и начин вођења Регистра извозних објеката.


 За регистрацију објеката за извоз из члана 72. овог закона плаћају се само трошкови у складу са
чланом 142. овог закона.**


*Службени гласник РС, број 30/2010


**Службени гласник РС, број 93/2012


Члан 79.


Забрањен је извоз из објеката који нису одобрени за извоз.*


*Службени гласник РС, број 30/2010


Члан 80.







Брисан је (види члан 3. Закона - 93/2012-28)


5. Ветеринарско-санитарна контрола за потребе Војске Србије *


*Службени гласник РС, број 30/2010


Члан 81.


Ветеринарско-санитарне прегледе и контролу у производњи и промету животиња, производа животињског
порекла, хране животињског порекла, хране за животиње и отпадака животињског порекла коју врше надлежни
ветеринарски органи Војске Србије * на територији Републике Србије* обављају се у складу са овим законом.


*Службени гласник РС, број 30/2010


НАПОМЕНА ИЗДАВАЧА: Члан 81. Закона престаје да важи даном почетка примене Закона о службеним
контролама („Службени гласник РС”, број 109/2025), односно 1. јуна 2026. године (види члан 94. Закона –
109/2025-231).


6. НАССР програм


Члан 82.


Правно лице и предузетник који обавља делатност клања животиња, производњу и промет хране
животињског порекла, хране за животиње, као и сакупљање, прераду и уништавање споредних производа*
животињског порекла дужан је да има Систем за осигурање безбедности производа који је уведен и који се
одржава на принципима добре произвођачке и хигијенске праксе и анализе опасности и критичних контролних
тачака у производњи (НАССР програм).


За спровођење програма из става 1. овог члана правно лице и предузетник мора да има у сталном радном
односу одговорно лице.


*Службени гласник РС, број 30/2010


7. Програм за праћење резидуа код животиња и производа животињског порекла


Члан 83.


Министарство доноси Програм систематског праћења резидуа фармаколошких, хормонских и других
штетних материја код животиња, производа животињског порекла, хране животињског порекла и хране за
животиње.


Министар доноси план узимања узорака који садржи врсту и број узорака, начин узимања и испитивања
узорака животиња, производа животињског порекла, хране животињског порекла и хране за животиње, објекте
из којих се узима узорак, динамику узимања узорака, као и мере које се предузимају када се установи да је
количина резидуа и других штетних материја већа од максимално дозвољене.


Средства за спровођење Програма систематског праћења резидуа из става 1. овог члана обезбеђују се у
буџету Републике Србије*.


8. Врсте делатности


1) Узгој, држање и промет животиња


Обележавање и регистрација животиња*


*Службени гласник РС, број 30/2010


Члан 84.*


Говеда, свиње, овце, козе и копитари на територији Републике Србије морају да буду обележени
и регистровани, као и при увозу, ако нису намењени за непосредно клање, а подаци о њиховом
обележавању и кретању морају бити регистровани у Централној бази података о обележавању
животиња (у даљем тексту: Централна база).*


Систем обележавања и регистрације животиња састоји се из следећих делова:*


1) Регистра газдинстава;*


2) обележене животиње;*







3) пасоша или другог идентификационог документа;*


4) регистара који се налазе на газдинству;*


5) Централне базе.*


Обележавање говеда, свиња, оваца, коза и копитара врше ветеринарске амбуланте,
ветеринарске станице и ветеринарске службе овлашћене за обележавање од стране Министарства (у
даљем тексту: овлашћени обележивач).*


Овлашћени обележивач може бити и друго правно и физичко лице овлашћено од стране
Министарства.*


Министар може да пропише обавезу обележавања и регистрације и других врста животиња.*


Министар ближе прописује начин обележавања и регистрације животиња из ст. 1. и 5. овог
члана, као и услове које мора да испуњава овлашћени обележивач из става 4. овог члана.*


*Службени гласник РС, број 30/2010


Централна база


Члан 85.


Централну базу води Министарство.


У Централну базу уписују се подаци о:*


1) газдинствима на којима се налазе, чувају или продају животиње;*


2) средствима за идентификацију животиња;*


3) обележеним животињама;*


4) издатим документима о обележавању;*


5) кретању животиња;*


6) овлашћеном обележивачу;*


7) контролама обележавања и регистрацији животиња.*


Министар ближе прописује садржину и начин вођења Централне базе.


*Службени гласник РС, број 30/2010


Увид у Централну базу


Члан 86.


Увид у Централну базу има:


1) овлашћени обележивач;


2) ветеринарски инспектор.


Министарство може одобрити увид у Централну базу и другим корисницима на њихов захтев.


Пасош


Члан 87.


Идентификациони документ је пасош или други документ који мора да прати говеда, овце, козе,
свиње, копитаре, псе и мачке, а по потреби и остале животиње од рођења до смрти.*


За сваку обележену животињу из става 1. овог члана, у складу са овим законом, Министарство
издаје идентификациони документ.*


У случају да је говече увезено из земаља Европске уније издаје се нови пасош у року од 14 дана од дана
уношења података у Централну базу, а по захтеву земље извознице оригинални пасоши се враћају.


Министар ближе прописује изглед, садржај, начин и рок издавања, одузимања и/или
поништавања идентификационог документа, податке који се уносе у идентификациони документ, као
и поступак уношења података у Централну базу.*







*Службени гласник РС, број 30/2010


Члан 88.


Брисан је (види члан 47. Закона – 30/2010-120)


Члан 89.


Ако је говече упућено на кланицу, ветеринарски инспектор је дужан после клања да пасош заједно са
ушним маркицама врати Централној бази.


У случају угинућа говечета власник или држалац после обавештавања овлашћеног обележивача и његовог
доласка дужан је да му преда пасош који се заједно са ушним маркицама доставља Централној бази.


Пасоши из ст. 1. и 2. овог члана уништавају се под контролом Министарства.


Члан 90.


Овлашћени обележивач је дужан да у пасош унесе податке о приспећу говечета на газдинство.


Члан 91.


У случају оштећења или нестанка пасоша или идентификационог документа*, власник односно држалац
је дужан да о томе обавести овлашћеног обележивача у року од седам дана од дана оштећења или нестанка
пасоша или идентификационог документа*, ради издавања новог пасоша или идентификационог
документа*.


Нови пасош или идентификациони документ* носи ознаку „дупликат” и садржи све податке из члана 87.
став 2. овог закона.


*Службени гласник РС, број 30/2010


Службена контрола обележавања и регистрације животиња*


*Службени гласник РС, број 30/2010


Члан 91а*


Министарство спроводи службену контролу идентификације обележавања и регистрације
животиња на газдинствима на основу анализе ризика.*


Министарство израђује годишњи извештај о спроведеним службеним контролама обележавања и
регистрације животиња.*


Министар ближе прописује најмањи број службених контрола, критеријуме за анализу ризика
обележавања и регистрације, као и садржај годишњег извештаја из става 2. овог члана.*


*Службени гласник РС, број 30/2010


Члан 92.


Трошкове обележавања и регистровања* животиња сноси власник односно држалац животиње.


Висину трошкова из става 1. овог члана утврђује Влада.


*Службени гласник РС, број 30/2010


Промет животиња


Члан 93.


Животиња може да се стави у промет ако је обележена и регистрована* и ако потиче из објеката или
газдинстава регистрованих у Централној бази.


Животињу у промету мора да прати уверење о здравственом стању животиње издато од стране
ветеринарске станице, ветеринарске амбуланте, јавне ветеринарске станице, јавне ветеринарске амбуланте
односно ветеринарске службе која је спровела Програм мера, на основу доказа о извршеним превентивним
мерама и дијагностичким испитивањима.


Животиње у промету мора да прати одговарајући идентификациони документ, а животиње које
напуштају епизоотиолошку јединицу мора да прати потврда о здравственом стању пошиљке у
промету.*







Уверење из става 2. овог члана неће се издати ако је утврђено да у месту порекла животиње постоји
заразна болест која се може пренети том врстом животиње, а потврда из става 3. овог члана ако није
извршен ветеринарско-санитарни преглед на месту утовара*.


Субјекти из става 2. овог члана дужни су да воде евиденцију о издатим уверењима о здравственом стању
животиња и потврдама о здравственом стању пошиљке у промету*.


Уверење о здравственом стању животиње важи десет дана, а за пчелиње заједнице три месеца од дана
издавања односно од дана продужења његовог важења.


Важење уверења о здравственом стању животиње може да се продужи најдуже једну годину од дана
издавања уверења. Важење уверења продужава се на полеђини уверења.


За издавање и продужење уверења о здравственом стању животиње и потврде о здравственом стању
пошиљке у промету* плаћа се накнада из члана 140. став 1. тач. 1) и 2)* овог закона.


Сваки нови власник је обавезан да одмах за купљену животињу изврши пренос уверења о здравственом
стању животиње на своје име, без наплате накнаде.


О издатим и продуженим уверењима и о преносу уверења о здравственом стању животиње води се посебна
евиденција.


Министар ближе прописује услове за стављање животиња у промет, начин прегледа пошиљке
животиња пре утовара, образац уверења о здравственом стању животиње, образац потврде о
здравственом стању пошиљке животиње у промету, садржину и начин вођења евиденције о издатим
уверењима и потврдама.*


*Службени гласник РС, број 30/2010


Члан 94.


На основу извршеног испитивања и утврђивања здравственог стања животиње ветеринарски инспектор
издаје уверење о статусу газдинства слободног од одређене заразне болести.


Министар прописује начин утврђивања статуса газдинства из става 1. овог члана и образац уверења.


Члан 95.


Брисан је (види члан 52. Закона – 30/2010-120)


Члан 96.


Превоз животиња врши се возилима која испуњавају техничке и хигијенске услове и која су евидентирана у
Министарству, а возила којима се врши превоз животиња у оквиру исте епизоотиолошке јединице се не
евидентирају.


Превозници животиња дужни су да на захтев ветеринарског инспектора ставе на увид уверење о
здравственом стању животиње, као и потврду о здравственом стању животиње у промету, и одговарајући
идентификациони документ који прати кретање и промет животиње*.


Током превоза животиње, утовар, претовар и истовар животиње може да се обавља само у објекту који
испуњава ветеринарско-санитарне услове за ту врсту објекта.


Министар ближе прописује техничке и хигијенске услове које морају да испуњавају возила из става 1. овог
члана, начин њиховог евидентирања, као и ветеринарско-санитарне услове за објекте из става 3. овог члана.


*Службени гласник РС, број 30/2010


Члан 97.


Продаја животиња врши се на сабирним центрима, сточним пијацама и откупним местима који су
регистровани, односно одобрени.*


Забрањена је организована продаја животиња изван регистрованог, односно одобреног* објекта.


*Службени гласник РС, број 30/2010


Карантин


Члан 98.


Животиње које се набављају у земљи могу да се сместе у објекте за узгој и држање после извршеног
ветеринарско-санитарног прегледа, осим ако министар не нареди да се такве животиње сместе у карантин ради







спровођења дијагностичког испитивања и вакцинације.


Животиње у унутрашњем промету морају да се сместе у карантин ради испитивања или упуте на клање ако:


1) животиња није обележена и ако је не прати одговарајући идентификациони документ;*


2) држалац животиње нема уверење о здравственом стању животиње или је уверење неважеће (због истека
рока, непотпуних података или других недостатака);


3) за пошиљку животиње не постоји потврда о њеном здравственом стању;


4) постоји сумња или је утврђено да животиња болује од заразне болести;


5) животиња потиче из зараженог или угроженог подручја;


6) није могуће утврдити порекло животиње, власника, односно држаоца животиње*.


Карантин из става 1. овог члана мора да испуњава следеће услове:


1) да је ван насеља;


2) да је ограђен;


3) да има основне услове за смештај и исхрану животиња односно за смештај особља запосленог у
карантину.


Карантин из става 1. овог члана обезбеђује општина, а за потребе више општина које су територијално
повезане, може се формирати карантин у једној од њих у складу са посебним условима које пропише министар.


Трошкове карантина сноси власник, односно држалац животиње.*


*Службени гласник РС, број 30/2010


Члан 99.


Брисан је  (види члан 56. Закона – 30/2010-120)


Дозвола за окупљање животиња


Члан 100.


Организовање изложби животиња, такмичење животиња и приредби са путујућим животињама (циркуси,
сајмови, путујући зоолошки вртови, и сл.), као и организовање продаје животиња, производа животињског
порекла, хране животињског порекла и хране за животиње ван одређеног пословног простора врши се на основу
дозволе коју издаје Министарство.


Дозвола из става 1. овог члана мора бити видно истакнута приликом обављања активности из става 1. овог
члана.


Дозвола се издаје за период важења од 30 дана.


Министар прописује облик и садржину дозволе из става 1. овог члана.


Трошкове издавања дозволе сноси подносилац захтева.


Места на којима се организују манифестације из става 1. овог члана јесу газдинства.*


*Службени гласник РС, број 30/2010


2) Клање животиња


*Службени гласник РС, број 30/2010


Члан 101.


Клање животиња обавља се у одобреним кланицама, ако су њихови производи намењени за
јавну потрошњу.*


Изузетно од одредбе става 1. овог члана, клање животиња* у случају принудног клања може да се
обавља и изван одобрене* кланице.


Изван одобрене* кланице може да се обавља и клање свиња, оваца, коза, живине и кунића ако су
намењени за употребу у домаћинству.


*Службени гласник РС, број 30/2010







Службена контрола животиња пре клања и после клања*


*Службени гласник РС, број 30/2010


Члан 102.*


Животиње пре клања и после клања подлежу службеној контроли ако су њихови производи
намењени за јавну потрошњу.*


Пре клања животиње мора да се провери идентификација животиње и прегледа одговарајући
идентификациони документ.*


Изузетно од одредбе става 1. овог члана пре принудног клања ветеринар мора да изврши
преглед животиње пре клања.*


Принудно заклане животиње подлежу после клања службеној контроли.*


Изузетно од одредбе става 1. овог члана службена контрола дивљачи врши се после хватања или
одстрела.*


У случају клања домаћих свиња, дивљих свиња, коња и других врста животиња обавезан је
трихиноскопски преглед.*


У случају да у кланици није обезбеђено стално присуство ветеринарског инспектора, начин и
поступак клања у тим кланицама ближе прописује министар.*


Министар ближе прописује начин вршења службене контроле животиња пре и после њиховог
клања.*


*Службени гласник РС, број 30/2010


Вођење евиденције у кланицама


Члан 103.


Ради спречавања ширења заразних болести животиња и производње безбедне хране животињског порекла
кланица је дужна да води евиденцију о подацима који се односе на куповину животиња, клање животиња,
промет производа животињског порекла, хране животињског порекла, споредне производе животињског
порекла* и др.


Подаци из става 1. овог члана чувају се три године и стављају на увид ветеринарском инспектору на његов
захтев.


Кланица из става 1. овог члана дужна је да Централној бази достави податке о
идентификационим бројевима закланих животиња.*


Министар ближе прописује облик и садржину евиденције из става 1. овог члана.


*Службени гласник РС, број 30/2010


Службена контрола дивљачи*


*Службени гласник РС, број 30/2010


Члан 104.


Правна лица која се баве ловством и корисници ловишта* дужна су да привремено складиште дивљач и
лешеве дивљачи ради спровођења службене* контроле дивљачи после хватања или одстрела.


Правна лица и корисници ловишта из става 1. овог члана дужна су да обезбеде службену
контролу одстрељене дивљачи, ради стављања у промет, као и службену контролу лешева
животиња.*


После ветеринарско-санитарне контроле ако је дивљач безбедна за исхрану људи обележава се жигом или
се издаје потврда о безбедности за исхрану људи.


Министар прописује облик и садржину жига односно потврде.


*Службени гласник РС, број 30/2010


3) Производња и промет хране животињског порекла







Промет хране животињског порекла


Члан 105.


Храна животињског порекла подлеже службеној* контроли у производњи и промету.


Забрањена је организована продаја хране животињског порекла изван регистрованог, односно
одобреног објекта.*


Министар ближе прописује начин и поступак спровођења службене контроле хране животињског
порекла.*


*Службени гласник РС, број 30/2010


Службена* контрола хране животињског порекла


*Службени гласник РС, број 30/2010


Члан 106.


Сва храна животињског порекла у промету мора бити на прописан начин обележена.


Сва храна животињског порекла произведена или прерађена у складу са овим законом обележава се жигом,
идентификационом ознаком у облику жига* или се издаје потврда са бројем под којим је објекат уписан у
Регистар објеката.


Министар прописује облик и садржину жига, као и начин и поступак обележавања хране животињског
порекла.


*Службени гласник РС, број 30/2010


Храна животињског порекла која није безбедна за исхрану људи


Члан 107.


Забрањено је стављати у промет храну животињског порекла која није безбедна за исхрану људи.


Када се службеном* контролом утврди да храна животињског порекла није безбедна за исхрану људи
наређују се уништавање или прописно оспособљавање хране животињског порекла за друге намене.


*Службени гласник РС, број 30/2010


Производња и промет млека и производа од млека


Члан 108.


Предузетник односно физичко лице које производи млеко и производе од млека у домаћинству који су
намењени за јавну потрошњу могу да се продају на месту производње или пијацама само ако потичу из
објеката који су уписани у Регистар објеката, односно у Регистар одобрених објеката*.


*Службени гласник РС, број 30/2010


4) Производи животињског порекла за употребу у пољопривреди, индустрији, фармацији или
хирургији


Промет животињских кожа


Члан 109.


Забрањено је вршити промет кожа из објекта који није одобрен.*


Забрањено је вршити промет кожа без претходног прегледа на бедреницу, ако коже потичу од животиња
које су заклане без извршене службене контроле* или ако потичу од угинулих животиња.


Правно лице односно предузетник који се бави прометом или прерадом коже дужно је да води евиденцију о
пореклу откупљених кожа и чува је три године.


Коже у промету из става 2. овог члана морају бити видно обележене редним бројем евиденције.







Правно лице односно предузетник који се бави прометом или прерадом животињских кожа дужно је да
достави овлашћеној лабораторији узорке кожа из става 1. овог члана ради њиховог прегледа на бедреницу.


Коже које нису прегледане на бедреницу морају бити ускладиштене одвојено од других животињских кожа.


Министар ближе прописује облик и садржину евиденције из става 2. овог члана.


*Службени гласник РС, број 30/2010


5) Производња и промет хране за животиње


Објекти за производњу хране за животиње


Члан 110.


У објектима за производњу и промет хране за животиње води се и чува евиденција о врсти и количини
сировине за производњу хране за животиње, као и о врсти и количини произведене и испоручене* хране за
животиње.


Објекат који служи за производњу и промет хране за животиње које служе за производњу хране
животињског порекла, који користи производе добијене прерадом споредних производа
животињског порекла, лекове за употребу у ветерини и адитиве мора да испуни услове којима се
спречава унакрсно загађење и умањује ризик од ненамерног мешања.*


Ради спречавања појављивања заразних болести животиња изазваних храном животињског
порекла, забрањено је организовано сакупљање и коришћење отпадака хране (помија), отпадака
хране која потиче из међународног транспорта, као и отпадака који потичу из здравствених установа,
ресторана друштвене исхране или других организација у исхрани животиња.*


У изузетним случајевима дозвољено је коришћење отпадака хране (помија) за исхрану
животиња на газдинствима који се баве узгојом животиња за сопствене потребе, ако је извршена
термичка обрада. Порекло ових отпадака може бити само са газдинства које се бави узгојом
животиња за сопствене потребе.*


Министар ближе прописује облик и садржину евиденције из става 1. овог члана.*


*Службени гласник РС, број 30/2010


Члан 111.


Храна за животиње у производњи и промету мора да испуњава опште и посебне услове хигијене
хране за животиње и подлеже службеној контроли.*


Забрањено је коришћење у производњи и промету споредних производа животињског порекла и
производа добијених њиховом прерадом, осим у складу са овим законом.*


Лекови за употребу у ветерини који се користе за производњу медициниране хране, као и
адитиви у храни за животиње могу се користити у производњи хране за животиње у одобреним
објектима, у складу са овим законом.*


Забрањена је производња, промет и употреба хране за животиње која садржи недозвољене
супстанце.*


За исхрану животиња може да се стави у промет со која је јодирана.*


Министар ближе прописује услове за производњу медициниране хране за животиње, начин и
поступак за декларисање, стављање у промет и начин употребе медициниране хране за животиње,
као начин и поступак за декларисање адитива који се користе у исхрани животиња.*


Министар ближе прописује опште и посебне услове хигијене хране за животиње.*


*Службени гласник РС, број 30/2010


Члан 111а*


За животиње с посебним потребама у погледу исхране може да се користи храна за животиње с
посебним наменама.*


Министар ближе прописује услове које мора да испуни храна с посебним наменама која се
користи за исхрану животиња с посебним потребама, као и начин декларисања хране за животиње с
посебним наменама.*







*Службени гласник РС, број 30/2010


6) Производња, складиштење, промет и коришћење репродуктивног материјала


Регистрација центара за репродукцију животиња


Члан 112.


Производња репродуктивног материјала обавља се у одобреним центрима за репродукцију и
вештачко осемењавање.*


Складиштење и промет репродуктивног материјала обавља се у одобреним центрима за
репродукцију и вештачко осемењавање животиња, односно одобреним дистрибутивним центрима за
промет репродуктивног материјала.*


Центри за репродукцију и вештачко осемењавање животиња и дистрибутивни центри за промет
репродуктивног материјала дужни су да воде евиденцију о производњи, складиштењу и стављању у
промет репродуктивног материјала која се чува пет година.*


Центри за репродукцију животиња врше промет репродуктивног материјала правним лицима и
предузетницима који су регистровани за обављање послова осемењавања животиња у складу са
овим законом.*


Центри за репродукцију и вештачко осемењавање животиња представљају газдинства у смислу
овог закона.*


*Службени гласник РС, број 30/2010


Праћење здравственог стања и репродуктивне способности животиња за репродукцију


Члан 113.


Центри за репродукцију животиња врше систематско праћење здравственог стања и репродуктивне
способности животиња и произведеног репродуктивног материјала ради спречавања појаве и ширења заразних
болести животиња и очувања њихове репродуктивне способности.


Центри за репродукцију животиња дужни су да воде евиденцију о резултатима систематског праћења из
става 1. овог члана.


Министар прописује поступак систематског праћења и начин вођења евиденције из ст. 1. и 2. овог члана.


Сумња или откривање заразне болести животиња за репродукцију


Члан 114.


Животиње за репродукцију, узорци семена, јајних ћелија и оплођених јајних ћелија испитују се у
овлашћеној лабораторији.


Центри за репродукцију животиња дужни су да обавештавају Министарство о свакој сумњи или појави
заразне болести животиња за репродукцију која се може пренети репродуктивним материјалом и/или изазвати
трајну репродуктивну сметњу.


Промет репродуктивног материјала


Члан 115.


Забрањен је промет, увоз или извоз семена за вештачко осемењавање, јајних ћелија и оплођених јајних
ћелија који садрже узрочнике болести животиња или већи број бактерија од дозвољеног или који својим
биохемијским, биофизичким и морфолошким својствима не испуњавају услове за репродукцију.


7) Производи за дезинфекцију, дезинсекцију и дератизацију


Члан 116.


Дезинфекцију, дезинсекцију и дератизацију могу да обављају привредно друштво односно друго правно
лице и предузетник ако у погледу одговарајућих стручних радника, опреме и средстава испуњавају услове, које
ближе прописује министар.







Дезинфекција, дезинсекција и дератизација обавља се у свим објектима, просторима, превозним
средствима, на опреми и предметима који подлежу надзору ветеринарске инспекције, као и на пашњацима и
другим површинама где животиње повремено или стално бораве или се крећу.


Средства за дезинфекцију, дезинсекцију и дератизацију морају да се користе на начин којим се обезбеђује
заштита животне средине.


8) Сакупљање, прерада и уништавање споредних производа животињског порекла*


*Службени гласник РС, број 30/2010


Члан 117.*


Споредни производи животињског порекла морају се сакупљати, прерадити или уништити у
објектима намењеним за прераду, обраду или уништавање споредних производа животињског
порекла.*


У објектима за сакупљање, прераду и уништавање споредних производа животињског порекла
води се прописана евиденција која се чува три године.*


Министар ближе прописује начин разврставања, поступања са споредним производима
животињског порекла, методе њихове прераде, хигијенске услове, начин њиховог утовара, претовара
и истовара, ветеринарско-санитарне услове за изградњу објеката, облик и садржину евиденције која
се води у објектима за сакупљање, прераду и уништавање споредних производа животињског
порекла, поступак са споредним производима у изузетним случајевима, као и начин спровођења
службене контроле и самоконтроле.*


*Службени гласник РС, број 30/2010


Члан 118.


За сакупљање, прераду и уништавање споредних производа животињског порекла* Влада оснива
јавну службу.


Јавна служба из става 1. овог члана има својство правног лица и послује по прописима о јавним службама.


Актом о оснивању јавне службе за сакупљање, прераду и уништавање споредних производа*
животињског порекла утврђује се нарочито: седиште, делатност, управљање, унутрашња организација, средства
за оснивање, начин обезбеђења средстава за вршење делатности, начин учешћа оснивача у управљању и
одлучивању, услови и начин избора органа управљања, надзор над радом, лица која ће привремено обављати
послове директора, рок за доношење статута и именовање директора.


*Службени гласник РС, број 30/2010


Члан 119.


Обављање послова сакупљања, прераде и уништавања споредних производа* животињског порекла
Министарство може уговором поверити правним лицима која испуњавају прописане услове.


*Службени гласник РС, број 30/2010


9) Управљање отпадом који настаје у ветеринарским организацијама и објектима у којима се
обавља ветеринарска делатност*


*Службени гласник РС, број 30/2010


Члан 119а*


У ветеринарским организацијама и објектима у којима се обавља ветеринарска делатност отпад
се обавезно разврстава на месту настанка на опасан и безопасан.*


Под опасним отпадом који настаје у ветеринарским организацијама и објектима у којима се
обавља ветеринарска делатност, у смислу овог закона сматра се: инфективни отпад, патолошки
отпад, хемијски отпад, токсични отпад, фармацеутски отпад, оштри одбачени медицински
инструменти и други опасан отпад.*


Одговорно лице у ветеринарским организацијама и објектима из става 2. овог члана дужно је да
изради план управљања отпадом и именује лице одговорно за управљање отпадом.*


План управљања отпадом у ветеринарским организацијама и објектима из става 1. овог члана у
којима се производи више од 500 кг опасног отпада одобрава Министарство.*







Управљање и коначно збрињавање наведених токова отпада врши се у складу са законом којим
се уређује управљање отпадом.*


Министар ближе прописује начин прикупљања, разврставања и уклањања отпада који настаје у
ветеринарским организацијама и објектима из става 1. овог члана, као и садржину плана управљања
отпадом.*


*Службени гласник РС, број 30/2010


Управљање фармацеутским отпадом*


*Службени гласник РС, број 30/2010


Члан 119б*


Под фармацеутским отпадом у смислу овог закона подразумева се: неупотребљени
фармацеутски производи, помоћна лековита средства, лекови и медицинска средства са истеклим
роком употребе, лекови, медицинска средства или фармацеутске сировине које из било којих разлога
нису или не могу бити употребљене, амбалажа у којима су чуване фармацеутске сировине,
спољашња и унутрашња паковања употребљених лекова.*


Произвођач и власник фармацеутског отпада дужан је да са фармацеутским отпадом поступа као
са опасним отпадом.*


Управљање и коначно збрињавање наведених токова отпада врши се у складу са законом којим
се уређује управљање отпадом.*


*Службени гласник РС, број 30/2010


ХI. ВЕТЕРИНАРСКО-САНИТАРНА КОНТРОЛА И МЕЂУНАРОДНИ ПРОМЕТ


Ветеринарско-санитарна контрола на граничним прелазима


Члан 120.


Животиње, производи животињског порекла, храна животињског порекла, споредни производи
животињског порекла,* храна за животиње, ветеринарски лекови и медицинска средства и пратећи предмети
подлежу ветеринарско-санитарној контроли на граничним прелазима.


Увоз и транзит* животиња, производа животињског порекла, хране животињског порекла, хране за
животиње, споредни производи животињског порекла,* ветеринарских лекова и медицинских средстава и
пратећих предмета може се вршити преко граничних прелаза на којима постоји организована ветеринарско-
санитарна контрола и који испуњавају хигијенско-техничке и радне услове.


Ветеринарско-санитарна контрола на граничном прелазу састоји се од прегледа документације,
идентификације пошиљке и физичког прегледа пошиљке.*


Министар одређује граничне прелазе из става 2. овог члана.


Министар ближе прописује врсте пошиљки које подлежу ветеринарско-санитарној контроли,
начин обављања ветеринарско-санитарног прегледа и хигијенско-техничке и радне услове које
морају да испуњавају гранични прелази из става 2. овог члана.*


*Службени гласник РС, број 30/2010


Услови за увоз пошиљака*


*Службени гласник РС, број 30/2010


Члан 121.


Увоз животиња може да се врши ако су испуњени прописани услови у погледу заштите здравља и
добробити животиња и ако су животиње обележене у складу са прописима земље извознице, односно
земље порекла пошиљке*.


Увоз из става 1. овог члана може се одобрити и у случају да су примењени другачији поступци од
прописаних, а за које надлежна служба земље извознице пружи научно засноване доказе о
постизању једнаког нивоа заштите здравља који би се постигао применом поступака прописаних у
Републици Србији.*


Увоз производа животињског порекла, хране животињског порекла, хране за животиње, споредних
производа животињског порекла* и пратећих предмета одобрава се из објеката који испуњавају прописане







услове, који су регистровани у ЕУ и који су под контролом надлежног органа.


Министарство може одобрити увоз из става 3.* овог члана из других објеката када се утврди да су
прописи, стандарди, производња и надзор које врши земља извозница истоветни прописима Републике
Србије* и да је обезбеђен једнак ниво заштите* потрошача.


Поступци званично прихваћени од релевантних међународних организација за утврђивање
стандарда за заштиту здравља признају се за поступке који пружају једнак ниво заштите здравља,
као и поступци прописани у Републици Србији.*


Министарство може извршити преглед ради провере објеката из става 5. овог члана*.


Трошкове прегледа сноси увозник.


*Службени гласник РС, број 30/2010


Услови за пошиљке у увозу и провозу


Члан 122.


Пошиљке животиња, производа животињског порекла и хране за животиње које се увозе или су у провозу:


1) морају да буду без заразних болести које се обавезно пријављују и обележене на прописан начин*;


2) морају да имају оригиналну међународну ветеринарску потврду (сертификат) издату и
потписану од стране надлежног ветеринарског инспектора или овлашћеног ветеринара државе
извознице или државе порекла;*


2а) морају бити обележене и праћене одговарајућим идентификационим документом када су у
питању живе животиње;*


3) морају да имају решење о утврђивању ветеринарско-санитарних услова за увоз или за
транзит;*


4) у зависности од природе заразне болести и могућег ризика не могу потицати из газдинства, подручја
односно државе извознице нити бити у провозу кроз подручје или државу у којој постоји заразна болест која се
обавезно пријављује.


Пошиљке хране животињског порекла које се увозе или су у провозу морају да:


1) буду безбедне по здравље људи;


2) имају оригиналну међународну ветеринарску потврду (сертификат) издату и потписану од
стране надлежног ветеринарског инспектора или овлашћеног ветеринара државе извознице или
државе порекла;*


3) имају решење о утврђивању ветеринарско-санитарних услова за увоз или за транзит;*


4) буду обележене на начин тако да се може утврдити порекло и објекат у којима је производ и* храна
произведена.


Одредбе става 2. овог члана не примењују се на храну животињског порекла која чини део
путничког личног пртљага намењеног личној потрошњи под условом да долази из држава из којих
није забрањен увоз или транзит и да укупна маса не прелази 1 kg.*


Пошиљке хране и компонената за припрему хране за животиње које нису животињског порекла
и које не садрже сировине животињског порекла у увозу подлежу ветеринарско-санитарном
прегледу на месту складиштења, осим сена и простирке од сламе који подлежу ветеринарско-
санитарном прегледу на граничном прелазу.*


*Службени гласник РС, број 30/2010


Међународна ветеринарска потврда (сертификат)


Члан 123.


Међународна ветеринарска потврда мора да буде оригинална, издата на дан отпреме пошиљке и то за једну
врсту животиња или производа и за једног примаоца и оверена на прописан начин, обележена серијским бројем,
обавезно писана на српском језику и језику земље порекла, а за пошиљке у провозу може бити писана и на
енглеском и на другим језицима који су службено прихваћени у међународном промету.


Издавање решења о утврђивању ветеринарско-санитарних услова за увоз или за транзит
пошиљака *







*Службени гласник РС, број 30/2010


Члан 124.


Министарство издаје решење о утврђивању ветеринарско-санитарних услова за увоз или транзит*
пошиљки животиња, производа животињског порекла, хране животињског порекла, хране за животиње
споредних производа животињског порекла* и пратећих предмета.


Решењем се утврђују* ветеринарско-санитарне мере за увоз и провоз пошиљака из става 1. овог члана
којом се утврђује да не постоје сметње за увоз и провоз тих пошиљака, у складу са одредбама овог закона.


Решење за увоз, односно решење за транзит* из става 1. овог члана издаје се:


1) ако увоз животиња, производа животињског порекла, хране животињског порекла, хране за животиње,
споредних производа животињског порекла* и пратећих предмета није забрањен због здравственог стања
животиња у земљи извозници односно земљи провоза;


2) ако не постоји ризик по здравље животиња и здравље људи.


Анализом ризика из става 3. тачка 2. овог члана утврђује се:


1) намена за коју ће се користити производи животињског порекла, храна животињског порекла или храна
за животиње;


2) географске и друге карактеристике земље извознице односно земље провоза које утичу на појаву,
ширење и опстанак болести;


3) постојање подручја без заразних болести животиња;


4) истоветност у раду ветеринарске службе земље извознице и ветеринарске службе у
Републици Србији;*


5) истоветност мера у Републици Србији* и земљи извозници односно у земљи провоза на сузбијању
заразних болести животиња.


Решењем* за увоз може се одредити да се накнадно спроведе лабораторијско и дијагностичко испитивање
животиња, производа животињског порекла, хране животињског порекла, хране за животиње, споредних
производа животињског порекла* и пратећих предмета.


Ако се ветеринарско-санитарном контролом утврди да су претходне пошиљке из земље извознице односно
из одређеног објекта порекла биле безбедне за употребу и праћене исправним међународним ветеринарским
потврдама, дозвола за увоз и промет издаје се без лабораторијске контроле пошиљки производа животињског
порекла, хране животињског порекла или хране за животиње.


Министар одређује врсте пошиљки из става 1. овог члана које подлежу издавању решења о
утврђивању ветеринарско-санитарних услова за увоз или транзит.*


Изузетно од одредбе из става 1. овог члана решење за увоз и транзит није потребно за одређене
врсте пошиљки.*


Министар ближе прописује услове за пошиљке које се увозе за које није потребно решење за
увоз и транзит, као и изглед и садржину обрасца уверења за пошиљке које се увозе (сертификат) из
става 8. овог члана.*


*Службени гласник РС, број 30/2010


Опасност од уношења заразне болести у Републику Србију*


*Службени гласник РС, број 30/2010


Члан 125.


Ако постоји ризик да се на територију Републике Србије* унесе заразна болест која се обавезно
пријављује или да се пренесе увозом или провозом пошиљке, министар може да:


1) забрани или ограничи увоз, извоз или провоз животиња, производа животињског порекла, хране
животињског порекла, хране за животиње и пратећих предмета;


2) нареди контролу промета животиња, производа животињског порекла, хране животињског порекла,
хране за животиње и пратећих предмета на угроженим граничним подручјима, укључујући путеве, мостове,
трајекте;


3) нареди у угроженим подручјима дезинфекцију лица и возила која прелазе границу Републике Србије*.


*Службени гласник РС, број 30/2010







Забрана увоза


Члан 126.


Забрањен је увоз живих микроорганизама патогених за животиње.


Изузетно од одредбе става 1. овог члана, Министарство може да изда дозволу за увоз живих
микроорганизама патогених за животиње искључиво за научноистраживачке сврхе.


Увоз егзотичних животиња


Члан 127.


За увоз егзотичних животиња или животиња којих нема на територији Републике Србије* увозник, када
је то прописано одговарајућим међународним уговорима и конвенцијама, прибавља дозволу од органа земље
извознице надлежног за заштиту природних ресурса, којом се дозвољава извоз таквих животиња, а увозну
дозволу за ове животиње издаје и министарство надлежно за послове заштите животне средине.


*Службени гласник РС, број 30/2010


Ветеринарско-санитарна контрола увоза, извоза и провоза пошиљака на граници


Члан 128.


Увоз * и провоз животиња, производа животињског порекла, хране животињског порекла, хране за
животиње, лекова и медицинских средстава за употребу у ветерини и пратећих предмета, подлеже обавезној
ветеринарско-санитарној контроли на граници, осим некомерцијалног увоза и провоза кућних љубимаца у
пратњи власника или држаоца животиња. Контролу идентификације и пратеће документације
некомерцијалног кретања кућних љубимаца обавља царински орган*.


За пошиљке из става 1. овог члана неће се одобрити увоз и провоз ако се ветеринарско-
санитарним прегледом утврди да:*


1) у земљи извозници или земљама кроз које се пошиљка провози постоји заразна болест која се
обавезно пријављује;*


2) пошиљку не прате прописани или правилно попуњени документи;*


3) увозне пошиљке не испуњавају услове за увоз;*


4) пошиљка може угрозити здравље људи и животиња и да је непосредно угрожена добробит
животиња;*


5) производи и храна животињског порекла и храна за животиње нису безбедни, односно ако су
здравствено хигијенски и квалитативно неисправни за исхрану људи и животиња;*


6) животиње нису прописно обележене, односно да производи и храна животињског порекла и
храна за животиње нису означени на прописан начин тако да се не може утврдити идентитет
пошиљке и веза са пратећим документом;*


7) пошиљка из увоза није произведена у извозном објекту одобреном од стране ЕУ или у
извозном објекту који није одобрило Министарство;*


8) пошиљке производа и хране животињског порекла намењене за исхрану људи и хране за
животиње садрже радиоактивне материје и резидуе у недозвољеним количинама;*


9) пошиљка или превозно средство не задовољавају прописане услове.*


Гранични ветеринарски инспектор је дужан да о забрани увоза обавести Министарство, које о томе
обавештава надлежни орган државе извознице односно последњу земљу провоза.


Гранични ветеринарски инспектор може привремено забранити улазак пошиљке ако треба да се
отклоне недостаци на пошиљци или документима који је прате.*


Ако гранични ветеринарски инспектор забрани улазак пошиљке решењем којим забрањује
улазак пошиљке и које је донето у скраћеном поступку, то означава на заједничком ветеринарском
улазном документу и одређује мере за поступање с том пошиљком.*


Министар ближе прописује начин и поступак пријављивања пошиљке за преглед, поступак и
мере за поступање са пошиљком којој је забрањен увоз.*


*Службени гласник РС, број 30/2010







Одобравање увоза или провоза


Члан 129.


Царински орган не може да предузима радње предвиђене правилима одговарајућег царинског поступка за
пошиљке животиња, производа животињског порекла, хране животињског порекла, хране за животиње, лекова
и медицинских средстава за употребу у ветерини и пратећих предмета, пре него што гранични ветеринарски
инспектор утврди да нема ветеринарско-санитарних сметњи за увоз * или провоз такве пошиљке и на
одговарајући начин обележи међународну ветеринарску потврду.


Царински орган може да одобри стављање у царински поступак пошиљке која подлеже
ветеринарско-санитарном прегледу на основу издатог и потврђеног заједничког ветеринарског
улазног документа од стране граничног ветеринарског инспектора.*


Гранични ветеринарски инспектор дозвољава улазак пошиљке до одређеног одредишта у Републици
Србији* и ако је тако назначено у заједничком ветеринарском улазном документу* забрањује промет
пошиљке животиња, производа животињског порекла, хране животињског порекла или хране за животиње до
добијања налаза овлашћене лабораторије којим се потврђује безбедност пошиљке по здравље животиња и
људи.


Лице одговорно за пошиљку мора да спроведе све прописане поступке везано за: најаву
пошиљке, пријаву пошиљке за преглед, плаћање накнаде за ветеринарско-санитарни преглед, као и
све мере које нареди гранични ветеринарски инспектор.*


Министар ближе прописује садржину и изглед обрасца, као и начин издавања заједничког
ветеринарског улазног документа.*


*Службени гласник РС, број 30/2010


Карантин за увезене животиње


Члан 130.


Увезене животиње, јаја за приплод и репродуктивни материјал животиња могу да се ставе у карантин ради
утврђивања њиховог здравственог стања.


Министар прописује место и дужину трајања карантина у зависности од врсте животиња, као и поступак и
мере које ће се примењивати у карантину.


Животиње које се увозе ради учествовања на спортским такмичењима, вежбама, изложбама и сајмовима,
пси и мачке који се привремено увозе на период не дужи од 30 дана, као и животиње које се увозе ради клања,
не морају бити у карантину, ако је епизоотиолошка ситуација у земљи извозници таква да не прети опасност од
уношења заразних болести животиња.


Животиње из става 3. овог члана увезене ради клања морају се заклати најкасније три дана после уласка у
земљу у кланицама које су регистроване у складу са чланом 73. овог закона.


Члан 131.


Трошкове настале због примене мера при увозу, извозу и провозу пошиљака из чл. 129. и 130* овог
закона, трошкове карантина и продуженог карантина, трошкове настале применом мера у карантину, као и
трошкове настале задржавањем, враћањем, пренаменом и уништавањем пошиљке плаћа увозник или извозник.


*Службени гласник РС, број 30/2010


Слободне зоне


Члан 132.


За пошиљке животиња, производа животињског порекла, хране животињског порекла, хране за животиње и
пратећих предмета, који су намењени слободним зонама или царинским складиштима примењују се исти
поступци ветеринарско-санитарне контроле на граници, као и за увозне пошиљке.


Објекти у слободним зонама или царинским складиштима из става 1. овог члана морају бити
одобрени или регистровани у складу са посебним прописом.*


Производи животињског порекла, храна животињског порекла и храна за животиње се складиште, пакују,
прерађују и обрађују у слободним зонама или царинским складиштима под ветеринарско-санитарном контролом
коју врши ветеринарски инспектор у складу са овим законом*.







Трошкови настали изласком граничног ветеринарског инспектора ради вршења ветеринарског
прегледа пошиљака из става 1. овог члана ван места у којем је седиште граничне ветеринарске
инспекције сноси подносилац захтева у износу који одређује министар.*


*Службени гласник РС, број 30/2010


Услови за извоз пошиљке


Члан 133.


Пошиљке животиња, производа животињског порекла, хране животињског порекла, хране за животиње и
пратећих предмета који се извозе морају да имају:


1) оригиналну међународну ветеринарску потврду издату од надлежног ветеринарског инспектора којом се
потврђује да нема симптома болести и да је безбедна за исхрану људи;


2) документе или бити означене на начин тако да се може утврдити објекат из којег потичу;*


3) одговарајући идентификациони документ када су у питању живе животиње.*


На извоз угрожених и заштићених врста дивље фауне примењују се прописи о заштити животне средине.


*Службени гласник РС, број 30/2010


Издавање међународних ветеринарских потврда за извозне пошиљке


Члан 134.


За извозне пошиљке животиња,* производа животињског порекла храна за животиње, споредни
производи животињског порекла и пратећих предмета* издаје се оригинална међународна ветеринарска
потврда којом се потврђује да пошиљка испуњава услове државе увоза, а за храну животињског порекла да је та
храна безбедна за исхрану људи.


Надлежни ветеринарски инспектор издаје међународну ветеринарску потврду из става 1. овог члана
приликом утовара у месту порекла пошиљке.


Међународна ветеринарска потврда из става 1. овог члана издаје се на штампаном обрасцу у складу са
одговарајућим међународним стандардима или у складу са обрасцем који прописује земља увозница.


Министар ближе прописује начин и поступак издавања међународне ветеринарске потврде
(сертификат), као и евиденцију о издатим сертификатима.*


*Службени гласник РС, број 30/2010


ХII. ЗАШТИТА ЖИВОТНЕ СРЕДИНЕ


Општи услови заштите животне средине


Члан 135.


Сва лица дужна су да примењују мере ради заштите животне средине од штетних утицаја повезаних са
узгојем, држањем и прометом животиња, са производњом и прометом производа животињског порекла, хране
животињског порекла, хране за животиње и споредним производима* животињског порекла, као и приликом
спречавања појаве, ширења, сузбијања и искорењивања заразне болести животиња.


Сва лица дужна су да поступају са споредним производима* животињског порекла, као и са
излучевинама животиња, отпадом и отпадним водама у складу са условима и прописима донетим на основу овог
закона и прописима донетим на основу закона којим се уређује заштита животне средине.


Лица која се баве делатностима које стварају споредне производе* животињског порекла дужна су да
обезбеде њихов пренос* до најближег објекта за сакупљање отпадака или до објекта у коме се они*
прерађују или уништавају на нешкодљив начин.


Лица која обављају послове сакупљања и превоза споредних производа и лешева животиња
морају обезбедити њихово редовно преузимање и превоз из објекта за сакупљање и објекта у којем
они настају.*


*Службени гласник РС, број 30/2010


Угинуће животиње држане у комерцијалне сврхе







Члан 136.


Забрањено је бацати лешеве животиња у реке или друге водене токове или одводе или их остављати на
путевима, отвореном простору, у шумама или на другом месту.


Власници и држаоци животиња дужни су да пријаве угинуће животиње зоохигијенској служби и да се
придржавају свих упутстава које је ова служба издала у вези са одлагањем лешева, као и да о угинућу
животиње, осим кућних љубимаца, обавесте Централну базу*.


Када се сумња да је животиња угинула од заразне болести која се обавезно пријављује, ветеринар или
ветеринарски инспектор узима патолошки материјал и шаље га на испитивање ради установљавања узрока
угинућа.


Зоохигијенска служба је дужна, када је то потребно, да обезбеди превоз леша са места угинућа до објекта
за преглед лешева или за сакупљање, прераду или уништење, као и да обезбеди дезинфекцију места угинућа,
возила и опреме.


*Службени гласник РС, број 30/2010


Поступање са споредним производима животињског порекла у изузетним случајевима*


*Службени гласник РС, број 30/2010


Члан 137.


У изузетним случајевима споредни производи животињског порекла* се закопавају или спаљују на
сточном гробљу или јами гробници која испуњава прописане услове.


Када се сумња да је животиња угинула од заразне болести потребно је за угинулу животињу утврдити узрок
угинућа.


Министар прописује ближе услове за сточна гробља и јаме гробнице, као и начин закопавања и спаљивања
споредних производа животињског порекла*.


*Службени гласник РС, број 30/2010


ХIII. ЗАШТИТА ДОБРОБИТИ ЖИВОТИЊА


Опште и посебне мере заштите добробити животиња


Члан 138.


Забрањено је злоупотребљавати или мучити животиње.


Власници и држаоци животиња морају се односити према својим животињама на хуман начин и штитити их
од патње и бола тако што ће без одлагања обезбедити одговарајућу ветеринарску помоћ.


Током транспорта и клања, животиње не смеју бити изложене лошем поступању или патњи.


Објекти у којима се држе животиње морају бити уређени и опремљени на начин којим се обезбеђује
задовољавање биолошких потреба животиња у зависности од врсте и категорије животиња.


Научноистраживачке експерименте на животињама могу да изводе само стручна лица у ветеринарским,
медицинским, фармацеутским и другим научним установама, а током експеримената животиње не смеју бити
изложене лошем поступању или патњи.


Забрањено је организовати, финансирати или бити домаћин борбе између животиња исте или различитих
врста.


ХIV. СТРУЧНО УСАВРШАВАЊЕ


Члан 139.


Ветеринари и ветеринарски техничари имају право и обавезу на стручно усавршавање.


Ветеринари запослени у Министарству се усавршавају и подлежу прописаној провери знања у оквиру
програма које доноси Министарство.


Остали ветеринари се усавршавају и подлежу прописаној провери знања у оквиру програма које доноси
Комора у сарадњи са Министарством.


Обуку ветеринара запослених у ветеринарским организацијама у вези са откривањем и пријављивањем
нарочито опасних заразних болести са листе OIE, као и езготичких болести организује и спроводи Министарство.







ХV. СРЕДСТВА ЗА СПРОВОЂЕЊЕ МЕРА ЗДРАВСТВЕНЕ ЗАШТИТЕ ЖИВОТИЊА


Члан 140.


Средства за спровођење мера здравствене заштите животиња обезбеђују се од:


1) накнаде за издавање уверења о здравственом стању животиња;


2) накнаде за извршене прегледе при утовару пошиљке животиња ван епизоотиолошке
јединице;*


3) накнаде за извршене ветеринарско-санитарне прегледе, односно прегледе општих и посебних
услова за хигијену хране и хране за животиње* објеката;


4) накнаде за извршене ветеринарско-санитарне прегледе животиња, производа животињског порекла,
хране животињског порекла, хране за животиње и споредних производа* животињског порекла у производњи
и промету;


5) накнаде за обележавање, регистрацију и праћење кретања животиња;*


6) накнаде за обележавање и евиденцију паса односно евиденцију мачака;


7) накнаде за извршене ветеринарско-санитарне прегледе пошиљки у међународном промету.


За спречавање, откривање, сузбијање и искорењивање заразних болети животиња средства се обезбеђују у
буџету Републике Србије*.


Средства остварена од накнада из става 1. овог члана су приход буџета Републике Србије и
користе се за спровођење мера здравствене заштите животиња, с тим што се 50% средстава
остварених од накнада из става 1. тач. 1), 2), 4), 5) и 6) овог члана користе за спровођење мера
здравствене заштите животиња преко овлашћених ветеринарских станица.*


Висину накнада из става 1. овог члана утврђује Влада.


*Службени гласник РС, број 30/2010


Члан 141.


Средства из члана 140. овог закона користе се за спровођење мера здравствене заштите животиња.


Распоред средстава из става 1. овог члана која се обезбеђују у буџету Републике Србије* утврђује
Министарство у складу са Програмом мера и посебним програмима.


*Службени гласник РС, број 30/2010


Члан 142.


Трошкове управног поступка сноси подносилац захтева, и то за:


1) издавање решења о испуњености ветеринарско-санитарних услова, односно општих и посебних
услова за хигијену хране и хране за животиње* за објекте из члана 72. овог закона;


2) издавање решења о дозволи за увоз односно провоз пошиљке;


3) упис у Регистар правних лица и предузетника* за обављање ветеринарске делатности;


4) упис у Регистар одобрених објеката и доделе ветеринарског контролног броја;*


5) упис у Регистар извозних објеката;


6) упис у Регистар објеката и доделе ветеринарског контролног броја.


Средства из става 1. овог члана подносилац захтева уплаћује на одговарајући рачун за уплату јавних
прихода буџета Републике Србије*.


Висина трошкова утврђује се у складу са прописима о накнадама трошкова у управном поступку.


*Службени гласник РС, број 30/2010


ХVI. НАДЗОР


Члан 143.


Министарство врши надзор над применом одредаба овог закона и прописа донетих на основу овог закона.







Министарство врши инспекцијски надзор преко ветеринарских инспектора и граничних ветеринарских
инспектора.


Послове ветеринарског инспектора може да обавља дипломирани ветеринар са најмање три године радног
искуства и положеним стручним испитом.


Послове граничног ветеринарског инспектора може да обавља дипломирани ветеринар са најмање пет
година радног искуства и положеним стручним испитом.


Члан 144.


Привредно друштво односно предузеће, друго правно лице и предузетник који подлеже надзору из чл. 146,
147, 150. и 151. овог закона дужно је да инспектору омогући вршење инспекцијског надзора и да му без
одлагања стави на увид и располагање потребну документацију и друге доказе и изјасни се о чињеницама које
су од значаја за вршење надзора.


Члан 145.


У обављању послова инспекцијског надзора ветеринарски инспектор и гранични ветеринарски инспектор
мора да има легитимацију којом се доказује својство ветеринарског инспектора односно ветеринарског
граничног инспектора.


За време обављања послова ветеринарске инспекције на граници или у другим местима у којима се врши
царињење, гранични ветеринарски инспектор поред легитимације из става 1. овог члана, мора да има и знак
којим се доказује својство граничног ветеринарског инспектора.


Гранични ветеринарски инспектор обавља послове ветеринарског надзора у прописаном службеном оделу.


Министарство води евиденцију о легитимацији ветеринарског инспектора и легитимацији и знаку граничног
ветеринарског инспектора.


Министар ближе прописује образац и садржину легитимације ветеринарског инспектора и граничног
ветеринарског инспектора, изглед знака и службеног одела граничног ветеринарског инспектора, као и начин
вођења евиденције о издатим легитимацијама ветеринарског инспектора и легитимацијама и знацима граничног
ветеринарског инспектора.


Члан 146.


У вршењу послова инспекцијског надзора ветеринарски инспектор има право и дужност да проверава:


1) да ли власници и држаоци животиња спроводе прописане мере у складу са чланом 6. овог закона;


2) да ли су ветеринарске организације уписане у Регистар правних лица и предузетника* за обављање
ветеринарске делатности;


3) испуњеност услова из члана 8. ст. 4, 5. и 6. овог закона*;


4) да ли ветеринарска служба у привредном друштву односно другом правном лицу које се бави узгојом
стоке и сточарском производњом испуњава услове из члана 17. овог закона;


5) брисана је (види члан 90. Закона – 30/2010-120)


6) брисана је (види члан 90. Закона – 30/2010-120)


7) да ли су субјекти који обављају ветеринарску делатност у хитним и другим неодложним потребама
пружања ветеринарске помоћи и услуга обезбедили радно време сагласно члану 36. овог закона;


8) спровођење мера здравствене заштите животиња код правних лица, као и код држаоца и власника
животиња;


9) спровођење посебних програма здравствене заштите животиња;


10) да ли има НАССР програм;


11) испуњеност ветеринарско-санитарних услова, односно општих и посебних услова за хигијену
хране и хране за животиње* у објектима из члана 72. овог закона;


12) упис објеката из члана 72. овог закона у Регистар објеката, Регистар одобрених објеката* и
Регистар извозних објеката;


13) регистрацију газдинстава и обележавање и евиденцију животиња у складу са одредбама овог закона,
као и вођење евиденције о куповини и продаји животиња, пријављивање промене локације ради пријаве и
одјаве из Централне базе;







14) рад овлашћене ветеринарске станице односно амбуланте и ветеринарске службе у поступку
обележавања животиња и вођења евиденције о обележеним животињама;


15) производњу и промет животиња, производа животињског порекла, хране животињског порекла, хране
за животиње и споредних производа животињског порекла*;


16) издавање уверења о здравственом стању животиња потврде о здравственом стању пошиљке
животиње у промету*, као и вођење евиденције о издатим уверењима и потврдама*;


17) техничке и хигијенске услове превозних средстава којима се обавља превоз животиња, производа
животињског порекла и споредних производа животињског порекла*, као и ветеринарско-санитарне услове
објеката у којима се врши утовар, претовар и истовар животиња током превоза;


18) да ли карантин испуњава услове из члана 98. став 2. овог закона;


19) да ли се врши ветеринарско-санитарна контрола дивљачи после хватања или одстрела;


20) здравствено стање животиња, безбедност хране животињског порекла за људску употребу и
здравствено хигијенску и квалитативну исправност производа животињског порекла и хране за животиње;


21) начин држања, ускладиштења и стручне употребе средстава за дезинфекцију, дезинсекцију и
дератизацију;


22) да ли се врши ветеринарско-санитарна контрола у објектима за сакупљање, прераду и уништавање
лешева животиња и других отпадака;


23) да ли се врши нешкодљиво уклањање и превоз отпадака од места производње до објекта за
сакупљање, прераду и уништавање;


24) чување прописане документације у складу са овим законом;


25) сировине и производно технолошки процес за производе намењене извозу, у складу са посебним
захтевима земаља увозница;


26) обрачун накнаде за извршени ветеринарско-санитарни преглед пошиљке у производњи и промету;


27) извршавање мера по овом закону.

Члан 147.


У вршењу послова из члана 146. овог закона ветеринарски инспектор је овлашћен и дужан да:


1) нареди мере за отклањање, спречавање, сузбијање и искорењивање заразних, паразитских и узгојних
болести животиња у сумњивом односно зараженом дворишту;


2) нареди привремену обуставу изградње или реконструкције објекта односно привремено забрани
употребу објекта који је изграђен или реконструисан противно прописаним ветеринарско-санитарним условима,
односно општих и посебних услова за хигијену хране и хране за животиње* и одреди мере и рок за
усклађивање радова односно објекта са овим условима;


3) забрани производњу и промет животиња, производа животињског порекла, хране животињског порекла
и споредних производа* животињског порекла којима се могу пренети заразне болести животиња односно
угрозити здравље људи;


4) нареди одузимање, клање или убијање животиња у промету, уништење односно уништи производе
животињског порекла, храну животињског порекла, храну за животиње и споредне производе* животињског
порекла у производњи и промету односно нареди коришћење за друге намене;


5) нареди отклањање недостатака односно привремено забрани употребу просторија, опреме и објеката, а
може изрећи и меру забране обављања делатности у објектима из члана 72. овог закона док се не отклоне
утврђени недостаци;


5а) привремено одузме предмете који су били употребљени, намењени или су настали
извршењем прекршаја, привредног преступа или кривичног дела и изда потврду о одузетим
предметима;*


6) нареди друге мере и предузме друге радње, у складу са овим законом.


Мере из става 1. овог члана налажу се решењем ветеринарског инспектора у управном поступку.

Члан 148.







Ветеринарска станица која испуњава услове из члана 17. овог закона може обављати поједине стручне
послове ветеринарске инспекције, и то:


1) ветеринарско-санитарни преглед животиња, производа животињског порекла, хране животињског
порекла и хране за животиње у унутрашњем промету;


2) ветеринарско-санитарни преглед животиња одређених за клање, меса и производа животињског порекла
пре стављања у промет;


3) ветеринарско-санитарни преглед превозних средстава којима се обавља превоз животиња, производа
животињског порекла, хране животињског порекла, хране за животиње и споредних производа* животињског
порекла у унутрашњем промету;


4) издавања уверења о статусу газдинства слободног од одређене заразне болести.


Ветеринарска станица не може обављати стручне послове из става 1. овог члана у односу на сопствене
животиње, производе животињског порекла, храну животињског порекла, храну за животиње, споредне
производе* животињског порекла и сопствена превозна средства.


Испуњеност услова за обављање послова из става 1. овог члана утврђује министар.


Решење о испуњености услова за обављање послова из става 1. овог члана објављује се у „Службеном
гласнику Републике Србије”.


Лице које обавља стручне послове ветеринарске инспекције мора имати овлашћење које издаје
Министарство.


*Службени гласник РС, број 30/2010


НАПОМЕНА ИЗДАВАЧА: Члан 148. Закона престаје да важи даном почетка примене Закона о службеним
контролама („Службени гласник РС”, број 109/2025), односно 1. јуна 2026. године (види члан 94. Закона –
109/2025-231).


Члан 149.


Кад ветеринарски инспектор посумња у ветеринарско-санитарну, здравствену или квалитативну исправност
производа животињског порекла, хране животињског порекла, хране за животиње и воде за напајање
животиња, као и ветеринарско-санитарну исправност репродуктивног материјала, а не може то сам да утврди
или ако произвођач односно странка то изричито захтева узеће потребан број узорака на прописан начин и
доставити овлашћеној лабораторији на испитивање (анализу).


Странка је дужна да ветеринарском инспектору стави бесплатно на располагање потребне количине
узорака ради лабораторијског испитивања.


Странка незадовољна резултатом анализе може тражити суперанализу узорка узетог у исто време и на исти
начин у року од три дана од дана обавештавања о резултатима анализе.


Трошкове анализе и суперанализе свих узорака сноси странка од које је узорак узет ако се у коначном
поступку утврди да не одговара прописаним својствима. Ако узорак одговара прописаним својствима, трошкови
лабораторијских анализа падају на терет средстава за здравствену заштиту животиња, изузев трошкова
испитивања здравствене исправности хране животињског порекла, хране за животиње* и производа
животињског порекла које сноси странка од које је узет узорак.

Члан 150.


У вршењу ветеринарског надзора гранични ветеринарски инспектор има право и дужност да:


1) врши ветеринарско-санитарну контролу пошиљака при увозу, провозу и извозу животиња, производа
животињског порекла, хране животињског порекла, хране за животиње, лекова и медицинских средстава за
употребу у ветерини, споредних производа* животињског порекла и пратећих предмета;


2) врши испитивање пошиљки животиња, производа животињског порекла, хране животињског порекла,
хране за животиње, споредних производа животињског порекла* и пратећих предмета које се увозе ради
утврђивања њиховог здравственог стања;


3) врши контролу међународних ветеринарских потврда о здравственом стању пошиљки које се увозе;


4) узима узорке пошиљки производа животињског порекла, хране животињског порекла и хране за
животиње без накнаде ради испитивања њихове ветеринарско-санитарне исправности.

Члан 151.


У вршењу послова из члана 150. овог закона гранични ветеринарски инспектор је овлашћен и дужан да:


1) забрани увоз, извоз или провоз пошиљки животиња, производа животињског порекла, хране
животињског порекла, хране за животиње и споредних производа* животињског порекла ако пошиљка не
одговара прописаним условима, ако приликом прегледа утврди да је пошиљка заражена, сумњива или ако
потиче из зараженог подручја или ако утврди да пошиљка није снабдевена међународном ветеринарском
потврдом о здравственом стању пошиљке;


2) одобрава увоз * и провоз пошиљки животиња, производа животињског порекла, хране животињског
порекла, хране за животиње, лекова и медицинских средстава за употребу у ветерини, споредних производа
животињског порекла* и пратећих предмета;


3) привремено забрани увоз, извоз и провоз пошиљака животиња, производа животињског порекла, хране
животињског порекла, хране за животиње, лекова и медицинских средстава за употребу у ветерини, споредних
производа* животињског порекла и пратећих предмета ако треба да се отклоне недостаци на пошиљци или
исправи која је прати;


4) нареди ускладиштење пошиљки животиња, производа животињског порекла, хране животињског
порекла, хране за животиње и споредних производа* животињског порекла ако треба испитати здравствено
стање пошиљке;


5) одузме или уништи производ животињског порекла од лица која прелазе државну границу ако је таква
мера предвиђена посебним прописима;


5а) привремено одузме предмете који су били употребљени, намењени или су настали
извршењем прекршаја, привредног преступа или кривичног дела и изда потврду о одузетим
предметима;*


6) нареди предузимање и других мера за заштиту животиња у складу са овим законом и обавезама по
међународним уговорима о здравственој заштити животиња.


Мере из става 1. овог члана налажу се решењем граничног ветеринарског инспектора у управном поступку.

Члан 151а*


Продаја производа, односно животиња из члана 147. тачка 5а) и члана 151. тачка 5а) овог
закона врши се по окончању одговарајућег судског поступка на основу извршне судске одлуке.*


Ако чување одузетих животиња изискује несразмерне трошкове, животиње ће се одмах
продати.*


Средства остварена продајом одузетих производа, односно животиња по одбитку трошкова,
уплаћују се у буџет Републике Србије.*

Члан 152.


Министар прописује начин узимања узорака производа животињског порекла, хране животињског порекла,
хране за животиње и споредних производа животињског порекла* ради испитивања њихове ветеринарско-
санитарне исправности и начин одузимања и уништавања производа животињског порекла, хране животињског
порекла и хране за животиње.


Министар прописује начин смештаја, чувања и продаје одузетих производа, односно животиња.*

Члан 153.


Против решења ветеринарског инспектора односно граничног ветеринарског инспектора може се изјавити
жалба министру у року од осам дана од дана достављања решења.


Жалба не одлаже извршење решења.


По жалби против првостепеног решења ветеринарског инспектора односно граничног ветеринарског
инспектора решава министар.


Решење министра је коначно.







ХVII. КАЗНЕНЕ ОДРЕДБЕ


Члан 154.


Ко свесно прикрива постојање сумње да су животиње оболеле од заразне болести или не пријави такву
сумњу ветеринару или ветеринарском инспектору, па услед тога наступи ширење заразне болести и угинуће
животиња, казниће се за кривично дело затвора до једне године (члан 61. став 2. тачка 1).


Члан 155.


Лице које се у смислу овог закона не сматра ветеринарским радником, а обавља ветеринарску делатност
казниће се за кривично дело затвором до једне године (члан 32).


Члан 156.


Новчаном казном од 300.000 до 3.000.000 динара казниће се за привредни преступ привредно друштво или
друго правно лице ако:


1) обавља ветеринарску делатност, а није уписано у Регистар правних лица и предузетника* за
обављање ветеринарске делатности (члан 8. став 1);


2) врши ветеринарску делатност, а не испуњава услове из члана 10. став 2, члана 16. ст. 3. и 4, члана
17. ст 3. и 5, члана 18. ст. 2. и 3, члана 19. ст. 5. и 6.* члана 20. став 2, члана 20а став 2.* члана 26. ст. 1.
и 2. и члана 28. ст. 1. и 2. овог закона;


3) обавља послове за које није овлашћен у складу са овим законом (члан 16. став 2, члан 17. став 2, члан
21. ст. 2. и 3.* и члан 148);


4) не омогући спровођење Програма мера (члан 55. став 1);


5) не поступи или у одређеном року не поступи по наредби надлежног органа за спровођење мера из чл.
59, 60, 64. и 66. овог закона;


6) не предузме мере у случају сумње да су животиње оболеле од заразне болести па услед  тога наступи
ширење заразе (члан 61. став 2. тач. 1) - 5)*);


7) изгради, реконструише односно користи објекат, а не испуњава ветеринарско-санитарне услове (члан
72. став 2);


8) обавља делатност из члана 72. став 2. овог закона, а није уписано у Регистар објеката, односно
Регистар одобрених објеката* (члан 73);


9) користи извозни контролни број, а не испуњава прописане услове из члана 78. став 2.* овог закона;


10) извози животиње, производе животињског порекла, храну животињског порекла и храну за животиње
из објеката који нису одобрени* за извоз (члан 79);


11) животиње набављене у земљи смешта у објекте за узгој и држање, а није извршен њихов
ветеринарско-санитарни преглед (члан 98. став 1);


12) обавља дезинфекцију, дезинсекцију и дератизацију, а не испуњава услове из члана 116. став 1. овог
закона;


13) увезене животиње, јаја за приплод и репродуктивни материјал животиња не држи у карантину када је
карантин одређен у смислу члана 130. ст. 1. и 2. овог закона;


14) не поступи по решењу инспектора у складу са овим законом.


За привредни преступ из става 1. овог члана казниће се новчаном казном од 50.000 до 200.000 динара и
одговорно лице у привредном друштву или другом правном лицу.


За радње из става 1. овог члана поред новчане казне може се изрећи и заштитна мера забране обављања
одређених делатности за правно лице и одговорном лицу да врши одређене дужности у трајању од једне године
до десет година.

Члан 157.


Новчаном казном од 200.000 до 1.500.000 динара казниће се за привредни преступ привредно друштво или
друго правно лице ако:


1) не врши или на прописан начин не врши послове из члана 15. став 3, чл. 25. и 27, члана 29. став 1.,
члана 29а став 1.* и члана 30. овог закона;







2) ветеринар и ветеринарски техничар са IV степеном стручне спреме самостално обавља послове
здравствене заштите животиња без положеног стручног испита, а по истеку једне године од обављања
приправничког стажа (члан 33. став 3);


3) не изда уверење о здравственом стању у складу са чланом 93. став 2. овог закона;


3а) животиње у промету не прати одговарајући идентификациони документ, а животиње које
напуштају епизоотиолошку јединицу потврда о здравственом стању пошиљке у промету (члан 93.
став 3);*


4) брисана је (види члан 99. Закона – 30/2010-120)


5) врши утовар, претовар и истовар животиња током превоза у објектима који не испуњавају ветеринарско-
санитарне услове за ту врсту објеката (члан 96. став 3);


6) врши продају животиња на сабирним центрима, сточним пијацама и откупним местима који
нису регистровани, односно одобрени (члан 97. став 1);*


7) врши клање животиња, односно принудно клање животиња без извршене службене контроле
(члан 102. ст. 1, 3. и 5);*


8) привремено не складишти дивљач односно лешеве дивљачи односно не обезбеди њихову службену*
контролу (члан 104. ст. 1. и 2);


9) производи, ставља у промет или користи храну за животиње и храну животињског порекла односно
стави со у промет за исхрану животиња супротно члану 111. ст. 1, 2, 3, 4. и 5.* овог закона;


10) не врши систематско праћење здравственог стања и репродуктивне способности животиња и
произведеног репродуктивног материјала (члан 113. став 1);


11) не обавештава Министарство о свакој сумњи или појави заразне болести животиња за репродукцију
(члан 114. став 2);


12) врши промет, увоз или извоз семена за вештачко осемењавање, јајних ћелија и оплођених јајних ћелија
супротно одредби члана 115. овог закона;


13) ван одређених граничних прелаза или без ветеринарско-санитарног прегледа увезе * или провезе
пошиљке животиња, производа животињског порекла, хране животињског порекла, хране за животиње и
споредне производе* животињског порекла (члан 120. ст. 1. и 2);


14) врши увоз или провоз пошиљке животиња, производа животињског порекла и хране за животиње
односно пошиљке хране животињског порекла супротно одредбама члана 122. овог закона;


15) врши увоз односно провоз пошиљке животиња, производа животињског порекла, хране животињског
порекла, хране за животиње и пратећих предмета без решења о утврђивању ветеринарско-санитарних
услова за увоз или транзит* (члан 124. став 1);


16) врши увоз односно провоз пошиљке животиња, производа животињског порекла, хране животињског
порекла, хране за животиње и пратећих предмета супротно одредби члана 128. став 2. овог закона;


17) не поступи по решењу инспектора у складу са овим законом.


За привредни преступ из става 1. овог члана казниће се новчаном казном од 30.000 до 100.000 динара и
одговорно лице у привредном друштву или другом правном лицу.


За радње из става 1. овог члана поред новчане казне може се изрећи и заштитна мера забране обављања
одређених делатности за правно лице и одговорном лицу да врши одређене дужности у трајању од шест месеци
до десет година.


*Службени гласник РС, број 30/2010


Члан 158.


Новчаном казном од 100.000 до 1.000.000 динара казниће се за прекршај привредно друштво или друго
правно лице ако:


1) не води регистар животиња на газдинству и евиденцију о куповини и продаји животиња,
њиховом премештању и промету (члан 6. тачка 8);*


2) не чува прописану документацију, копију рецепата ветеринарских лекова и потврде о вакцинацији
животиња у складу са чланом 6. тач. 10) и 11) овог закона;


3) псе не обележи трајно у складу са посебним прописом (члан 56. став 2);


4) не води евиденцију о пријему и употреби ветеринарских лекова и медицинских средстава,  а извештај о
употребљеним ветеринарским лековима не доставља Министарству (члан 57. став 2);







5) не омогући ветеринарској станици или ветеринарској амбуланти узимање потребног материјала за
лабораторијско испитивање (члан 61. став 2. тачка 6);


6) обавља делатност клања животиња, производњу и промет хране животињског порекла и хране за
животиње, сакупљање, прераду и уништавање споредних производа животињског порекла*, а нема HACCP
програм односно одговорно лице за спровођење програма (члан 82);


7) држи односно ставља у промет односно увози животињу која није обележена и регистрована* на
прописан начин (члан 84. став 1);


8) у случају угинућа животиње не преда пасош овлашћеном обележивачу (члан 89. став 2);


9) не унесе у пасош податке о приспећу животиња на газдинство (члан 90);


10) не обавести овлашћеног обележивача о оштећењу или нестанку пасоша или идентификационог
документа* у прописаном року (члан 91. став 1);


11) не води евиденцију о издатим уверењима о здравственом стању животиња, односно потврдама о
здравственом стању пошиљке у промету* (члан 93. став 5.*);


12) као нови власник животиње за купљену животињу одмах не изврши пренос уверења о здравственом
стању животиње на своје име (члан 93. став 9.*).


13) врши превоз животиња возилима која не испуњавају техничке и хигијенске услове и која нису
евидентирана у Министарству (члан 96. став 1);


14) на захтев ветеринарског инспектора одбије да стави на увид уверење о здравственом стању животиње,
као и потврду о здравственом стању животиње у промету и одговарајући идентификациони документ који
прати кретање и промет животиње* (члан 96. став 2);


15) обавља организовану продају животиња изван регистрованог, односно одобреног* објекта (члан 97.
став 2);


16) поступи супротно одредби члана 98. став 2. овог закона;


17) обавља послове из члана 100. став 1. овог закона, а нема дозволу Министарства;


18) не води податке и не чува их у складу са чланом 103. ст. 1. и 2. овог закона, односно Централној
бази не достави податке о идентификационим бројевима закланих животиња у складу са чланом 103.
став 3. овог закона*;


19) продаје храну животињског порекла ван регистрованог, односно одобреног објекта* (члан 105.
став 2);


20) храну животињског порекла у промету не обележи на прописан начин (члан 106. ст. 1. и 2);


21) врши промет кожа супротно одредби члана 109. ст. 1. и 2.* овог закона;


22) не води евиденцију и не чува је у складу са чланом 109. став 3.* и чланом 110. став 1. овог закона;


23) при откупу, промету и преради коже не поступи по одредбама члана 109. ст. 4. и 6.* овог закона;


24) не достави овлашћеној лабораторији узорке кожа за преглед на бедреницу (члан 109. став 5.*);


25) објекат за производњу и промет хране за животиње * не испуњава услове из члана 110. став 2. овог
закона;


26) не води евиденцију о производњи, складиштењу и стављању у промет репродуктивног материјала и не
чува је у складу са чланом 112. став 3.* овог закона;


27) врши промет репродуктивног материјала супротно одредби чланом 112. став 4.* овог закона;


28) не води евиденцију о резултатима систематског праћења у складу са чланом 113. став 2. овог закона;


28а) сакупља, прерађује или уништава споредне производе животињског порекла, односно не
води и не чува прописану евиденцију супротно одредбама члана 117. ст. 1. и 2. овог закона;*


28б) поступи супротно одредбама члана 119. ст. 1, 3. и 4. овог закона, односно одредби члана
119б став 2. овог закона;*


29) врши увоз живих микроорганизама патогених за животиње (члан 126. став 1);


30) не обезбеди пренос споредних производа* животињског порекла из сопственог објекта до најближег
објекта за прикупљање и прераду (члан 135. ст. 3. и 4.*);


31) баца лешеве у реке или друге водене токове, оставља их на путевима, отвореном простору, у шупама
или на другом месту, не пријави угинуће овлашћеном ветеринарском инспектору (члан 136. ст. 1. и 2);







32) злоупотребљава или мучи животиње односно не врши заштиту животиња од патње и бола (члан 138. ст.
1. и 2);


33) организује, финансира или је домаћин борбе између животиња исте или различите врсте (члан 138.
став 6);


34) ветеринарском инспектору не стави бесплатно на располагање потребне количине узорака (члан 149.
став 2);


35) не поступи по решењу инспектора у складу са овим законом.


За прекршај из става 1. овог члана казниће се новчаном казном од 10.000 до 50.000 динара и одговорно
лице у привредном друштву или другом правном лицу.


*Службени гласник РС, број 30/2010


Члан 159.


Новчаном казном од 50.000 до 500.000 динара казниће се за прекршај предузетник ако:


1) брисана је (види члан 101. Закона – 30/2010-120)


2) брисана је (види члан 101. Закона – 30/2010-120)


3) Произведено млеко и производе од млека у домаћинству који су намењени за јавну потрошњу,
продаје на месту производње или на пијацама, а млеко и ти производи не потичу из објеката који су
уписани у Регистар објеката (члан 108).*


Новчаном казном из става 1. овог члана казниће се за прекршај предузетник и ако учини радњу
из члана 156. став 1. тач. 1), 2), 3), 4), 5), 6), 7), 8), 9), 10, 11), 12) и 13), члана 157. став 1. тач. 2),
3), 3а), 5), 6), 7), 8), 9), 10), 11), 12), 13), 14), 15) и 16) и члана 158. став 1. тач. 1), 2), 3), 4), 5), 6),
7), 8), 9), 10), 11), 12), 13), 14), 15), 16), 17), 18), 19), 20), 21), 22), 23), 24), 25), 26), 27), 28), 28а),
29), 30), 31), 32), 33) и 34).*


*Службени гласник РС, број 30/2010


Члан 160.


Новчаном казном од 5.000 до 50.000 динара казниће се за прекршај физичко лице ако
произведено млеко и производе од млека у домаћинству који су намењени за јавну потрошњу,
продаје на месту производње или на пијацама, а млеко и ти производи не потичу из објеката који су
уписани у Регистар објеката (члан 108).*


Новчаном казном из става 1. овог члана казниће се за прекршај физичко лице ако учини радње
из члана 156. став 1. тач. 4) - 7) и тачка 11), члана 157. став 1. тач. 2), 3а), 5), 6), 7), 9) и тач. 12) -
16) и члана 158. став 1. тач. 1), 2), 3), 5), 7), 8), 9), 10), 12), 13), 14), 15), 16), 17), 19) и тач. 29) - 35)
овог закона.*


*Службени гласник РС, број 30/2010


ХVIII. ПРЕЛАЗНЕ И ЗАВРШНЕ ОДРЕДБЕ


Члан 161.


Даном ступања на снагу овог закона јавне ветеринарске службе, и то: ветеринарске станице и центри за
репродукцију животиња основани Законом о здравственој заштити животиња („Службени гласник РС”, бр. 37/91,
50/92, 33/93, 52/93, 53/95, 52/96 и 25/00), настављају да раде на начин и под условима под којима су уписани у
судски регистар, а своју организацију, рад и пословање ускладиће са одредбама овог закона најкасније у року
од годину дана од дана ступања на снагу овог закона.


Изузетно од става 1. овог члана Специјалистичко ветеринарски центар за репродукцију и вештачко
осемењавање „Ниш” из Ниша, наставиће са радом као јавна служба на начин и под условима под којима је
уписан у судски регистар.


Влада ће донети акт о оснивању субјекта из става 2. овог члана у року од шест месеци од дана ступања на
снагу овог закона.


Члан 162.


Даном ступања на снагу овог закона приватне ветеринарске станице, ветеринарске амбуланте и
ветеринарске апотеке дужне су да своју организацију, рад и пословање ускладе са одредбама овог закона
најкасније у року од годину дана од дана ступања на снагу овог закона.







Члан 163.


Даном ступања на снагу овог закона правно лице које се бави узгојом стоке и сточарском производњом, а
има организовану ветеринарску службу за сопствене потребе дужно је да своју организацију, рад и пословање
усклади са одредбама овог закона најкасније у року од годину дана од дана ступања на снагу овог закона.


Члан 164.


Ветеринарско специјалистички институт „Панчево” из Панчева, Ветеринарско специјалистички институт
„Зрењанин” из Зрењанина, Ветеринарско специјалистички институт „Суботица” из Суботице, Ветеринарско
специјалистички институт „Сомбор” из Сомбора, Ветеринарско специјалистички институт „Краљево” из Краљева,
Ветеринарско специјалистички институт „Зајечар” из Зајечара, Ветеринарско специјалистички институт „Ниш” из
Ниша, Ветеринарско специјалистички институт „Шабац” из Шапца, Ветеринарско специјалистички институт
„Јагодина” из Јагодине, Ветеринарско специјалистички институт „Пожаревац” из Пожаревца, Научни институт за
ветеринарство Србије из Београда и Научни институт за ветеринарство „Нови Сад” из Новог Сада основани
Законом о здравственој заштити животиња („Службени гласник РС”, бр. 37/91, 50/92, 33/93, 52/93, 53/95, 52/96
и 25/00), до доношења акта Владе о оснивању наставиће да раде као јавне службе.


Члан 165.


Приватизација јавне ветеринарске службе, и то: ветеринарских станица и центара за репродукцију
животиња основаних Законом о здравственој заштити животиња („Службени гласник РС”, бр. 37/91, 50/92,
33/93, 52/93, 53/95, 52/96 и 25/00), осим Специјалистичко ветеринарског центра за репродукцију и вештачко
осемењавање „Ниш” из Ниша извршиће се на основу одлуке Владе у року од годину дана од дана ступања на
снагу овог закона.


Члан 166.


Јавне ветеринарске службе основане Законом о здравственој заштити животиња („Службени гласник РС”,
бр. 37/91, 50/92, 33/93, 52/93, 53/95, 52/96 и 25/00) и приватне ветеринарске станице до усклађености рада и
пословања у складу са овим законом обављаће послове предвиђене Програмом мера.


Члан 167.


Ветеринарска комора почеће са радом у року од 90 дана од дана ступања на снагу овог закона.


 Послове припреме за почетак рада Коморе врши Министарство.


Члан 168.


До доношења прописа на основу овлашћења из овог закона примењиваће се прописи донети на основу
Закона о здравственој заштити животиња („Службени гласник РС”, бр. 37/91, 50/92, 33/93, 52/93, 53/95, 52/96 и
25/00) и Закона о здравственој заштити животиња од заразних болести које угрожавају целу земљу („Службени
лист СФРЈ”, бр. 43/86 и 53/91), ако нису у супротности са овим законом.


Члан 169.


Даном ступања на снагу овог закона престају да важе:


1) Закон о здравственој заштити животиња („Службени гласник РС”, бр. 37/91, 50/92, 33/93, 52/93, 53/95,
52/96 и 25/00), осим одредаба чл. 49в, 49г, 49д и члана 49ђ став 1. тачка 2) тог закона, и


2) Закон о здравственој заштити животиња од заразних болести које угрожавају целу земљу („Службени
лист СФРЈ”, бр. 43/86 и 53/91).


Члан 170.


Овај закон ступа на снагу осмог дана од дана објављивања у „Службеном гласнику Републике Србије”, осим
одредаба члана 82. овог закона које се примењују почев од 1. јануара 2009. године.


ЗАРАЗНЕ БОЛЕСТИ ЖИВОТИЊА ОДРЕЂЕНЕ ЗООСАНИТАРНИМ КОДЕКСОМ МЕЂУНАРОДНЕ ОРГАНИЗАЦИЈЕ ЗА
ЗАШТИТУ ЗДРАВЉА ЖИВОТИЊА (OIE)


Болести заједничке за више врста животиња


(Multiplespecies diseases)


1) Бедреница (Антракс) – Antrax


2) Аујесзкијева болест – Aujeszkyžs disease







3) Ехинококоза (хидатидоза) – Echinococcosis/hydatidosis


4) Воденасто срце – Heartwater


5) Лептоспироза – Leptospirosis


6) Q-groznica – Q Fever


7) Беснило – Rabies


8) Паратуберкулоза – Paratuberculosis


9) Мијаза – Cochlomya hominivorax – New World screvvorm


10) Мијаза – Chrysomya bezziana – Old World screvvorm


11) Трихинелоза – Trichinellosis


12) Слинавка и шап – Fott and mouth disease


13) Везикуларни стоматитис – Vesicular stomatitis


14) Грозница долине Рифта – Rift Valley fever


15) Болест плавог језика – Bluetongue


Болести говеда


(Catle diseases)


1) Анаплазмоза – Bovine anaplasmosis


2) Бабезиоза говеда – Bovine babesiosis


3) Бруцелоза говеда (Brucella abortus) – Bovine brucellosis


4) Говеђа генитална кампилобактериоза – Bovine genital campilobacter


5) Говеђа туберкулоза (Mycobacterium bovis) – Bovine tuberculosis


6) Цистицеркоза – Bovine cysticercosis


7) Дерматофилоза – Bovine dermatophilosis


8) Ензоотска леукоза говеда – Enzootic bovine leukosis


9) Хеморагична септикемија – Hamemorrhagic septicaemia


10) ИБР/ИПВ (инфективни ринотрахеитис/инфективни пустулозни вулвовагинитис говеда) – Infectious
bovine rinotracheitis


11) Тајлериоза – Theileriosis


12) Трихимонијаза – Trichomonosis


13) Трипаносомијаза – Trypanosomosis


14) Малигна катарална грозница – Malignant catarrhal fever


15) Спонгиоформна енцефалопатија говеда – Bovine spongioformne encephalophy


16) Куга говеда – Rinderpest


17) Заразна плеуропнеумонија говеда – Contagiois bovine pleuropneumonia


Заразне болести оваца и коза


(Sheep and goat diseases)


1) Инфекција бруцеллом овис – Ovine epididymitis (Brucella ovis)


2) Бруцелоза оваца и коза – Мелитококоза – Caprine and ovine brucellosis (excluding B.ovis)


3) Артритис и енцефалитис коза – Caprine arthritis/encephalitis


4) Заразна агалакција коза и оваца – Contagious agalactia


5) Заразна плеуропнеумонија коза – Contagious caprine pleuropneumonia


6) Ензоотски побачај оваца – Enzootic abortion of ewes (ovine chlamydiosis)







7) Плућна аденоматоза оваца – Ovine pulmonary adenomatosis


8) Најроби болест оваца – Nairobi sheep disease


Заразне болести копитара


(Equine diseases)


1) Контагиозни метритис кобила – Contagious equine metritis


2) Полна зараза коња – Дурина – Dourine


3) Епизоотски лимфангитис (Афричка сакагија) – Epizootic lymphangitis


4) Амерички коњски енцефаломијелитис – Equine encephalomyelitis (Eastren and Western)


5) Инфективна анемија копитара – Equine infectious anaemia


6) Инфлуенца коња (вирус тип А) – Equine influenza


7) Пироплазмоза коња – Equine piroplasmosis


8) Вирусни ринопнеумонитис коња – Equine rhinopneumonitis


9) Сакагија – Maleus – Glanders


10) Богиње коња – Horse pox


11) Заразни артеритис коња – Equine viral arteritis


12) Јапански енцефалитис – Japanese encephalitis


13) Шуга коња – Horse mange


14) Трипаносомијаза – Сура – Surra (Trypanosoma evansi)


15) Венецуелски енцефалитис коња – Venezuelan equine encephalomyelitis


16) Куга коња – African horse sickness


Заразне болести свиња


(Swine diseases)


1) Атрофични ринитис свиња – Atrophlic rhinitis of swine


2) Цистицеркоза свиња – Porcine cysticercosis


3) Бруцелоза свиња – Porcine brucellosis


4) Трансмисивни гастроентеритис свиња – Transmissible gastroenteritis


5) Заразна узетост свиња – Enterovirus encephalomyelitis


6) Репродуктивни и респираторни синдром свиња – Porcine reproductive and respiratory syndrome


7) Везикуларна ентеровирусна болест свиња – Swine vesicular disease


8) Афричка куга свиња – African swine fever


9) Класична куга свиња – Classical swine fever


Заразне болести живине


(Avian diseases)


1) Заразни бронхитис живине – Avian infectious bronchitis


2) Заразни ларинготрахеитис живине – Avian infectious laryngotrachetis


3) Туберкулоза живине – Avian tuberculosis


4) Вирусни хепатитис патака – Duck virus hepatitis


5) Вирусни ентеритис патака (пачја куга) – Duck virus enteritis


6) Колера – пастерелоза живине – Fowl cholera


7) Богиње живине – Fowi pox, Variola avium







8) Тифус живине – Fowi typhoid


9) Инфективни бурзитис живине – Гумборо болест – Infectious bursal disease


10) Марекова болест – Marek’s disease


11) Микоплазмоза живине – Avian mycoplasmosis


12) Хламидиоза птица – Avian chlamydiosis


12) Салмонелоза – Пулороза живине – Pullorum disease


13) Инфлуенца живине – Класична куга живине – Highly pahtogenic avian


14) Атипична куга живине – Newcastle bolest – Newcastle disease


15) Салмонелоза – инфекција S.enteritidis i S.typhymurium


Заразне болести кунића и зечева


(Lagomorph diseases)


1) Миксоматоза – Myhomatosis


2) Туларемија – Tularemia


3) Вирусна хеморагијска болест кунића – Rabbit Haemorrhagic disease


Заразне болести пчела


(Bee diseases)


1) Акароза пчела – Acariosis of bees


2) Америчка Куга пчелињег легла – American faulbrood


3) Европска трулеж пчелињег легла – European foulbrood


4) Ноземоза – Nosemosis of bees


5) Варооза – Varroosis


6) Тропилелоза – Гриња – Tropilaelaps clareae


Болести риба


(Fish diseases)


1) Епизоотска хематопоетска некроза – Epizootic haematopoietic necrosis


2) Заразна хематопоетска некроза – Infectious haematopoietic necrosis


3) Болест узрокована вирусом масоу – Oncorhynchus masou virus disease


4) Пролећна виремија шарана – Sprin viraemia of carp


5) Вирусна хеморагијска септикемија пастрмки – Viral haemorrhagic septicaemia


Болести шкољки


(Molluse diseases)


1) Бонамиоза – Bonamiosis (Bonamia exitiosus, B. ostreae, Mikrocytos roughleyi) MSX disease (Haplosporidium
nelsoni)


2) Мартеилиоза – Marteiliosis (Marteilia refringens, M. sydneyi)


3) Микроцитоза – Mikrocytosis (Mikrocytos mackini)


4) Перкинсоза – Perkinsosis (Perkinsus marinus, P. olsen/atlanticus)


Болести ракова


(Crustaceans diseases)


1) Таура синдром – Taura syndrome


2) Болест – вајт спот – White spot disease







3) Болест жуте главе – Yellowhead disease


Друге болести животиња


(Other significant diseases)


1) Остале клостридијалне инфекције – Other clostridial infections


2) Остале пастерелозе – Other pasteurelloses


3) Актиномикоза – Actinomycosis


4) Цревна инфекција салмонелама – Intestinal Salmonella Infections


5) Кокцидиоза – Coccidiosis


6) Дистоматоза – Distomatosis (liver fluke)


7) Филариоза – Filariosis


8) Говеђа вирусна дијареја – Mucosal desease/Bovine virus diarrhoea


9) Дизентерија свиња – Dysentery swine


10) Њарбле инвестација – Warble investation


11) Контагиозни пустуларни дерматитис – Contagious pustular dermatitits


12) Лајшманијоза – Leishmaniosis


13) Tоксоплазмоза – Toxoplasmosis


14) Мелиоидоза – Melioidosis


15) Шуштавац – Blackleg


16) Ботулизам – Botulism


17) Листериоза – Listeriosis


18) Заразна шепавост оваца – Infections footrot


19) Заразна офталмија оваца и коза – Contagious ophthalmia


20) Ентеротоксемија – Enterotoxaemia


21) Казеозни лимфаденитис коза и оваца – Caseous lymphadenitis


22) Шуга оваца – Sheep mange


23) Полни осип коња – Equine coital exanthema


24) Улцеративни лимфангитис коња и говеда – Ulcerative lymphngitis


25) Ждребећак – Strangles


26) Салмонелоза коња – Salmonellosis (S.abortus equui)


27) Црвени ветар свиња – Врбанац – Swine erysipelas


28) Инфективна корица живине – Infectious coryza


29) Енцефаломиелитис живине – Avian encephalomyelitis


30) Спирохетоза птица – Avian spirochaetosis


31) Салмонелоза птица – Avian salmonellosis (excluding fowl typhoid and pullorum desease)


32) Леукоза живине – Avian leucosis complex


33) Бруцелоза – Brucellosis


34) Салмонелоза – Salmonellosis


35) Ебола – Ebola Non – human


36) Богиње мајмуна – Monkey pox


37) Ензоотски маститис говеда – Bovine enzootic mastitis







38) Хиподермоза говеда – Bovine hypodermosis


39) Трихофитоза говеда – Bovine trichophytosis


Остале значајне болести риба


(Other significant diseases of fish)


1) Вирусна енцефалопатија и ретинопатија – Viral encephalopathy and retinopathy


2) Вирусна болест лососа – Viral salmon disease


3) Заразна анемија лососа – Invectious salmon anaemia


4) Заразна некроза гуштераче – Infectious pancreatic necrosis


5) Гиродактилоза – Gyrodactylosis


6) Едвардсиелоза – Edwardsiella ictaluri


7) Иридовироза кечиге – Red sea bream iridoviral disease


Остале значајне болести шкољки


(Other significant diseases of molluscs)


1) SSO disease (Hyplosporidium costale)


2) Withering syndrome of abalones (Candidatus Henohaliotis californiensis)


Остале значајне болести ракова


(Other significant diseases of crustaceans)


1) Tetrahedral baculovirosis (Baculovirus penaei)


2) Spherical baculovirosis (Penaeus monodon – type baculovirus)


3) Infecious hypodermal and haematopoetic necrosis


4) Crayfish plague (Aphanomyces astaci)


5) Spawner – isolated mortality virus disease






